
O  ANIVERSARE  DE  SUFLET  ROMÂNESC:  150  DE  ANI  DE 
LA  VENIREA  LUI  ANDREI  ŞAGUNA  LA  SIBIU 

Despre  Andrei  Şaguna  s-a  scris  mereu,  începând  cu  Nicolae  Popea, 
continuând  cu  Ioan  Lupaş  şi  terminând,  în  zilele  noastre,  cu  istoricul 
american  Keith  Hitchins  de  la  Universitatea  statului  Illinois.  Şi  totuşi, 
activitatea  lui  Şaguna  în  fruntea  Bisericii  ortodoxe  româneşti  din  Tran¬ 
silvania  a  fost  atât  de  complexă,  încât  se  pot  aborda  mereu  teme  legate  de 
viaţa  şi  personalitatea  sa. 

în  1904  Nicolae  Iorga  făcea  o  constatare  impresionantă  pentru  noi: 
,, Puţine  nume  sunt  aşa  de  populare  în  Ardealul  românesc  ca  al  lui  Andrei 
Şaguna.  Chipul  lui,  cu  ochii  strălucitori  şi  larga  barbă  răsfirată  e  în  min¬ 
tea  tuturora  şi-n  conştiinţa  generală  a  intrat  faptul  definitiv  că  acest 
maiestuos  bătrân  a  fost,  de  pe  scaunul  său  de  arhiereu,  un  cârmuitor  de 
oameni  şi  un  îndreptător  al  vremurilor,  cărora  nu  li  s-a  supus  ca  exem¬ 
plarele  obişnuite  ale  omenirii,  ci  le-a  întors  de  pe  povârnişul  lor  spre 
culmea  lui".  în  1923,  în  cuvântarea  rostită  la  mormântul  lui  Şaguna  de 
la  Răşinari,  cel  mai  distins  fiu  al  acestei  străvechi  aşezări  româneşti, 
Octavian  Goga,  afirma  că  „figura  lui  s-a  introdus  definitiv  în  conştiinţa 
populară  din  toate  cătunele  Ardealului,  întinzându-şi  reţeaua  străluci¬ 
toare  asupra  întregului  pământ  românesc". 

Aşa  a  fost  pentru  mai  bine  de  şapte  decenii,  când  într-adevăr  numele 
lui  Şaguna  era  cunoscut  în  toate  cătunele  Transilvaniei  româneşti.  A  ur¬ 
mat,  însă,  o  perioadă  de  cinci  decenii,  când  aşa-zisa  istoriografie  „mar¬ 
xistă"  de  la  noi  s-a  străduit  să-l  denigreze,  să-l  prezinte  ca  „trădător"  al 
aspiraţiilor  româneşti,  ori,  în  cel  mai  fericit  caz,  să-i  treacă  numele  sub 
tăcere.  A  sosit  timpul  ca  să-l  readucem  în  memoria  noastră  a  tuturor  şi 
mai  ales  a  celor  tineri. 

Cine  a  fost  Andrei  Şaguna?  Prin  strămoşii  săi,  era  „darul  cel  mai 
preţios  adus  neamului  întreg  de  către  românii  de  la  Pind",  din  Grecia 
centrală,  cum  afirma  cunoscutul  om  de  cultură  Ion  Simionescu,  fost  pre¬ 
şedinte  al  Academiei  Române.  Strămoşii  săi,  alături  de  alte  mii  de  aro¬ 
mâni,  îşi  părăsiseră  locurile  natale,  din  cauza  opresiunii  otomane,  sta- 
bilindu-se  în  Mişcolţ,  în  nord-estul  Ungariei.  Acolo  s-a  născut  la  25  de¬ 
cembrie  1808,  în  familia  negustorului  Naum  Şaguna  şi  a  soţiei  sale  Anas¬ 
tasia.  Crescut  de  mama  sa,  al  cărui  nume  l-a  primit  la  botez,  Anastasiu, 
a  învăţat  în  şcoala  primară  „greco- valahă" ,  adică  aromână,  şi  la  gimna¬ 
ziul  inferior  din  Mişcolţ,  la  gimnaziul  superior  diin  Buda,  la  Universitatea 
din  Pesta,  unde  a  făcut  studii  de  Filosofic  şi  Drept,  continuând  la  Semi- 

nărui  ortodox  sârb  din  Vârşeţ.  Cu  o  asemenea  pregătire,  cunoscând  mai 
multe  limbi,  s-a  călugărit  la  25  de  ani,  în  mănăstirea  sârbească  Hopovo, 
primind  numele  lui  Andrei,  „cel  întâi  chemat“  de  Domnul  la  apostolie. 
A  activat  un  număr  de  ani  în  cadrul  Bisericii  ortodoxe  sârbeşti,  ca  secre¬ 
tar  şi  consilier  eparhial  la  Carloviţ,  ca  egumen  la  mănăstirile  Hopovo  şi 
Covil,  şi  ca  profesor  de  teologie.  în  1846  a  fost  numit  vicar  general  al 
Episcopiei  ortodoxe  române  vacante  a  Transilvaniei,  cu  sediul  la  Sibiu, 
sufragană  Mitropoliei  sârbe  din  Carloviţ  încă  din  a  doua  jumătate  a  seco¬ 
lului  al  XVIII-lea  (ambele  făcând  parte  din  imperiul  habsburgic).  A  fost 
propus  apoi  episcop  al  Transilvaniei,  în  decembrie  1847,  de  protopopii 
eparhiei,  întruniţi  la  Turda,  acceptat  de  autorităţile  de  stat,  hirotonit 
arhiereu  în  catedrala  din  Carloviţ  —  de  către  mitropolitul  Iosif  Raiacici 
şi  doi  episcopi  sufragani  —  în  Duminica  Tomii  din  anul  1848.  De  acum 
înainte,  îşi  va  lega  numele  pentru  totdeauna  de  Biserica  Transilvaniei, 
pe  care  o  va  sluji  cu  un  devotament  rar  întâlnit  până  la  moarte  (16/28 
iunie  1873). 

Din  multiplele  aspecte  ale  activităţii  sale  se  pot  urmări  mai  cu 
seamă  trei:  bisericesc,  cultural  şi  naţional-politic.  Ca  slujitor  şi  îndrumător 
al  Bisericii,  a  fost  preocupat,  în  primul  rând,  de  refacerea  vechii  Mitropolii 
ortodoxe  a  Transilvaniei,  desfiinţată  de  Habsburgi  în  1701,  în  locul  că¬ 
reia  s-a  creat  mai  târziu  o  simplă  Episcopie,  dar  subordonată  Bisericii 
sârbeşti.  A  militat  cu  perseverenţă  pentru  restaurarea  vechii  Mitro¬ 
polii,  pentru  repunerea  Bisericii  ortodoxe  româneşti  în  drepturile  ei  legi¬ 
time,  înlăturate  abuziv  de  o  stăpânire  străină.  Lupta  n-a  fost  uşoară,  căci 
a  durat  mai  bine  de  15  ani,  având  de  înfruntat  opoziţia  tuturor:  a  Curţii 
imperiale,  a  Bisericii  sârbeşti,  a  celei  unite  din  Transilvania.  Dar  Şaguna 
nu  era  omul  care  să  cedeze  în  faţa  obstacolelor.  Prin  memorii,  prin  trei 
sinoade  „eparhiale",  întrunite  la  Sibiu,  prin  demersuri  personale,  le-a 
învins  pe  toate,  încât,  în  decembrie  1864,  vechea  Mitropolie  a  fost  reîn¬ 
fiinţată  având  două  eparhii  sufragane,  la  Arad  şi  la  Caransebeş.  O  dată 
restabilită,  s-a  străduit  să-i  dea  şi  o  lege  de  organizare.  Aceasta  a  fost 
elaborată  de  el  însuşi,  supusă  dezbaterilor  unui  Congres  naţional-bise- 
ricesc,  format  din  reprezentanţi  ai  clerului  şi  credincioşilor  ortodocşi  din 
toată  Mitropolia,  fiind  acceptată  9ub  denumirea  de  „Statutul  organic  al 
Bisericii  Ortodoxe  Româneşti  din  Transilvania".  Principiile  acestuia  — au¬ 
tonomia  faţă  de  stat  şi  sinodalitatea,  adică  conlucrarea  dintre  clerici  şi 
mireni  la  viaţa  Bisericii  —  vor  sta  apoi  la  baza  Statutului  de  organizare 
al  Bisericii  din  România  întregită  (1925)  şi  chiar  a  celui  din  perioada 
postbelică  (1949).  Organizarea  pe  care  a  dat-o  Bisericii  sale  a  fost  apre¬ 
ciată  de  numeroase  Biserici  ortodoxe  surori,  încât  Şaguna  este  conside¬ 
rat  până  azi  drept  cel  mai  de  seamă  legiuitor  bisericesc  din  toate  timpu¬ 
rile. 

Datorită  eforturilor  sale,  cultura  teologică  şi  şcolile  româneşti  în¬ 
drumate  de  Biserică  au  cunoscut  un  progres  remarcabil.  în  „tipografia 

diecezană"  înfiinţată  de  el  în  1850,  au  apărut  noi  ediţii  ale  tuturor  căr¬ 
ţilor  de  slujbă  —  majoritatea  revăzute  de  el,  câteva  manuale  pentru  în¬ 
văţământul  teologic,  manuale  didactice  pentru  şcolile  „poporale"  româ- 

neşti,  lucrate  de  profesorii  Institutului  teologic-pedagogic  sau  de  unii 
preoţi,  o  nouă  ediţie  a  Bibliei,  —  revăzută  tot  de  el  (1856 — 1858),  împodo¬ 
bită  cu  ilustraţii,  ceea  ce  constituia  un  „unicat*4  la  noi  şi  cu  o  instructivă 
introducere  privitoare  la  unitatea  limbii  româneşti  şi  rolul  acesteia  în 
menţinerea  conştiinţei  naţionale.  El  însuşi  a  scris  câteva  manuale  pentru 
învăţământul  teologic,  ca:  Elementele  Dreptului  canonic  (1854),  Com¬ 
pendiu  de  Drept  canonic  (1868,  tradus  şi  în  nemţeşte  şi  ruseşte).  Istoria  Bi¬ 
sericii  Ortodoxe  răsăritene  universale  (2  voi.,  1860;  voi.  II  tradus  şi  în 
nemţeşte),  Manual  de  studiu  pastoral  (1872).  Tot  el  iniţiază  Telegraful 
Român,  „gazetă  politică,  industrială,  comercială  şi  literară44,  cu  apariţie 
neîntreruptă  până  azi,  oare  a  avut  un  rol  deosebit  în  viaţa  românilor 
transilvăneni,  militând  pentru  drepturile  lor  naţional -politice,  pentru 
apărarea  şcolilor  ameninţate  cu  maghiarizare,  dar  mai  ales  pentru  reali¬ 
zarea  unităţii  româneşti,  pe  plan  cultural,  apoi  politic. 

A  avut  un  rol  deosebit  în  culturalizarea  maselor  româneşti  din  Tran¬ 
silvania.  Institutul  teologic-pedagogic  din  Sibiu,  reorganizat  de  el  încă  din 
1850,  ca  şcoală  superioară,  a  format  mii  de  preoţi  parohi  şi  învăţători 
săteşti  pentru  cele  aproximativ  800  de  şcoli  „poporale44  câte  erau  numai  în 
eparhia  sa,  toate  îndrumate  de  Biserică.  Prin  Statutul  organic  care  se 
ocupa  şi  de  ele,  şcolile  respective  au  rezistat  peste  cinci  decenii  în  faţa 
politicii  de  maghiarizare  dezlănţuite  asupra  lor  de  miniştrii  maghiari  de 
tristă  pomenire  Trefort  Agoston  şi  mai  ales  Apponyi  Albert.  Tot  datorită 
lui  se  deschide  Gimnaziul  (liceul)  ortodox  din  Braşov,  care-i  poartă  nu¬ 
mele  până  azi  (1850)  şi  cel  din  Brad  —  judeţul  Hunedoara  (1868);  inten¬ 
ţiile  lui  de  a  înfiinţa  câte  şase  gimnazii  „superioare44,  „inferioare44  şi 
„şcoli  reale44  (tehnice),  au  întâmpinat  împotrivirea  autorităţilor  habsbur- 
gice  de  atunci. 

Nu  poate  fi  trecută  cu  vederea  grija  lui  pentru  formarea  unei  elite 
intelectuale  româneşti,  prin  bursele  de  studii  acordate  unor  tineri  din 
fondurile  create  de  el  însuşi  sau  la  sugestia  sa,  cum  a  fost,  de  pildă,  ce¬ 
lebra  „fundaţie44  a  prietenului  său,  avocatul  aromân  Emanuil  Gojdu, 
care  a  acordat  burse  până  în  1918  la  peste  5000  de  elevi,  studenţi  şi 
meseriaşi.  Cu  sprijinul  său,  şi  în  urma  stăruinţelor  lui,  în  1861,  s-a  con¬ 
stituit,  la  Sibiu,  Asociaţia  transilvană  pentru  literatura  şi  cultura  popo¬ 
rului  român  din  Transilvania  (Astra),  fiind  primul  ei  preşedinte.  Bursierii 
Iui  Şaguna  şi  ai  Iui  Gojdu,  ca  şi  intelectualii  implicaţi  în  toate  acţiunile 
Astrei,  au  contribuit  din  plin  la  pregătirea  zilei  celei  mari  a  unirii  din 
1918. 

Conjunctura  politică  din  Transilvan ita  a  cerut  adeseori  ca  ierarhii  de 
aici  să  se  implice  şi  în  problemele  politice  ale  vremii.  Aşa  a  fost  cazul 
şi  cu  Andrei  Şaguna.  La  numai  câteva  zile  după  hirotonia  sa  ca  episcop, 
a  prezidat  —  împreună  cu  episcopul  unit  de  la  Blaj  —  lucrările  marii 
adunări  naţionale  româneşti  de  pe  Câmpia  Libertăţii  de  la  Blaj  din  3/15 
mai  1848.  Acolo  a  fost  ales  în  fruntea  unei  impunătoare  delegaţii  de  căr¬ 
turari  români  care  să  se  deplaseze  la  Viena,  spre  a  prezenta  Curţii  im¬ 
periale  revendicările  naţiunii  române.  In  1849  primea  o  nouă  misiune 
din  partea  românilor  pe  lângă  noul  împărat  Francisc  Iosif  I.  A  fost  ast¬ 
fel  „diplomatul44  revoluţiei  româneşti  din  1848,  alături  de  „teoreticianul44 

sau  „ideologul”  ei  Simion  Bărnuţiu  şi  „comandantul  de  oşti4*  Avram 
Iancu.  După  înăbuşirea  revoluţiei,  activitatea  lui  „politică44  încetează 
pentru  un  timp,  ca  să  fie  reluată  ulterior,  în  calitate  de  copreşedinte  a 
două  Conferinţe  naţional-politice  ale  românilor  (1861  şi  1863),  ca  membru 
în  Dieta  Transilvaniei  şi  în  Senatul  imperial  din  Viena.  în  toate  situaţiile 
a  susţinut  cu  strălucire  revendicările  româneşti,  iar  după  îndeplinirea 
fiecărei  misiuni,  ţinea  să-şi  informeze  credincioşii  —  prin  pastorale  — 
de  tot  ceea  ce  a  făcut  în  interesul  neamului  său. 

Profilul  moral  al  lui  Şaguna  reiese  şi  din  testamentul  său,  prin  care 
a  decis  ca  slujba  înmormântării  să  i  se  facă  doar  de  duhovnicul  său,  „cu 
cântări  line,  fără  pompă,  fără  muzică  şi  fără  predică44;  toate  bunurile  sale 
le-a  lăsat  Arhiepiscopiei  Sibiului  „spre  scopuri  bisericeşti,  şcolare  şi 
filantropice44.  Conform  voinţei  sale,  a  fost  înmormântat  lângă  biserica 
mare  din  comuna  Răşinari,  de  lângă  Sibiu. 

Vremurile  noi  pe  care  le  străbatem  cer  imperios  ca  numele  lui  Şa¬ 
guna  să  fie  reaşezat  în  galeria  marilor  personalităţi  politice  şi  culturale 
ale  Transilvaniei  de  altădată,  aşa  cum  a  fost  până  în  anii  celui  de-al 
doilea  război  mondial.  Sfântul  Andrei  „cel  întâi  chemat44  la  apostolie  de 
Mântuitorul  a  fost  primul  care  „a  chemat44  la  Hristos  pe  strămoşii  noştri 
geto-daci.  Andrei  Şaguna  a  fost  primul  ierarh  care  „a  chemat44  pe  româ¬ 
nii  ardeleni  la  o  viaţă  nouă,  de  libertate  şi  demnitate  naţională.  Avem 
datoria  morală  să-i  cinstim  împreună,  în  ziua  de  30  noiembrie  a  fiecărui 
an,  iar  preoţii  parohi  să  le  facă  cunoscute  —  prin  predici  —  faptele  lor 
cinstitoare,  prin  care  au  contribuit,  unul  la  încreştinarea  strămoşilor  noş¬ 
tri,  altul  la  emanciparea  politico-naţională  şi  culturală  a  românilor  ar¬ 
deleni. 

Pr.  Prof.  Dr.  Mircea  Păcurariu 

Facultatea  de  Teologie 
„Andrei  Şaguna44  Sibiu 

PREOCUPĂRI  UMANISTE  LA  MITROPOLITUL 

ANDREI  ŞAGUNA 

Cunoscutul  scriitor  şi  cugetător  englez  Thomas  Carlyle  constata  că, 
istoria  popoarelor  o  fac  personalităţile  lor  ilustre.  In  contextul  acestei 
afirmaţii,  Arhiepiscopul  şi  Mitropolitul  Andrei  Şaguna  a  fost  şi  este 
,,omul  istoriei"  1  iar  viaţa  şi  opera  sa,  un  „fragment  de  istorie".2  Imagi¬ 
nea  lui  de  patriarh  biblic,  îmbrăcată  de  aureolă  de  sfinţenie,  este  înca¬ 
drată  la  loc  de  cinste  în  fresca  maiestuoaselor  figuri  de  ierarhi  care  stră¬ 
juiesc  şi  luminează  peste  veacuri  trecutul  Bisericii  româneşti. 

Pentru  istoria  Bisericii  Ortodoxe  Române  din  Transilvania  cea  de  a 
doua  jumătate  a  veacului  al  XlX-lea,  începând  cu  răsunătorul  1848,  este 
dominată  de  figura  vicarului,  episcopului  şi  apoi  mitropolitului  Andrei. 
Acest  bărbat  providenţial  nu  a  fost  doar  un  simplu  luptător  pentru  eman¬ 
ciparea  bisericească,  culturală  şi  politică  a  românilor  transivăneni,  ci  a 
fost  mitropolitul  cucernic  care  întrunea  în  personalitatea  sa  nu  numai 
demnitatea  arhierească  ci  şi  puterea  de  Voievod  înţelept  „dătător  de  legi 
şi  datini".3 

Ostenelile  sale  nu  s-au  mărginit  numai  la  domeniul  strict  bisericesc. 
Ceea  ce  a  vizat  el  mai  presus  de  orice  a  fost  slujirea  poporuhh,  cât  a  pri¬ 
ceput,  cât  l-au  ajutat  puterile  şi  cât  i-au  permis  împrejurările.  De  fapt, 
scopul  lui  —  mărturisit  încă  de  la  început  — ,  era  ca  „pe  românii  ardeleni 
din  adâncul  lor  somn  să-i  deştepte  şi  cu  voia  către  tot  ce  e  adevărat,  bun 
şi  plăcut  să-i  tragă"  .4 

Astfel,  în  virtutea  acestui  deziderat,  din  1846  şi  până  la  28  iunie 
1873,  când  o  boală  necruţătoare  l-a  coborât  în  cripta  de  la  Răşinari,  ma¬ 
rele  arhiereu  a  fost  mereu  în  vâltoarea  vieţii  naţionale  a  românilor  tran¬ 
silvăneni,  cu  mâna  pe  cârmă.  Sortit  să  acţioneze  într-un  climat  politic  cu 
desăvârşire  ostil,  el  a  reuşit  să  înfrângă  toate  uneltirile,  să  zdrobească 
toate  acţiunile  adversarilor  şi  să  ridice  biserica  sa  din  situaţia  jalnică  în 
care  se  găsea,  la  o  strălucire  pe  care  nu  o  cunoscuse  până  atunci.5 


1  Nicolae  Popea,  Arhiepiscopul  şi  mitropolitul  And  eiu  baron  de  Şaguna, 

Discurs  roitit  la  13/26  martie  1900  în  şedinţă  solemnă,  in  „Academia  Română  — 

Discursuri  de  recepţiune“ ,  t.  XXI,  Bucureşti,  1900,  p.  4. 

2  Ch.  Tulbur?,  Mitropolitul  And  ei  Şaguna.  Opera  literară.  Scrisori  pastorale. 

Circulări  şcolare.  Diverse.  Sibiu,  1938,  p.  III. 

3  Ci.  Prof.  N.  Colan,  Un  „dătător  de  legi  şi  datini”,  în  „Telegraful  Român*4, 
an  LXXI  (1923),  nr.  51—53,  p.  2. 

4  Ibidem. 

5  Vezi  amănunte  utile  în  acest  sens  la:  Nicolae  Popea,  Arhiepiscopul  şi  mi¬ 
tropolitul  Andrei  Şaguna,  Sibiu,  1987,  387  p.;  Mitropolitul  Andrei  baron  de  Şaguna. 
Scriere  comemorativă  la  serbarea  centenară  a  naşterii  lui,  Sib  u,  1909,  544  p.;  loan 
Lupaş,  Mitropolitul  And  ei  Şaguna,  Sibiu,  1924,  174  p.f-  Idem,  Viaţa  şi  laptele  lui 
Andrei  Şaguna,  M  tropolitul  A  dea  ului,  Bucureşti,  1926,  105  p.;  Keith  Hitchins,  Or- 
thodoxy  and  nationality:  Andreiu  Şaguna  and  the  Romanians  of  Transylvania  1846, 
Cambridge-London,  1977,  X  +  334  p.;  Idem,  Conşti  nţă  naţională  şi  acţ  une  politică 
la  românii  din  Transilvania  1700 — 1868,  Cluj-Napoca,  1986,  249  p.;  M.  Păcurariu, 
100  de  ani  da  la  reînfiinţarea  Mit  opoliei  Ardealului,  in  „M.A.*\  an  IX,  (19u4),  nr. 
11—12,  p.  814—840. 

Când  a  venit  In  Ardeal,  Şaguna  a  găsit  aici  o  viaţă  bisericească  fe¬ 
recată  în  „obezile  celor  19  puncte  care  au  paralizat  toate  bunele  intenţii 
ale  înaintaşului  său  Vasile  Moga“.6  Poporul  credincios,  împilat  şi  dispre¬ 
ţuit  după  cunoscutul  nărav  al  stăpânitorilor  şi  exploatatorilor  săi  vre¬ 
melnici,  adulmeca  adierea  vântului  de  libertate  care  se  stârnise  în  ţările 
apusene.  Spiritul  revoluţionar  forţa  zăvoarele  împărăţiei  pajurei  cu  două 
capete  şi  furtuna  anilor  1848 — 1849  era  pe  punctul  de  a  se  dezlănţui  ca 
o  pedepsire  răzbunătoare  a  tuturor  fărădelegilor  unui  sistem  politic  por¬ 
nit  pe  povârnişul  descompunerii. 

în  legătură  cu  mitropolitul  Andrei  Şaguna  putem  afirma  fără  teama 
de  a  greşi  că,  ceea  ce  a  caracterizat  multipla  sa  activitate  a  fost  un  pro¬ 
fund  umanism  şi  o  dragoste  neţărmurită  faţă  de  poporul  credincios,  care 
nu  erau  egalate  decât  de  râvna  de  a-1  ajutora  să  se  ridice  cât  mai  cu¬ 
rând  la  o  viaţă  demnă,  mai  omenoasă  şi  mai  apropiată  de  eminentele 
sale  însuşiri  native. 

Providenţa  a  rânduit  ca  el  să  fie  ales,  hirotonit  şi  instalat  episcop  în 
anul  1848,  înainte  de  începutul  revoluţiei  din  Transilvania,  în  iureşul  că¬ 
reia  s-a  implicat  apoi  cu  tot  entuziasmul  de  care  a  putut  să  dea  dovadă. 
Astfel,  îl  vedem  pe  Câmpia  Libertăţii  de  la  Blaj,  prezidând  împreună 
cu  episcopul  Ioan  Lemeny  marea  adunare  a  celor  40  000  de  români,  fiind 
unul  dintre  aceia  care,  înţelegând  principiile  formulate  de  Simion  Băr- 
nuţiu,  George  Bariţiu,  Avram  Iancu  şi  alţi  luptători,  a  sprijinit  dolean¬ 
ţele  poporului  român  pentru  drepturi,  pentru  libertate,  pentru  indepen¬ 
denţă,  pentru  limbă  românească,  pentru  şcoli  româneşti  şi  pentru  o  Mi¬ 
tropolie  Ortodoxă  Română,  aşa  cum  a  fost  de  la  începuturi.  Şaguna  a 
acceptat  să  facă  mai  multe  drumuri  la  Viena  —  primejduindu-şi  de  multe 
ori  sănătatea  şi  chiar  viaţa  — ,  prezentând  împăratului  mai  multe  me¬ 
morii  în  care  arăta  situaţia  grea  şi  apăsătoare  în  care  se  zbăteau  ro¬ 
mânii  ortodocşi  din  Transilvania. 

După  îndelungi  demersuri  şi  nenumărate  misiuni  la  Viena,7  la  24  de¬ 
cembrie  1864,  printr-un  autograf  imperial  s-a  încuviinţat  reînfiinţarea 
vechii  Mitropolii  Ortodoxe  a  Transilvaniei  şi  numirea  lui  Andrei  Şaguna 
ca  arhiepiscop  şi  mitropolit.  După  realizarea  acestui  nobil  ideal  al  vieţii 
sale,  Şaguna  a  purces  la  elaborarea  Statutului  Organic  al  Bisericii  Orto¬ 
doxe  Române  din  Transilvania,  după  care  s-a  condus  biserica  de  aici  şi 
care  avea  ca  idei  de  bază  autonomia  şi  sinodalitatea.  Prin  autonomia 
faţă  de  stat,  biserica  era  apărată  împotriva  oricărui  amestec  sau  aserviri 
din  partea  împăratului,  a  guvernului  sau  a  altor  cârmuitori  politici.  Prin 
sinodalitate,  sau  colaborarea  între  clerici  (1/3)  şi  mireni  (2/3)  ia  condu¬ 
cerea  treburilor  bisericeşti,  Biserica  era  apărată  împotriva  oricărui  ab¬ 
solutism  ierarhic.  Din  această  lege,  care  a  stat  apoi  la  baza  noului  Sta¬ 
tut  al  întregii  Biserici  Ortodoxe  Române  din  1925  şi  chiar  la  baza  celui 


6  Pr.  Dr.  Grigorie  Marcu,  Sfânta  Scriptură  „în  pom  românesc".  100  de  ani  de 
la  apariţia  Bibliei  lui  Şaguna,  în  „M.A.M,  an.  II,  (1958),  nr.  11 — 12,  p.  795. 

7  S-a  păstrat  vie  şi  a  ajuns  aproape  legendară  imaginea  vlădicului  luptător, 
a  omului  politic  cu  faţa  întoarsă  spre  Viena  (Cf.  Gh.  Tulbure,  op.  cit.,  p.  IV). 


ANIVERSARE  ANDREI  ŞAGUNA 


9 


actual,  se  desprinde  limpede  spiritul  de  organizator  bisericesc  şi  social- 
politic  al  lui  Andrei  Şaguna.* 

Revenind  la  tema  comunicării  noastre,  trebuie  să  subliniem  faptul 
că  mitropolitul  Andrei  Şaguna  a  desfăşurat  o  intensă  activitate  culturală, 
ducând  o  muncă  neobosită  pentru  ridicarea  poporului  român  prin  cul¬ 
tură,  mai  ales  prin  şcolile  elementare  confesionale,  care  erau  sub  con¬ 
ducerea  nemijlocită  a  Bisericii.  La  venirea  sa  în  Transilvania,  şi  în  acest 
domeniu  situaţia  era  jalnică:  lipseau  dascălii  bine  pregătiţi,  manualele 
şi  edificiile  şcolare.  Şaguna,  datorită  spiritului  său  plin  de  iniţiativă,  a 
izbutit  să  înlăture  toate  aceste  neajunsuri.  Menţionăm  că  el  a  găsit  ră¬ 
gazul  să  scrie  şi  câteva  studii  pedagogice  în  care  s-a  ocupat  de  unele  prin¬ 
cipii  de  didactică  generală,  precum  şi  de  câteva  „instrucţiuni44  privind 
datoriile  inspectorilor  şi  directorilor  şcolari. 

O  atenţie  deosebită  a  acordat-o  manualelor  didactice  pentru  uzul 
şcolilor  poporale.  Se  cunosc  peste  25  de  manuale  scrise  la  îndemnul  lui 
Şaguna  de  câţiva  preoţi  cărturari  din  preajma  sa.  Astfel,  Sava  Popovici 
Barcianu  din  Răşinari  a  scris  un  Abecedar  românesc,  Istoria  biblică,  Gra¬ 
matica  limbii  române,  Gramatica  germană,  etc.  Profesorul  Zaharia  Boiu 
a  scris  o  Carte  de  citire,  Elemente  de  istorie  a  naturii  şi  fizică,  Elemente 
de  geografie,  apoi  profesorul  Ioan  Popescu  a  scris  Aritmetica  şi  cunos¬ 
cutul  Compendiu  de  pedagogie  (1868),  iar  lista  de  nume  şi  lucrări  ar  putea 
continua.8 9 

în  ce  priveşte  numărul  şcolilor  confesionale  sub  Şaguna,  e  de  ajuns 
să  menţionăm  că  la  sfârşitul  arhipăstoririi  sale,  erau  în  eparhie  800  de 
şcoli  poporale,  dintre  care,  mai  mult  de  jumătate  au  fost  înfiinţate  de  el. 
în  acest  context,  şcolile  poporale  româneşti  au  fost  un  factor  puternic 
de  conservare  a  limbii  împotriva  oricăror  încercări  de  înstrăinare  şi  dez¬ 
naţionalizare. 

în  egală  măsură,  Şaguna  şi-a  îndreptat  atenţia  şi  spre  şcolile  medii. 
Din  măreţul  său  proiect  de  a  înfiinţa  6  gimnazii  superioare,  6  inferioare 
şi  6  şcoli  reale-comerciale,  s-a  văzut  nevoit  să  se  mulţumească  numai  cu 
înfiinţarea  gimnaziului  superior  din  Braşov  în  1850,  a  gimnaziului  infe¬ 
rior  din  Brad  în  1868  şi  a  şcolii  reale  comerciale  de  la  Braşov  în  1869. 

Aceeaşi  preocupare  statornică  a  manifestat-o  şi  faţă  de  cursurile 
de  teologie  şi  pedagogie  de  la  Sibiu,  în  vederea  ridicării  nivelului  cul¬ 
tural  al  preoţilor  10  şi  învăţătorilor  ortodocşi.  Chiar  în  anul  numirii  sale 
ca  vicar,  a  ridicat  cursurile  de  teologie  de  la  6  luni,  cât  durau  sub  înain¬ 
taşul  său  Vasile  Moga,  la  1  an,  hotărând  să  nu  fie  primiţi  decât  absolven¬ 
ţii  de  gimnaziu  şi  introducând,  totodată,  materii  noi  de  studiu.  în  1852, 
cursurile  de  teologie  au  fost  ridicate  la  2  ani  de  studii,  iar  în  1861  la  3  ani, 
rămânând  aşa  până  în  1921.  în  felul  acesta,  vechea  şcoală  de  „bogoslo- 
vie44  a  devenit  o  instituţie  cu  caracter  superior,  universitar.  Simultan, 


8  Amănunte  la:  Pr.  prof.  dr.  Mircea  Păcurariu,  Istoria  Bisericii  Ortodoxe  Ro¬ 
mâne,  voi.  3,  Bucureşti,  1981,  p.  95 — 97. 

9  Vezi:  Ibidem,  p.  98. 

10  Vezi  pe  larg:  Pr.  Dr.  Grigorie  Marcu,  Preoţimea  Iui  Şaguna,  In  „Revista 
Teologică4*,  an  XXXIII,  Sibiu,  1943,  p.  341—347. 

Şaguna  s-a  îngrijit  de  găsirea  unei  clădiri  corespunzătoare  pentru  Insti¬ 
tut.  Din  banii  colectaţi  în  acest  sens,  peste  26  000  florini,  a  cumpărat  ac¬ 
tuala  reşedinţă  mitropolitană,  apoi  o  altă  casă,  pe  locul  actualei  clădiri 
a  Institutului  şi  cu  timpul  alte  patru  case,  în  apropiere,  de  data  aceasta 
pe  banii  săi,  care  au  servit  drept  internat.  Şaguna  s-a  îngrijit,  de  ase¬ 
menea,  de  formarea  unor  cadre  didactice  corespunzătoare  pentru  Insti¬ 
tutul  Teologic-Pedagogic  din  Sibiu.  Astfel,  aproape  an  de  an  trimitea 
pe  cel  mai  bun  absolvent  de  teologie  la  studii  in  Apus,  pentru  a-şi  desă¬ 
vârşi  pregătirea  didactică.  Dintre  cei  care  au  beneficiat  de  aceste  burse 
oferite  de  Andrei  Şaguna  amintim  pe:  profesor  Grigorie  Pantazi  (cel  mai 
apropiat  ucenic  şi  colaborator  al  său),  Nicolae  Popea,  ajuns  episcop  al 
Caransebeşului  şi  apoi  membru  al  Academiei  Române,  Ioan  Popescu, 
Zaharia  Boiu,  Nicolae  Cristea,  fost  mult  timp  redactor  al  Telegrafului 
Român  şi  condamnat  în  1894  în  procesul  Memorandului. 

Pentru  uzul  studenţilor  secţiunii  teologice  şi  pentru  preoţi,  Şaguna 
a  scris  câteva  manuale  didactice,  din  care  menţionăm:  Elementele  drep¬ 
tului  canonic  (1854),  Compendiu  de  drept  canonic  (1868),  Enchiridion 
de  canoane  cu  comentarii  (1871).  Tot  el  a  scris  Istoria  Bisericii  Ortodoxe 
Răsăritene  Universale  de  la  întemeiere  până  în  zilele  noastre  (2  voi.  1860). 
A  retipărit  apoi  câteva  manuale  teologice  pe  care  le-a  revăzut  el  însuşi, 
cum  a  fost  Teologia  Dogmatică,  prelucrată  după  Ioan  Raici  (1854),  Ma¬ 
nual  de  Teologie  Morală  (1855),  Mărturisirea  Ortodoxă  a  lui  Petru  Mo¬ 
vilă  (1855),  Teologia  Pastorală  (1857),  şi  Biblia  Ilustrată  (1856 — 1858), 
prima  ediţie  a  Bibliei  de  acest  gen  la  noi,  şi  multe  altele. 

Mai  menţionăm  faptul  că  Şaguna  s-a  preocupat  nu  numai  de  starea 
intelectuală  a  preoţimii,  ci  şi  de  starea  ei  materială,  recunoscând  mereu 
că  situaţia  materială  a  preoţilor  era  necorespunzătoare,  împiedicându-i 
in  buna  desfăşurare  a  activităţilor  pastoral-misionare.11  Pentru  îmbună¬ 
tăţirea  acestei  stări  a  preoţimii  ortodoxe,  episcopul  Andrei  a  militat  atât 
in  scris  —  prin  memoriile  adresate  — ,  cât  şi  verbal.  Dar  cu  toate  aceste 
demersuri,  situaţia  clerului  nu  s-a  îmbunătăţit,  rămânând  o  problemă 
care  va  confrunta  în  continuare  Biserica  Ortodoxă  din  Transilvania  şi 
conducătorul  ei. 

O  faptă  de  mare  însemnătate  a  lui  Andrei  Şaguna  pe  plam  cultural, 
a  fost  înfiinţarea  Telegrafului  Român,  care,  începând  cu  primul  său  nu¬ 
măr  din  ianuarie  1853,  apare  fără  întrerupere  până  azi.  Prin  fondarea 
Telegrafului  Român  —  „gazetă  politică,  industrială,  comercială  şi  lite¬ 
rară44  — ,  Şaguna  a  înţeles  să  pună  la  dispoziţia  Bisericii  Ortodoxe  şi  a 
poporului  nu  numai  un  nou  factor  de  culturalizare  ci  în  primul  rând  un 
organ  de  luptă  pentru  apărarea  intereselor  poporului  român  şi  ale  Bise¬ 
ricii,  în  paginile  căruia  au  apărut  multe  articole  de  cuprins  bisericesc, 
şcolar,  politic  şi  cultural,  scrise  de  însuşi  fondatorul  său.12 

Tot  Andrei  Şaguna  a  iniţiat  apariţia  altor  publicaţii  periodice  la  Si¬ 
biu,  dintre  care  unele  apar  până  astăzi.  Astfel,  Calendarul  Arhiepisco- 


11  Detalii  la:  Gh.  Tulbuie,  op.  cit.,  p.  245 — 246  şi  Arhiva  Bibliotecii  Mitropo¬ 
liei  Sibiu,  Fondul  Şaguna,  nr.  3132/13. 

12  Gh.  Tulbure,  op.  cit.,  p.  30 — 31. 

piei  Sibiului,  care  tapare  fără  întrerupere  din  anul  1852  —  azi  sub  nu¬ 
mele  de  îndrumătorul  bisericesc  — ,  Actele  Sinodului  Arhidiecezei  greco- 
răsăritene  din  Ardeal  (intitulat  mai  târziu  Procesele  Verbale  ale  Adu¬ 
nării  Eparhiale)  şi  Protocolul  Congresului  Naţional  Bisericesc,  amân¬ 
două  începând  din  anul  1870. 

Este  vrednic  de  reţinut  faptul  că  toate  lucrările  sale,  precum  şi  Te¬ 
legraful  Român,  au  văzut  lumina  în  tipografia  fondată  de  el  la  Sibiu  în 
1850,  din  banii  săi,  cunoscută  sub  numele  de  „tipografia  diecezană4*  (mai 
târziu  arhidiecezană),  care  de  atunci  funcţionează  fără  întrerupere.13 
Marea  faptă  săvârşită  de  Şaguna  prin  înfiinţarea  acestei  tipografii  poate 
fi  apreciată  la  adevărata  ei  valoare  abia  acum,  când  avem  în  faţa  ochi¬ 
lor  mulţimea  volumelor,  cu  care  teascurile  ei  au  sporit  mai  bine  de  un 
veac  şi  patru  decenii  literatura  teologică  şi  profană  românească. 

Nu  putem  trece  cu  vederea  contribuţia  mitropolitului  Andrei  Şaguna 
la  constituirea  Asociaţiei  transilvane  pentru  literatura  şi  cultura  poporu¬ 
lui  român  („Astra44),  prima  şedinţă  ţinându-se  la  Sibiu  la  data  de  4  nov. 
1861.  în  calitatea  sa  de  preşedinte  al  Astrei,  a  condus  trei  adunări  gene¬ 
rale:  la  Sibiu  (1861),  Braşov  (1862),  şi  Alba  Iulia  (1866).  Din  fondurile 
asociaţiunii  s-au  distribuit  numeroase  burse  şi  ajutoare  studenţilor,  ele¬ 
vilor  şi  meseriaşilor  săraci. 

Mai  consemnăm,  de  asemenea,  faptul  că  o  serie  de  circulare  emise 
de  Andrei  Şaguna  în  timpul  păstoririi  sale,  ilustrează  şi  ele  preocupările 
umaniste  ale  acestuia.14  Astfel,  pătruns  de  dragoste  faţă  de  obştea  pe  care 
o  păstorea,  inspirându-se  şi  din  spiritul  înnoitor  al  timpului,  care  cerea 
impetuos  trezirea  la  lumină  şi  progres  a  popoarelor,  Şaguna  s-a  gândit 
să  valorifice,  cu  ajutorul  preoţimii,  mărturiile  de  viaţă  bisericească  şi 
obştească  rămase  moştenire  de  la  un  trecut  din  cele  mai  vitrege.  Cu  5  ani 
înainte  de  înfiinţarea  „Astrei44,  el  trimite  preoţimii  o  circulară  al  cărei 
conţinut  este  cât  se  poate  de  grăitor.  Circulara  poartă  nr.  288/1855  şi, 
adresându-se  „prea  cinstiţilor  protopopi,  cinstiţilor  administratori  proto- 
popeşti  şi  cinstitei  preoţimi  eparhiale44,  mitropolitul  le  atrage  atenţia 
acestora  asupra  obligaţiei  pe  care  o  au  de  a  se  îngriji  de  buna  păstrare 
a  tuturor  cărţilor  vechi,  bisericeşti  sau  nebisericeşti,  care  se  află  în  pa¬ 
trimoniul  bisericilor  parohiale  sau  pe  la  diverşi  credincioşi.  Ba  mai  mult, 
Şaguna  le  cere  şi  dispune  chiar  o  inventariere  a  acestor  cărţi. 

în  încheierea  circularei,  el  subliniază  efectele  pozitive  ale  acestei 
măsuri  arătând  că:  „Literatura  bisericească  îşi  va  cunoaşte  mai  bine  viste- 
riile  şi  comorile  sale ...  iar  literaţii  noştri  care  se  ocupă  cu  cultura  lim- 
bei  vor  şti  unde  şi  către  cine  să  se  adreseze  spre  a  putea  consulta  izvoa¬ 
rele  cele  vechi  ale  limbii  naţionale44 . 

Pildă  în  această  privinţă  a  dat  însuşi  Şaguna,  oare  a  lăsat  o  moşte¬ 
nire  valoroasă  în  cărţi,  Bibliotecii  mitropolitane  din  Sibiu,  unde  dato- 


13  Vezi:  Ioan  Beju,  Activitatea  tipografiei  arhidiecezane,  în  „Telegraful  Român14, 
nr.  29—31,  32—33  din  1950;  nr.  1—2,  3—4,  11—12  din  1951;  nr.  24—26  şi  39—40 
din  1952. 

14  Vezi:  Pr.  Teodor  Bodogae,  Din  circularele  de  interes  obştesc  a’e  mitropoli¬ 
tului  Andrei  Şaguna,  in  „Telegraful  Român44,  an.  121  (1973),  nr.  15 — 16,  p.  3. 

rită  unor  măsuri  ca  cele  cuprinse  în  circulara  mai  sus  amintită,  se  păs¬ 
trează  multe  cărţi  şi  manuscrise  vechi,  de  mare  interes  ştiinţific,  între 
care  figurează  şi  un  exemplar  din  puţinele  existente  în  lume,  exemplar 
din  prima  tipăritură  apărută  pe  pământ  românesc:  Liturghierul  din  1508. 

Om  de  cultură  superioară,  iluminist  de  mare  prestigiu,  îndrumător 
priceput  al  învăţământului  românesc  şi  al  instituţiilor  culturale  ale  ro¬ 
mânilor  transilvăneni,  păstor  cu  dragoste  adâncă  faţă  de  fiii  săi,  mitro¬ 
politul  Andrei  Şaguna  poate  fi  considerat  unul  din  cei  mai  străluciţi  ie¬ 
rarhi  pe  care  i-a  avut  Biserica  Ortodoxă  Română  în  tot  trecutul  ei.  Şaguna 
—  după  afirmaţia  lui  Nicolae  Bălan  — ,  constituie  ,^cea  mai  frumoasă 
expresie,  cea  mai  puternică  întrupare  a  geniului  creştin  al  poporului 
nostru".15 


Arhid.  Prof.  Dr.  Constantin  Voicu 


15  Dr.  Nicolae  Bălan,  Sus  să  avem  inimile!  in  „Revista  Teologică44,  an.  III, 
(1909),  nr.  9—10,  p.  390. 

PROFILUL  MORAL  ŞI  CONŞTIINŢA  ORTODOXA  A 
MITROPOLITULUI  ANDREI  ŞAGUNA 

Profilul  moral  al  personalităţii  Mitropolitului  Andrei  Şaguna  nu  este 
altceva  decât  descoperirea  conţinuturilor  conştiinţei  sale  religios-morale, 
constituind  idei-forţe  întrupate  intr-o  operă  ce  depăşeşte  veacurile.  Pro¬ 
fetică  şi  revoluţionară,  dinamică  şi  tradiţională,  această  conştiinţă  deschi¬ 
zătoare  de  noi  şi  largi  orizonturi  în  istoria  vieţii  bisericeşti,  sociale  şi  cul¬ 
turale,  îşi  are  rădăcini  adânci  în  marile  biruinţe  oare  stau  la  temelia  for¬ 
mării  poporului  român  printre  catastrofele  veacurilor.  Ancorată  deplin 
în  tumultul  istoriei  modeme,  ea  nu  a  însemnat  o  rupere,  o  smulgere  din 
zăcămintele  profunde  ale  sufletului  nostru  străbun.  Ci  dimpotrivă,  a  în¬ 
semnat  o  reluare  a  legăturii  cu  trecutul  viu  al  neamului,  o  restabilire  a 
comunicării  cu  esenţele  tainice  şi  cu  străfundurile  existenţei  noastre  etnice. 

înnoind  şi  rezidind  cu  un  elan  nepotolit  viaţa  religios-morală  a  cre¬ 
dincioşilor  ortodocşi  din  Transilvania,  marele  Mitropolit  de  pe  acest  plai 
strămoşesc,  deşi  coborâtor  din  Munţii  Pindului,  se  află  necontenit  cu  ochii 
aţintiţi  spre  tradiţiile  şi  sursele  neamului,  consfinţite  ca  atare  în  etno- 
geneză.  De  la  începutul  prezenţei  sale  între  ardeleni,  cu  toate  ezitările 
inerente  acestui  început,  îşi  ia  drept  linie  directoare  a  activităţii  sale  arhi¬ 
ereşti  integrarea  în  destinul  grav  al  unui  popor  năpăstuit  în  propria  sa 
ţară,  supus  unei  întreite  înrobiri,  naţionale,  sociale  şi  confesionale.  Intre 
existenţa  românească  autentică,  rodul  Ortodoxiei  carpato-dunărene-pon- 
tice  de  veacuri,  şi  viaţa  modernă,  considerată  ca  atare  drept  „naţională*4, 
falsificatorii  sufletului  românesc  săpaseră  o  prăpastie.  Toate  valorile  vieţii 
noastre  milenare,  tot  ce  ne  leagă  de  paradisul  nostru  etnic  şi  liturghia 
cosmică,  tot  ce  ne  ţine  în  comuniune,  ca  lumină,  cântec  şi  istorie,  cu  stră¬ 
bunii  şi  cu  cerul  era  trecut  pe  planul  al  doilea,  dacă  nu  chiar  dispreţuit 
şi  respins,  în  numele  combaterii  „superstiţiilor  poporului**.  E  adevărat, 
conştiinţa  ierarhului  de  la  Sibiu  nu  ia  atitudine  şi  nu  reacţionează  întot¬ 
deauna  cu  promptitudine  în  faţa  unor  acţiuni  de  depersonalizare  a  nea¬ 
mului,  cum  sunt  acelea  de  colaborare  cu  uniaţii,  dar  întotdeauna  se  ridică 
energic  împotriva  procesului  de  corupere  şi  alterare  a  vieţii  lăuntrice 
româneşti  prin  îndepărtarea  de  sursele  Ortodoxiei  străbune.  Prin  întreaga 
lui  operă,  Şaguna  readuce  în  prim  planul  vieţii  bisericeşti  ideea  supre¬ 
maţiei  nealterate  a  eticului,  în  care  recunoaşte  esenţa  unei  vieţi  creştine 
de  înaltă  frumuseţe.  în  lupta  pentru  păstrarea  legii  româneşti  şi  a  'vred¬ 
niciei  neamului,  conştiinţa  vlădicească  a  marelui  Ierarh  îşi  trage  seva  din 
zbuciumatul  trecut  al  vieţii  românilor  din  veacurile  anterioare,  ca  dintr-o 
evanghelie  trăită  în  martiriu  şi  abnegaţie.  Fără  să  fie  absentă  la  înnoirile 
conferite  de  o  istorie  apropiată,  această  conştiinţă  soarbe,  mai  presus  de 
orice,  puterea  vie  a  datinei  şi  tradiţiei  strămoşeşti,  rânduieli  pe  care  le 
venerează  alături  de  celelalte  izbânzi  ale  sufletului  autohton. 

Nu  sunt  puţini  admiratorii  marelui  Şaguna  care  au  încercat  să-i 
pună  în  lumină  profilul  moral,  alcătuitori  de  monografii  şi  tâlcuitori  ai 
vremii  şi  vieţii  marelui  Ierarh.  Socotim  însă  că  nu  ar  fi  de  prisos  să  lim¬ 
pezim,  prin  cele  ce  urmează,  anumite  trăsături  ale  acestui  profil,  prin  care 

Şaguna  este  privit  din  perspectiva  unei  istorii  creştine  etnice  milenare, 
precum  se  şi  descoperă  ca  o  prezenţă  în  actualitatea  vie  a  vremii  pe  care 
o  trăim.  Lângă  mausoleul  Mitropolitului  Şaguna,  cu  prilejul  pomenirii 
acestuia  la  o  jumătate  de  veac  de  la  moartea  sa,  poetul  Octavian  Goga 
spunea  următoarele:  ,,Este  poate  cel  mai  evocator  mormânt  al  românis¬ 
mului  din  Ardeal  de  o  sută  de  ani  încoace,  fiindcă  subt  lespedea  lui  doarme 
omul  care  a  realizat  cele  mai  mari  binefaceri  pe  seama  acestui  colţ  de 
pământ". 1  Şaguna  a  devenit  pentru  multe  decenii  un  ,, geniu  al  locului", 
cum  se  exprimă  şi  Lucian  Blaga.2  Intr-adevăr,  Ierarhul  de  la  Sibiu  a 
purtat  in  sine  şi  cu  sine  destinul  unui  neam  întreg  cât  a  trăit  pe  pământ, 
iar  după  moarte  întâmpină  cu  aceeaşi  putere  pe  cei  ce  intră  în  câmpul 
de  lumină  al  înrâuririi  personalităţii  sale. 

Un  autentic  profil  moral  al  lui  Şaguna  este  surprins  de  către  Mitro¬ 
politul  Nicolae  Bălan:  „Şaguna  a  fost  —  spune  acesta  —  mai  presus  de 
toate  preot.  Nu  teolog,  nici  om  al  şcoalei,  nici  bărbat  al  vieţii  publice, 
ci  înainte  de  toate  el  a  fost  un  caracter  de  preot  clădit  în  totul  pe  temelia 
Evangheliei.  Din  conştiinţa  clară  şi  profundă  a  acestei  misiuni  divine  a 
izvorât  belşugul  de  fapte  măreţe,  pe  care  —  de  la  locul  de  Păstor  al  Bi¬ 
sericii  —  l-a  revărsat  pe  toate  tărâmurile  vieţii  poporului  nostru.  Această 
conştiinţă  a  fost  sâmburele  central  al  personalităţii  sale,  şi  cine  nu  vede 
acest  centru  de  lumină  în  sufletul  lui,  acela  nu  poate  vedea  bine  nici 
razele  pe  care  le-a  trimis  în  toate  părţile".3  Precizările  următoare  vin 
să  contureze  până  în  străfund  una  şi  aceeaşi  idee.  în  genere,  cunoscă¬ 
torii  vieţii  Mitropolitului  Şaguna  văd  în  el  pe  preotul  şi  păstorul  de  su¬ 
flete,  pe  luptătorul  neînfricat  şi  pe  dătătorul  de  legi,  îl  văd  mişcându-se 
cu  aceeaşi  siguranţă  între  faptele  acestei  lumi  şi  între  preceptele  cano¬ 
nice  sau  dogmatice  ale  lumii  de  dincolo.  Mitropolitul  Nicolae  Bălan  între¬ 
zăreşte  ceva  mai  mult:  „în  Mitropolitul  Şaguna  se  întâlneşte  cultura  teo¬ 
logică  orientală  cu  cultura  umană  occidentală.  Are  „toată  ştiinţa".  Dar 
nu  aceasta  constituie  personalitatea  lui  cea  mai  mare.  El  nu  a  fost  numai 
un  erudit  învăţător.  El  a  fost  un  suflet  mare,  deschis  pentru  însemnăta¬ 
tea  divină  a  vieţii.  Un  vizionar,  care  vede  prin  ceea  ce  a  fost  şi  ceea  ce 
este,  ceea  ce  are  să  vie".4  Profilul  moral  ce  se  cuvine  să-l  surprindem  la 
Şaguna  va  fi  acela  al  autenticului  vizionar,  al  cunoscătorului  tainei 
neamului  său.  Căci  a  cunoaşte,  de  data  aceasta,  nu  înseamnă  nici  a  de¬ 
monstra,  nici  a  lega  cunoştinţele  între  ele,  ci  a  ajunge  să  vezi.  Dar  pen¬ 
tru  a  vedea  trebuie  să  participi.  într-adevăr,  Şaguna  a  participat  la  în¬ 
treaga  istorie  a  poporului  român  de  pretutindeni.  Istoria  aceasta  nu  mai 
este  o  sumă  a  evenimentelor  şi  a  ţinuturilor  în  care  acestea  au  loc.  Isto¬ 
ria,  ca  şi  ţara,  este  o  fiinţă. 


î  Octavian  Goga,  Mustul  care  fierbe,  Bucureşti,  1992,  p.  227. 

2  Li  c  an  Blaga,  Ceasornicul  de  nisip,  Bucureşti  1973,  p.  209. 

3  Mitrop.  Nicolae  Bălan,  In  „Revista  Teologică*,  (XIII),  nr.  6 — 7,  1923,  p.  178. 

4  Ibidem. 

ETNOGENEZA.  MITROPOLITUL  TRANSILVANIEI, 

FIUL  ANASTASIEI  ŞAGUNA 

O  naştere  reproduce  simbolic  o  etnogeneză.  E  cazul  viitorului  Mi¬ 
tropolit  de  la  Sibiu  care  se  naşte  la  20  decembrie  şi  se  botează  şi  miruie 
la  28  decembrie  1808  cu  numele  Anastasiu,  având  drept  părinţi  pe  Naum 
Evreta  Şaguna  şi  soţia  sa  Anastasia,  aromâni  ortodocşi  din  oraşul  Mişcolţ, 
important  centru  comercial  în  Ungaria  de  nord-est.  Felul  în  care  ajunge 
Anastasiu,  împreună  cu  fraţii  săi  mai  mari,  la  confesiunea  catolică,  deşi 
de  obârşie  ortodoxă,  este  un  lucru  în  genere  cunoscut.  Semnificativă  ră¬ 
mâne  întoarcerea  la  Ortodoxie  a  celor  trei  fraţi  Şaguna.  Dacă  despre 
Mitropolitul  s-a  spus  că  a  fost  Român  „din  creştet  până  în  tălpi1*,  e  un 
fapt  ce  aparţine,  în  primul  rând,  mamei  sale.  La  început  a  fost . . .  mama 
(Anastasia).  Preocuparea  Anastasiei  Şaguna  pentru  educaţia  religioasă  a 
fiilor  ei  împreuna  gândirea  sa  profund  ortodoxă  cu  devotamentul  faţă  de 
originea  ei  românească.  Era  pe  deplin  convinsă  de  marele  adevăr,  veri¬ 
ficat  ca  atare  în  întreaga  istorie  a  neamului  românesc,  că  abandonarea  Or¬ 
todoxiei,  în  oricare  din  formele  ei,  constituia  un  prim  pas  în  procesul  de 
deznaţionalizare.5  A  fi  român  înseamnă,  indiscutabil,  a  fi  ortodox,  şi  vi¬ 
ceversa.  în  conştiinţa  etnică  a  romanităţii  răsăritene  a  Mitropolitului 
Şaguna  această  certitudine  a  mamei  sale  a  constituit  sursa  ce  i-a  împru¬ 
mutat,  în  toate  împrejurările,  energia  intransigenţei  etnice,  pentru  care 
nu  a  cruţat  nici  o  osteneală  şi  nici  o  jertfă.  Numai  astfel  a  reuşit  să  ri¬ 
dice  neamul  românesc  la  înălţimea  ce  i  s-a  cuvenit.6 

Aşadar,  conştiinţa  identităţii  dintre  Ortodoxie  şi  neam,  care  pentru 
Anastasia  Şaguna  purcede,  s-ar  putea  spune,  dintr-un  fapt  nativ,  s-a 
transmis  în  sufletul  fiului  ei  încă  din  vârsta  copilăriei.  Nu  este  greu  să  ne 
închipuim  ce  dramă  a  trăit  această  mamă,  atunci  când  situaţia  mate¬ 
rială  precară  a  soţului  ei,  Naum  Şaguna,  exploatată  de  prozelitismul 
iezuitismului  catolic,  îl  silea  pe  acesta  să  treacă  cu  întreaga  lui  familie  la 
religia  catolică.  Anastasia,  mama  viitorului  Mitropolit  din  Ardeal,  ajunge 
astfel  constrânsă,  după  o  bătălie  cumplită  cu  admnistraţia  de  stat,  să-şi 
dea  copiii  în  ghiarele  flămânde  ale  episcopului  catolic  Fischer  din  Mişcolţ. 
A  vegheat  însă  asupra  lor  şi,  asemenea  unei  candele  cu  licărire  domoală, 
a  ştiut  să  ţină  aprinsă  scânteia  conştiinţei  de  român  autentic,  ceea  ce  în¬ 
seamnă  de  fapt  ortodox,  în  sufletul  copiilor  ei. 

„Se  cuvine  subliniat  —  scrie  I.  Lupaş  —  cu  toată  stăruinţa  meritul 
deosebit  al  acestei  femei,  pe  care  neamul  românesc  şi  sfânta  noastră  Bi¬ 
serică  strămoşească  va  trebui  să  o  aşeze  de  acum  înainte  în  fruntea  celor 
mai  luminoase  icoane  de  femei  şi  mame  virtuoase  din  trecut.  împreună 
cu  acestea,  şi  amintirea  Anastasiei  trebuie  păstrată  şi  cinstită  cu  sfin¬ 
ţenie.  Căci  fără  rolul  ei  de  veghe  neadormită,  fără  îngrijirea  ei  de  înger 
păzitor,  e  întrebare  dacă  Biserica  Română  ortodoxă  răsăriteană,  din  Tran¬ 
silvania  ar  fi  putut  să  aibă  între  cârmuitorii  săi  un  mitropolit  de  valoarea 


5  Vezi  Keith  Hitchins,  Ortodoxie  şi  naţionalitate.  Andrei  Şaguna  şi  românii 
din  Transilvania,  1846 — 1873,  trad.  rom.  de  pr.  prof.  Aurel  Jivi,  Bucureşti  1995,  p.  31. 

6  „Revista  Teologică44  (XIII),  nr.  6—7,  1923,  p.  196. 

lui  Şaguna".7  Dragostea  de  neam  la  Şaguna  are  un  caracter  genetic,  e 
dobândit  prin  sângele  şi  lacrimile  mamei  sale.  Acolo  unde  nu  există 
sentimentul  de  neam,  împărtăşit  şi  inspirat  de  mamă,  nici  un  fel  de  edu¬ 
caţie  din  lume  nu-1  va  aduce.  Nu  poţi  dovedi  decât  prin  fapte  ataşamen¬ 
tul  faţă  de  fiinţa  din  care  te  tragi.  O  fiinţă  cum  este  patria  şi  neamul  nu 
face  parte  din  lumea  elaborărilor  ideologice,  ci  din  a  faptelor  evidente. 
Iar  fapta  aceasta  a  primit  la  Şaguna  numele  de  jertfă:  jertfă  pentru  Or¬ 
todoxie  şi  neam.  Ca  şi  pentru  Mitroplitul  Nicolae  Bălan,  definiţia  nea¬ 
mului  era  pentru  Andrei  Şaguna  în  primul  rând  genetică  şi  ontologică, 
în  sensul  creştin  al  cuvântului,  mai  degrabă  decât  istoric-empirică  şi  de¬ 
pindea  mai  ales  de  elementele  spirituale  şi  eclesiale,  mai  mult  decât  de 
cele  materiale. 

Pe  linia  apărării  credinţei  strămoşeşti.  Atitudinea  Mitropolitului 
Andrei  Şaguna  faţă  de  catolicism  şi  uniatism 

Biografia  Mitropolitului  Şaguna  ne  obligă  să-l  vedem  pe  fiul  Anas¬ 
tasiei,  în  concepţia  căreia  Ortodoxia  şi  neamul  erau  legate  în  mod  inex¬ 
tricabil,  urmând  la  Pesta  un  gimnaziu  catolic  pe  care  îl  încheie  în  1826,  ca 
al  şaptesprezecelea  într-o  clasă  de  103  elevi,  obţinând  surprinzător  cali¬ 
ficative  deosebite  la  „teologie",  se  înţelege  romano-catolică,  precum  şi 
la  „limba  maghiară".  Cu  toate  acestea,  în  pofida  instruirii  sale  catolice 
depline  şi  a  folosirii  integrale  a  limbii  maghiare,  în  sufletul  acestui  ado¬ 
lescent  se  intensifică  devotamentul  său  atât  pentru  Ortodoxie  cât  şi  pen¬ 
tru  tradiţiile  etnice  ale  familiei  sale,  cultivate  cu  grijă  de  către  mama 
sa.  E  prima  ocazie  de  confruntare  lăuntrică  a  tânărului  absolvent  semi¬ 
narist  cu  o  concepţie  religioasă  care  îi  punea  în  primejdie  destinul  nea¬ 
mului  său.8  Aromânii  din  diferitele  părţi  ale  peninsulei  balcanice  erau 
în  unanimitate  convinşi  de  adevărul  că  părăsirea  credinţei  ortodoxe  în¬ 
semna  cel  dintâi  pas  dintr-un  larg  şi  nefast  proces  de  deznaţionalizare. 
Nici  nu  e  vorba  de  o  simplă  convingere,  ci  mai  degrabă  de  un  fapt  de  evi¬ 
denţă  istorică  concretă.  în  condiţiile  în  care  se  găseau  aromânii,  supuşi 
presiunilor  de  asimilare  din  partea  vecinilor,  dar  mai  cu  seamă  din  par¬ 
tea  imperialismului  catolic,  singură  Ortodoxia  constituia  reazimul  de  su¬ 
prem  prestigiu  care  le  garanta  valoarea  credinţei  şi  le  asigura  păstrarea 
vechilor  lor  tradiţii  şi  limba.  Această  convingere  se  afirmă  şi  în  hotărâ¬ 
rea  ce  l-a  îndemnat  pe  Anastasiu  Şaguna,  la  numai  nouă  zile  de  la  cea 
de  a  optsprezecea  aniversare  a  zilei  sale  de  naştere,  când  a  atins  majo¬ 
ratul,  să  ceară  Locotenenţei  Regale  din  Ungaria  permisiunea  de  a  se 
reîntoarce  la  Biserica  Ortodoxă.  Ceea  ce  este  de  observat,  întreaga  viaţă  a 
viitorului  Mitropolit  al  Ardealului  este  marcată  de  această  reîntoarcere  şi 
va  descoperi  modul  atitudinii  lui  faţă  de  catolicism  în  general  şi  de  unia¬ 
tism  în  special. 


7  Io  an  Lupaş,  Viaţa  unei  mame  credincioase:  Anastasia  Şaguna  1785 — 1836- 
în  Studii,  conferinţe  şi  comunicări  istorice,  voi.  III,  Sibiu,  1941,  p.  199 — 200. 

8  Eugen  Todoran,  Documente  islorice.  Acte  privitoare  la  reîntoarcerea  lui 
Anastasiu  Şaguna  in  sânul  bisericii  stiămoşeşti,  in  „Transilvania*1,  41,  nr.  6,  1910, 
p.  455 — 460;  K.  Hitchins,  ibidem. 

în  atitudinea  Mitropolitului  Şaguna  faţă  de  catolicism  şi  uniatism  nu 
se  reflectă  o  anume  aversiune  arătată  credincioşilor  unei  alte  confesiuni, 
ci  conştiinţa  auto-apărării  neamului  său.  Pentru  această  conştiinţă  etnia 
nu  este  un  fapt  oarecare,  biologic  şi  juridic,  ci  este  cu  totul  altceva,  un 
mod  creştin,  este  faptul  religios  de  a  şti,  de  a  exista  în  legea  românească. 
Pe  temeiul  credinţei  sale  ortodoxe,  ca  şi  al  apărării  acestei  credinţe,  Şa¬ 
guna  se  consideră  conducător  şi  apărător  al  unui  neam,  care  atârnă  de  o 
origine  absolută,  de  o  ţară  în  care  e  rânduit  de  Dumnezeu  să  trăiască  şi 
de  un  destin  al  său.  De  fapt,  acestea  trei  sunt  cuprinse  în  ceea  ce  este 
în  esenţă  „lege  românească**,  desemnând  „starea  de  început**,  „plaiul 
originar**  şi  „menirea  veşnică**  a  neamului.  Această  credinţă  şi  această 
lege  este  ortodoxă.  „Naţiunea**  nu  este  o  oarecare  comunitate  politică, 
apărută  în  istorie  în  ultima  vreme.  „Naţiunea**  la  care  el  ţine  şi  pentru 
care  se  consacră  este  o  „biserică**,  o  unitate  ce  strânge  pe  toţi  cei  ce  sunt 
de  aceeaşi  lege,  adică  de  credinţă  ortodoxă.  Este  singura  formă  de  exis¬ 
tenţă  comunitară,  cu  rădăcini  profunde  în  etnogeneză,  pe  care  poate  să  o 
considere  ca  atare  nu  doar  conştiinţa  sa,  ci  şi  conştiinţa  neamului  însuşi. 
E  conştiinţa  ortodoxă  care  s-a  confruntat  cu  marile  persecuţii  ale  popoa¬ 
relor  ce  ne-au  cotropit.  Să  ne  referim  doar  la  câteva  exemple  din  istorie, 
în  ce  priveşte  imperialismul  catolic,  e  destul  să  amintim  de  Papa  Grigo- 
rie  al  IX-lea,  care  la  anul  1234  îl  pune  pe  regele  Bela  al  IV-lea  să  jure 
pe  Evanghelie  că  îi  va  extermina  pe  toţi  „creştinii  mincinoşi**  (pe  românii 
ortodocşi)  din  părţile  Transilvaniei  cucerite  de  acesta  la  vremea  sa.  De 
asemenea,  e  de  amintit  regele  ungar  Sigismund  care,  într-un  conciliu  de 
la  Luca  din  1429,  a  propus  să  fie  stârpit  din  rădăcină  neamul  românilor 
(totam  Valachorum  progeniem  a  stirpe  delendam  esse).9  Se  cunosc  şi  per¬ 
secuţiile  calvinilor,  dar  nu  mai  puţin  ale  uniţilor,  inaugurând  cu  genera¬ 
lul  Bukow  o  eră  nouă  de  unul  şi  acelaşi  gen.  Rezistenţa  conştiinţei  orto¬ 
doxe,  trecută  prin  marile  examene  ale  catastrofelor  istoriei,  s-a  dovedit 
însă  inepuizabilă.  Pe  această  linie  se  înscrie  şi  atitudinea  lui  Şaguna, 
căruia  i  s-a  propus  să  accepte  scaunul  de  episcop  unit,  rămas  vacant 
prin  retragerea  forţată  a  lui  Lemeni,  şi  ca  atare  să  săvârşească  un  act 
asemănător  cu  cel  al  lui  Atanasie  Anghel  de  la  1700.  Refuzul  lui  Şaguna 
a  fost  prompt  şi  hotărât:  el  „nu  va  trăda  religia  strămoşilor**.10 

Felul  în  care  Şaguna  concepea  neamul  românesc,  în  fruntea  căruia 
el  se  afla  ca  ierarh,  prezintă  caractere  specific  ortodoxe,  complet  deose¬ 
bite  atât  de  cele  catolice  cât  şi  de  cele  iluministe.  E  de  observat  faptul 
că,  Încă  înainte  cu  un  secol  şi  jumătate  de  venirea  lui  în  Ardeal,  con¬ 
ştiinţa  religioasă  a  uniţilor  din  Transilvania,  din  rândul  cărora  se  recru¬ 
tau  în  genere  intelectualii,  era  expusă  la  tot  mai  multe  infiltraţii  ale  ele¬ 
mentelor  catolice.  Conducătorii  care  au  luat  în  mâinile  lor  destinul  „in- 
teligenţei**  vor  căuta  să  împăneze  conştiinţa  de  popor  a  celor  „imiţi  cu 
Roma**  cu  alte  conţinuturi  decât  cele  tradiţionale  ale  Ortodoxiei.  Astfel, 
apelând  la  Diplomele  leopoldine,  au  fost  relevate  toate  drepturile  ce  le 


9  Vezi  Monumenta  Hungariae  Historica,  II,  Scriptores,  III,  p.  221. 

10  Memoriile  lui  Şaguna  1846 — 1871,  p.  53,  după  K.  Hitch.ns,  Ortodoxie  şi  na¬ 
ţionalitate,  p.  226. 

aveau  „naţiunile  politice"  şi  religiile  recepte  în  Transilvania.  Cel  care  a 
luptat  intr-adevăr  eroic  şi  până  la  un  deznodământ  tragic  pentru  înde¬ 
plinirea  făgăduinţelor  înscrise  în  aceste  Diplome  a  fost  episcopul  unit 
Inochentie  Clain.  în  cursul  acestei  lupte,  care  se  prelungeşte  până  la 
venirea  lui  Şaguna  şi  se  revarsă  în  paşoptism,  conştiinţa  de  neam  la  uniţi 
dobândeşte  noi  contraforturi,  substituind  temeiul  constitutiv  unic,  cel 
religios  moral,  conferit  de  către  credinţa  strămoşească  ortodoxă,  cu  unul 
juridic,  preocupat  în  special  de  dobândirea  de  „privileghiomuri".  Se 
înfiripă  astfel  lupta  politică  pentru  drepturi.  Introducând  în  conştiinţa 
de  neam  ideea  romanităţii  precreştine,  precum  şi  aceea  a  continuităţii 
istorice  în  Dacia,  Inochentie  Clain  creează  pe  plan  ideologic,  înaintea 
corifeilor  Şcolii  Ardelene,  un  spaţiu  virtual  pentru  laicizarea  progresivă 
a  conştiinţei  naţionale,  proces  ce  se  va  desăvârşi  la  sfârşitul  vieţii  lui 
Şaguna.  E  sigur  că  Şaguna  nu  împrumută  ideea  romanităţii  neamului 
nostru  de  la  Episcopul  unit,  deşi  se  regăseşte  prin  ea,  ci  o  are  din  propria 
lui  familie,  cultivată  cu  grijă  de  propria  lui  mamă,  ca  şi  de  confraţii  săi 
ortodocşi. 

Conştinţa  originii,  aşadar,  se  afirmă  ca  un  fapt  de  mare  importanţă 
în  profilul  moral  al  Mitropolitului  Şaguna.  Despre  romanitatea  poporului 
român  s-a  vorbit  în  Transilvania,  din  interese  politice  sau  de  natură  ştiin¬ 
ţifică,  încă  din  timpul  umaniştilor.11  învăţaţi  umanişti,  saşi  şi  maghiari, 
la  care  se  adaugă  numeroşi  alţi  umanişti  italieni  şi  germani,  au  recunos¬ 
cut  romanitatea  limbii  române.  De  la  unii  ca  aceştia,  dar  mai  ales  de  la 
alţi  umanişti  polonezi,  ideea  trece  de  la  Miron  Costin,  spre  a  fi  apoi  îm¬ 
brăţişată  cu  zel  de  Dimitrie  Cantemir  în  „Hronicul"  său.  Există  dovezi 
certe  că  Inochentie  Clain  a  cumpărat  în  anul  1730,  de  la  Viena,  o  copie 
a  „Hronicului"  lui  Cantemir,  cum  ne  informează  Al.  Papiu  Ilarian.  Ideea 
romanităţii  şi  ideea  continuităţii  primesc,  mai  întâi  în  ideologia  lui  Ino- 
chentie  Clain,  iar  în  continuare  a  urmaşilor  săi  iluminişti,  o  funcţie  nouă, 
care  nu  a  fost  cunoscută  la  scriitorii  moldoveni,  devenind  în  concepţia 
uniţilor  din  secolele  următoare  o  armă  de  luptă  politică  de  o  factură  spe¬ 
cială.  Referindu-ne,  spre  exemplificare,  la  un  sinod  al  preoţilor  uniţi, 
convocat  la  Sibiu  în  anul  1748,  unde  se  redactează  cu  această  ocazie  un 
program  de  revendicări  pe  baza  vechilor  promisiuni  leopoldine,  observăm 
cum  uniţii  se  leagă  cu  mai  multă  hotărâre  de  catolicism  şi  de  ordinea 
feudală,  adică  tocmai  de  acele  puncte  din  programul  lui  Clain  care  au 
produs  primele  spărturi  în  conştiinţa  celor  „uniţi  cu  Roma".  Originea 
romană  a  românilor  însăşi  nu  constituia  o  valoare  în  sine.  Se  vorbea  des¬ 
pre  ea  în  sensul  în  care  se  urmărea  un  scop  politic.  E  bine  cunoscut  faptul 
că  uniţii  aveau  de  a  face  la  Viena  cu  o  curte  a  unui  imperiu  ce-şi  consi¬ 
dera  fundamentele  existând  ca  atare  din  vremea  fostului  imperiu  roman, 
în  felul  acesta  uniţii  încercau  să-şi  pună  originea  romană  în  slujba 
unei  medieri  de  ordin  cetăţenesc,  în  vederea  satisfacerii  aspiraţiilor  lor 
uniatiste  nobiliare,  respectiv  a  dobândirii  drepturilor  pe  care  le  aveau 
aşa-zisele  „stări",  considerate  drept  „naţiunile  politice"  ale  Transilva¬ 
niei.  Cu  totul  alta  era  conştiinţa  romanităţii  „ortodoxe".  în  această  eon¬ 


ii  Vezi  A.  Ambrustcr,  Romanitatea  Românilor,  Bucureşti,  1979. 

ştiinţă,  ideea  de  neam  se  solidarizează  cu  aceea  de  „lege  românească4*, 
căci  „neamul44  şi  „legea44  pentru  ţărănimea  ortodoxă  fac  corp  comun, 
cum  nu  fac  pentru  uniţi.  Originea  neamului  era  privită  drept  una  ab¬ 
solută:  nu  purcede  doar  de  la  „Râm44,  ci  în  primul  rând  de  la  Hristos.  Pe 
măsură  ce  printre  uniţi  pătrundea  ideea  romanităţii  precreştine,  in  rân¬ 
durile  ţărănimii  ortodoxe  se  menţinea  şi  sporea  ideea  continuităţii  şi  a  ro¬ 
manităţii  răsăritene  creştine.  Din  motive  de  rezistenţă  faţă  de  prozelitis¬ 
mul  catolic,  ţărănimea  ortodoxă,  care  lupta  pentru  refacerea  unităţii 
poporul  român  întru  „Ortodoxie44,  prefera  să  se  considere  urmaşa  popo¬ 
rului  dac.12 

Pe  acest  plan  al  conştiinţei  de  neam,  ce  se  fixează  în  viaţa  spiri¬ 
tuală  a  românilor  transilvăneni  încă  din  secolul  al  XlII-lea,  şi  se  îmbo¬ 
găţeşte  în  conţinuturi  noi,  deodată  cu  desfăşurarea  luptei  pentru  apă¬ 
rarea  credinţei  străbune,  se  reazimă  şi  activitatea  Mitropolitului  Şaguna. 
Ideea  romanităţii  la  el  nu  era  una  politică,  ci  organic  spirituală.  Astfel, 
el  nu  a  ezitat  să  se  opună  pe  faţă  unirii,  în  care  veăea  principalul  mijloc 
de  distrugere  a  Ortodoxiei,  şi  totodată  a  neamului,  în  Transilvania  şi  Ba¬ 
nat.  Intr-^adevăr,  >a  fost  deosebit  de  mâhnit  de  stabilirea  în  1853  a  unei 
Mitropolii  unite  pentru  Transilvania  „pe  ruinele  vechii  Mitropolii  de 
Alba  Iulia44,  în  timp  ce  propriile  lui  eforturi  pentru  o  Mitropolie  ortodoxă 
au  fost  total  ignorate  de  Curte.  Cu  atât  mai  mult  cu  cât  a  constatat  că  noul 
mitropolit  unit,  Şuluţiu,  şi-a  arogat  rolul  de  conducător  naţional  al  româ¬ 
nilor,  rol  care  nu  putea  reveni  decât  unui  ierarh  ortodox,  începând  să  se 
adreseze  şi  ortodocşilor,  alături  de  propriii  săi  credincioşi.13  In  acelaşi 
sens,  el  considera  „Gazeta  de  Transilvania44  a  fi  instrumentul  principal  al 
prozelitismului  unit  datorită  susţinerii  unei  false  idei,  aşa-păruta  dez¬ 
naţionalizare  a  românilor  din  Banat.14  Mai  important,  poate,  decât 
toate  acestea  este  clarviziunea  Mitropolitului  Şaguna  privind  cauza  prin¬ 
cipală  a  deznaţionalizării  românilor  din  Scaunele  secuieşti,  fenomen  reli- 
gios-confesional,  mai  mult  decât  unul  social-istoric,  oarecum  de  largă 
notorietate,  desfăşurat  pe  parcursul  mai  multor  secole.  Proiectul  Mitro¬ 
politului  Andrei  Şaguna  de  a  construi  un  gimnaziu  românesc  la  Breţcu, 
cu  scopul  de  a  interveni  în  desfăşurarea  acestui  fenomen,  opunându-i  o 
rezistenţă  românească  culturală,  a  rămas  nefinalizat,  din  motive  uşor  de 
înţeles.15 

„Legea  românească44  este  puterea  care  îi  ţine  laolaltă  pe  toţi  cre¬ 
dincioşii  care  îşi  păstrează  tradiţiile  strămoşeşti,  dar  care  în  acelaşi  timp 
sunt  români  originari  din  „plai44.  Or  plaiul,  în  perspectiva  vieţii  istorice 
româneşti,  petrecute  ca  atare  în  rânduiala  unei  liturghii  cosmice,  are  o 
anumită  sacralitate:  „pe-un  picior  de  plai,  pe-o  gură  de  rai44.  Astfel, 


12  cf.  Lucian  Blaga,  Gândirea  românească  In  Transilvania  In  secolul  al  XVIII- 

lea  Bucureşti,  1966,  p.  102. 

13  Nicolae  Popea,  Arhiepiscopul  şi  Mitropolitul  Andrei  Baron  de  Şaguna,  Si¬ 
biu,  1879,  p.  103—109. 

14  Cf.  Gheorghe  Tulbure,  Mitropolitul  Şaguna,  Sibiu,  1938,  p.  195—201. 

15  Ioan  Lăcătuşu,  Identitate  şi  cultură  la  Românii  din  Secuime,  Cluj-Napoca, 

1995,  p.  140. 

una  şi  aceeaşi  lege  face  ca  plaiul  să  fie  şi  o  biserică,  locaş  in  care  are  loc 
nunta  Fiului  lui  Dumnezeu  cu  cei  ce  sunt  cuprinşi  de  plai.  în  sensul  aces¬ 
tei  afirmaţii,  aflăm  de  la  Sfântul  Ioan  Gură  de  Aur,  în  predica  despre 
,, Cruce  şi  tâlhar44,  următoarele  cuvinte  referitoare  la  opera  săvârşită  de 
către  Mântuitorul  Iisus  Hristos:  „El  a  curăţit  pământul44.  De  legea  româ¬ 
nească  atârnă  şi  această  „curăţire44.  Aşadar,  a  te  afla  în  plaiul  românesc 
e  tot  una  cu  a  fi  de  lege  românească  şi  viceversa.  E  vorba  despre  un  im¬ 
perativ  pe  care  îl  păstrează  în  adâncul  ei  conştiinţa  ortodoxă.  Când  Emi- 
nescu,  conştient  şi  el  de  acest  imperativ,  denunţă  „neagra  străinătate44  ce 
a  cotropit  spaţiul  de  existenţă  românească,  are  ca  scop  apărarea  plaiu¬ 
lui  împotriva  transformării  lui  într-un  simplu  „loc  geografic44  de  sălăş- 
luire.  în  mintea  poporului  român,  popor  ce  s-a  plăsmuit  printre  catastro¬ 
fele  istoriei,  cotropirea  a  aparţinut  cândva  „liftelor  păgâne44,  iar  mai  în 
urmă  „papistaşilor44,  cum  s-ar  exprima  răsculaţii  din  vremea  Sfântului 
Sofronie  de  la  Cioara.  Instalat  în  condiţia  „geografică44  a  ţării,  românul 
poate  recunoaşte  „străinului44  de  alt  neam  dreptul  de  a  fi  egal  cu  el,  căci 
„a  fi44,  de  data  aceasta,  nu  are  decât  semnificaţia  unei  stări  juridice. 
Dimpotrivă,  pentru  conştiinţa  religios-morală  propriu-zisă,  respectiv  pen¬ 
tru  conştiinţa  etnică,  existenţa  nu  mai  e  un  fapt  social,  reglementat  juri¬ 
dic,  ci  unul  structural  şi  fundamental  spiritual:  a-fi-în-legea  românească. 
La  rândul  ei,  istoria  atestă  ţara  reală,  paradisul  etnic  românesc,  pe  lângă 
cea  legală,  spaţiul  şi  hotarele  de  legitimitate  juridică.  E  indiscutabil,  Şa- 
guna  a  recunoscut  legitimitatea  juridică  a  imperiului  habsburgic,  la  care 
s-a  referit  în  multe  din  declaraţiile  sale  oficiale,  pastorale  şi  predici,  de¬ 
nunţând  însă,  într-o  altă  ordine  a  lucrurilor,  ilegitimitatea  tuturor 
actelor  de  silnicie  la  care  era  supus  poporul  român.  Distincţia  din¬ 
tre  juridic  şi  etnic,  dintr-o  ţară  legală  şi  ţară  reală,  prezentă 
în  gândirea  şi  iniţiativele  lui  Şaguna,  purtător  de  cuvânt  al  na¬ 
ţiunii  sale,  e  un  fapt  de  neînlăturat.  Deşi  nu  vedea  o  contradicţie  nece¬ 
sară  între  misiunea  spirituală  şi  cea  socială  a  Bisericii,  Şaguna  a  sim¬ 
ţit  nevoia  de  a  trasa  hotarele  proprii  ale  fiecăreia  şi,  totodată,  de  a  afla 
mijloace  de  coordonare  a  întregului.  Pe  lângă  faptul  de  a  fi  considerat 
Biserica  Ortodoxă  din  Transilvania  o  instituţie  de  dimensiuni  etnice  (în 
cadrul  celei  canonic  universale),  el  a  avut  viziunea  unei  Mitropolii  care 
să  însemne  mai  mult  decât  o  reunire,  sub  formă  administrativă,  a  tuturor 
românilor  ortodocşi  din  monarhia  habsburgică,  să  fie  adică  reconstituirea 
„paradisului  etnic  românesc44  însuşi.  Ca  dovadă  stă  numărul  impresionant 
de  argumente  privind  înfiinţarea  Mitropoliei,  adunate  din  numeroase  tra¬ 
tate  teologice  savante  şi  din  nu  mai  puţine  hotărâri  ale  sinoadelor  ecume¬ 
nice  şi  locale.  în  orice  caz,  Mitropolia,  visul  de  aur  al  Ierarhului  de  la  Si¬ 
biu,  întrupa  în  sine  ideea  înfiinţării  unui  ducat  românesc  autonom,  aşa 
cum  apăruse  aceasta  în  perioada  fierbinte  a  revoluţiei  din  1848. lc> 

Concepţia  lui  Şaguna  referitoare  la  Mitropolie  nu  este  totuşi  fău¬ 
rită  din  argumentele  formale  ale  dreptului  cononic,  ci  din  izvoarele  evan¬ 
ghelice  ale  gândirii  sale  religios-morale,  din  convingerile  sale  nestrămu- 


16  K.  Hitchins,  Ortodoxie  şi  naţionalitate,  p.  95 — 99. 

tate  că  Ortodoxia  este,  sau  ar  trebui  să  fie,  forţa  călăuzitoare  a  vieţii  per¬ 
sonale,  precum  şi  a  naţiunilor  de  pretutindeni.  Nu  de  puţine  ori,  între  ca¬ 
racterul  juridic  şi  cel  real-ontologic  despre  care  vorbim,  apar  contradicţii 
greu  de  înlăturat.  Poate  fi  şi  cazul  Mitroplitului  Şaguna.  Pe  temeiul  pre¬ 
supoziţiei  sale  că  românii  şi  dinastia  pot  constitui  o  alianţă  vremelnică, 
el  a  recomandat  încredere  în  Viena  ca  piatră  de  temelie  a  întregii  politici 
româneşti  transilvănene.  în  acelaşi  timp,  însă,  tot  el  avea  suficiente  în¬ 
doieli  în  legătură  cu  intenţiile  adevărate  ale  Curţii.  înainte  chiar  de  in¬ 
staurarea  absolutismului,  Şaguna  observase  tendinţele  ascunse  ale  mo¬ 
narhiei  habsburgice  spre  o  concentrare  a  vieţii  social-politice,  care  lăsa 
prea  puţin  loc  unei  afirmaţii  naţionale  locale,  respectiv  acelor  instituţii 
pe  care  el  le  considera  necesare  pentru  oa  românişi  să  poată  dobândi  oare¬ 
care  libertate,  precum  şi  o  reală  manifestare  proprie  în  imperiu.17  Cu 
toate  acestea,  în  conştiinţa  Ierarhului  de  la  Sibiu,  luptător  pentru  drep¬ 
tate,  se  stabileşte  un  echilibru  între  planul  social-politic  juridic  şi  cel 
naţianal-ontologic,  cel  puţin  în  ultima  perioadă  a  vieţii  sale,  datorită  fap¬ 
tului  că  el  nu  a  pus  niciodată  Biserica  în  slujba  neamului,  ci  neamul  în 
slujba  Bisericii.  în  nici  un  caz  şi  în  nici  o  împrejurare  nu  a  conceput 
Ortodoxia  şi  neamul  său  în  slujba  monarhiei. 

Neamul  poate  fi  definit,  după  cum  am  văzut,  prin  origine,  prin  pă¬ 
mântul  care  îl  ocupă,  ca  şi  printr-o  menire  divină  de  care  atârnă.  Pentru 
neamul  românesc,  originea  lui  nu  e  alta  decât  începutul  său  absolut  de 
existenţă,  primit  odată  cu  încreştinarea  sa;  plaiul  sau  pământul  străbun 
este  dobândit  şi  el  ca  paradis  etnic,  prin  acelaşi  act  de  convertire  la  Hris- 
tos;  iar  menirea  şi-a  recunoscut-o  ca  intervenţie  divină  în  profunzimea 
conştiinţei  sale  istorice.  Destinul  neamului  nostru  s-a  dovedit  chiar  din 
obârşiile  sale  a  fi  deosebit  de  dureros  şi  de  tragic.  în  curgerea  vremii, 
suferinţele  nu  l-au  ocolit,  marile  încercări  ale  vieţii  nu  l-au  cruţat.  în 
furtuna  veacurilor,  locuitorii  cetăţii  carpatice  şi  a  împrejurimii  ei,  care 
şi-au  primit  numele  de  la  Hristos  (romanus  =  christianus),  l-au  avut 
necontenit  pe  Domnul  cu  ei,  după  cum  L-au  şi  auzit,  spunându-le:  „Eu 
sunt,  nu  vă  temeţi"!  (Matei  14,  27)  şi  astfel  au  rezistat  tuturor  răutăţilor. 
Aşa  se  face  că  neamul,  cel  plăsmuit  printre  catastrofele  vremii,  s-a  călit 
în  teroarea  istoriei.  Toţi  cei  care  l-au  duşmănit  şi  l-au  dispreţuit,  l-au  apă¬ 
sat  şi  l-au  nedreptăţit,  în  vârtejul  năvălirilor  barbare  sau  în  tumultul  cu¬ 
ceririlor  imperialiste,  religioase  sau  ateiste,  catolice  sau  .reformiste,  au 
crezul:  că  îl  poartă,  fără  întoarcere,  pe  drumul  pieirii.  Se  vede,  însă,  că 
suferinţa  şi  năpasta  nu  i-au  fost  leagăn  de  moarte.  Căci  cu  cât  mai  mult 
a  fost  prigonit  în  propria  lui  cetate  de  munţi  şi  coline,  acoperit  în  umbrele 
durerii  şi  ale  tăcerii,  cu  atât  a  şi  sporit  în  devotament  şi  credincioşie,  plin 
de  dar  şi  de  adevăr.  A  fost  meritul  Mitropolitului  Andrei  Şaguna  de  a-1 
descoperi  ca  atare  şi  de  a-1  vedea  înscris  în  planul  providenţial  al  istoriei, 
în  unul  şi  acelaşi  plan  sunt  însemnate  numele  celor  oare  l-au  călăuzit  în 
cele  mai  grele  momente  ale  existenţei  sale.  Lângă  numele  nemuritoare 
ale  Sfântului  Sofronie  de  la  Cioara,  Horia  şi  Avram  lancu,  se  află  şi  nu¬ 
mele  marelui  Mitropolit  Andrei  Şaguna. 


17  Ibidem,  p.  147. 

naţionalizare,  prin  răsplata  ce  li  se  promitea,  adică  desfiinţarea  iobă- 
giei.  Socoteala  a  fost  greşită  căci  această  acţiune  a  grăbit  redeştep¬ 
tarea  naţională  a  românilor,  care  în  loc  să  se  lase  purtaţi  de  promi¬ 
siuni  deşarte  s-au  prins  mai  adânc  în  trupul  părinţilor  lor  şi  au  nă¬ 
zuit  şi  mai  mult  către  viată  liberă  şi  demnă.  Până  în  straturile  cele 
mai  de  jos  ale  ţărănimii,  neamul  s-a  înfiorat  la  gândul  că-şi  va  pierde 
credinţa  şi  limba.  Din  această  înfiorare  a  unui  suflet  care  se  simte  în 
preajma  primejdiei,  ca  şi  din  tragedia  petrecută  în  anul  1848  la  19  iu¬ 
nie,  s-a  născut  gândul  luptei  pentru  apărare.  Simţământul  unei  sufe¬ 
rinţe  nedrepte  în  trecut  şi  nevoia  de  a  trăi  mai  puternic  în  viitor,  i-a 
făcut  pe  aceşti  ţărani  de  omenie  să  pornească  la  luptă,  să  asculte  în¬ 
drumările  acelora  care  erau  în  fruntea  lor  şi  pe  care  îi  simţeau  cât 
de  mulţi  sunt  din  trupul  şi  din  duhul  lor.  Cu  prilejul  adunării  naţio¬ 
nale  de  pe  Câmpia  Libertăţii,  Avram  Iancu,  care  crezuse  puternic  în 
sine,  în  faţa  poporului  adunat  şi-a  hotărât  pentru  totdeauna  drumul 
pe  care  trebuia  să  meargă.  Sufletul  său  simţea  neasemuit  de  adânc 
nevoile  vremii  pentru  neamul  său  şi  chipul  prin  care  ele  puteau  fi  ri¬ 
dicate.  In  munţii  lui  Horia  şi  a  străbunilor  săi  a  găsit  Iancu  ascultare, 
a  găsit  însufleţire  şi  puterea  de  jertfă.  Acolo,  în  munţii  Apuseni,  la 
Abrud,  la  Zlatna,  la  Câmpeni,  în  locurile  tradiţionalelor  lupte  pentru 
ridicarea  neamului  din  durere  şi  umilinţă,  acolo  a  găsit  Iancu  răspuns 
şi  îndemn  pentru  a-şi  putea  îndeplini  gândul  său  înflăcărat  în  aştep¬ 
tarea  unei  zile  de  biruinţă.  Legaţi  de  pământul  pentru  care  luptau  şi 
de  credinţa  strămoşească,  Iancu  şi  oştenii  lui  au  învins  prin  tăria  cre¬ 
dinţei  şi  înfruntarea  morţii.  Şi  în  această  privinţă,  paralela  pe  care  o 
facem  între  Iancu  şi  Şaguna  este  semnificativă. 

Avram  Iancu:  o  făclie  şi  o  bărbăţie  izvorâte  din  tainele  adânci  ale 
vieţii  şi  ale  istoriei  neamului,  precum  şi  Şaguna,  un  om  şi  o  viaţă  de 
pildă.  De  aceea  a  purtat  atâtea  izbânzi,  de  aceea  a  căzut  aşa  cum  a 
căzut.  După  luptele  cu  maghiarii,  Iancu  devenise  un  adevărat  părinte, 
un  îndrumător  al  poporului  care  vedea  în  el  sprijinul  sigur  în  toate 
împrejurările  grele.  Craiul  munţilor  era  acum  simbolul  dreptăţii  şi  al 
binelui  în  care  ţăranii  credeau  atât  de  mult.  In  timp  ce  Iancu  prin  fap¬ 
tele  sale  vitejeşti  izbutise  să  dea  românilor  un  prestigiu  şi  o  mândrie 
naţională,  Mitropolitul  Şaguna  îşi  reînnoia  puterile  pentru  o  cât  mai 
deplină  izbândă  la  Viena.  Slăbirea  imperiului,  pe  de  o  parte  şi  faptele 
lui  Iancu  pe  de  alta  îi  făceau  pe  români  să  se  creadă  la  capătul  sfor¬ 
ţărilor  prin  căpătarea  răsplatei  ce  li  se  cuvenea.  Faptele  nu  s-au  pe¬ 
trecut  însă  după  credinţa  lor,  a  fost  doar  o  întoarcere  la  stările  de 
dinainte.  Nenumăratele  petiţii  vechi  au  fost  reînnoite,  dar  cu  toată 
stăruinţa  şi  priceperea  lor,  Şaguna  împreună  cu  ceilalţi  trimişi  ai  ro¬ 
mânilor  s-au  văzut  neluaţi  în  seamă. 

Contemporan  cu  Avram  Iancu,  tăiat  din  acelaşi  trunchi  al  nea¬ 
mului  nostru,  Mitropolitul  Andrei  Şaguna,  după  cum  ne  încredinţează 
Keith  Hitchins,  e  „ultimul  mare  prelat  conducător  de  popoare". 

Pr.  Prof.  Ilie  Moldovan 

LEGATURILE  MITROPOLITULUI  ANDREI  ŞAGUNA 
CU  ROMANII  DE  DINCOLO  DE  CARP  AŢI 

Istoria  Bisericii  Ortodoxe  transilvănene  din  a  doua  jumătate  a 
veacului  al  XlX-lea,  începând  cu  răsunătorul  an  1848,  este  domi¬ 
nată  de  figura  vicarului,  episcopului  şi  apoi  mitropolitului  Andrei  Şa- 
guna\  numit  de  unul  din  biografii  săi  „mare  şi  rar  bărbat  al  naţiunii 
române"1 2.  Dar  poate  ca  delimitarea  aceasta  ca  timp  şi  spaţiu  e  insufi¬ 
cientă,  întrucât  Şaguna  continuă  prin  latura  pozitivă  a  moştenirii  sale 
să  înrâurească  mereu  viaţa  bisericească  a  ortodocşilor  români  de  pre¬ 
tutindeni.  El  este  pururea  viu  în  conştiinţa  noastră,  fiind  unul  din  ie¬ 
rarhii  într-adevăr  mari  şi  actuali  prin  realizările  de  care  beneficiem 
neîntrerupt.  Mitropolitul  Şaguna  a  fost  „omul  istoriei".  Aceasta,  (is¬ 
toria  n.n.)  —  fie  cea  bisericească,  cea  naţională  sau  cea  politică  — 
nu  se  poate  scrie  fără  de  istoria  lui.  Mai  mult,  „istoria  mitropolitului 
Şaguna  este  aproape  istoria  poporului  român  însuşi,  într-un  pătrar  de 
secol  cât  a  condus  el  afacerile  şi  destinele  noastre  naţionale44.3 4 

Personalitate  istorică  prin  predestinaţie,  el  a  fost  „prometeicul 
cârmuitor  politic  al  românilor  ortodocşi,  a  cărui  imagine  s-a  proiectat, 
masivă  şi  dominatoare,  pe  întreagă  harta  monarhiei  austro-ungareV 
Marele  ierarh  al  românilor  transilvăneni  „face  parte  —  împreună  cu 
Simion  Bărnuţiu  şi  Avram  Iancu  — ,  dintr-o  trinitate  care  se  confundă 
cu  spiritul  european  al  revoluţiei  democratice  de  la  1848.  Daca  ora¬ 
torul  de  la  Blaj  a  fost,  prin  excelenţă,  doctrinarul  ideilor  liberale  ale 
naţionalismului,  Avram  Iancu  a  personificat  forţa  poporului  ridicat  în 
apărarea  propriilor  drepturi  sociale,  Andrei  Şaguna  a  întruchipat, 
prin  calităţile  sale  exemplare,  disponibilităţile  unui  om  politic  în  cau- 


1  Pe  lângă  arhicunoscutele  monografii  ale  lui  Nicolau  Popea,  Ioan  Lupaş  şi 
Qheorghe  Tulbure,  despre  Şaguna  s-a  scris  foarte  mult.  Dintre  lucrărle  spcc'ale 
am  ntim:  Mircoa  Pâcurariu,  100  de  ani  de  la  reînfiinţarea  Mitropoliei  A  dealului,  in 
„Mitropolia  Ardealului",  am.  IX  (1964),  Nr.  11—12,  p.  814 — 840;  Kaith  Hitcbms, 
The  Rumanians  of  Transylvania  and  the  Constituţional  Experiment  in  ihe  Habsburg 
monarchy  1860—1865,  în  „Balkan  Studiesu,  (1964),  Nr.  6,  p.  89—105;  Idem,  Andreiu 
Şaguna  and  the  Restoration  of  the  Romanian  Orthodox  MetropoUs  tn  Transylvania, 
1816 — 1867;  în  „Balkan  Studiesur  (1965),  Nr.  6,  20  p.  (extras);  Idem,  And;ei  Şaguna 
şi  românii  din  Transilvania  în  timpul  decadei  absolutiste,  1794—1859,  în  voi.  Stu¬ 
dii  privind  istoria  modernă  a  Transilvaniei,  Cluj,  1970,  p,  13—58;  Idem,  Andreiu  Şa¬ 
guna  and  Joseph  Rajacic.  The  Romanian  and  Serbian  Chu  ches  in  the  decade  of 
absolutism,  în  „Rcvue  des  £tudcs  Sud-Est  Europeennes‘\  Bucarest,  an.  X,  (1972), 
nr.  3,  p.  567 — 569,  Idem,  Laic  şi  ecleziastic  în  mişcarea  naţională  românească  din 
Transilvania.  (1830 — 1869),  în  voi.  CuPură  şi  naţionalitate  în  Transilvania,  Cluj,  1972, 
p.  30—72;  Idem,  Orthodoxy  and  nationatfty:  Andrei  Şaguna  and  the  Romani  ans  of 
Transylvania  1846 — 1873,  Cambridge  —  London,  1977,  X  +  334  p.  (Această  lucrare 
a  apărut  şi  în  româneşte,  în  1995,  în  traducerea  Pr.  Prof.  Dr.  Aurel  Jivi). 

2  Nicolau  Popea,  Arhiepiscopul  şi  Mitropolitul  Andreiu  Baron  de  Şaguna,  Si¬ 
biu,  1879,  p.  5.  Aceasta  esle  prima  biografie  închinată  marelui  Mitropolit,  pubixată 
ia  numai  şase  ani  după  moartea  sa. 

3  Ibidem. 

4  Gh.  Tulbure,  Mitropolitul  Şaguna  —  Opera  Literară  —  Scrisori  Pastorale  — 
Circulări  Şcolare  —  Diverse,  Seria  Didactică,  Nr.  9,  Sibiu,  1938,  p.  III. 

tarea  unor  soluţii  practice  potrivite  dinamicii  europene  de  la  mijlo¬ 
cul  sec.  al  XlX-lea.  In  condiţii  specifice  poporului  ardelean  el  s-a  afir¬ 
mat  ca  leader  al  românilor  prin  poziţia  de  înalt  ierarh  la  nivelul  im¬ 
periului,  în  împrejurările  create  ale  revoluţiei,  ale  neoabsolutismului, 
regimului  liberal  şi  dualismului11.5 

Realizările  lui  sunt  de  proporţii  neobişnuite,  iar  instituţiile  ctito¬ 
rite  de  el  şi-au  dovedit  valabilitatea  şi  viabilitatea.  Prin  pragmatis¬ 
mul  profesat,  Şaguna  a  transformat  ideile  în  instituţii.  Astfel,  idealul 
iluminist  a  devenit  o  puternică  reţea  şcolară,  biserica  prin  tradiţio¬ 
nalul  său  sobor,  un  organism  reprezentativ  al  clerului  şi  laicilor,  înde¬ 
plinind  funcţiile  unei  adunări  naţionale,  iar  prin  aşezământul  Astrei, 
a  făcut  să  triumfe  ideea  solidarităţii  naţionale  prin  cultură,  deasupra 
confesionalismului.  Drept  corolar,  STATUTUL  ORGANIC  a  condensat 
idei  directoare,  de  sorginte  democratică,  idei  care  au  împlinit  funcţia 
de  garant  al  autonomiei  bisericii,  într-o  vreme  în  care  în  Transilvania, 
Biserica  deţinea  un  rol  proeminent  în  viaţa  naţiunii.6 

Andrei  Ştguna  a  rămas  „ultimul  mare  prelat  conducător  de  po¬ 
poare".  Afirmându-se  ca  atare  într-o  perioadă  istorică  de  răscruce, 
trăind  cu  maximă  intensitate  destinul  tragic  al  neamului  său,  marele 
mitropolit  al  românilor  ortodocşi  din  Transilvania,  nu  a  slujit  numai 
imperativele  timpului  în  care  s-a  aflat,  ci  în  primul  rând  idealurile  veş¬ 
nice  ale  neamului  său. 

Fie  că  s-a  identificat  în  desfăşurarea  activităţii  sale  pastorale  cu 
luptătorii  angajaţi  în  apărarea  legii  strămoşeşti,  fie  că  şi-a  văzut  mi¬ 
siunea  arhierească  izvorând  direct  dintr-o  intervenţie  a  providenţei 
divine,  Mitropolitul  Andrei  Şaguna  a  găsit  în  ceea  ce  a  făptuit  pentru 
poporul  român  din  cetatea  de  munţi  a  Carpaţilor,  sensul  suprem  al  exis¬ 
tenţei  sale.7 

Viaţa  şi  opera  lui  Şaguna  nu  se  constituie  într-un  simplu  fragment 
de  istorie  circumscris  în  sine,  ci  mai  degrabă  el  ne  apare  ca  un  pu¬ 
ternic  centru  de  gândire  şi  vibraţie  ortodoxă  şi  românească,  pregătit 
de  câteva  generaţii  anterioare  venirii  arhiereului  în  Transilvania,  re¬ 
înnoit  ca  fapt  de  tradiţie,  de  momentul  creat  de  Şaguna  şi  transmis 
urmaşilor  ca  o  sfântă  moştenire. 

In  paginile  ce  urmează  vom  încerca  să  prezentăm  legăturile  sta¬ 
tornice  pe  care  Şaguna  le-a  cultivat  cu  ierarhii  şi  cu  unii  cărturari  din 
vechea  Românie.8 


5  Cf.  PompiJiu  Teodor,  Prefaţă,  la  voi.  Keith  Hitchins,  Ortodoxie  şi  Naţiona¬ 
litate.  Andrei  Şaguna  şi  românii  din  Transilvania  (1846 — 1873),  Traducere  de  Pr.  Prof. 

dr.  Aurel  Jivi,  Bucureşti,  1995,  p.  7. 

6  Ibidem,  p.  8. 

7  N.  Iorga,  Oameni  care  au  fost,  Vălenii  de  Munte,  1911,  p.  374. 

8  n  legătură  cu  modul  cum  au  deci  rs  aceste  relaţii  în  secolul  anterior,  a  se 

vedea  Ştefan  Meteş,  Relaţiile  Bisericii  româneşti  ortodoxe  din  Ardeal  cu  Principa¬ 
tele  Române  în  veacul  al  X\  lll-lta  S.biu,  1928,  94  p. 

I.  LEGATURILE  LUI  ŞAGUNA  CU  ROMANII  DIN  MOLDOVA 

La  începutul  lui  aprilie  1848,  majoritatea  intelectualilor  români 
transilvăneni  au  relatat  cu  un  entuziasm  deosebit  proclamaţiile  Co¬ 
mitetului  pentru  Ordine  publică  şi  guvernul  Batthyany,  ca  pe  înce¬ 
putul  unei  noi  ere  în  istoria  Transilvaniei.9  Redactorii  celor  două  ziare 
româneşti  —  George  Bariţiu  de  la  „Gazeta  de  Transilvania"  şi  Timotei 
Cipariu  de  la  „Organul  Luminării"  — ,  erau  încrezători  în  faptul  că 
organizarea  politică  şi  economică  a  Transilvaniei,  va  fi  bazată  de 
acum  pe  principiile  libertăţii,  egalităţii  şi  fraternităţii  şi  că  în  conse¬ 
cinţă,  toate  naţionalităţile  vor  avea  deplină  libertate  să  se  dezvolte 
într-o  atmosferă  de  încredere  şi  înţelegere  reciprocă.10 

G.  Bariţiu  —  vocea  cea  mai  consistentă  a  liberalismului  printre 
români  şi  admirator  frecvent  al  sistemului  constituţional  englez,  a  măr¬ 
turisit  că  a  fost  copleşit  de  emoţie  la  citirea  rapoartelor  despre  noile 
libertăţi  în  Europa  Apuseană,  Viena  şi  Budapesta. n  El  a  aplaudat  cu 
căldură  programul  liberalilor  maghiari,  pentru  că  egalitatea  religioasă 
şi  civilă  i  s-au  părut  a  fi  premise  ale  progresului,  iar  libertatea  cuvân¬ 
tului  tot  atât  de  naturală  pentru  om  ca  şi  mâncarea  şi  băutura. 

Intelectualii  români  transilvăneni  erau  pe  deplin  conştienţi  de 
eforturile  maghiarilor  de  a-şi  realiza  propriile  lor  ambiţii  politice. 
Controversa  pe  marginea  aşa-zisei  legi  a  limbii  maghiare,  prezentată 
în  dietă  în  1842,  care  prevedea  introducerea  limbii  maghiare  în  toate 
structurile  puterii  şi  folosirea  ei  obligatorie  în  instituţiile  culturale,  în 
Biserica  Ortodoxă  şi  cea  unită,  precum  şi  în  şcolile  lor,  a  produs  un 

val  emoţional  de  proteste  din  partea  intelectualilor  români. 


9  Keilh  Hitchins,  op.  cit.,  p.  65. 

10  Alexandru  Papiu-Ilarian,  Istoria  Românilor  din  Dacia  superioară,  Viena  1852, 
voi.  II,  p.  76 — 85.  Cea  mai  uimitoare  etalare  de  liberalism  maghiar,  cu  efect  şi  asu¬ 
pra  altor  popoare  din  imperiu,  a  fost  proc  amarea  la  15  martie  1848  a  unui  guvern 
democratic  de  către  un  grup  de  tineri,  radicali  şi  idealişti,  conduşi  de  poetul  Petofi 
Sandor.  Ei  au  stabilit  un  Comitet  al  Ordinii  PubFce,  cu  depline  puteri,  corn  tet  care 
la  scurtă  vreme,  a  fost  înlocuit  de  un  guvern  mai  moderat,  confirmat  de  Curtea  im¬ 
perială,  şi  avându-1  ca  prim-ministru  pe  contele  Lajos  Batthyany.  Guvernul  Batthyany 
a  promis  să  fie  sensibil  la  „voinţa  naţională*  şi  să  protejeze  dreptur  le  constitu¬ 
ţionale  ale  tuturor  cetăţenilor  Ungari,  indiferent  de  naţionalitate  sau  religie.  Atunci 
când  Comitetul  Ordinii  Publice  a  proclamat  autonomia  constituţională  deplină  a 
Ungariei  faţă  de  Austria  germană,  aceasta  Îndeplinea  un  mandat  nescris.  Guvernul 
Batthyany  a  mers  şi  mai  departe,  afirmându-şi  intenţia  de  a  reconstitui  graniţele 
Ungariei  medievale  prin  încorporarea  Croaţiei,  Transilvaniei  şi  a  altor  teritorii  des¬ 
pre  care  „pretindeau*  că  sunt  „subordonate*  coroanei  Sfântului  Ştefan,  lntr-un  nou 
stat  maghiar.  Principalul  exponent  al  acestei  idei  a  fost  Lajos  Kossuth,  ministrul 
de  Finanţe,  care  şi-a  câştigat  mare  popularitate  în  timpul  Vormăiz-ului,  datorită 
vederilor  sale  politice  liberale  şi  opoziţiei  sale  faţă  de  stăpânirea  habsburg  că.  în¬ 
cercările  sale  de  realizare  a  ţelurilor  naţionale  maghiare  s-au  ciocnit  de  aspiraţiile 
de  emancipare  a  altor  popoare  diin  cadrul  Coroanei,  popoare  care  şi  ele  doreau 
sâ-şi  realizeze  propriile  năzuinţe  naţionale.  Acest  fapt  a  dus  la  ceea  ce  pe  drept 
cuvânt  a  fost  numit  „tragedia  principală  a  lui  1848*.  (Cf.  Keith  Hitchins,  op.  cil.  p. 
63—64). 

11  Gazeta  de  Transilvania,  15  martie  1948. 

Cu  acea  ocazie,  Simion  Bărnuţiu,  profesor  de  filosofie  la  Liceul 
din  Blaj,  a  alcătuit  o  apologie  pasionantă  a  limbii,  ,, posesiunea  cea  mai 
preţioasă  a  omului”.12  Timotei  Cipariu  a  condamnat  legea  datorită 
ameninţării  ei  la  adresa  ,, vieţii  noastre  morale  şi  spirituale  şi  —  ceea  ce 
nu  e  mai  puţin  dureros  pentru  noi  —  a  naţionalităţii  noastre". 13 

în  mijlocul  acestui  cor  general  de  laude  la  ad*esa  liberalismului 
maghiar,  doar  SiYnion  Bărnuţiu  a  tras  semnalul  de  alarmă  în  legătură 
cu  mersul  general  al  evenimentelor.14 

într-o  scrisoare  redactată  la  24  martie  şi  cunoscută  printre  prieteni 
şi  colegi  la  Sibiu  şi  în  alte  oraşe,  el  îi  îndemna  pe  aceştia  să  facă  din 
PĂSTRAREA  NAŢIONALITĂŢII  ROMÂNE,  preocuparea  lor  de  că¬ 
pătâi.  El  sublinia  că  unirea  ar  putea  avea  ca  rezultat  „întărirea  stăpâ¬ 
nirii  maghiare  în  Transilvania  şi  prin  aceasta  ar  duce  în  cele  din  urmă 
la  nimicirea  propriei  lor  naţionalităţi". 1S  El  stăruia  ca  ei  să  asigure 
egalitate  legală  deplină  naţiunii  române  şi  ca  aceasta  să-şi  stabilească 
voinţa  proprie  în  cadrul  unui  congres  general  reprezentativ,  înainte  de 
a  lua  o  hotărâre  în  legătură  cu  unirea.16  S-a  stabilit  după  mai  multe 
dezbateri,  ca  acest  congres  să  se  întrunească  la  Blaj,  la  30  aprilie  1848. 17 


12  Cf.  Keilh  Hilchis,  op.  cit.,  p.  66.  „Cu  cât  e  mai  cultivată  limba  oricărui 
popor,  cu  atât  e  mai  cultivat  poporul;  limba  e  măsura  şi  mijloc'rea  culturii.  In  lim¬ 
bă  e  zugrăvită  rorma  cugetării  şi  amin  irii,  dorinţele  şi  plăcerile,  afectele  şi  pati¬ 
mile  lui;  pe  dânsa  e  întemeiat  caracterul  şi  naţionalitatea  lui.  Dacă  şi-a  pierdut 
limba  oarecare  popor,  şi-a  pierdut  ciracterul  şi  naţionalitatea  sa;  unul  ca  acela  nu 
mai  are  cinste  înaintea  popoarelor,  ci  e  tu’uror  ca  un  obiect  de  batjocură4.  (Foaie 
pentru  minte,  inimă  şi  literatură,  30  septembrie,  1853). 

13  Gheorghe  Bogdan-Duică,  Viaţa  şi  ideile  Iui  Simion  Bărnuţiu.  în  „Studii  şi 

Cercetări44  ed.  Academia  Română  nr.  8,  Bucureşti  1924,  anexa  6,  p.  211;  Alexandru 
Papiu  Ilarian,  op.  cit.,  voi.  I,  p.  245 — 246, 

11  El  a  fost  cel  din’âi  care  a  atras  a’enţia  asupra  consecinţelor  fatale  ale  unei 
acceptări  cu  uşurinţă  a  unirii  Transilvaniei  cu  Ungaria.  (Cf.  Keith  Hitc.iins,  op.  cit.,, 
p.  66 — 67). 

15  Ibidem,  p.  67. 

16  Victor  Cheresteşiu,  Adunarea  Naţională  de  la  Blaj,  Bucureşti,  1966,  p. 
211—214. 

17  La  începutul  lui  aprilie,  aşteptările  unei  schimbări  importante  s-au  răspândit 
în  rândul  tuturor  categoriilor  sociale.  Şi  la  sate  —  ca  şi  la  oraşe  şi  in  marile  co¬ 
mune  — ,  cuvintele  „libertate44  şi  „drept"  s-au  s’recurat  până  în  rândul  ţăran  lor.  In 
multe  părţi  ale  ţarii,  ţăranii  refuzau  să  mai  facă  robotă  şi  crreau  restituirea  tere¬ 
nurilor  de  păşunat  şi  pădure,  care  —  după  cum  susţineau  ei  — ,  le  fuseseră  luate 
in  mod  ilegal.  (Alexandru  Papiu-Ilarian,  op.  cit.,  voi.  II,  p.  107 — 108;  George  Bariţiu,. 
Părţi  alese  din  istoria  Transilvaniei,  voi.  II,  Sibiu,  1890,  p.  76). 

Trebuie  să  remarcăm  că  Guvernatorul  Teleki  privea  alarmat  acest  cuvânt 
al  activităţii  românilor,  întrucât  el  vedea  in  aceasta  antiteza  vechii  ordini  a  stărilor 
şi  dominaţiei  maghiare  în  Transilvania.  Intr-un  efort  de  stăvilire  a  torentului,  la  17 
aprilie,  a  interzis  ţinerea  propusului  congres  românesc,  pe  motiv  că  ar  fi  fost  orga¬ 
nizat  de  către  aceea  ce  el  numea  —  „persoane  iresponsabile44,  şi  că  prin  adunarea 
unor  mari  mulţimi  de  ţărani,  ar  spori  neliniştea  generală,  ajungându-se  in  mod  ine¬ 
vitabil  la  violenţă.  El  a  făcut  responsabili  pentru  escaladarea  . . .  tensiunii  în  rândul 
maselor  de  români  ai  Trans  lvaniei,  pe  episcopii  ortodocşi  şi  uniţi.  De  fapt  prin 

această  „diversiune44,  Toleki  urmărea  slăbirea  mişcării  naţionale,  prin  divizarea  ro¬ 
mânilor  pe  criterii  confesionale  (Vezi  pe  larg  la  Keith  Hitchins,  op.  cit.,  p.  67 — 68). 

întrunirea  a  avut  loc  —  după  cum  fusese  plănuită  — ,  la  ea  parti¬ 
cipând  aproximativ  6  000  (şase  mii  n.n.)  de  persoane,  în  majoritatea 
ţărani.  Simion  Bărnuţiu  —  a  cărui  popularitate  şi  influenţă  a  crescut 
în  mod  constant  după  răspândirea  manifestului  său  — ,  a  fost  princi¬ 
palul  purtător  de  cuvânt.  El  a  accentuat  în  cadrul  intervenţiei  sale,  că 
a  sosit  în  sfârşit  timpul  şi  pentru  naţiunea  română  să-şi  dobândească 
vechile  drepturi  şi  privilegii,  iar  iobăgia,  care  i-a  ţinut  în  robie  timp 
de  veacuri,  să  fie  desfiinţată.  El  i-a  prevenit  pe  participanţi  să  nu  se 
poarte  ca  nişte  revoluţionari  care  încearcă  să-şi  atingă  ţelurile  prin 
violenţă  şi  prin  aceasta  să  se  arate  nedemni  de  libertate. 

Bărnuţiu  şi  ceilalţi  lideri  transilvăneni  au  îndemnat  pe  ţărani  să 
fie  răbdători  şi  să  nu  deregleze  prin  acte  de  violenţă,  procesul  „nor¬ 
mal"  de  transformare.  Ţăranii  veniţi  la  Blaj  au  ţinut  cont  de  această 
recomandare,  întorcându-se  în  pace  în  satele  lor.  Bărnuţiu  şi  colegii 
săi  au  grăbit  pregătirile  în  vederea  unei  mari  adunări  programate  pen¬ 
tru  15  mai. 

In  ceea  ce-1  priveşte  pe  Şaguna,18  acesta  a  plecat  la  13  aprilie  1848 
la  Carloviţ  pentru  a  fi  hirotonit  episcop.  Din  păcate,  el  s-a  îmbolnăvit, 
rămânând  acolo  mai  mult  decât  a  plănuit,  neputând  onora  cererea  lui 
Teleki  de  a  se  întoarce  imediat  în  Transilvania  din  cauza  tensiunii 
crescânde.  Pe  data  de  30  aprilie,  tocmai  la  sfârşitul  ceremoniei,  s-a 
prezentat  la  Carloviţ  o  delegaţie  de  români  din  Transilvania,  care  l-a 
informat  despre  evenimentele  dramatice  care  s-au  derulat  în  timpul 
absenţei  sale  îndemnându-1,  în  numele  intelectualilor,  să  se  întoarcă 
acasă  cât  mai  curând  posibil.19 

Şaguna  s-a  reîntors  la  Sibiu  pe  6  mai  şi  în  zilele  care  au  urmat 
au  avut  loc  discuţii  intense  cu  privire  la  cursul  viitor  al  mişcării  na¬ 
ţionale.  Două  zile  mai  târziu,  Bărnuţiu  şi  ceilalţi  conducători  au  căzut 
de  acord  asupra  punctelor  esenţiale  ale  programului  lor  şi  anume:  res¬ 
pingerea  unirii  necondiţionate  a  Transilvaniei  cu  Ungaria  şi  crearea 
unei  naţiuni  române  autonome,  ca  parte  constitutivă  a  Transilvaniei.20 

Au  urmat  apoi  negocieri  între  Bărnuţiu  şi  Şaguna,  a  cărui  ade¬ 
rare  la  Cauza  lor,  era  considerată  de  către  intelectuali  ca  indispensa¬ 
bilă,  deoarece  Şaguna,  ca  episcop,  se  găsea  în  poziţia  tradiţională  de 


18  In  prima  parte  a  lunii  aprilie  (în  perioada  5 — 12  aprilie  n.n.),  Şaguna  a 

efectuat  o  misiune  din  încredinţarea  guvernatorului  Teleki,  vizitând  peste  cincizeci 
de  sa*^  din  iudet'il  Hunedoara,  din  nord-vestul  Transilvaniei,  din  Munţii  Apuseni, 
precum  şi  din  comitatele  Arad  şi  Caraş,  căutând  să  liniştească  pe  ţăranii  agitaţi, 

misiune  in  care...  se  pare  că  a  avut  doar  un  succ  s  limitat!  El  a  ascultat  nemul¬ 
ţumirile  ţăranilor,  care  se  plângeau  mai  cu  seamă  de  prestările  grele  de  muncă  la 

care  erau  supuşi  din  partea  proprietarilor  feudali  şi  de  neputinţa  lor  de  a  corecta 
abuzurile.  Şaguna  i-a  raportat  lui  Teleki  ce  a  constatat,  avertizându-1  că  ţăranii  vor 
recurge  la  violenţă  dacă  nu  se  va  face  ceva  im  diat  pentru  a  pune  capăt  „trata¬ 

mentului  aspru  aplicat  săracilor44  de  către  autorităţile  locale.  (Cf.  Allgemeines  Ver- 
waltungarchiv,  Minesteiium  des  Innern,  Pras.  Z.  140.  852:  Kurze  Lebensskizze  des 
Bischols  Schaguna.  Apud.  Keith  Hitc  ins,  op.  cit.,  p.  69,  nota  15). 

19  Nicolau  Popea,  op.  cit.,  p.  204. 

20  Silviu  Dragomir,  Studii  şi  documente  privitoare  la  revoluţia  românilor  din 
Transilvania  în  anii  1848 — 1849,  voi.  V,  Cluj,  1946,  p.  166. 

intermediar  între  poporul  său  şi  guvernul  transilvănean.  Şaguna  a 
acceptat  principiile  lui  Bărnuţiu  despre  naţionalitatea  română. 

Am  făcut  acest  preambul  legat  de  momentul  1848,  înainte  de  a 
trata  relaţiile  lui  Şaguna  cu  fruntaşii  vieţii  bisericeşti,  culturale  şi  politice 
din  Principate,  pentru  a  înţelege  mai  bine  rolul  şi  importanţa  sa  în 
mişcarea  naţională  românească  din  Transilvania. 

Precizăm  că  înainte  de  memorabila  adunare  de  la  Blaj,  din  15  mai 
1848,  a  avut  loc  la  Sibiu,  pe  26  aprilie,  o  consfătuire  prealabilă,  la 
care  au  participat  intelectuali  şi  ţărani  din  toate  părţile  Ardealului. 
Intre  participanţi  s-a  numărat  şi  un  grup  de  fruntaşi  moldoveni,  care 
era  în  drum  spre  Blaj  şi  pe  care  Şaguna  a  avut  ocazia  să-l  cunoască. 
Din  grup  făceau  parte  Costache  Negri,  Lascăr  Rosetti,  M.  Costache- 
Iepureanu,  Alecu  Russo,  Z.  Moldovan,  Gheorghe  Sion,  poetul  V.  Alec- 
sandri  şi  alţii,  toţi  fiind  cuprinşi  de  un  „extraordinar  spirit  de  frăţie¬ 
tate  faţă  de  ardeleni11.21 

Unul  dintre  ei,  într-o  carte  de  memorii,  ne  relatează  cum  l-a  cu¬ 
noscut  pe  Şaguna.  „După  ce  am  vizitat  oraşul  —  ne  spune  Gheorghe 
Sion  —  crezui  de  cuviinţă  a  face  o  vizită  episcopului  român  . . .  care 
m-a  primit  cu  multă  bunăvoinţă".  Impresia  pe  care  o  face  Şaguna  asu¬ 
pra  sa  e  extraordinară.  Iată  cum  îl  descrie:  „Pe  figura  acestui  bărbat 
era  însemnată  o  cuvioşie  impunătoare,  pe  fruntea  sa  părea  întipărită 
cugetarea  şi  grija,  ca  în  nişte  momente  supreme".22 

In  seara  zilei  de  11  mai,  acordul  dintre  Bărnuţiu  şi  Şaguna  în  pri¬ 
vinţa  problemei  naţionale  a  fost  sărbătorit  în  mod  public,  în  cadrul 
unei  procesiuni  cu  torţe  şi  arborarea  tricolorului  pe  străzile  Sibiului, 
până  la  reşedinţa  lui  Şaguna.  La  această  manifestare  românească  au 
luat  parte  şi  grupul  de  fruntaşi  moldoveni.  După  ce  Şaguna  s-a  arătat 
pe  balconul  reşedinţei  şi  a  mulţumit  participanţilor  la  manifestaţie 
„într-un  limbaj  convingător  şi  elocvent,23  urmat  de  urale  . . .  de  bucu¬ 
rie,  Bărnuţiu  a  păşit  înainte  şi  în  numele  colegilor  săi  a  declarat  că 
singur  Şaguna  este  în  stare  să  conducă  naţiunea  română  în  lunile  ho¬ 
tărâtoare  ce  vor  urma“.24 

Aşa  cum  a  fost  programat,  Congresul  naţional  s-a  deschis  în  di¬ 
mineaţa  zilei  de  15  mai,  pe  o  pajişte  de  la  marginea  Blajului,  numită 
mai  târziu  Câmpia  Libertăţii,  unde  s-au  adunat  aproximativ  30  000  de 
persoane.  Un  calm  şi  o  ordine  remarcabile  au  domnit  următoarele  trei 
zile,  în  vreme  ce  marea  adunare,  conştientă  că  împlineşte  o  misiune 
aproape  divină,  îşi  aducea  la  îndeplinire  sarcinile  într-o  solemnitate 
corespunzătoare.25  Adunarea  a  ales  pe  Şaguna  şi  pe  Lemeni  ca  preşe¬ 
dinţi,  păstrând  tradiţia  conform  căreia  episcopii  sunt  reprezentanţii 
oficiali  ai  naţiunii  şi  pe  Bărnuţiu  şi  pe  Bariţiu  ca  vicepreşedinţi,  tre- 


21  Cf.  Ştefan  Meteş,  Relaţiile  Mitropolitului  Andrei  Şaguna  cu  Românii  din 
Principatele  Române,  Arad,  1925,  p.  7. 

22  Suvenire  contemporane,  Bucureşti,  1915,  p.  227. 

23  Ibidem,  p.  227—229. 

24  Gazeta  de  Transilvania,  6  mai  1848. 

25  Keith  Hitchins,  op.  cit.,  p.  72 — 75;  Detalii  la  Victor  Cheresteşiu,  op.  cit., 
p.  215,  şi  u. 

când  apoi  la  citirea  şi  explicarea,  articol  cu  articol,  a  programului 
naţional. 

In  timpul  celor  câteva  zile  petrecute  la  Blaj,  Şaguna  a  avut  con¬ 
tacte  cu  o  serie  de  personalităţi  politice  şi  culturale  din  Principate. 
Astfel,  el  a  întâlnit  nu  numai  pe  fruntaşii  moldoveni  amintiţi  mai  sus, 
—  care-i  fuseseră  oaspeţi  la  masa  sa  ospitalieră26  ci  şi  pe  alţii  ca:  Ale¬ 
xandru  Ioan  Cuza,  viitorul  Domn,  poetul  Vasile  Alecsandri,  Petrache 
Cazimir  şi  pe  munteanul  Dimitrie  Brătianu,  personalităţi  marcante,  care 
au  fost  şi  au  jucat  un  rol  hotărâtor  în  dezvoltarea  vieţii  politice  şi 
culturale  a  românilor  din  Principate.27  Atât  fruntaşii  moldoveni  cât  şi 
cei  munteni,  prezenţi  la  Blaj,  au  fost  înconjuraţi  cu  multă  atenţie  şi 
dragoste  de  fraţii  lor  ardeleni.28 

Moldovenii  şi  muntenii  au  luat  parte  la  toate  dezbaterile  desfăşu¬ 
rate  pe  parcursul  celor  trei  zile  la  Blaj.  şi  de  aici  şi  importanţa  progra¬ 
mului  în  16  puncte  adoptat,29  deoarece  el  reprezintă  sinteza  tuturor 
intereselor  generale  româneşti,  la  elaborarea  lui  participând  reprezen¬ 
tanţii  cei  mai  de  frunte  ai  Românilor  din  cele  trei  Principate. 

Ei  au  fost  cuprinşi  de  un  entuziasm  extraordinar.  Iată  ce  consem¬ 
nează  un  martor  ocular:  „Cu  inimile  noastre  tinere  şi  înflăcă-ate  de 
idealuri  frumoase,  împărtăşeam  toate  emoţiunile  fraţilor  ardeleni,  şi  cu 
sufletele  noastre  de  români  îmbrăţişăm  aspiraţiunile  şi  credinţele  lor 
identificându-ne  soarta  noastră  cu  a  lor.  O  dulce  zi  şi  frumoasă,  tu 
vei  fi  cea  mai  preţioasă  din  suvenirile  mele!"30 

începând  cu  toamna  anului  1848  situaţia  în  Imperiu  s-a  înrăutăţit 
şi  implicit  şi  în  Transilvania,  datorită  escaladării  tensiunii  dintre  un¬ 
guri  şi  austrieci.  De  fapt  şi  negocierile  dintre  guvernul  ungar  şi  repre¬ 
zentanţii  români  au  fost  înt  erupte  de  conflictul  dintre  Budapesta  şi 
Viena,  precum  şi  de  vrăjmăşia  crescândă  dintre  maghiari  şi  celelalte 
naţionalităţi,. 

Pentru  a  obţine  un  sprijin  cât  mai  mare  cu  putinţă  pentru  cauza 
imperială,  generalul  comandant  din  Transilvania,  Anton  von  Puchner 
şi-a  dat  acordul  prntru  un  al  doilea  congres  naţional  la  Blaj,  pentru 
sfârşitul  lui  septembrie.  Simion  Bărnuţiu  şi  alţi  fruntaşi  transilvăneni 
au  insistat  pentru  reconstituirea  comitetului  permanent  ca  autoritate 
executivă  provizorie,  încredinţat  cu  puterea  de  a  crea  o  administraţie 
civilă  independentă  şi  de  a  convoca  o  adunare  constituantă,  aleasă  în 
mod  popular.  Odată  recunoscut,  noul  „Comitent  Naţional",  putea  să 
stabilească  un  ducat  românesc  autonom  în  Transilvania.31 


26  Gheorghe  Sion,  op.  ci1.,  p.  228 — 229. 

27  Ştefan  Meteş,  Relaţiile  Mitropolitului  Andrei  Şaguna...,  p.  10. 

28  „Mulţimea  poporului  se  învârtea  în  valuri  rătăcite  împrejurul  acestor  trans- 
parinţe,  narând  diverse  fabule  şi  istorii,  intonând  cântece  vesele  sau  dureroase, 
episcopilor  şi  altor  bărbaţi  meritoşi,  adresându-le  oraţiuni  şi  ode  improvizate.  De 
această  onoare  nu  scăparăm  nici  noi  (e  vorba  de  grupul  de  Iruntaşi  moldoveni  n.n.), 
care,  acolo  reprezentăm  ţările  surori  ale  Transilvaniei*4.  (Gheorghe  Sion,  op.  cit., 
p.  241). 

29  Victor  Cheresteşiu,  op.  cit.,  p.  459 — 465. 

30  Gheorghe  Sion,  op.  cit.,  p.  248. 

31  Keith  Hitchins,  op.  cit.,  p.  88. 

Formarea  Comitetului  Naţional  a  constituit  o  piatră  de  hotar  în 
dezvoltarea  mişcării  naţionale  româneşti.  Acum,  intelectualii  nu  au 
considerat  alianţa  lor  cu  Austria,  ca  fiind  inconsecventă  cu  principiile 
lor.  In  faţa  naţionalismului  maghiar  ameninţător,  ajutorul  austriac  li 
se  părea  a  fi  singurul  mijloc  prin  care  îşi  puteau  atinge  ţelurile  naţio¬ 
nale,  crezând  că  Monarhia  habsburgică  va  fi  transformată  într-o  mo¬ 
narhie  constituţională  liberală. 

Victoriile  armatelor  ungare  sub  conducerea  generalului  Jozsef 
Bem  au  fost  atât  de  rapide  şi  copleşitoare,  încât  se  părea  că  încercui¬ 
rea  întregii  Transilvanii  este  doar  o  chestiune  de  timp.  Puchner  a  con¬ 
siderat  situaţia  foarte  critică  şi  la  28  decembrie  a  informat  pe  feld- 
mareşalul  Alfred  Windischgrătz,  comandantul  tuturor  armatelor  impe¬ 
riale  angajate  în  lupta  cu  Ungaria,  că  intenţionează  să  ceară  interven¬ 
ţia  armatelor  ruseşti,  staţionate  dincolo  de  Carpaţi,  în  Ţara  Româ¬ 
nească.32 

în  acest  context  politico-militar  critic,  Şaguna  şi  Gottfried  Miiller, 
profesor  la*  Academia  săsească  de  Drept  din  Sibiu,  au  fost  delegaţi  pen¬ 
tru  a  negocia  cu  generalul  Alexander  Luders,  comandantul  militar  rus 
din  Bucu  eşti.  Cu  ajutorul  ciobanilor  din  mărginimea  Sibiului,  care 
l-au  călăuzit  peste  munţi  spre  Curtea  de  Argeş,  Şaguna  a  ajuns  la  Bu¬ 
cureşti  la  5  ian.  1849.  Ziua  următoare  Şaguna  a  avut  o  lungă  întreve¬ 
dere  cu  generalul  Luders,  care  a  manifestat  simpatie  faţă  de  dorinţa 
românilor,  dar  a  refuzat  să  acţioneze  fără  instrucţiuni  precise  de  la 
Petersburg.33 

După  câteva  zile  de  odihnă,  Şaguna  părăseşte  Bucureştiul  şi  după 
ce  trece  prin  Moldova,  Bucovina  şi  Galiţia,  ajunge  la  Olmiitz,  în  Mo- 
ravia,  unde  se  stabilise  Curtea  imperială  din  cauza  unei  noi  răbufniri 
revoluţionare  în  Viena.  Sosirea  lui  Şaguna  la  Olmiitz  a  pus  în  mişcare 
cea  de  a  doua  fază  —  în  cele  din  urmă  tragică  — ,  a  revoluţiei  româ¬ 
neşti  din  Transilvania  de  la  1848. 


32  Feldmareşalul  Windischgrătz  s-a  gândit  la  o  acţiune  similară,  după  ce  în 
septembrie,  armatele  ruseşti  au  ocupat  Bucureşliul,  împrăştiind  c,uvernul  revoluţio¬ 
nar,  dar  el  dorea  să  evite  siuaţia  de  a  trebui  să  admită  In  mod  publ'c  că  Austria 
nu  poate  păstra  ordinea  in  propria  sa  casă.  Totuşi  el  n-a  fost  împotriva  unui  aran¬ 
jament  neoficial,  prin  care  trupele  ruseşti  să  poată  fi  folosite  în  caz  de  nevoie.  (Cf. 
Kenelh  Rock,  Sc..w arzenbeig  \ersus  Nicholas  I,  Round  Oie:  The  Negociation  of  Ihe 
Hdbsbu  g  —  Romanov  A’Iiance  against  Hungary,  in  „Austrian  History  Yearbook**, 
(1970 — 1971),  rr.  6 — 7,  p.  109 — 122;  Paul  Muller,  F  ldmaischa  1  Fwist  W.nd.schgiu  z. 
Revolution  und  Gegenrevolution  in  Osterreich,  Viena  —  Leipzig,  1931,  p.  221 — 224). 

33  Nicolau  Popea,  Memorialul  Arhiepiscopului  şi  Mitropolitului  Andrtiu  baron 
de  Şaguna  sau  luptele  naţionale-polilice  ale  Românilor,  1846 — 1873,  voi.  I,  Sibiu, 
1889,  p.  238—239. 

Intr-o  crisoare  pe  care  Nicolae  Bălcescu  o  trimite  lui  Ioan  Ghica,  la  23 
decembrie  1818,  acesta  constată  surprins:  „Până  şi  Românii  din  Banat  şi  Transilva¬ 
nia  îi  doresc  pe  ruşi  şi-i  aşteaptă  să  vie  ca  pe  nişte  mântuitori  în  Transilvania  — 
precizează  Bălcescu  — ;  am  stăruit  mult  pe  lângă  Comitetul  român  ca  să  facă  pro¬ 
pagandă  in  contra,  şi  cu  puţine  zile  până  a  nu  pleca  din  B;aşov,  poporul  strigă  in 
gura  mare  ca  să  cheme  să  vie  Muscal  i  că-i  prăpădesc  Ungurii4*  (Cf.  Anul  1848  în 
Principatele  române.  Acte  şi  documente,  voi.  I,  Bucureşti,  1904,  p.  700 — 701). 

In  drumul  său  spre  Olmiitz,  Şaguna  a  contactat  intelectualii  din 
Bucovina  şi  Banat,  constatând  că  aceştia  au  îmbrăţişat  ideea  unei  uni¬ 
tăţi  şi  autonomii  politice  româneşti.  Alţi  membri  ai  delegaţiei  au  făcut 
drumul  prin  Banat  pentru  a  se  întâlni  în  mod  expres  cu  conducătorii 
români  de  acolo,  în  special,  cu  familia  Mocioni.  Rezultatul  acestor  dis¬ 
cuţii  l-a  constituit  redactarea  unei  rezoluţii,  la  Timişoara,  la  16  ia¬ 
nuarie  1849,  prin  care  se  cerea  unirea  imediată  a  tuturor  românilor  din 
monarhia  habsburgică.34 

Andrei  Şaguna  s-a  întors  în  Transilvania  abia  la  sfârşitul  lui  au¬ 
gust  1849,  după  ce  trupele  austriece  împreună  cu  cele  ruseşti  au  zdro¬ 
bit  rezistenţa  armată  condusă  de  Avram  Iancu  în  Apuseni  şi  armatele 
maghiare  de  sub  conducerea  lui  Kossuth.  In  timp  ce  traversa  princi¬ 
patul  în  drum  spre  reşedinţa  sa  din  Sibiu,  scenele  care  i  se  înfăţişau 
prin  localităţile  străbătute  erau  cutremurătoare.  Impresia  pe  care  şi-a 
făcut-o  pe  drumul  spre  casă  a  fost  aceea  că,  Biserica  sa  a  constituit 
ţinta  specială  a  furiei  războiului.  Multe  Biserici  parohiale  au  fost  ni¬ 
micite  sau  grav  avariate,15  cărţi,  icoane,  sau  alte  obiecte  religioase  au 
fost  distruse  sau  prădate.  Un  număr  de  doisprezece  preoţi  au  fost  ucişi 
şi  mulţi  alţii  forţaţi  să  fugă  din  parohiile  lor.36 

La  Sibiu,  reşedinţa  sa  zăcea  în  ruină,  după  ce  o  perioadă  fusese 
folosită  ca  şi  cazarmă  de  către  trupele  generalului  Bem.  Biblioteca  lui 
Şaguna,  care  număra  aproximativ  trei  mii  de  volume,  actele  sale  per¬ 
sonale  şi  aproape  întreaga  arhivă  a  Bisericii  Ortodoxe  au  fost  arse.37 

Acest  asalt  asupra  Bisericii,  cum  a  caracterizat  el  războiul,  nu  nu¬ 
mai  că  a  perturbat  viaţa  r3ligioasă  normală  pe  întreg  cuprinsul  epar¬ 
hiei,  dar  a  provocat  şi  suspendarea  tuturor  activităţilor  didactice,  în¬ 
trucât  Biserica  răspundea  de  întreţinerea  şcolilor  săteşti  şi  înzestrarea 
lor,  inclusiv  cu  dascăli.  Revoluţia  a  spulberat  modestele  reforme  pe 
care  le-a  introdus  ca  vicar,  fiind  obligat  să  ia  totul  de  la  capăt.  Efec¬ 
tele  fizice  ale  războiului  au  continuat  să  fie  simţite  încă  mulţi  ani:  de 
pildă,  în  toamna  anului  1851,  multe  biserici  mai  erau  închise  datorită 
lipsei  de  cărţi  de  cult  şi  de  preoţi.38 

In  aceste  împrejurări  dificile,  Şaguna  face  un  apel  către  fraţii  din 
Moldova  şi  Bucovina  pentru  ajutor. 

Apelul  său  a  avut  efectul  scontat  şi  constituie  nu  numai  un  prilej 
de  manifestare  a  iubirii  creştine  ci  şi  expresia  manifestării  sentimen¬ 
tului  unităţii  de  neam  şi  de  limbă  a  românilor  din  Principate,  cu  fraţii 
lor  din  Transilvania . 


34  Teodor  Bălan,  Eudoxiu  Hurmuzachi,  Cernăuţi,  1924,  p.  20 — 21. 

35  „. . .  în  decurgerea  celor  doi  ani  sângeroşi  din  urmă  —  mărturiseşte  Şaguna 
cu  tristeţe  în  una  din  scrisorile  către  Arhimandritul  Neonil,  stareţul  mănăstirii 
Neamţului  — ,  ni  s-au  ars  40  de  biserici,  315  s-au  je  uit  şi  una  s-a  dărâmat  până  la 
pământ44.  (Cf.  N.  Bănescu,  Un  capitol  din  istoria  Mănăstirii  Neamţu  ui.  Stareţul  Neo¬ 
nil.  Corespondenţa  sa  cu  G.  Hurmuzachi  şi  Andreiu  Şaguna.  Vălenii  de  Munte, 
1910,  p.  85). 

36  Nicolau  Popea,  A  hiepiscopul  şi  Mitropolitul  (...),  p.  43. 

37  Keith  Hitchins,  op.  cit.,  p.  104. 

38  Scrisoarea  lui  Şaguna  către  Neonil,  din  27  decembrie  1851,  la  N.  Bănescu, 
op.  cit.,  p.  92 — 93. 

In  Moldova,  glasul  lui  Şaguna  nu  putea  să  rămână  fără  ecou  în 
sânul  generoasei  familii  Hurmuzachi.  Astfel,  Constantin  Hu’rnuzachi 
organizează  o  serie  de  colecte  şi  cu  acest  prilej  roagă  pe  Neonil  — 
stareţul  mănăstirii  Neamţ  — ,  să  dea  din  belşugul  mănăstirii  sale,  cărţi, 
veşminte,  Sfânt  Mir  şi  bani",  căci  „lipsa  şi  nevoia  ce  sufăr  lăcaşurile 
dumnezeieşti  din  Ardeal  sunt  aşa  de  mari  încât  nu  se  pot  descrie'1. 
Apoi  el  continuă  pe  un  ton  patetic:  „Nu  cruţaţi  cele  ce  aveţi  de  pri¬ 
sos,  căci  Domnului  daţi,  în  lauda  şi  cinstea  lui  daţi.  Daţi  auz  (curs  n.n.) 
plângerilor  şi  strigătelor  NEFERICIŢILOR  FRAŢI  DIN  ARDEAL...  Cu- 
vioşia  Voastră  veţi  pune  în  mişcare  toată  râvna  ce  aveţi  pentru  NE¬ 
FERICITA  PATRIE,  dar  mai  ales  pentru  lăcaşele  dumnezeieşti“.3;  Din 
acest  moment,  între  Şaguna  şi  Neonil  are  loc  un  interesant  schimb  de 
scrisori,  care  ne  dezvăluie  o  serie  de  aspecte  ale  legăturilor  frăţeşti 
dintre  românii  ardeleni  şi  cei  din  Moldova  şi  Bucovina. 

Luând  cunoştinţă  de  la  Hurmuzachi  despre  lipsa  cărţilor  biseri¬ 
ceşti  din  Ardeal,  stareţul  Neonil  s-a  grăbit  şi  a  trimis  cinci  rânduri  de 
cărţi  de  cult,  pentru  cinci  biserici,  însumând  un  număr  de  peste  115 
bucăţi,  care  să  fie  împărţite  „la  ce  biserici  veţi  socoti  că-i  nevoie"  şi 
„mai  trimitem  şi  puţin  Sfânt  Mir".40  Toate  aceste  daruri  au  fost  trimise 
lui  Şaguna  prin  schimonahul  Gheo^ghie,  cu  rugămintea  de  a  le  primi 
„ca  Stăpânul  pe  cei  doi  bani  ai  văduvii  şi  ca  pre  o  pârgă  a  ostenelilor 
aceştii  frăţimi  adunată  întru  numele  Domnului".41 

Şaguna  îi  mulţumeşte  în  cuvinte  alese  pentru  darurile  pre¬ 
ţioase  trimise,  lăudând  modul  de  tipărire  frumos  şi  curat“  al  cărţilor 
trimise  de  la  Neamţ  şi  îi  împărtăşeşte  lui  Neonil  intenţia  de  a  înte¬ 
meia  şi  el  o  tipografie  pentru  nevoile  urgente  şi  multiple  ale  Bisericii 
sale.42  Neonil  luând  cunoştinţă  de  planul  lui  Şaguna  de  a  înfiinţa  la 
Sibiu  o  tipografie  episcopală,  s-a  oferit  să-i  dăruiască  două  teascuri 
de  lemn  „care  pot  sluji  încă  multă  vreme  la  tipărire".43 

Om  cu  distinse  însuşiri  sufleteşti  şi  de  o  „bunătate  îngerească",44 
cum  îl  caracterizează  Ştefan  Meteş  — ,  stareţul  Neonil  trimite  din  nou 
lui  Şaguna  un  număr  de  251  de  „cărţi  teologhiseşti,  părinteşti  şi  bise¬ 
riceşti,  de  tot  soiul",45  unele  tipărite  în  tipografia  mănăstirii,  iar  altele 
în  altă  parte. 

Şaguna  a  fost  foarte  mişcat  de  mărinimia  stareţului  Neonil,  pome¬ 
nind  de  darurile  primite  de  la  Neamţ  şi  în  cadrul  lucrărilor  sinodului 
eparhial  din  12  martie  1850.*’  El  îi  mulţumeşte  stareţului  Neonil  în  cu- 

39  Scrisoarea  lui  C.  Hurmuzachi  către  stareţul  Neonil,  din  8  Decembrie  1849, 
(a  Ibidem.  p.  61. 

40  Scrisoarea  lui  Neonil  către  Şaguna,  din  16  Decembrie  1849,  Ibidem,  p.  68. 

41  Ibidem,  p.  69. 

4 2  Scrisoarea  lui  Şaguna  călre  Neonil,  din  5  Ianuarie  1850,  Ibidem,  p.p.  72. 

43  Scrisoarea  lui  Neonil  către  Şaguna,  din  9  Ft  bruarie  1850,  Ibidem,  p.  77. 

44  Relaţiile  Mitropolitului  And  ei  Şaguna...,  p.  18. 

4">  Scrisoarea  lui  Neonil  către  Şaguna,  din  9  Februarie  1850,  Ibidem,  p.  75.  Vezi 
şi  tabelul  cuprinzând  denumirea  şi  numărul  cărţilor  trimise  lui  Şaguna  de  la  p. 
77—78. 

46  Detal  i  la:  I.  Lupaş,  Viaţa  şi  laptele  Mitropolitului  Andreiu  Şaguna,  în  „Mi¬ 
tropolitul  Andreiu  baron  de  Şaguna.  Scriere  comemorativă  la  serbarea  centenară 
a  naşterii  lui",  Sibiu,  1909,  p.  110 — 116. 

vinte  foarte  calde,  într-o  scrisoare  de  răspuns:  „Eu  pentru  asemenea 
dar  nu  sunt  destoinic  a  vă  putea  mulţumi  după  vrednicie;  vom  ruga 
însă  cu  toţii  pe  Dumnezeul  induratul,  în  rugăciunile  noastre  din  toată 
vremea,  ca  încă  mulţi  ani  să  vă  ţină,  spre  chivernisirea  sfintei  mă¬ 
năstiri  şi  spre  ajutorinţa  omenirii  creştine  pătimitoare.  Pre  cât  de  ne¬ 
aşteptată  pre  atâta  de  îmbucurătoare  mi-au  fost  şi-mi  este  arătarea 
Prea  Cuvioşiei  Voastre,  în  privinţa  teascurilor  de  tipografie.  Crede- 
ţi-mă,  Prea  Cuvioase  părinte,  că  mult  m-am  mângâiat,  văzând  cât  sun¬ 
teţi  de  pătrunşi  de  duhul  învăţăturii  lui  Hristos,  care  zice:  „Cine  are 
două  haine,  să  deie  una  celui  ce  n'are“.  Ctitorii  şi  întemeietorii  şi  fă¬ 
cătorii  de  bine  ai  Sfintei  mănăstiri  aceia  fără  îndoială  văd  faţa  lui 
Dumnezeu,  că  Prea  Cuvioşia  Voastră  sunteţi  acela  care  nu  numai  do¬ 
rinţa  lor  o  pliniţi,  ci  mai  presus  de  aceasta  faceţi".47 

Cu  ocazia  trimiterii  scrisorii  de  mulţumire  prin  intermediul  schi- 
monahului  Gheorghe,  Şaguna  îi  mai  încredinţează  aceluiaşi  schimo- 
nah  misiunea  de  a  duce  o  scrisoare  „împreună  şi  cu  portretul  Prefec¬ 
tului  Tanru",  boierului  moldovean  Gheorghieş  Sturza,  cumnatul  boie¬ 
rului  C.  Hurmuzachi.4* 

în  vederea  înfiinţării  tipografiei  eparhiale,  Şaguna  ia  legătură  cu 
„vestitul  fabricant"  de  tiparniţe,  Haase  din  Praga,  de  la  care  află  că 
litere  cu  ajutorul  cărora  se  imprimă  cărţile  sale  bisericeşti  nu  se 
pot  face  în  fabrica  sa,  ci  ele  se  toarnă  în  atelierele  mănăstirii  Neam¬ 
ţului.  De  aceea  îl  roagă  cu  stăruinţă  pe  Neonil  să-i  trimită  „slove  bise¬ 
riceşti  câte  sunt  de  lipsă  pentru  tipărirea  a  patru  coaie",  şi  să-i  preci¬ 
zeze  inclusiv  preţul  acestora.49  Neonil  manifestă  bunăvoinţă  şi  dorinţă 
sinceră,  de  a-1  ajuta  pe  Şaguna  şi  în  această  acţiune,  dar  îi  explică, 
precizându-i  că  munca  de  turnare  de  slove  e  anevoioasă  „din  pricină 
că  matricile  fiind  vechi  şi  foarte  arse  de  multa  turnare,  din  5 — 6  literi 
abia  esă  una  sau  două  bună  ...  şi  stempi  n'avem  ca  să  batim  alte  ma¬ 
trice".50  Din  acest  motiv  e  cu  neputinţă  să  ducă  la  îndeplinire  această 
cerere.  în  schimb,  Neonil  îi  promite  lui  Şaguna  că  va  tipări  din  nou 
CEASLOVUL  şi  o  nouă  ediţie  a  ANTOLOGHIONULUI  în  3  voi.  şi  îi 
va  trimite  câte  o  sută  de  exemplare  din  fiecare,  care  să  fie  împărţite 
„pe  la  bisericile  sărace  . .  .  din  acel  Prinţipat,  după  trebuinţă4'.51 

înainte  de  a  primi  însă  de  la  stareţul  Neonil  răspunsul  în  legătură 
cu  solicitarea  la  care  tocmai  ne-am  referit,  Şaguna  îi  scrie  acestuia, 
informându-1  că  a  găsit  matriţele  respective  la  Buda  şi  că  le  va  pro¬ 
cura  de  acolo,  aşa  că  să  nu  se  mai  ostenească  a  întreprinde  ceva  în 
această  privinţă.52 


47  Scrisoarea  Iui  Şaguna  către  Neonil,  din  1  Martie  1850,  la  N.  Băsescu,  op. 
cit.,  p.  80 — 81. 

48  Scrisoa  ea  Iui  Neonil  către  C.  Hurmuzachi,  din  20  Martie  1850.  Ibidem,  p.  83. 

49  Scrisoarea  lui  Şaguna  către  Neonl,  din  12  Iulie  18"0  la  Ibidem,  p.  85 — 86. 

50  Scrisoarea  Iui  Neonil  către  Şaguna,  din  3  August  1850,  la  Ibidem,  p.  87 — 88. 

51  Idem,  Ibidem,  p.  88. 

52  Scrisoarea  Iui  Şaguna  către  Neonil,  din  31  Iulie  1850,  la  Ibidem,  p.  89. 

întârziind  însă  tipărirea  Ceaslovului  şi  a  Antologhionului  din 
lipsă  de  hârtie,  Neonil  trimite  în  Transilvania,  lui  Şaguna,  o  sută  de 
Apostole,  prin  intermediul  lui  Nifon  Bălăşescu.53 

In  ultima  sa  scrisoare,  Şaguna  îl  roagă  pe  Neonil  să-i  schimbe  cele 
100  de  Apostole,  cu  Evanghelii  şi  Penticostare,  deoarece,  cu  ajutorul 
lui  Dumnezeu,  a  reuşit  să  tipărească  Apostole  pentru  toate  bisericile 
din  eparhie,  în  propria  sa  tipografie.54 

Împrejurările  au  făcut  ca  cei  doi  vrednici  slujitori  ai  Bisericii  să 
se  apropie,  dar  probabil  ei  nu  s-au  cunoscut  personal  niciodată.  Când 
facem  această  afirmaţie,  ne  bazăm  pe  faptul  că,  într-una  din  scrisorile 
la  care  ne-am  referit  mai  sus,  Şaguna  îi  scria  stareţului  Neonil  că  în 
primăvara  lui  1850  va  călători  la  Viena,  pentru  a  lua  parte  la  Sinodul 
arhieresc  care  urma  să  aibă  loc  acolo  şi  despre  posibilitatea  de  a-1  vi¬ 
zita  pe  Neonil  în  ,,acel  loc  sfânt!"  Dar  lucrurile  nu  s-au  întâmplat  aşa 
cum  au  dorit  cei  doi.  Neonil  îi  scrie  cu  amărăciune  lui  Şaguna: 
„  . . .  poate  pentru  nevrednicia  noastră,  voia  Atotputernicului  n'au  fost 
să  fie  aşa".55 

Tot  la  acest  capitol  al  relaţiilor  lui  Şaguna  cu  Moldova,  trebuie 
să  trecem  şi  vizita  pe  care  i-o  face  marele  ierarh  ardelean,  episcopului 
Veniamin  Roset  al  Romanului,  în  drumul  său  spre  Olmiitz,  în  ianua¬ 
rie  1849. 56 

Pe  lângă  ajutoarele  de  cărţi  şi  veşminte,  Şaguna  a  primit  de  la 
fraţii  moldoveni  şi  alte  daruri.  Astfel  dintr-o  scrisoare  către  Gh.  Ba- 
riţiu,  Costache  Hurmuzachi  afirmă  că  pe  lângă  cărţi  şi  veşminte,  pen¬ 
tru  bisericile  din  Transilvania  s-au  adunat  peste  1000  de  florini.  Tot 
din  această  scrisoare  aflăm  că  Şaguna  a  cunoscut  la  Cernăuţi  pe  mi¬ 
niştri  moldoveni.57 

Cu  siguranţă  că  Şaguna  datorită  influenţei  sale  şi  raporturilor  cu 
Împăratul  Frantz  Iosif,  a  contribuit  foarte  mult  ca  Domnul  Grigorie 
Alexandru  Ghica  şi  miniştrii  moldoveni  să  fie  decoraţi  la  Cernăuţi  cu 
înalte  distincţii  imperiale.5*  Cu  această  ocazie,  la  masa  oficială,  Guver¬ 
natorul  Transilvaniei,  principele  Schwartzenberg,  a  afirmat  că  „atunci 
când  vede  pe  Şaguna  i  se  pare  că  vede  înaintea  sa  un  milion  de  ro¬ 
mâni  voinici  şi  credincioşi".59 

Dintr-o  altă  scrisoare  a  lui  Costache  Hurmuzachi,  de  astă  dată 
adresată  lui  Iacob  Mureşianu  la  Braşov,  aflăm  că  jumătate  din  banii 
colectaţi  în  Moldova  urmau  să  fie  destinaţi  edificării  Liceului  româ¬ 
nesc  din  Braşov,  iar  cealaltă  jumătate  să  fie  trimisă  lui  Şaguna.  Mitro¬ 
politul  intenţiona  să  utilizeze  o  parte  din  bani  pentru  extinderea  tipo- 


53  Scrisoarea  Iui  Neonil  către  Şaguna,  la  Ibidem  p.  95 — 96. 

54  Scrisoarea  călre  Neonil,  din  22  Martie  1852,  la  Ibidem,  p.  97 — 99. 

55  Scrisoarea  ’ui  Neonil  către  Şaguna,  la  Ibidem,  p.  94. 

56  Keith  Hitchins,  op.  cit.,  p.  93;  Ştefan  Meteş,  Relaţiile  Mitropolitului  Şagu¬ 
na p.  21. 

57  N.  Bănescu,  Corespondenţa  familiei  Hurmuzaki  cu  Gheorghe  Bariţ,  Vălenii 
de  Munte,  1911,  p.  101 — 102. 

58  Ibidem,  p.  104. 

59  Ibidem,  p.  105. 

grafiei  diecezane,  o  altă  parte  pentru  repararea  aşezământului  teologic 
din  Sibiu,  iar  restul  urma  să  intre  în  fondul  pentru  zidirea  unei  cate¬ 
drale  la  Sibiu.60 

Poetul  Vasile  Alecsandri  l-a  cunoscut  pe  Şaguna  la  Sibiu  şi  apoi  la 
Blaj,  în  primăvara  anului  1848.  In  amintirea  acelor  zile  măreţe  de  la 
Blaj  şi  în  semn  de  deosebit  respect,  în  1852,  când  îi  apare  volumul  de 
poezii  intitulat  „Balade",  Vasile  Alecsandri  „trimite  un  exemplar  de 
onoare"  şi  lui  Şaguna.61 

Menţionăm  tot  aici  legăturile  pe  care  le-a  avut  Şaguna  cu  învă¬ 
ţatul  episcop  Melchisedec  Ştefănescu  al  Romanului.62  In  1868  a  fost 
trimis  intr-o  misiune  diplomatică  la  Petersburg,  la  ţarul  Alexandru  al 
II-lea,  împreună  cu  loan  Centacuzino.  Cu  ocazia  acestei  călătorii  l-a 
vizitat  pe  Şaguna  la  Sibiu,  dar  din  păcate  nu  l-a  întâlnit,  acesta  fiind 
plecat  din  localitate  într-o  vizită  canonică.63  Deşi  nu  s-au  cunoscut  per¬ 
sonal,  cei  doi  ierarhi  şi-au  trimis  mai  multe  scrisori  şi  au  schimbat  o 
serie  de  informaţii,  prin  intermediul  lui  Ion  Petricu,  protopopul  Bra¬ 
şovului,  care  avea  un  băiat  elev  la  Seminarul  din  Ismail,  şi  avea  dese 
ocazii  să-l  viziteze  pe  Melchisedec. 

Intr-o  scrisoare,  din  10  August  1870,  adresată  protopopului  Pa- 
tricu,  Melchisedec  are  cuvinte  de  apreciere  la  adresa  Mitropolitului 
Şaguna  „care  prin  zelul  şi  ştiinţa  sa  a  redat  Transilvaniei  ceea  ce 
pierduse  de  secole".64  Primind  broşura  despre  Sinodul  Mitropoliei 
Transilvaniei,  Melchisedec  constată  că  „ordinea  în  ţinerea  şedinţelor 
şi  necesitatea  contabilităţii,  tendinţa  spre  bună  administrare  şi  disci¬ 
plină  bisericească,  pot  servi  de  regulă  pentru  orice  sinod  bisericesc". 
El  a  fost  de  asemenea  foarte  impresionat  de  discursul  lui  Şaguna,  re¬ 
produs  în  amintita  broşură,  care  constituie  „adevărată  icoană  a  zelu¬ 
lui,  patriotismului,  ştiinţei ...  ce  trebuie  să  inspire  pe  un  arhipăstor. 
Dea  Dumnezeu  ca  aceste  mari  calităţi  să  se  reproducă  şi  în  alte  bi- 


60  Andrei  Bârseanu,  Istoria  şcoalelor  centrale  române  ortodoxe  din  Braşov, 

Braşov,  1902,  p.  103 — 104;  Vezi  şi  ziarul  „Carpaţii44,  Nr.  283  din  28  Iunie  1925. 

In  1858  mare  e  boier  din  Ţara  Românea  că  D  mitrie  Belu,  a  donat  100  de 
galbeni  pentru  zidirea  catedralei  din  Sibiu  (Cf.  Puşcariu,  Cristea,  Voileanu,  Biserica 
cated  ală  română  ortodoxă  din  Sibiu,  S'biu,  1908,  p.  21). 

61  Andrei  Bârseanu,  op.  cit.,  p.  110. 

62  Melchisedec  Ştefănescu  a  studiat  la  Seminarul  de  la  Socola,  apoi  la  Aca¬ 
demia  duhovnicească  din  Kiev,  unde  a  obţinut  titlul  de  „magistru  în  teologie  şi  li¬ 
tere14.  Reîntors  de  la  studii,  a  funcţionat  ca  profesor  la  Socola,  apoi  ca  rector  şi 
profesor  la  Seminarul  din  Huşi.  A  fost  unul  din  cei  mai  înfocaţi  susţinători  ai  unirii 
Principatelor,  deputat  în  Divanul  Ad-hoc  de  la  Iaşi  şi  sprijinitor  al  re'ormelor  lui 
Alexandru  loan  Cuza.  De  asemenea  a  sprijinit  cu  mult  entuziasm  Războiul  de  Inde¬ 
pendenţă.  Intre  anii  1861 — 1864,  a  fost  locţiitor  de  episcop  de  Huşi,  iar  din  1864 
până  in  1879,  a  funcţionat  ca  episcop  la  noua  Eparhie  a  Dunării  de  Jos,  cu  sediul  la 
Ismail.  In  1879  a  fost  ales  episcop  al  Romanului,  unde  a  păstorit  până  la  moartea 
sa,  survenită  la  16  mai  1892.  (Vezi  pe  larg:  Constantin  C.  Diculescu,  Episcopul  Mel¬ 
chisedec.  Studiu  asupra  vieţii  şi  activităţii  Iui.  Bucureşti,  1908,  188  p.;  Episcopul  Efti- 
mie  Luca,  Episcopul  Melchisedec  Ştefănescu.  Viaţa  şi  înfăptuirile  sale.  Roman  1982, 
114  p. 

63  Ştefan  Meteş,  Relaţiile  Mitropolitului  Şaguna  . . .,  p.  38. 

64  Constantin  C.  Diculescu,  Din  corespondenţa  episcopului  Melchisedec..., 
Bucureşti,  1909,  p.  49. 


38 


REVISTA  TEOLOGICA 


serici  locale  romane  şi  sa  se  perpetuie;  ele  constituie  adevărata  glorie 
naţională4'.65  *  • 

Melchisedec  îl  roagă  pe  protopop  să  înştiinţeze  pe  Şaguna,  că  în 
jurnalul  teologic  din  Petersburg  „Hristenskoe  Citenie",  a  fost  publi¬ 
cată  „întreaga  operă  a  Excelinţei  sale  despre  Dreptul  canonic 4</6  tra¬ 
dusă  din  limba  germană. 

O  caracteristică  importantă  a  activităţii  scriitoriceşti  a  Mitropo¬ 
litului  Andrei  Şaguna  a  fost  aceea  că,  în  tot  ce  a  scris,  a  căutat  să 
fie  foarte  bine  şi  temeinic  informat,  pentru  a  da  valoare  şi  durabili¬ 
tate  studiilor  şi  operelor  sale  teologice.  In  contextul  acesta  trebuie 
înţeleasă  corespondenţa  sa  cu  Filaret  Scriban.  Apariţia  în  1844  la 
Neamţ,  a  unei  noi  ediţii  a  Mărturisirii  cie  credinţă  ortodoxă  a  lui  Petru 
Movilă,  ediţie  la  care  Scriban  a  scris  „Precuvântarea",  suscită  un  deo¬ 
sebit  interes  din  partea  lui  Şaguna,  care  îi  scrie  acestuia  să-i  trimită 
conţinutul  acelei  prefeţe.  Prin  intermediul  scrisorii  din  8  Mar/ie  1860 , 
Filaret  Scriban  îi  îndeplineşte  Mitropolitului  rugămintea,  care  repro¬ 
duce  informaţiile  primite,  în  capitolul  referitor  la  Sinodul  din  Iaşi  din 
1642,  din  cartea  sa  Istoria  bisericii  Ortodoxe  răsăritene  universale .t7 

Şaguna,  In  scrisoarea  de  răspuns  din  19  martie  1860,  îi  mulţumeşte, 
subliniind  că  a  primit  „precuvântarea"  şi  îl  informează  că  de  Paşti,  va 
ieşi  de  sub  tipar  istoria  sa  bisericească.  După  apariţia  lucrării,  Şaguna 
îi  trimite  lui  Filaret  Scriban  un  exemplar,  rugându-1  să  o  recomande 
„şi  altora  cari  se  interesează  de  religia  ortodoxă  nu  numai  din  punct 
de  vedere  bisericesc  ci  şi  naţional44,  şi  să-l  informeze  câte  exemplare 
ar  putea  distribui  în  Moldova,  pentru  a-i  trimite  numaidecât.  Preţul 
celor  două  vo.ume  e  a  de  3  florini  austrieci,  „de  unde  se  vede  —  pre¬ 
ciza  Şaguna  — ,  că  eu  nu  speculez  cu  productul  meu  literar  ca  să-mi 
fac  bani".68  Totodată  arhimandritului  Neofit  Scriban  îi  transmite  ura¬ 
rea  de  însănătoşire  grabnică. 

II.  LEGĂTURILE  LUI  ŞAGUNA  CU  TARA  ROMÂNEASCA 

Ne-am  referit  la  faptul  că,  la  sfârşitul  lui  decembrie  1848,  când 
revoluţia  din  Transilvania*  şi  Ungaria  luase  o  turnură  dramatică,  Con¬ 
ferinţa  de  la  Sibiu  19  a  delegat  pe  Şaguna  şi  pe  Gottfried  Muller,  pro- 
lesor  la  Academia  săsească  de  Drept  din  Sibiu,  să  negocieze  cu  gene¬ 
ralul  Alexandru  Luders,  comandantul  militar  rus  din  Bucureşti,  in  ve¬ 
derea  unei  eventuale  intervenţii  a  armatelor  acestuia,  în  Transilvania, 
dacă  situaţia  o  va  impune. 


65  Ibidem. 

66  Ibidem,  p.  50. 

67  Vezi  referirile  la  Sinodul  de  Iu  Iaşi  din  1642,  în  voi.  II,  Sibiu,  1860,  p. 
262—268. 

6j  I.  Lupaş,  Cin  corespondenţa  lui  Şaguna  cu  Fi’aret  Scriban,  în  rev.  „Biserica 
Or'odoxă  Română14,  an.  XL  (1022).  p.  788 — 790;  Vezi  şi  Anuarul  Institutului  de  Isto.ie 
naţională,  voi.  1,  Cluj,  1922,  p.  337 — 342. 

69  Detalii  la:  Georgc  Baritiu,  Părţi  alese...,  voi.  II,  p.  400 — 405. 

In  acest  context  dramatic  de  împrejurări,  Şaguna,  în  condiţii  grele 
de  iarnă,  a  fost  călăuzit  peste  munţi  şi  a  ajuns  la  Bucureşti  la  5  ia¬ 
nuarie  1849.  După  ce  şi-a  îndeplinit  misiunea  încredinţată,  cu  rezul¬ 
tatele  arătate  în  capitolul  anterior  °,  Şaguna  a  mai  rămas  câteva  zile 
in  Bucureşti.  Aici  el  a  găsit  atmosfera  deprimantă,  în  sensul  că  a  fost 
tratat  cu  multă  răceală  de  către  membrii  ierarhiei  Ţării  Româneşti  şi 
cei  ai  noului  guvern  provizoriu.  Aceştia  au  evitat  să  ia  contact  cu 
el,  deoarece  în  opinia  lor,  Şaguna  era  liderul  liberalilor  transilvăneni 
şi  nu  doreau  să  se  „compromită'1  în  ochii  autorităţilor  ruseşti  de  ocu¬ 
paţie.71  I 

Şaguna  a  trecut  repede  peste  aceste  momente  de  amărăciune  cau¬ 
zate  de  faptul  că  fraţii  arhierei  din  Ţara  Românească  nu  i-au  înţeles 
acţiunile  sale  şi  la  scurtă  vreme  a  căutat  să  intre  în  legătură  cu  căpe¬ 
teniile  bisericeşti  de  peste  munţi.  „El  nu  era  un  om  cu  orizonturi  în¬ 
guste  şi  condus  de  un  provincialism  strâmt,  ci  sufletul  său  larg  şi  min- 
tea-i  cuprinzătoare  ştia  să  îmbrăţişeze  cu  interes  părintesc  şi  cauza 
biiserioei  române  de  peste  munţi  ca  şi  pe  a  celei  din  Bucovina'*.72 

Din  corespondenţele  păstrate,  putem  constata  că  Şaguna  a  între¬ 
ţinut  şi  cultivat  cu  arhiereii  din  Ţara  Românească  o  serie  de  legături 
de  interes  cultural  ştiinţific,  bisericesc  şi  uneori  filantropic,  chiar  şi  în 
timpul  absolutismului,73  în  ciuda  dificultăţilor  existente,  mai  ales  de 
natură  politică. 

Astfel,  Şaguna  a  corespondat  cu  Mitropolitul  Nifon  al  Ungrovla- 
hiei.  Din  scrisoarea  pe  care  Şaguna  o  adresează  la  23  Februarie  1856 
lui  Nifon,74  rezultă  că  mitropolitul  transilvănean  era  nu  numai  un  om 
cu  o  vastă  şi  temeinică  cultură  teologică,  ci  şi  profund  convins  că 
credinţa  sa  ortodoxă  e  legea  cea  adevărată,  nefăcând  niciodată  confe- 
sionalism  ieftin  sau  prozelitism. 

Conţinutul  acestei  epistole  nu  trebuie  privit  ca  un  „atac"  la  adre¬ 
sa  fraţilor  uniţi,  ci  numai  ca  apărare  legitimă  faţă  de  problemele  pe 
care  i  le  pricinuiau  —  fie  pe  faţă,  fie  pe  ascuns  — ,  cei  de  la  Blaj/5  In 


70  Nicolau  Popea.  Memorialul  Arhiepiscopului  şi  MitropoHtuIui  baron  de  Şa¬ 
guna .. ..  Rapo.tul  lui  Şaguna  către  Comitetul  National  Român,  din  10  Ianua  ie  1849, 

p.  238—239. 

71  1  e:th  Hitchins,  oo.  cit.,  p.  93. 

72  Dr.  loan  Lupaş,  Viaţa  şi  faptele  mi'ropolitului  Andreiu  Şaguna,  în  voi. 
Mitropoi'tul  Andreiu  baron  de  Şaguna.  Scriere  comemorativă...,  p.  316. 

73  Un  tablou  relevant  al  acestei  perioade  ne  oferă  Keith  Hitchins,  op.  cit., 
p.  104—123. 

74  Publicată  în  rev.  „Biserica  Ortodoxă  Română1*,  an.  XXXII,  (1T08 — 1909),  nr. 
9,  p.  1064— 1  (  68. 

75  In  special  Alexandru  Sterca  Şuluţ'u  —  şi  nu  numai  el — ,  după  ce  ajunge  epis¬ 
cop,  duc>  o  intensă  propagandă  de  unire  cu  Roma  prin  pastoral  le  şi  circularele 
em  se,  fapt  care  froduce  o  mare  indignare  lui  Şaguna.  Atitudinea  ostilă  a  lui  Şu¬ 
ii  ţiu  faţă  de  Biserica  Or  odovă  merge  până  acolo  încât  îl  pârăşte  pe  Şaguna  la 
Guvern,  cum  că  acesta  a  deschis  tipografia  la  Sibiu  (Cf.  Ştefan  Meteş,  op.  cit.  p.  29). 

lată  ce  îi  scrie  lui  Şaguna,  de  la  Viena,  loan  Maiorescu,  care  era  un  t 
„...  toţi  românii  cei  buni,  uniţi  şi  nei  niţi,  cunosc  că  peatra  scandaîeî  vine  de  la 
Blai  şi  nu  de  la  Sib  uw.  (I.  Puşcariu,  Mit  opolia  Românilor  ortodocşi  din  Transilva¬ 
nia  şi  Ungaiia,  Sibiu,  1900,  p.  73,  nr.  1;  Vezi  şi  V.  Bănescu  —  V.  Mihăilescu,  loan 
Maiorescu,  Bucureşti,  1912,  p.  72 — 73). 

vara  anului  1850,  vicarul  Alex.  Sterca  Şuluţiu,  cu  puţin  timp  înainte 
de  a  deveni  episcop,  a  dus  o  intensă  campanie  de  atragere  a  lui  Şa- 
guna  la  unirea  cu  Roma.  Şaguna  îi  răspunde  categoric  şi  cu  dispreţ, 
subliniind  că  nu-şi  schimbă  credinţa  strămoşească  „pentru  un  tăer  de 
linte“  şi  pentru  nici  un  fel  de  rang  sau  demnitate,  nu  se  face  „apos¬ 
tat".76 


Tot  în  această  scrisoare,  Şaguna,  pe  lângă  lamentaţiile  împotriva 
uniţilor,  mai  menţionează  că  îi  trimite  şi  mai  multe  exemplare  din 
cărţile  imprimate  în  tipografia  sa  la  Sibiu,  cerându-i  lui  Nifon  „înalta 
părere  în  privinţa  cuprinsului  şi  a  întrebuinţării  lor‘77  şi  arată  „cât  e 
de  mare  trebuinţa,  ca  să  fim  într-o  înţelegere  în  cele  ce  privesc  apă¬ 
rarea  şi  întărirea  bisericii  noastre".78 

Şaguna  a  avut  legături  şi  cu  alţi  arhierei  din  Ţara  Românească, 
cum  a  fost  Calinic,  episcopul  Râmnicului,  de  la  care  s-au  păstrat  pa¬ 
tru  scrisori  din  anii  1854,  1856,  1858  şi  1865,  cu  Filotei79  şi  Dionisie  Ro¬ 
mano  de  la  Buzău.  Acesta  din  urmă,  —  originar  din  Săliştea  Sibiului 
— ,  după  un  lung  timp  de  tăcere  şi  după  „un  şir  de  suferinţe  şi  lupte", 
îi  scrie  lui  Şaguna,  la#l5  Iunie  1862,  trimiţându-i  pe  lângă  cărţile  ti¬ 
părite  în  perioada  1848 — 1862,  pe  care  le  caracterizează  ca  fiind  „fruc¬ 
tul  timpului  de  arest  şi  de  exil"  — ,  şi  60  de  galbeni  austrieci,  pentru 
fondul  în  vederea  construirii  catedralei  din  Sibiu,  promiţând  că  îşi  va 
da  toată  silinţa  să  mai  adune  bani  în  acest  scop.80  Şaguna  îi  adresează 
mulţumiri  intr-o  frumoasă  scrisoare  din  3  august  1862,  din  care  spi¬ 
cuim:  „  . . .  însă  simpatia  şi  dragostea  mea  către  Frăţia  Ta  au  ajuns 
culmea  mulţumirii  mele  la  primirea  şi  procetirea  mult  stimatei  epistole 
din  15  iunie  a.c.,  carea  poartă  icoana  unui  adevărat  arhiereu,  care  se 
povăţuieşte  de  duhul  înţelepciunei,  al  înţelegerii  şi  al  fricei  lui  Dum¬ 
nezeu.  Şi  cu  adevărat  numai  acestei  însuşiri  arhiereşti  au  putut  efec¬ 
tua,  ca  Frăţia  Ta  tară  să  te  fi  rugat,  să  binevoieşti  a  ajuta  cu  60  de 
galbeni,  zidirea  unei  biserici  catedrale  la  Sibiu,  ce  voiu  să  ridic  spre 
mărirea  lui  Dumnezeu  şi  spre  cinstea  naţiei  noastre  române,  mult  şi 
prea  mult  cercate  în  părţile  noastre".81 

Viaţa  bisericească  destul  de  zbuciumată  din  Principate  din  timpul 
lui  Cuza,  l-a  făcut  să  ia  atitudini  hotărâte  atunci  când  stările  de  fapt 
o  impuneau,  în  special  faţă  de  anumite  legi  promulgate  de  domnitor, 
prin  care  Biserica  din  Principate  era  obstrucţionată  în  dezvoltarea  sa 
şi  împlinirea  misiunii  sale  divine  şi  istorice.  Faţă  de  aceste  probleme 
de  natură  bisericească,  Şaguna  ia  atitudine  în  i  elegraful  Român. 

In  baza  legii  din  1864,  domnitorul  Alexandru  Ioan  Cuza  numeşte 
episcop  de  Argeş  pe  Neofit  Scriban.  Acesta,  considerând  legea  anti- 
canonică,  refuză  demnitatea  episcopală,  refuz  care  provoacă  o  viru- 


76  G?orge  Baritiu,  Părţi  alese...,  voi.  III,  Sibiu,  1892,  p.  559 — 560;  I.  Puşcariu, 
op.  ci’.,  p.  74 — 75. 

77  „Biserica  Ortodoxă  Română44...,  p.  1064 — 1065. 

78  Ibidem,  p.  1067. 

79  Dr.  Ioan  Lupaş,  op.  cit.,  p.  316. 

80  Ibidem,  p.  317. 

8f  Cf.  Ibidem. 

lentă  critică  la  adresa  sa,  din  partea  ziarului  „Trompeta  Carpaţilor".82 
Neofit  Scriban,  adresează  la  4  iulie  1865  o  lungă  scrisoare  lui  Şaguna, 
înfăţişându-i  starea  tristă  în  care  a  ajuns  biserica  din  Ţara  Româneas¬ 
că,  rugându-1  să  ia  atitudine  şi  să  apere  drepturile  Bisericii.83 

Şaguna  ia  atitudine,  într-un  articol  de  fond  semnat  A.  (ndreiu), M 
în  care  condamnă  guvernul  Ţării  Româneşti  că  nu  respectă  autonomia 
Bisericii  şi  în  locul  obiceiului  vechi  îin  ce  priveşte  alegerea  enisco- 
pilor,  a  început  a-i  „octroia-,  a-i  numi  ca  pe  nişte  funcţionari.  Toate 
guvernele  —  subliniază  Şaguna  — ,  trebuie  să  respecte  constituţiunea  bi¬ 
sericească  şi  autonomia  ei.85  „Va  veni  timpul  —  afirma  profetic  Şa¬ 
guna  —  şi  acela  nu  poate  fi  departe,  când  se  va  recunoaşte  că  părin¬ 
tele  episcop  Scriban  Neofit  n-a  putut  primi  denumirea  sa  octroată  de 
episcop,  nici  ca  un  bărbat  învăţat  bisericesc  nici  ca  român  şi  cive  (ce¬ 
tăţean  n.n.)  cult  al  României  libere;  va  veni  timpul  şi  acesta  nu  va  fi 
departe,  când  în  România  se  va  nimici  acea  lege  nouă,  pentru  că  este 
soră  bună  a  legilor  muscăleşti,  prin  care  biserica  este  pusă  în  Rusia 
în  cătuşele  unui  regim  absolutistic;  şi  dacă  această  a  mea  profeţie  nu 
s-ar  împlini,  atunci  fără  îndoială  şi  desigur  se  va  împlini  prorocirea  a 
mea  a  doua ,  că  adecă  România  liberă  se  va  stinge  curând  şi  va  răsări 
pe  ruinele  ei  o  Românie  absolutistă44.86  Prin  Legea  organică  din  1872, 
s-a  împlinit  prima  din  „profeţiile  lui  Şaguna44.87 

Nu  putem  să  nu  includem  în  cadrul  acestui  capitol  „disputa"  isca¬ 
tă  între  Mitropolitul  Andrei  Şcguna  şi  Ion  Heliade  Rădulescu,  pe  tema 
traducerii  Bibliei.  Ne  vom  limita  la  consemnarea  acestei  „dispute", 
fără  să  intrăm  în  detalii,  deoarece,  motivele  care  au  determinat-o  şi 
derularea  ei  au  făcut  subiectul  unui  studiu  temeinic,  publicat  de  Pă¬ 
rintele  Prof.  Dr.  Dumitru  Abrudan.88 

Atitudinea  intransigentă  a  lui  Şaguna  în  această  problemă,  nu 
trebuie  înţeleasă  ca  izvorând  dintr-un  exclusivism  clerical,  „ci  dintr-o 
profundă  şi  îndreptăţită  conştiinţă  a  responsabilităţiii  unui  ierarh  ade¬ 
vărat,  care  trebuie  să  vegheze  la  păstrarea  autentică  a  sensului  şi  me¬ 
sajului  revelaţional,  cuprins  în  Sfânta  Scriptură".  Mai  precizăm  că 
atitutudinea  lui  Şaguna  a  mobilizat  pe  majoritatea  ierarhilor  din  Prin¬ 
cipate,  care  prim  scrisori  şi-au  exprimat  preţuirea  pentru  persoana  sa 
şi  identitatea  de  opinie  în  privinţa  respingerii  Bibliei  lui  Heliade  Ră- 


82  Ibidem,  p  .318. 

83  Vezi:  I.  Lupaş,  O  scrisoare  a  lui  Neofit  Scriban  către  Mitropolitul  Şaguna, 
In  „Convorbiri  Literare44,  an.  XLII,  (1908),  nr.  12,  p.  633 — 639. 

84  Cf.  Idem,  Contribuţiuni  la  isto  ia  culturală  şi  politică  a  epocei  lui  Şaguna, 
în  „Anuarul  Seminarului  Andreian**,  Sibiu,  1908,  p.  57 — 58. 

85  Telegraful  Român,  Nr.  53/1865. 

86  Ibidem. 

87  Cf.  N.  Dobrescu,  Studii  de  Istoria  Bisericii  Române  Contemporane,  Bucureşti, 
1905  p.  154. 

88  O  dispută  dintre  Şaguna  şi  Heliade  Rădulescu  pe  tema  traducerii  Bibliei, 

In  „Revista  Teologică4*,  an.  III  (75),  (1993),  nr.  2,  p.  44 — 53. 

dulescu.89  Chiar  şi  patriarhul  sârb  de  la  Carloviţ  —  Iosif  Rajacic,  a 
aprobat,  întru  totul  punctul  de  vedere  al  lui  Şaguna.90 

Există  câteva  scrisori,91  care  ne  înfăţişează  pe  Şaguna  în  legătură 
cu  bogatul,  mărinimosul  şi  luminatul  principe  Brâncoveanu,  care  ţinea 
mult  la  mitropolitul  transilvănean,  apelând  —  când  situaţia  o  impunea 
— t  la  sfaturile  şi  sugestiile  lui.  Intermediarul  sau  omul  de  legătură 
dintre  cei  doi  distinşi  bărbaţi  a  fost  Aron  Florian.  Acesta  a  fost  o  pe¬ 
rioadă  redactor  la  , .Telegraful  Român",  iar  mai  apoi  director  al  ,, Aşe¬ 
zămintelor  brâncoveneşti“. 

La  26  iulie  1859,  Aron  Florian  îi  scrie  lui  Şaguna  în  legătură  cu 
cartea  „Tractat  de  morală  practică41,  tipărită  de  principele  Brânco¬ 
veanu,  pe  care  o  distribuia  gratuit  şi  din  care  trimite  şi  lui  Şaguna  un 
exemplar,  din  „însărcinarea41  acestuia.  „Totodată  mi-a  poruncit  să  vă 
scriu,  că  dacă  cartea  merită  plăcerea  şi  aprobarea  Excelenţei  Voastre, 
să-mi  porunciţi  ca  să  vă  trimit  vreo  30 — 40  de  exemplare  spre  a  se 
împărţi  acolo  la  cine  se  cuvine".92 

Deoarece  tot  atunci  a  sosit  la  Bucureşti  un  negustor  de  la  Braşov, 
pe  nume  Barbu  Cepescu,  care  în  numele  românilor  de  acolo  a  adresat 
o  plângere  în  legătură  cu  proasta  administrare  pe  care  epitropii  gre¬ 
ceşti  o  fac  fundaţiei  brâncoveneşti  din  oraş,  „Principele  —  continuă 
Aron  Florian  — ,  ar  dori  să  ştie  opinia  Excelenţei  Voastre,  despre  ceea 
ce  ar  trebui  să  facă  în  privinţa  aceasta".93 

Aron  Florian  îl  informează  apoi  pe  Şaguna  că  Principele  a  hotărât 
să  transforme  mănăstirile  sale  în  seminare  şi  şcoli,  iar  schiturile  de  că- 


89  M  tropolitul  Nifon  al  Ungrovlahiei  publică  un  „Clrculariu44  (o  pastorală  n.n  ), 
in  care,  fără  a-1  numi  pe  Heliade,  îi  avertizează  pe  credincioşi  să  fie  cu  luare  amin¬ 
te,  deoarece  „Am  auzit  —  scrie  mi  ropolitul  — ,  că  unii  fii  rotăciţi  ai  societăţi5  creş¬ 
tine,  vor  să  introducă  înnoiri  in  biserica  noastră,  in  limba  şi  cărţile  ei,  schimbând 
numele  lui  Hristos  în  Krist  sau  Krest,  al  Preacuratei  Fee  oare  în  Madona,  ai  S  ân- 
lului  Duh  in  Sanctul  Spirit  şi  altele  ca  acestea44  (Ş  efan  Meteş,  op.  cit.,  p.  37 — 38). 

Episcopul  Filotei  al  Buzăului,  într-o  scrisoare  adrrsată  lui  Şaguna  şi-a  ex¬ 
primat  aleasa  preţuire  penlru  persoana  sa  şi  depl  nul  acord  faţt  de  poziţia  adoptată 
de  acesta  faţă  de  Biblia  lui  Heliade:  „Deşi  Prea  Sfinţia  Voastră  totdeauna  aţi  avut 
dreptul  la  dragostea  şi  respectul  Bisericii  Ortodoxe,  prin  urmare  şi  la  dragostea 
noastră,  ca  stâlp  şi  defensor  al  adevărului  lui  Hristos,  in  împrejurăr  le  pr?zente  ale 
Biseiicii  noastre  ameninţate  prin  seri  rile  Domnului  HeFade,  cu  deosebire  ne  cheamă 
acum  la  plata  iributului  de  recunoştinţă,  de  respect  şi  de  dragoste  Către  Prea  Sfin¬ 
ţia  Voastră  pentru  neadormita  priveghere  ce  aveţi  de  a  se  păstra  în  întregime  şi 
curăţenia  ad  văi  ului  Bisericii  Ortodoxe  şi  liniştea  ilor  ei44  (Manuscris  în  A  hiva 
BibTotecii  Mitropoliei  Sibiu,  Fond  Şaguna,  Nr.  1265,  Apud.  Pr.  Prof.  Dr.  Dumitru 
Abrudan,  op.  cit.,  p.  50,  n.  8). 

De  la  mitropolitul  Sofronie  Miclescu  al  Moldovei  s-a  păstrat  o  scrisoare 
adresată  lui  Şaguna,  in  1858,  în  care  aprobă  critica  dreaptă  plină  de  demnitate  a 
m.tropoiitului  transilvan  contra  „noviratorului44  Heliade  Rădulescu.  (Dr.  Ioan  Lupaş, 
Viaţa  şi  iaptele  . . .,  în  op.  cil.,  p.  316). 

90  Vezi:  Pr.  Dr.  Teodor  Bodogae,  Mi’ropolitul  Andrei  Şaguna  —  însemnări  ine¬ 
dite,  in  rev.  „Mi  ropolia  Ardealului",  (1970),  nr.  7 — 8,  p.  522 — -556. 

Vezi:  Spicuiri  şi  fragmente  din  coresrondenţa  lui  Şaguna,  în  voi.  Mitropo- 


91 

titul  Andreiu  baron  de 

92  Ibidem,  p.  478. 

93  Ibidem. 


Şaguna.  Scriere  comemorativă  . . .,  p.  467 — 539. 

lugăriţe  in  institute  pentru  creşterea  fetelor,  fără  însă  a  înceta  să  fie 
părinţi  în  mănăstiri  şi  călugăriţe  în  schituri.94 

In  scrisoarea  de  răspuns,  Şaguna  laudă  iniţiativele  principelui,  dar 
în  privipţa  şcolilor,  îşi  exprimă  punctul  său  de  vedere:  „Năzuiala  Mă¬ 
riei  Sale  a  Prinţului  este  vrednică  de  admirare;  totuşi,  din  sinceritatea 
ce  o  am  către  Măria  Sa,  mă  încumet  a  reflecta:  că  doară  mai  potrivit 
lucru  ar  fi  când  nu  mănăstirile,  ci  metocele  lor,  care  se  află  pe  la 

oraşe  să  se  prefacă  în  seminare  şi  şcoale,  căci  cu  mai  mare  înlesnire 

se  poate  ajunge  la  scopul  cel  măreţ . . .  dacă  acele  seminare  şi  şcoale 
vor  fi  pe  la  oraşe,  decât  când  ar  fi  ele  pe  la  locuri  în  pustietăţi  . . . 
Bine  ar  fi  —  continuă  Şaguna  — ,  dacă  aţi  trimite  încoace  5 — 6  fetiţe, 
pe  mai  mulţi  ani,  care  să  înveţe  la  nişte  madame  sau  la  călugăriţe 
aici,  căci  apoi  ele  fiind  după  o  metodă  bine  povăţuite,  ar  putea  mult 
folosi  în  patria  lor4'.95 

Tot  în  această  scrisoare  „Andrei  Şaguna  roagă  pe  principe  să  cum¬ 
pere  moşia  Draşov,  de  lângă  Miercurea,  „pe  seama  subzistenţei  episco¬ 
piei,  ca  să  înceteze  groşiţele  cu  sidoxia,  ce  plăteşte  poporul  în  tot 

anul.  Moşia  aceasta  —  precizează  Şaguna  — ,  ar  costisi  până  la  40  000 

de  galbeni".96 

Din  păcate,  această  dorinţă  a  lui  Şaguna  nu  s-a  împlinit  datorită 
„crizei  financiare  4497  prin  care  trecea  principele.  Mei  precizăm  că  Şa¬ 
guna,  împreună  cu  sinodul  din  24 — 26  octombrie  1860,  prin  interme¬ 
diul  ministerului  austriac,  adresează  o  cerere  Guvernului  din  Româ¬ 
nia  —  domn  fiind  Alexandru  Ioan  Cuza  — ,  prin  care  solicita  reînnoi¬ 
rea  „daniei"  făcută  de  domnitorul  Constantin  Brâncoveanu  Mitropo¬ 
liei  Transilvaniei.  în  cerere  se  specifică  că,  moşia  Merişani  din  jud. 
Argeş  n-a  ajuns  niciodată  în  proprietatea  Mitropoliei,  deoarece  Ata- 
nasie  a  trecut  la  uniaţie.98 

Toate  demersurile  întreprinse  de  Şaguna  pentru  dobândirea  aces¬ 
tei  moşii  au  fost  sortite  eşecului,  inclusiv  ultima  tentativă  pe  care  o 
face  în  acest  sens,  Congresul  Naţional  Bisericesc  din  Transilvania,  în 
anul  1909,  în  timpul  mitropolitului  Ioan  Meţianu." 

înainte  de  a  încheia  acest  capitol,  trebuie  să  precizăm  că,  îndată 
după  terminarea  Revoluţiei  de  la  1848,  Şaguna  a  cunoscut  pe  viitorul 
mare  om  politic  I.  C.  Brătianu.  Cu  siguranţă  că  Şaguna  l-a  întâlnit  de 
mai  multe  ori,  pe  parcursul  celor  două  luni  (august-octombrie  1850), 


94  Ibidem,  p.  478—479. 

95  Sc  isoai\a  lui  Şaguna  că  re  Aron  Florian,  din  9  iulie  1859,  în  Ibidem,  p. 

480 — 481. 

96  Idem,  Ibidem,  p.  482. 

97  Vezi:  Scrisoarea  lui  Aron  Florian  către  Şaguna  din  29  iulie  1859,  în  Ibidem, 

p.  482—484. 

98  Amănunte  în  ziarul  „Tribuna",  Arad,  1909,  nr.  2  2;  In  rezolvarea  acestei 
probleme  s-a  implicat  şi  G.  Bariţiu  şi  1.  Maiorescu:  „Am  primit  ieri  scrisoarea  d-tale 
cu  cea  a  d-lui  Maiorescu  şi  m-am  bucurat  din  suflet  ca  d-ta  d  mpreună  cu  dl.  Ma¬ 
iorescu  aşa  sincer  sprijiniţi  treaba  cererei  noastre  pentru  ajuior  din  România.  Noi  na 
avem  aMă  dovadă  decât  istoria  pentru  moşia  Mărişeni".  (Scrisoarea  lui  Şaguna  că¬ 
tre  Bariţiu,  din  29  martie  1861,  la  George  Bariţiu,  Părţi  alese  din  Istoria  Transilva¬ 
niei...,  voi.  III,  p.  570—571). 

99  „Telegraiul  Român",  an.  LVII,  (1909),  nr.  109,  p.  456. 

pe  care  I.  C.  Brătianu  le-a  stat  la  Sibiu,  din  motive  de  sănătate,  în  casa 
doctorului  Tribec.100 

III  LEGĂTURILE  LUI  ŞAGUNA  CU  ROMANII  DIN  BUCOVINA 

Legăturile  mitropolitului  Andrei  Şaguna  cu  românii  bucovineni  au 
demarai  în  ianuarie  1849,  când,  cu  ocazia  călătoriei  sale  spre  Olmiitz 
(Moravia)  —  unde  se  afla  stabilită  Curtea  imperială  din  cauza  mişcă¬ 
rilor  revoluţionare  care  cuprinseseră  şi  Viena  — ,  a  trecut  prin  Buco¬ 
vina,  oprindu-se  pentru  un  timp  scurt  la  Cernăuţi.  Şaguna  a  folosit 
această  ocazie  pentru  a  sonda  terenul  şi  a  constata  în  ce  măsură  inte¬ 
lectualii  şi  bucovinenii  în  general,  au  îmbrăţişai  ideea  unei  unităţi  şi 
autonomii  politice  româneşti.  La  Cernăuţi  Şaguna  a  conferit  cu  fraţii 
Hurmuzachi,  membri  ai  unei  familii  româneşti  de  frunte,  obţinând  spri¬ 
jinul  lor  entuziast  pentru  includerea  provinciei  Bucovina  într-un  ducat 
românesc.101 

Alte  informaţii  în  legătură  cu  raporturile  lui  Şaguna  cu  românii 
bucovineni  găsim  în  corespondenţele  şi  articolele  publicate  în  coloa¬ 
nele  Telegrafului  Român,  mai  ales  după  anul  1860,  odată  cu  accentua¬ 
rea  conflictului  dintre  el  şi  episcopul  Eugeniu  Hacman. 

Iniţial,  episcopul  Hacman  a  lăsat  impresia  că  e  alături  de  Şaguna 
in  vederea  alipirii  Bucovinei  la  Transilvania,  atât  din  punct  de  vedere 
politic  cât  şi  bisericesc.102  Din  nefericire  însă,  la  scurtă  vreme  el  s-a 
transformat  într-o  „unealtă  a  dezbinării"  în  mâinile  autorităţilor  aus¬ 
triece. 

Deşi  în  1848 — 1849,  Hacman  a  prezentat  Curţii  din  Viena  un  me¬ 
moriu  în  care  preconiza  înfiinţarea  unei  Mitropolii  ortodoxe  auto¬ 
nome  pentru  toţi  românii  din  imperiu,  —  după  cum  aveau  şi  sârbii,  ur¬ 
mând  ca  toţi  ierarhii  ortodocşi  din  imperiu  şi  reprezentanţii  mirenilor, 
să  formeze  un  „sinod  bisericesc"  — ,  la  Sinodul  episcopilor  ortodocşi 
din  Austria,  întrunit  la  Carloviţ  în  1860,  acelaşi  Hacman  s-a  opus  cu 
tărie  încercărilor  lui  Şaguna  şi  ale  fruntaşilor  clerului  şi  credincioşi¬ 
lor  bucovineni,  care  doreau  o  unică  Mitropolie  ortodoxă  românească 
cu  sediul  la  Sibiu,  militând  pentru  înfiinţarea  a  două  Mitropolii  româ¬ 
neşti:  una  la  Sibiu  şi  alta  la  Cernăuţi. 103 

în  ciuda  protestelor  intelectualilor  şi  credincioşilor  bucovineni 
faţă  de  propunerea  episcopului  lor,  acesta,  cu  ajutorul  guvernului,  a 
zădărnicit  planul  lui  Şaguna  de  a  alipi  şi  Episcopia  Bucovinei  la  Mi¬ 
tropolia  ortodoxă  a  Transilvaniei,  reînfiinţată  in  1864. 


100  Cf.  „Neamul  Românesc  Literar",  Vălenii  de  Munte,  1910,  voi.  II,  p.  761 — 762. 

101  Keith  Hitchins,  op.  cit.,  p.  93;  Teodor  Bălan,  op.  cit.,  p.  20  şi  u. 

102  Cf.  Bucovina  sub  Austria  —  115  ani  de  nenorocire  şi  du  ere.  Iaşi,  1891,  p. 
14  şi  u.  (E  vorba  de  o  broşură  a  cărei  autor  semnează  cu  pseudonimul  „Un  bucovi¬ 
nean*). 

în  1848  s-a  ţinut  chiar  o  adunare  naţională,  în  care  s-a  cerut  ca  episcopul  să  fie 
ales  de  reprezentanţii  cierului  şi  ai  cred  ncioşilor  şi  să  nu  mai  fie  numit  de  împărat. 
S-a  cerut  de  asemenea  înfiinţarea  unei  Mitropolii  pentru  toţi  românii  ortodocşi  din 
imperiul  habsburgic.  (Pr.  Prof.  Dr.  Mircea  Păcurariu,  Istoria  Bisericii  Române,  voi. 
III,  Bucureşti,  1981,  p.  187). 

103  Pr.  Prof.  Dr.  Mircea  Păcurariu,  op.  cit.,  p.  188. 

Subtil  analist  al  evenimentelor,  Şaguna  —  chiar  de  la  începutul 
discuţiilor  pe  această  temă  — ,  prevesteşte  românilor  bucovineni  că 
dacă  vor  persista  să  meargă  pe  calea  trasată  de  Hacman,  „în  loc  să 
iasă  din  starea  abnormă  de  până  acum,  tot  mai  afund  se  încurcă  în- 
tr-o  stare  şi  mai  abnormă,  dând  hrană  inamicilor  Ortodoxiei  noastre 
care  se  bucură  de  abnormitatea  ce  vine  din  partea  ierarhică4*.104 

In  special  fraţii  Hurmuzachi  s-au  făcut  purtătorii  de  cuvânt  ai  mi¬ 
renilor  şi  clericilor  bucovineni,  condamnând  atitudinea  antiromâneas- 
că  a  lui  Hacmatn  şi  ,,restrânsa-i  pricepere44  ,105  precum  şi  „miopia  lui 
politică".106 

Cu  sprijinul  larg  al  autorităţilor  austriece,  la  23  ianuarie  1873, 
Hacman  a  reuşit  să  ridice  propria  eparhie  la  rang  de  mitropolie.  Prin 
acceptarea  din  partea  Curţii  imperiale  a  Jnfiinţării  celei  de  a  doua  mi¬ 
tropolii  ortodoxe  româneşti,  în  cadrul  graniţelor  aceluiaşi  stat  austriac, 
se  urmărea  de  fapt  dezbinarea  românilor,  dar  şi  a  sârbilor,  din  mo¬ 
ment  ce  două  episcopii  sârbeşti  (una  din  Dalmaţia  şi  Istria,  cu  sediul 
la  Zara  şi  alta  din  Cattaro  şi  Raguza),  au  fost  scoase  de  sub  jurisdic¬ 
ţia  Mitropoliei  de  Carloviţ  şi  înglobate  în  cadrul  Mitropoliei  româ¬ 
neşti  de  Cernăuţi. 

Curtea  imperială  l-a  sprijinit  pe  Hacman  deoarece  era  speriată  de 
ideea  că  prin  unirea  tuturor  românilor  din  monarhie  sub  o  singură 
conducere  bisericească  „s-ar  ţinti  înfiinţarea  unei  Daco-Românii".ly7 

întreaga  politică  bisericească  a  lui  Hacman  a  fost  aspru  sancţio¬ 
nată  de  către  Eudoxiu  Hurmuzachi,  care  era  trup  şi  suflet  alături  de 
Şaguna  şi  de  planurile  acestuia.  Astfel,  într-un  discurs  parlamentar 
din  1868,  Eudoxiu  Hurmuzachi  afirma:  „după  conceptele  doctrinei  or¬ 
todoxe  nu  constituie  clerul  singur  biserica  reprezentativă,  căci  şi  cre¬ 
dincioşii  laici  sunt  un  factor  esenţial  al  ei  şi  axioma  Nihil  de  nobis 
sine  nobis ,  trebuie  aplicată  şi  în  privinţa  acestor  doi  factori:  adică  a 
clericilor  şi  mirenilor,  la  alcătuirea  legilor  organice".108  In  continuare, 
discursul  său  viza  atitudinea  lui  Hacman:  „  . . .  Adevărat  că  unii  dem¬ 
nitari  bisericeşti,  cuprinşi  de  mania  absolutismului,  deteră  adeseori 
mâna  cu  puterea  absolutistă  a  statului,  ca  în  concurs  cu  aceasta,  să-şi 
împace  mândria  şi  interesul  pe  spatele  credincioşilor  şi  a  clerului,  dar 
fără  ştirea  şi  consimţământul  acestora41.109 


104  „Telegraful  Român",  an.  IX,  (1861),  nr.  8,  artic.  „Biserica  din  Bucovina",  p.  1* 
Ve7i  şi  artic.  „In  cauza  mitropoliei",  în  „Telegraful  Român",  an.  XII,  (1864),  nr.  73, 
p.  1. 

105  Dr.  II.  Puşcariu,  Acte...,  p.  42,  la  Dr.  Ioan  Lupaş,  Viaţa  şi  faptele...,  în 
op.  cit.,  p.  319,  nr.  1. 

106  Bucovina  sub  Austria  —  115  ani  de  nenorocire  şi  ducere...,  p.  14 — 19. 

107  Teodor  Botiş,  Biografia  familiei  Mocioni,  Bucureşti,  1939,  p.  27  şi  u. 

108  Aici  el  viza  refuzul  lui  Hacman  de  a  permite  prezenta  elementului  m  rean 
tn  cadrul  sinodului  episcopal,  deşi  într-o  scrisoare  din  6  iulie  1849,  afirmase  că  e 
de  acord  cu  aceasta  (Cf.  Dr.  Ioan  Lupaş,  op.  cit.,  p.  309 — 320). 

109  Discursul  a  fost  publicat  şi  în  „Telegraful  Român",  an.  XVI,  (1868),  nr.  49. 
Vezi  şi  scrisoarea  lui  G.  Hurmuzachi  către  Şaguna,  în  care  Hacman  şi  partizanii  lui 
bucovineni  sunt  înfăţişaţi  in  cele  mai  întunecate  culori.  G.  Hurmuzachi  ar  dori  ca 
aceştia  să  aibă  numai  o  scânteie  „din  bărbăţia,  energ  a  şi  agerimea"  lui  Şaguna. 
(Dr.  Ilarion  Puşcariu,  op.  cit.,  p.  182 — 185,  la,  Dr.  Ioan  Lupaş,  op.  cit.,  p.  323,  n.  2). 

La  moartea  lui  Hacman  —  survenită  în  ajunul  plecării  sale  din 
Viena  spre  Cernăuţi,  pentru  a-şi  lua  în  primire  scaunul  noii  mitropo¬ 
lii,  ziarul  vicnez  „Wlanclerer" ,  publică  o  corespondenţă  de  la  Cernăuţi, 
in  care  Hacman  e  caracterizat  în  felul  următor:  „sclav  faţă  de  cei  su¬ 
periori  şi  tiran  faţă  cu  cei  inferiori,  era  to  turat  de  o  ambiţiune  ne¬ 
mărginită". I!U  La  fel,  secretarul  episcopesc  Sch;  nbach,  când  i  s-a  cerut 
un  epitaf  potrivit  pentru  Hacman,  ar  fi  recomandat  pe  acesta:  „Aici 
odihneşte  îndărătnicia  şi  ambiţiunea  neînduplecată*'.* * 111 

$  $ 

* 

Din  cele  înfăţişate  putem  concluziona  că  Mitropolitul  Andrei  Şa- 
guna  a  fost  o  pe  sonalitate  cu  orizont  larg  şi  cuprinzător,  ştiind  să 
îmbrăţişeze  cu  interes  părintesc  nu  numai  cauza  Bisericii  transilvă¬ 
nene,  a  cărui  păstor  a  fost  într-o  perioadă  de  mari  transformări  pe 
plan  social  şi  politic,  ci  şi  cea  a  Bisericii  româneşti  de  peste  munţi  ca 
şi  pe  cea  a  celei  din  Bucovina.  El,  —  aşa  cum  pe  bună  dreptate  l-a  nu¬ 
mit  M.  Eminescu  — ,  a  fost  un  „om  politic  din  creştet  până  în  tălpi", 
dar  cu  precizarea  că  nu  e  vorba  de  o  politică  în  sensul  curent  al  cu¬ 
vântului,  ci  de  „politica"  de  supravieţuire  şi  afirmare  în  demnitate  a 
naţiunii  române  din  Transilvania  şi  din  întregul  spaţiu  carpato-danu- 
biano-pontic. 

Şaguna  a  intuit  existenţa  unei  relaţii  speciale,  profunde,  între  Or¬ 
todoxie  şi  naţiunea  română  şi  a  crezut  cu  tărie  că  Biserica  a  fost  in¬ 
strumentul  principal  al  supravieţuirii  românilor  ca  popor  şi  că,  soarta 
uneia  a  fost  legată  de  a  celeilalte  ca  şi  „sufletul  de  trup44.  Şaguna  —  ca 
şi  poporul  credincios  pe  care-1  păstorea  — ,  erau  convinşi  că  religia 
ortodoxă  era  parte  constitutivă  a  naţiunii  române. 

Mitropolitul  Andrei  Şaguna  a  accentuat  originile  răsăritene  ale 
creştinismului  la  români  şi  dependenţa  lor  bisericească  faţă  de  Con- 
stantinopol  mai  degrabă  decât  de  Roma.  El  a  acceptat  însă  teoria  ori¬ 
ginii  romane  (latine)  a  românilor  şi  a  asimilat  profund  principalele 
interpretări  istorice  şi  teorii  lingvistice  care  i-au  sprijinit  pe  intelec¬ 
tualii  români  din  Transilvania  încă  de  la  mijlocul  sec.  al  XVIII-lea. 
Aşa  cum  subliniază  prof.  Hitchins,  „n-a  existat  nici  o  inconsecvenţă 
intre  lăudarea  de  către  Şaguna  a  Romei  lui  Traian  şi  tăgăduirea  Ro¬ 
mei  eclesiastice.  El  socotea  combinaţia  între  originile  etnice  romane 
şi  credinţa  creştină  răsăriteană  o  îmbinare  unică  ce  i-a  înzestrat  pe 
români  cu  caracterul  lor  naţional  distinctiv:  acesteia  i-au  datorat  ei 
supravieţuirea  lor  ca  naţiune,  întrucât  îi  diferenţia  de  maghiarii  şi 
germanii  romano-catolici  şi  protestanţii  din  jurul  lor,  în  timp  ce  moş¬ 
tenirea  latină  le-a  păstrat  individualitatea  printre  coreligionarii  lor 
sârbi  şi  bulgari.  Dar  oricâtă  importanţă  ar  atribui  Şaguna  originilor  et¬ 
nice  şi  culturale  romane,  el  nu  a  lăsat  nici  un  dubiu  asupra  faptului 


110  Aceasta  corespondenţă  a  ziarului  vienez  a  fost  reprodusă  în  foileton  şi  do 

.Telegraful  român",  an.  XXL,  (1873),  nr.  39 — 48,  sub  semnătura:  „ T". 

111  Cf.  lbidem;  Vezi  şi  Dr.  loan  Lupaş,  op.  cit.,  p.  323. 

că  el  considera  reliqia  (ortodoxă)  adevăratul  ferment  al  naţiunii  ro- 
mâne“.112 

Aceste  convingeri  ale  lui  Şaguna  reies  clar  şi  au  caracterizat  re¬ 
laţiile  sale  cu  românii  din  întregul  spaţiu  carpato-danubiano-pontic. 
Prin  tot  ceea  ce  a  realizat  pe  tărâm  naţional  şi  bisericesc,  Andrei  Şa¬ 
guna  a  devenit  un  simbol  al  măreţiei  neamului  nostru,  —  nu  numai  al 
Transilvaniei  — ,  ci  al  întregii  Ţări. 

Pi.  Lect.  IOAN-MIRCEA  IELCIU 


112  Biserică  şi  naţiune  în  gândirea  lui  Andrei  Şaguna,  Traducere  de  Aurel  Jivi, 
in  „Revista  Teologică44,  an.  III  (75),  (1993),  nr.  2,  p.  42. 

ANDREI  ŞAGUNA  —  ISTORIA  BISERICII  ORTODOXE 

RĂSĂRITENE  UNIVERSALE 

—  Studiu  comparativ  — 

De  la  marele  mitropolit  Andrei  Şaguna  (1808 — 1873)  —  cea  mai  pro¬ 
eminentă  personalitate  care  a  activat  pe  tărâm  bisericesc  şi  naţional  în 
Transilvania  in  secolul  al  XlX-lea,  un  adevărat  enciclopedist  al  teolo¬ 
giei  româneşti  —  ne-a  rămas  o  însemnată  operă  ce  cuprinde  scrieri 
politice-bisericeşti,  didactice-bisericeşti,  canonice,  istorice,  omiletice  şi 
pastorale.1 

Intre  scrierile  istorice2  alcătuite  de  mitropolitul  Andrei  Şaguna,  cea 
mai  importantă  este  „Istoria  Bisericii  Ortodoxe  Răsăritene  Universale, 
de  la  întemeierea  ei  până  în  zilele  noastre"  (2  voi.,  Sibiu,  1860,  IX  + 
420  +  IV  +  316  p.). 

Scopul  pentru  care  a  fost  întocmită  şi  tipărită  „Istoria4*  era  de  a 
oferi  seminariştilor  de  la  Sibiu  şi  Arad  un  manual  de  studiu.  Totodată, 
„cele  două  volume  au  avut  menirea  de  a  furniza  dovezi  în  pregătire  pen¬ 
tru  dobândirea  autonomiei  bisericeşti  pe  seama  românilor  ortodocşi  din 
Transilvania,  pentru  că  lucrarea  a  apărut  tocmai  în  vremea  în  care  mi¬ 
tropolitul  Şaguna  alcătuia  memorii  pentru  îndeplinirea  acestui  nobil 
ideal,3  fapt  ce  reiese  şi  din  amploarea  capitolului  intitulat  „Despre  creş¬ 
tinarea  naţiei  române"  (voi.  II,  p.  55 — 268). 

Referitor  la  metoda  pe  care  a  folosit-o  în  expunere,  Şaguna  mărtu¬ 
riseşte  în  „Precuvântare"  că  materialul  prezentat  este  orânduit  pe  se¬ 
cole,  „până  la  al  cincisprezecelea  veacu"  după  metoda  Centuriilor  de  la 
Magdeburg,  iniţiată  în  secolul  al  XVI-lea  de  teologul  şi  istoricul  pro¬ 
testant  Mathias  Flacius  Illyricus  cu  lucrarea  sa  (în  colaborare)  „Eccle- 


1  Gheorghe  Tulbure,  Activitatea  literară  a  mitropolitului  Andrei  Şaguna,  Si¬ 
biu,  1909,  VI  -f-  136  p;  Idem,  Mitropolitul  Şaguna,  opera  literară.  Scrisori  pastorale. 
Circuari  şcolare.  Diverse,  Sibu,  1938,  X  +  460  p;  Veniamin  Micle,  Preocupările 
omiletice  ale  mitropolitului  Andrei  Şaguna,  în  rev.  M.O.,  anul  XXV  (1973),  nr.  11  — 
12,  p.  926 — 942;  Drd.  Alexandru  Găină,  Activitatea  culturală  a  mitropolitului  Andrei 
Şaguna,  in  rev.  G.B.,  anul  XXXV,  1976,  nr.  1 — 2 ,  p.  195 — 210. 

2  Andrei  Şaguna,  Promemorie  despre  dreptul  istoric  al  autonomiei  bi  ericeşti 
naţionale  a  românilor  de  rel  gie  răsăriteană,  Sibiu  —  Viena,  1849,  15  p;  Adaos  Ia 
promemoria  despre  dreptul  istoric  al  autonomiei  bisericeşti  şi  naţionale  a  românilor 
de  religie  răsăriteană,  Sibiu,  1850,  23  p;  Memorial  prin  care  se  lămuieşte  cererea 
românilor  de  religiune  răsăriteană  în  Aust.ia  pentru  restaurarea  Mitropoliei  lor  din 
punct  de  vedere  al  sfintelor  canoane,  Sibiu  —  Viena,  1851,  23  p. 

3  Keith  Hitchins,  Orthodoxy  and  Nationaîity:  Andreiu  Şaguna  and  the  Ruma- 

nians  of  Transylvania,  1846 — 1873,  Harvard  University  Press,  Cambridge,  Mass.  1977, 
p.  259,  (trad.  rom.:  Ortodoxie  şi  naţionalitate.  Andrei  Şaguna  şi  românii  din  Tran¬ 
silvania,  1846 — 1873.  Prefaţă  Prof.  univ.  dr.  Pompiliu  Teodor,  Traducere  Pr.  prof.  dr. 
Aurel  Jivi,  Editura  Univers  enciclopedic,  Bucureşti,  1995,  p.  294 — 295);  Arhid.  Prof. 
Aurel  Jivi,  Studii  şi  cerce’ări  transilvănene  privind  Istoria  Bisericească  Universală, 
in  voi.  „Contribuţii  tiansilvănene  la  teologia  ortodoxă*4,  Sibiu,  1988,  p.  104. 

siastica  historia  . .  .“.4  Pentru  aceasta  probabil  că  a  folosit  drept  model 
un  compendiu  de  istorie  bisericească,  poate  in  limba  sârbă,  care  a  fost 
structurat  pe  secole.5  în  volumul  al  II-lea,  Şaguna  prezintă  evoluţia  is¬ 
torică  a  Bisericii  Ortodoxe  la  ruşi,  ruteni,  greci,  români  şi  sârbi,  precum 
şi  consideraţii  privitoare  la  Reformă  în  Biserica  Apuseană  şi  asupra  co¬ 
rifeilor  ei,  începând  cu  Wyclif,  Luther,  Calvin,  Zwingli,  Melanchton 
şi  mergând  până  la  anabaptişti,  socinieni  şi  quakeri,  folosind  o  altă  me¬ 
todă  de  expunere,  adecvată  normelor  metodologice  ale  istoriografiei 
modeme. 

După  cum  menţionează  în  „Precuvântare*4,  mitropolitul  Şaguna  şi-a 
alcătuit  „Istoria44  „din  izvoarele  cele  curate  ale  învăţăturii  Bisericii  noas¬ 
tre44.  Dacă  pentru  istoria  Bisericii  Ortodoxe  şi  a  celei  Apusene  în  primele 
cincisprezece  secole  ne  este  mai  greu  să  identificăm  izvoarele,  având  cer¬ 
titudinea  că  ierarhul  sibian  a  folosit  „Bisericeasca  istorie44  a  lui  Meletie, 
arhiepiscopul  Atenei6  şi  împărtăşind  opinia  că  a  utilizat  şi  lucrările  Î9to- 


4  Mathias  Flacius  Ulyricus  sau  Mathias  Vlacich  (1520 — 157^)  este  autorul  şi 
editorul  a  aproxmativ  300  lucrări  originale  şi  traduceri  d  n  domeniul  teologiei 
dogmatice,  exegetice  şi  istorice.  Cea  mai  însemnată,  este  „Eclesiastica  hislo  ia . . 
(Basel,  1559 — 1574),  pe  care  a  alcătuit-o  împreună  cu  alţi  colaboratori,  între  care 
Ebeling  Aleman,  Martin  Copus,  Johann  Wigand  şi  Matt  ăus  J  dex,  după  mefoda 
Centuriilor  de  la  Magdeburg,  al  cărei  inţiator  este.  Potrivit  acestei  metode,  în  cen¬ 
trul  istoriei  bisericeşti  (expusă  pe  secol  )  trebuie  să  se  a  le  doctrina  div  nă,  pentru 
a  se  releva  acţiunea  lui  Dumnezeu  în  Biser  că.  De  aceea  au  orii  au  acordat  »  n  spaţiu 
extins  istoriei  doctrinare  şi  dezvoltării  cultului  liturgic,  practicii  sacramentale  şi  or¬ 
ganizaţiei  juridice  a  Bisericii. 

împotriva  lui  Flac:us  şi  a  Centuriilor  de  la  Magdeburg  —  prima  operă  însemnată 
de  istorie  bisericească  universală  a  teolog  lor  p  otestanţi  luterani,  în  C3re  erau  e  e- 
puse  şi  condamna  e  abuzurile  şi  inovaţiile  papal  tăţii  —  s-au  ridicat  teolog  i  cato¬ 
lici  Petru  Canisius,  Konrad  Braun,  W'lhelm  Eisengerin,  Caesar  Baronius  (care  a  în¬ 
tocmit  renumitele  „Annafes  eccl  siastici",  12  voi.,  Roma  1588 — 1607)  şi  alţii.  Vezi: 
F.  Ch.  Baur,  Die  epochen  der  K'rchlich  n  Geschich'schreibung,  (cap.  Die  Mngdebur- 
ger  Centurien),  Tlibingen,  18^2  (Darms^adt,  1 962),  p.  39 — 71;  Wilhem  Pra^ger,  Ma¬ 
thias  Flacius  Ulyricus  und  seine  Zeit,  Erlangen,  1859 — 1861  (Hildesheim —  Nieuwkoop, 
1964),  2  voi.,  436  -f  581  p.;  A.  Jundt,  Les  Centures  de  Magdebourg  ou  ta  renaissance 
de  I/histo  ingraplre  ecc’esiaslique  au  XVI<?  sîecle,  Paris,  1883:  P.  Polman,  Flacius 
Ulyricus,  hislorien  de  l'Eglise,  în  „Revue  d'Histoire  Eccles:as’ique“,  tome  XXVII, 
Louvain,  1931,  p.  27 — 73;  .  oachim  Massner.  Kirchliche  Uet>?ilie:erung  und  Autoritdt 
im  Flacius  Kreis.  Studien  zu  den  Magdeburger  Zen'urien,*B  riin  —  Hamburj,  1  64, 
110  p.;  Heinz  Schebe,  Die  Entstehung  der  Magdeburger  Zcntu  ien,  Giitersloh,  1966, 
78  p.;  Peter  Meinhold,  Geschichte  der  kirchlichen  Hisloriographie,  voi.  I,  Freiburg 
—  Munchen,  1967,  p.  268 — 295;  J.F.  Gilmont,  Flacius  Flyiicus  Malthias,  în  „Dic- 
tionnaire  d'Histoire  et  de  Gâographie  ecclesiastiques",  lome  XVII,  col.  311 — 326;  K. 
Olsov,  Flacius  riyric:.s  Ma»thias,  în  „Theologische  Realenzyklopadie44,  Bând  XI,  Ber¬ 
lin  —  New  York,  1983,  p.  206 — 214  (fundamentală  pentru  bibliograf  a  asupra  lui  Fla¬ 
cius  şi  a  operei  sale);  Thomas  Haye,  Der  „Calalogus  tes  ium  verilatis"  des  Matthias 
Flacius  Ulyricus  —  eine  EinfUhrung  in  die  Literatur  des  Mittelalters,  în  „Archiv  fiir 
Reformationsgeschichte",  voi.  83,  1992,  p.  31—48;  Matija  Vlaâic  Uirik,  O  nadinu 
razumijev  anja  Svetoga  Pisma,  Zagreb,  1993,  168  p.  (bogată  bibliografie  la  p.  21 — 31). 

5  Arhid.  Prof.  Aurel  Jivi,  op.  cit.,  p.  104. 

6  Arhiepiscopul  Meletie  al  Atenei  a  vieţuit  între  anii  1661 — 1714.  .Bisericeas¬ 
ca  istore"  pe  care  a  întocmit-o,  a  fost  revizuită  şi  adăugită  de  Gheorghe  Vendote 
şi  tipărită  în  anul  1783  la  Viena.  A  fost  tradusă  în  limba  română  de  către  mitropo¬ 
litul  Veniamin  Costachi  şi  tipărită,  în  patru  volume,  la  Iaşi  în  anii  1841 — 1843. 

ricilor  sârbi  Raici  şi  Medacovici,  care  s-au  găsit  în  biblioteca  lui  Şaguna,7 
nu  acelaşi  lucru  îl  putem  afirma  despre  cele  ce  stau  la  baza  capitolelor 
unu,  doi  şi  trei  din  volumul  al  II-lea,  datorită  trimiterilor  pe  care  auto¬ 
rul  le  face  în  notele  bibliografice,  dar  şi  unor  documente  pe  care  le-am 
descoperit  şi  care  sunt  revelatoare  pentru  modul  în  care  a  fost  alcătuită 
lucrarea. 

în  copitolul  I,  pentru  trecutul  Bisericii  Ortodoxe  rutene,  Şaguna  a 
folosit,  pe  lângă  ,, Bisericeasca  istorie4*  a  lui  Meletie  şi  lucrarea  „Dab- 
szanskisch-rutenische  Frage  in  Galitien  beleuchtet  von  einem  Russinen“, 
Beniberg,  1850. 

—  Pentru  viaţa  şi  activitatea  patriarhului  Chirii  Lucaris,  Şaguna 
a  folosit  lucrarea  lui  Emestus  Iulius  Kimmel,  Monumenta  fidei  Eccl. 
Orient.,  Ienae,  1850. 

Pentru  capitolul  al  II-lea,  intitulat  „Despre  creştinarea  naţiei  ro¬ 
mâne",  Şaguna  a  folosit  următoarele  izvoare: 

—  Eutropius,  Breviarum  ab  urbe  condita,  cartea  a  VlII-a,  vorbind 
despre  colonizarea  Daciei  de  către  romani; 

—  vieţi  de  sfinţi  şi  sinaxarul  din  mineiul  lunii  septembrie,  pentru 
Sf.  Nichita  Gotul; 

—  Teodoric  Istoricul  (sic!),  Istoria,  cartea  II,  capitolul  8,  în  care  vor¬ 
beşte  despre  participarea  arhiereilor  „din  una  şi  din  cealaltă  Dacie"  la  Si¬ 
nodul  IV  ecumenic  (afirmaţie  nefondată,  infirmată  de  cercetările  isto¬ 
rice  ulterioare); 

—  Dimitrie  Cantemir,  Hronicul  vechimii  Româno-Moldo-Vlaliilor, 

pentru  explicarea  afirmaţiei  lui  „Teodoric  Istoricul44  referitoare  la  cele 
două  Dacii; 

—  Sfântul  Ioan  Gură  de  Aur,  Scrisoare  către  Olimpiada,  în  care  vor¬ 
beşte  şi  despre  Ulfila,  episcopul  goţilor  aşezaţi  în  Dacia; 

—  Pidalionul,  pentru  sfintele  canoane  menţionate  în  text  (ed.  Neamţ, 
1844); 

—  George  Kedrenos,  Historium  compendium,  despre  încreştmarea 
ungurilor  în  rit  ortodox,  răsăritean.  în  legătură  cu  acest  eveniment  An¬ 
drei  Şaguna  se  lansează  într-o  lungă  disertaţie  despre  „coroana  Sfân¬ 
tului  Ştefan44,  rege  al  Ungariei  (997 — 1038),  aprig  sprijinitor  al  ritului 
latin.  în  afirmaţiile  sale  pe  această  temă,  Şaguna  a  utilizat  următoarele 
lucrări: 

—  Melhior  Inhofer,  Annales  Ecclesiastici  Regni  Hungariae,  tom  I, 
Roma,  1644;  . 

—  Budai  Ezsaiâs,  Kbzonseges  Historia,  tom  I — II  în  „Scriplores 
rerum  Hungariae,  Tymaviae,  1745; 

—  Gottfrid  Schwarz,  Iniţia  religionis  Christianae  inter  Hungaros, 
Ecclesiae  orientale  adserta,  Hallae,  1740; 

—  Adam  Kollaru,  Historiae  Diplomaticae  Juris  Patronatus  Aposto- 
iicorum  Hungariae,  Regum,  libr.  1,  Vindobonae  (Viena),  1762; 


7  Arhid.  Prof.  Aurel  Jivi,  op.  cil.,  p.  104;  Pr.  Prof.  Milan  Şesan,  Problrme  de 
istorie  bisericească  in  expunerea  cercetătorilor  ortodocşi  români,  in  revr.  „B.O.R.", 
anul  LXXXIX,  1971,  nr.  3—4,  p.  382. 


ANIVERSARE  ANDREI  ŞAGUNA 


51 


—  Idem,  De  originibus  et  ussen  perpetiio  potestatis  legislatoriae  circa 
Sacra  Apostolicoram  Regn.  Hung.,  Vindobonae,  1764; 

—  Mantimus  Sz.  Ivâny,  Dissertatio  Chronologico-polemica  de  ortu, 
progresau  ac  diminutione  Schismatis  Graeci,  Tymaviea,  1703; 

—  Samoil  Decs,  Istoria  despre  coroana  Ungariei; 

—  Idem,  Meursius  Glosarum  Gr ecobarbarum ; 

—  Ignatii  Comitis  de  Battyain,  Leges  Ecclesiasticae  regni  Hunga- 
riae,  tom  I,  Alba  Iulia,  1785; 

—  Csaplovics  Johann,  Slavonien  und  Kroatien;  Slavonien  und  (zum 
Theil)  Kroatien,  Pesta,  1815; 

—  Breznai  Pal,  A  Kersteny  Eklezsiânok  Historiăja,  Kolosvart,  1836; 

—  Pray  Georgius,  Dissertatio,  în  „Annales  veteres  Hungariae“; 

—  Constantin  Porfirogenetul,  De  administrando  imperii; 

—  Aprobatae  Constitutioni  Regni  Transilvaniae,  Claudiopoli,  1696. 

Pentru  istoria  vieţii  bisericeşti  a  românilor  în  secolele  XI — XIX, 
Andrei  Şaguna  a  utilizat  lucrările: 

—  Sazavo  Emanskoe  Sveatoie  Blagovestvovanie,  Praga,  1840,  pen¬ 
tru  limba  liturgică  la  români,  afirmând  că  încă  din  secolul  al  XH-lea  ar 
fi  existat  Liturghia  în  limba  română; 

—  Nicolae  Bălăşescu,  Gramatica  română.  Sibiu,  1848,  pentru  tipări¬ 
turile  mai  Însemnate  din  Transilvania,  începând  cu  cele  din  secolul  al 
X  Vl-lea; 

— Geanoglu  Lesviodax,  Istoria  bisericească,  Bucureşti,  1842,  după 
care  reproduce  jurământul  depus  de  Atanasie  Anghel  la  hirotonia  întru 
arhiereu,  la  22  ianuarie  1698  şi  mărturisirea  de  credinţă  ortodoxă,  în  22 
de  puncte,  semnată  tot  atunci  de  Atanasie; 

—  Magazin  istoric  pentru  Dacia,  voi.  III,  din  care  mitropolitul  Şa¬ 
guna  reproduce  documente  provenind  de  la  mitropolitul  Teofil  al  Tran¬ 
silvaniei,  de  la  cardinalul  Coloniei,  arhiepiscop  de  Esztergom,  de  la  îm¬ 
păratul  Leopold  I,  de  la  voievodul  Constantin  Brâncoveanu  şi  de  la  sino¬ 
dul  Mitropoliei  Transilvaniei,  în  probleme  legate  de  unirea  religioasă  cu 
Biserica  Romei,  a  unei  părţi  a  românilor  ortodocşi  transilvăneni; 

—  Ioaniehie  Vasilovici,  Brevis  Notitia  Fundationis  Theodori  Koria- 
thovics,  Cassovide,  1799,  pentru  relaţiile  dintre  episcopia  ruteană  de  Mun- 
caci  şi  Mitropolia  Ardealului; 

—  G.  D.  Teutsch,  Das  Zehntrecht,  Schăssburg,  1858,  din  care  sunt 
reproduse  documente  ce  oglindesc  situaţia  de  inferioritate  în  care  erau 
ţinuţi  românii  transilvăneni  în  raport  cu  saşii,  alături  de  care  convieţuiau; 

—  Raici,  Istoria  sârbă,  Viena,  1794 — 1795  8; 


8  In  luna  octombrie  a  anului  1859,  Şaguna  s-a  adresat  lui  Sebastian  Ulici, 
egumen  al  mănăstirii  Hopovo,  rugându-1  să-i  trimită  unele  informaţii  istorice  despre 
patriarhii  de  lpec.  „Nu  vă  miraţi  de  scrisoarea  mea;  ea  poartă  icoana  acelei  încre¬ 
deri  pe  care  o  am  in  următoarea  problemă. 

Mă  ocup  de  mai  mulţi  ani  de  redactarea  unei  Istorii  bisericeşti,  pentru  că 
Intre  multe  cărţi  de  care  ducem  lipsă  se  numără  şi  aceasta.  Necesitatea  acestei  cărţi 
e  deosebit  de  simţită  şi  în  eparhia  noastră  şi  in  Institutul  ei  clerical.  M-am  antrenat 
Ia  lucru  şi  am  ajuns  la  istorisirea  despre  patriarhii  sârbi.  Dar  îmi  lipsesc  câteva 
date  şi  anume:  1.  Câţi  patriarhi  au  fost?  2.  Cum  se  numea  cel  din  urmă?  3.  Intre  ce 
ani  a  păstorii?  4.  De  ce  şi  cum  s-a  desfiinţat  patriarhia  de  Peci?.5.  Unde  s-a  stră- 


4* 

—  Neofit  Scriban,  Scurtă  istorisire  şi  hronologie  despre  Mitropolia 
Moldovei,  Paris,  1857; 

Despre  mitropolitul  Petru  Movilă  al  Kievului,  mitropolitul  Andrei 
Şaguna  a  primit  informaţii  de  la  Filaret  Scriban  Stavropoleos,  („arhiereu 
al  Stavropolului“).9 

Tot  pentru  alcătuirea  acestei  „Istorii44  Şaguna  a  cerut  protopopilor, 
preoţilor  şi  altor  cărturari  români  să-i  trimită  diferite  date  cu  caracter 
istoric  bisericesc.10  Din  paginile  operei  sale  reiese  că  a  primit  înainte  de 


mutat  ea?  Pentru  că  Ra  ci  (partea  IV,  cartea  XI,  cap.  XIV,  s  17,  p.  215)  nu  mă  mul¬ 
ţumeşte  cu  cele  expuse  acolo. 

De  aceea,  Vă  rog,  înalt  Prea  Cuvioase,  să  aveţi  atâta  dragoste  frăţească  în 
privinţa  punctelor  acum  pomenite  şi  să-mi  daţi  cuvenita  informaţie. 

Încolo,  salutându-Vă  cu  întreaga  frăţie,  rămân  cu  dragoste  şi  cu  distinsă 

stimă. 


Andrei,  ep'scop. 

Arhiva  Bibliotecii  Mitropoliei,  Fondul  Şaguna,  nr.  2619  (cităm  A.B.M.S. — Ş.). 

La  scurt  timp,  Sebastian  Ulici  i-a  trimis  lui  Şaguna  următorul  răspuns: 

Excelenţa  Voastră 

Preamilostive  Doamne 

Mult  preţuita  scrisoare  a  înălţimii  Voastre  din  5  l(una)  curentă  am  avut 
fericirea  s-o  primesc  (şi)  m-am  m'nunat  când  am  văzut  că  printre  atâtea  griji  ale 
Dumneavoastră  pentru  popor  şi  Bi  erica  din  dioceză,  pe  care  cu  grija  Domnului  o 
conduceţi  glorios,  aţi  ajuns  şi  la  acel  gând  mult  lăudat,  preţuind  mult  t  mpul  ire¬ 
versibil,  aţi  reuşit  ca  şi  Istoria  bisericească  de  mult  începută  însă  net^rmina'ă  s  o 
sc  ieţi  şi  clerului  nostru  şi  poporului  în  general  s-o  predaţi  şi  care  este  încă  de 
mult  in  mâ  nile  lui.  O,  cât  de  Iericit  aş  fi  dacă  aş  fi  capabil  să  vă  răsput  d  la  di  e- 
ritele  întrebări  pe  care  mi  le-aţi  adresat  cu  încredere.  Nu  numai  că  nu  sunt  în 
stare,  dar  nici  lui  Ra  ci  nu  i-a  fost  dat  t ă  spună  mai  mult  despie  patr  arhii  sârbi, 
încât  nu  ştiu  care  aPul  ar  fi  in  stare  să  răspundă  la  întrebările  dumneavoastră. 

M-am  înfricoşat  foarte  mult  când  am  c'tit  întrebările  Preaînălţim  i  Voastre, 
nefiind  capabil  să  răspund  la  nici  una  ca  să  vă  mulţumesc.  Nu  este  voiba  numai 
de  necunoaşcrea  mea  în  această  privinţă  dar  nici  pe  ceilalţi  pe  care  -am  întrebat 
nu  puteau  să-mi  răspundă  mulţumitor.  Atunci,  haide  în  arhivele  Patriarhiei.  Dar  şi 
acolo  munca  a  fost  zadarnică.  Ce  (să)  facem  acum?  Nu  am  fost  dezolaţi,  că,  mul¬ 
ţumită  lui  Dumnezeu,  s-a  nă  cut  un  asemenea  bărbat,  care  are  asemenea  'ânduri. 
Vom  căuta  ce  nu  se  găseşte  aici  şi  în  vechea  Patriarhie  din  Ipec.  Eu  cred  că  aceste 
date  să  se  ceară  acelui  „cneaz*4  de  către  Administra  orid  lpeculni.  Dar  la  un  a  umil 
rezultat  putem  ajunge,  gândesc,  dacă  acolo  se  va  trimite  o  persoană  capabilă  să 
cerceteze  toate  scrieri  e  d  n  timpurile  străvechi. 

Atât  la  scrisoarea  multpreţuită  a  Excelenţei  Voastre,  mă  supun  incr  dorii 
Inălţ’mii  Voast  e  şi  săru  ând  icoana  arhipăstorească,  cu  cea  mai  adâncă  supuşenie 
pentru  Preaînălţimea  Voas  ră,  robul  de  mai  jos. 

In  mânăstir  a  Hopovo 
29  X  '859 


Sebastian  Ulici 


(A.B.M.S.— Ş.,  nr.  2644). 

N.n.  Adresăm,  pe  aceaslă  cale,  mulţumiri  d-lui  prof.  Borislav  CrsttCi  pentru 
traducerea  d’n  limba  sârbă  a  acestui  document. 

9  Andrei  Şaguna,  Istoria  Bisericii  Or'odoxe  Răsăritene  Universale,  voi.  II,  Si¬ 
biu,  18i0,  p.  262—266. 

10  Excelenţia  Sa  Păr(intele)  Episcop  diecesanu  provoacă  pre  P.  P.  Protopopi  şi 
administratori  prot(opopeşti)  pentru  ca  să  adune  date  de  o  însemnătate  istorico- 
bisericească  şi  să  le  aştearnă  Innalt  aceluiaşi  avându  lipsă  la  compunerea  Istoriei 
biser  ceşti. 

19/11  '859 

Spre  ştiinţă 

(Arhiva  Arhiepiscopiei  Sibiului,  Doc.  nr.  953/1859). 

tipărirea  lucrării  răspunsuri  referitoare  la  unele  episcopii  —  cea  a  Va¬ 
dului,  de  la  Ioan  Lupu,  parohul  Secului11  şi  cea  a  Oradiei,  de  la  Athanasie 
Boţcoş  12  —  precum  şi  la  unele  mănăstiri.  Despre  mănăstirea  de  la  Deda 
i-a  oferit  date  parohul  locului,  Ioan  Popescu;  despre  mănăstirea  din  apro¬ 
pierea  satului  Samoşfalău  (Someşeni,  jud.  Cluj)  i-a  scris  protopopul  Va- 
sile  Roşescu;  despre  mănăstirile  ce  au  existat  în  satele  Berivoiu  Mare, 
Valea  Sebeşului,  Şercăiţa,  Şinca  Nouă,  Perşani,  Veneţia,  Comana  de  Sus 
(distruse  de  tunurile  generalului  Bucow)  i-au  relatat  Vasile  Popescu, 
protopop  al  Făgăraşului,  Gheorghe  Flucuş  şi  Nestor  Popa,  preoţi  în  Şinca 
Nouă.  Despre  mănăstirea  Plosca  i-a  relatat  Mihail  Maximilian,  proto¬ 
popul  Haţegului.  Preotul  Ioan  Modran  i-a  comunicat  în  scris  date  despre 
mănăstirea  Brâncoveanu  din  Sâmbăta  de  Sus  iar  protopopul  tractului  II 
Făgăraş,  Vasile  Maxim,  i-a  oferit  date  despre  mănăstirile  Porumbacu  de 
Sus  şi  Scoreiu.13  Datele  despre  mănăstirile  moldoveneşti  i-au  fost  trimise 
de  către  arhiereul  Filaret  Scriban  Stavropoleos.14 

Din  documentele  păstrate  în  arhiva  Bibliotecii  Mitropolitane  din  Si¬ 
biu  reiese  că  Şaguna  a  primit  informaţii  şi  despre  alte  mănăstiri.  Ele,  însă, 
i-au  sosit  prea  târziu,  ierarhul  sibian  fiind  pus  astfel  în  imposibilitatea 
de  a  le  insera  în  paginile  „Istoriei**.  Un  asemenea  exemplu  ni-1  oferă  rela- 


11  Andrei  Şaguna,  op.  cit.,  voi.  II,  p.  120 — 121. 

12  Reproducem  scrsoarea  adresată  de  Athanasie  Boţcoş  mitropolitului  Şaguna 
precum  şi  conceptul  scrisorii  de  mulţumire  trimisă  de  ierarhul  sibian. 

„Ecselenţia  Voastră  înalt  Preasfinţie  Domnule  Episcop 

în  urmarea  M(ăritei)  Rându  eli  a  Ecselenţei  Voastre  d'o  8  octombrie  a.c.  dt° 
prăs  312  in  privinţa  bisericii  noastre  din  părţile  Orăzii  Mari  în  pr  vinţa  Episcopiei, 
daturile  ce  am  putut  câştiga  de  aici  cea  mai  mare  norocire  şi  sub  °/o  Ecselenţiei 
Voastre  a  le  transpune. 

ncâ».  mi  se  pare  că  prea  multă  diluţidaţie  (?)  să  câştigă  din  aceste;  totuşi 
sub  %  am  a'lat  de  bine  a  transpune  Gravamenele  ce  s-au  întins  de  aici  în  a.  1833 
d  n  care  caracterul  Religionariu  a  poporului  de  aicia  apriat  să  pote  deduce.  Care 
Gravamenuri  mă  rog  a  mi  să  retrimite. 

Pentru  întârziere  mă  rog  de  ertare  căci  am  fost  şi  sum  beteag.  Pe  lângă 
sărutarea  S.S.  mâni 

Graţiilor  comendat  remân 

In  Varad  Velenţe 

Al  Ecselenţiei  Voastre 

(A.B.M.S.  —  Ş  —  1358) 

20  Noembrie  859 
umilit  slujitoriu 
Atanasiu  Boţcoş 

Conceptul  lui  Şaguna  către  Boţcoş 

Din  datele  împărtăşite  de  Prea  Cinslia  Ta  in  privinţa  Bisericii  Bihorului 
m-am  folosit  foarte  mult.  Deci  fiindcă  acum  nu  mai  am  trebuinţă  de  eale,  pe  lângă 
mulţămita  cea  mai  mare  ţi  le  retrimit. 

Despre  cele  ce  am  cules  din  hârtiile  ce  ai  avut  bună’ate  a  mi  le  împărtăşi 
sunt  de  nădejdea  cea  mai  bună  că  pe  Rusalii  va  fi  în  stare  opul  meu  însuşi  să  te 
mulţămească,  care  opu  vi-1  voiu  împărtăşi.  Te  rog  însă  ţine  tot  luciuF  In  secret  ca 
să  nu  se  vestească  înainte  de  vreme,  aceasta  mai  cu  seamă  pentru  neprietenii  noştri. 

Dealtminlrea  primeşte  simţemintele  mele  de  bunăvoinţă  cătră  Prea  Cinstia 
ta,  la  care  rămân 

(A.B.M.S.  —  S  —  nr.  1359). 

13  Andrei  Şaguna,  op.  cit.,  voi.  II,  p.  115 — 120. 

14  Idem,  p.  238 — 246.  ... 

tarea  trimisă  de  protopopul  Dimitrie  Iaeobescu  al  Mehadei,  la  24  octom¬ 
brie  1860,  privitoare  la  mănăstirea  Mrăcunea  din  Clisura  Dunării.15 

Intre  cei  cărora  mitropolitul  Andrei  Şaguna  le-a  cerut  informaţii  pen¬ 
tru  opera  sa  se  numără  şi  cărturarul  transilvănean  Aron  Pumnul.  Lui 
i-a  expus  motivele  ce  l-au  îndemnat  să  scrie  ,, Istoria"  şi  i-a  cerut  date 
„despre  aşa-numiţii  lipoveni".16  Rugămintea  ierarhului  a  fost  îndepli- 


15  în  lucrarea  sa  Şaguna  nu  aminteşte  nici  o  mănăstire  din  Banat.  De  aceea 
redăm  scr'soarea  pe  care  i-a  adresat-o  protopopul  bănăţean: 

Exţellentissim  le 

înalt  preasfinte  şi  înalt  prea  vrednice  Domnule  Episcope 
Domnule  şi  Arhipăslorule  mie  Preagraţioase! 

La  înalt  onorând^  Epi-toîă  din  13  a  l(unii)  a(cesteia)  prin  care  cereţi  a  vă 
înştiinţa:  au  fost-au  în  părţile  acelea  orecând  monastiri  sau  nu?  şi  dacă  au  fost,  ce 
trad  ţie  este  despre  acelea  —  unde  au  fost,  când  şi  cum  s-au  nimicit  ?  nu  întărziez 
după  cerere  următoarea  înştiinţare  despre  numitul  obiect  preaumilit  a  da. 

Precum  singur  în  persoană  mă  am  adevărat  in  părţile  acestea  şi  anume  în 
Districtul  meu,  au  fost  o  monastire  de  mărturisirea  noastră  în  valea  aşa  num  tă 
Mrăcunia  de  la  râpa  Dunării  către  apus,  în  distanţie  de  jumătate  de  oară  îndepăr¬ 
tată.  Monastirea  aceasta,  precum  din  inscripţia  pecetelui  întră  ruinele  aceia  aflat, 

care  numai  din  biserică  cea  mai  mare  parte  încă  se  află,  au  fost  sârbească;  că  in¬ 
scripţia  pecetelui,  carele  cuprirde  încl  ipuirea  Adormirii  Născătoarei  de  Dumnezeu 
aşa  este:  Şi  peciata  mon.istira  Liubostina  hrama  Uspenia  presvetei  b(ogorndi)ţii  1735. 
T  mpul  in  care  dară  aceea  a  existat  au  fost  secolul  al  14-lea.  Vreo  tradiţie  dbspre 
acea  intră  lăcuitorii  de  acuma  a  părţii  aceia  nu  se  află,  iară  nimicirea  aceiaşi  mo¬ 
nastiri  se  poate  încheia  că  s-au  făcut  prin  invaziile  turcilor  preste  Dunăre  in  Impe¬ 
riul  austriac  la  fostele  resbeluri.  Din  lăcaşurile  fraţilor  monahi  ce  au  fost  acolo,  nu 
e  alt  semn  decât  înaintea  biserici  se  vede  un  dâmp  (movilă  n.n.)  cam  regulat  de 

unde  se  închee  că  pre  acea  vatră  au  s’ătut  lăcaşul  lor,  carele  pre  semne  au  fost 
de  lemn,  iară  nu  de  material  bun;  că  ruine  din  acela  nu  se  văd,  ca  cele  din  a  bi¬ 
serici  carea  au  fost  de  peatră  de  râu  şi  din  peatră  găunoasă  zidifă. 

Pecetul  acestei  monastiri  se  află  la  negoţitorul  şi  lăcuitorul  din  Orşova  La- 
zar  Ispir.  Acela  mi-au  arătat  şi  o  icoană  cu  închipuirea  Născătoarei  de  Dumnezeu 
după  stilul  arabicesc  zugrăvită,  carea  numitul  negoţitoriu  zice  că  s-ar  fi  aflat  în 

ruinele  bisericii. 

E  insă  cu  îndoială  că  s-ar  fi  putut  acea  preste  un  timp  de  125  de  ani  in 

acea  intrerjimo  in  carea  se  află,  conserva;  fiind  pre  pânză  subţire  zugrăvită. 

Deacă  cu  aceasta  am  contribuat  ceva  la  deplinirea  preţuitului  opu  de  Istoria 
bisericească  a  marelor  ostenele  a  Exţelenţiei  voastre,  foarte  mă  voi  bucura,  intru 
altele  cu  îndatorată  înaltă  Reverenţie  şi  adâncă  umilinţă  fiască  înaltei  Graţii  reco¬ 
mandat  rămân. 

Al  Exţelenţiei  Voastre 

în  Media  în  24  octombrie  1800 

cel  mai  umilit 
Dimitrie  Iaeobescu 
Protopresbiter 

(A.B.M.S.  —  Ş  —  nr.  371). 

16  Reproducem  conceptul  scrisorii  adresate  lui  Aron  Pumnul,  nr.  353/1859: 

Lipsa  unei  istorii  biser  ceşti  pentru  tinerimea  noastră  în  deosebi  şi  pentru 

poporul  nostru  in  de  obşte,  mă  sili  între  tote  ocupările  mele  ce  mă  năpădesc  de 
toate  părţi(lt)  a  me  apuca  şi  de  compunerea  unei  astfeliu  de  istorii.  Deci  fiindcă 
îmi  lipsesc  nişte  date  mai  de  aproape  despre  aşea  numiţii  Lipovani  eată  me  adre- 
sc*zu  către  Domnia  Ta,  ca  cătră  un  bărbat  care  Te  interesezi  de  lucruri  a  lătoare 
in  sfera  sc  entifică,  ca  să  aibi  bunătate  a-mi  trimite  desluşire  la  următoarele  puncte: 

1.  Cum  s-au  iscat  Lipo\anii  în  Bucovina  şi  de  unde  îşi  au  începutul  lor? 

2.  Cum  se  chiamă  satele  lor? 

3.  Câţi  sunt  cu  numerul? 

4.  Ce  arhiereu,  ce  preoţi  şi  ce  călugări  au? 

nită.  Acest  fapt  îl  deducem  din  erata  alcătuită  la  volumul  al  II-lea,  p.  IV, 
în  oare  autorul  scrie  că  „despre  lipoveni  facem  cunoscut  din  o  împărtă¬ 
şire  ce  ne  venise  mai  târziu  la  mână,  că  lipovenii  se  află  afară  de  Fân¬ 
tâna  Albă  şi  la  Climăuţi,  Socolince  şi  la  Mihidra  în  Bucovina'*. 

Pentru  importanţa  deosebită  pe  care  o  prezintă,  capitolul  al  II-lea 
a  fost  tradus  în  limba  germană  de  prof.  Ioan  Popescu  şi  Zaharia  Boiu,  şi 
a  văzut  lumina  tiparului  sub  titlul  „Geschichte  der  griechisch-orieittali- 
schen  Kirche  in  Osterreich",  Sibiu,  1862, 

Pentru  cel  de  al  III-lea  capitol,  intitulat  „Despre  Biserică  cu  privire 
la  naţia  sârbească",  Şaguna  a  folosit  —  pe  lângă  opera  arhimandritului 
Ha  ici  —  şi  lucrările  istoricilor  Dan  Medacovici,  Poviastniţa  srbscog  na- 
roda  od  naistarii  bremena  do  godine  1850,  voi.  I — II,  Novom  Sadu,  1851 
şi  Gottfried  Friederich  Schwarz,  Iniţia  Religionis  christianae  inter  Hun- 
garos,  Ecclesiae  orientali  adserta,  Hallae,  1740. 

Din  prezentarea  şi  analizarea  acestor  izvoare,  observăm  că  în  elabo¬ 
rarea  „Istoriei"  şi  îndeosebi  a  capitolului  despre  Biserica  românească, 
Şaguna  a  dat  dovadă  de  mult  spirit  critic,  inscriindu-se  în  climatul  spe¬ 
cific  cercetărilor  istorice  dim  secolul  al  XlX-lea.  De  aceea,  putem  afirma 
că  şi  el  a  pus  în  practică  îndemnurile  pe  care  Nicolae  Băloescu  şi  Mihail 
Kogălniceanu  le-au  adresat  în  operele  lor  pentru  ca  „în  scrierea  istoriei 
să  se  pornească  de  la  instituţii  şi  documente,  de  la  investigarea  arhivelor 
de  stat  şi  particulare,  a  bibliotecilor  străine  şi  a  tradiţiilor  locale".17 

După  ce  ne-am  edificat,  în  general,  asupra  izvoarelor  pe  care  le-a 
folosit  Şaguna  pentru  redaclarea  „Istoriei",  încercăm  să  facem  o  prezen¬ 
tare  a  cuprinsului  acesteia. 

Primul  volum  al  lucrării  lui  Şaguna  se  compune  dintr-o  „Precuvân¬ 
tare",  o  „Introducere  în  Istoria  bisericească"  precum  şi  din  16  captitole 
în  care  expune  „Istoria  bisericească  a  Legii  cei  vechi"  (cap.  I)  şi  „Istoria 
bisericească  a  Legii  cei  noue"  (cap.  II — XVI). 

In  „Introducere"  Şaguna  dă  o  definiţie  a  istoriei  bisericeşti,  care  „este 
învăţătura  aceea,  oare  cuprinde  în  sine  întâmplările  Bisericii  creştine  des¬ 
pre  întemeierea  şi  lăţirea  (răspândirea  n.n.)  ei  şi  despre  alte  ursite  bune 
şi  rele  ale  ei".  El  face  o  diferenţiere  între  „Istoria  bisericească  de  a  toată 
lumea"  (universală  n.n.),  în  care  „descrierea  întâmplărilor  priveşte  la 


5.  Ce  pr Lnţipii  şi  învăţături  are  secta  aceasta? 

Mi-ar  părea  foarte  bine  când  mi  ]e-ai  putea  împărtăşi  cât  mai  curând,  pen¬ 
tru  că  numai  patru  săptămâni  pot  să  aştept  după  ele. 

După  eşirea  istoriei  susatinse  de  sub  tipariu  voiu  să-ţi  trămit  şi  D-tale  un 
exemplar  gratis. 

Cu  prilejul  acesta  nu  pot  să  nu-mi  esprim  părerea  de  rău  pentru  răceala 
cea  mare  a  bucovinenilor  români  cătră  tot  ce  e  naţional  şi  bisericesc  aşea  încât  nu 
dau  nice  un  semn  de  viaţă  naţională  şi  bisericească.  Eu  nu  cred  de  merg  mai  mult 
decât  două  esernplare  de  ale  Jurnalului  (Telegraful  Român  n.n.)  nostru  in  toată  ţara 
aceea.  Cugetam  că  Biblia  care  s-au  tipărit  aici  sub  privegierea  mea  va  să  afle  mal 
mult  interes  dar  nici  de  acelea  dar  nici  un  exemplar  nu  s-au  cerut  din  partea  cuiva 
de  acolo.  Srie-mi  de  şti  vreun  prilegiu  pentru  că  vreau  a-ţi  trimite  o  Biblie. 

(A\B.M.S.  —  Ş  —  nr.  2645). 

17  Al.  Zub.  De  la  istoria  critică  la  criticism.  Editura  Academiei  R.S.R.,  Bucu¬ 
reşti,  1985,  p.  34. 


54 


REVISTA  TEOLOGICA 


tarea  trimisă  de  protopopul  Dimitrie  Iacobescu  al  Mehadei,  la  24  octom¬ 
brie  1860,  privitoare  la  mănăstirea  Mrăcunea  din  Clisura  Dunării.15 

Intre  cei  cărora  mitropolitul  Andrei  Şaguna  le-a  cerut  informaţii  pen¬ 
tru  opera  sa  se  numără  şi  cărturarul  transilvănean  Aron  Pumnul.  Lui 
i-a  expus  motivele  ce  l-au  îndemnat  să  scrie  „Istoria"  şi  i-a  cerut  date 
„despre  aşa-numiţii  lipoveni".16  Rugămintea  ierarhului  a  fost  îndepli- 


15  în  lucrarea  sa  Şaguna  nu  aminteşte  nici  o  mănăstire  din  Banat.  De  aceea 
redăm  ser  soarea  pe  care  i-a  adresat-o  protopopul  bănăţean: 

Exţellentissim  le 

înalt  preasfinte  şi  înalt  prea  vrednice  Domnule  Episcope 
Domnule  şi  Arhipăstorule  mie  Preagratioase! 

La  înalt  onorând^  Epidolă  din  13  a  l(unii)  a(cesteia)  prin  care  cereţi  a  vă 
înştiinţa:  au  fost-au  în  părţile  acelea  orecând  monastiri  sau  nu?  şi  dacă  au  fost,  ce 
trad  ţie  este  despre  acelea  —  unde  au  fost,  când  şi  cum  s-au  nimicit  ?  nu  întărziez 
după  cerere  următoarea  înştiinţare  despre  numitul  obiect  preaumilit  a  da. 

Precum  singur  in  persoană  mă  am  adevărat  in  părţile  acestea  şi  anume  in 
Districtul  meu,  au  fost  o  monastire  de  mărturisirea  noastră  în  valea  aşa  num'tă 
Mrăcunia  de  la  râpa  Dunării  către  apus,  în  distantie  de  jumătate  de  oară  îndepăr¬ 
tată.  Monastirea  aceasta,  precum  din  inscripţia  pecetelui  întră  ruinele  aceia  aflat, 
care  numai  din  biserică  cea  mai  mare  parte  încă  se  află,  au  fost  sârbească;  că  in¬ 
scripţia  pecetelui,  carele  cuprirde  închipuirea  Adormirii  Născătoarei  de  Dumnezeu 
aşa  este:  Şi  peciata  monastira  Liubostina  hrama  Uspenia  presvetei  b(ogorodi)ţii  1735. 
Timpul  în  care  dară  aceea  a  existat  au  fost  secolul  al  14-lea.  Vreo  tradiţie  dbspre 
acea  intră  lăcuitorii  de  acuma  a  părţii  aceia  nu  se  află,  iară  nimicirea  aceiaşi  mo¬ 
nastiri  se  poate  încheia  că  s-au  făcut  prin  invaziile  turcilor  preste  Dunăre  în  Impe¬ 
riul  austriac  la  fostele  resbeluri.  Din  lăcaşurile  fraţilor  monahi  ce  au  fost  acolo,  nu 
e  alt  semn  decât  înaintea  biserici  se  vede  un  dâmp  (movilă  n.n.)  cam  regulat  de 
unde  se  închee  că  pre  acea  vatră  au  stătut  lăcaşul  lor,  carele  pre  semne  au  fost 
de  lemn,  iară  nu  de  material  bun;  că  ruine  din  acela  nu  se  văd,  ca  cele  din  a  bi¬ 
serici  carea  au  fost  de  peatră  de  râu  şi  din  peaîră  găunoasă  zidi’ă. 

Pecetul  acestei  monastiri  se  află  la  negoţitorul  şi  lăcuitorul  din  Orşova  La- 
zar  Ispir.  Acela  mi-au  arătat  şi  o  icoană  cu  închipuirea  Născătoarei  de  Dumnezeu 
după  stilul  arabîcesc  zugrăvită,  carea  numitul  negoţitoriu  zice  că  s-ar  fi  aflat  în 
ruinele  bisericii. 

E  insa  cu  îndoială  că  s-ar  fi  putut  acea  preste  un  timp  de  125  de  ani  In 
acea  întregime  în  carea  se  află,  conserva;  fiind  pre  pânză  subţire  zugrăvită. 

Deacă  cu  aceasta  am  contribuat  ceva  la  deplinirea  preţuitului  opu  de  Istoria 
bisericească  a  marelor  ostenele  a  Extelentiei  voastre,  foarte  mă  voi  bucura,  întru 
altele  cu  îndatorată  înaltă  Reverenţie  şi  adâncă  umilinţă  fiască  înaltei  Gratii  reco¬ 
mandat  rămân. 

Al  Extelentiei  Voastre 

In  Media  in  24  octombrie  18(30 

cel  mai  umilit 
Dimitrie  Iacobescu 
Protopresbiter 

(A.B.M.S.  —  Ş  —  nr.  371). 

16  Reproducem  conceptul  scrisorii  adresate  lui  Aron  Pumnul,  nr.  353/1859: 

Lipsa  unei  istorii  biser  ceşti  pentru  tinerimea  noastră  in  deosebi  şi  pentru 

poporul  nostru  in  de  obşte,  mă  sili  între  tote  ocupările  mele  ce  mă  năpădesc  de 
toate  părti(le)  a  me  apuca  şi  de  compunerea  unei  astfeliu  de  istorii.  Deci  fiindcă 
îmi  lipsesc  nişte  date  mai  de  aproape  despre  aşea  numiţii  Lipovani  eată  me  adre- 
sezu  către  Domnia  Ta,  ca  câtră  un  bărbat  care  Te  interesezi  de  lucruri  a  lătoare 
in  sfera  sc  entifică,  ca  să  aibi  bunătate  a-mi  trimite  desluşire  la  următoarele  puncte: 

1.  Cum  s-au  iscat  Lipovanii  in  Bucovina  şi  de  unde  îşi  au  începutul  lor? 

2.  Cum  se  chiamă  satele  lor? 

3.  Câţi  sunt  cu  numerul? 

4.  Ce  arhiereu,  ce  preoţi  şi  ce  călugări  au? 

nită.  Acest  fapt  îl  deducem  din  erata  alcătuită  la  volumul  al  II-Iea,  p.  IV, 
în  care  autorul  scrie  că  M despre  lipoveni  facem  cunoscut  din  o  împărtă¬ 
şire  ce  ne  venise  mai  târziu  la  mână,  că  lipovenii  se  află  afară  de  Fân¬ 
tâna  Albă  şi  la  Clismăuţi,  Socolince  şi  la  Mihidra  în  Bucovina14. 

Pentru  importanţa  deosebită  pe  care  o  prezintă,  capitolul  al  II-lea 
a  fost  tradus  în  limba  germană  de  prof.  Ioan  Popescu  şi  Zaharia  Boiu,  şi 
a  văzut  lumina  tiparului  sub  titlul  „Geschichte  der  griechisch-orientali- 
schen  Kirche  in  Osterreich",  Sibiu,  1862. 

Pentru  cel  de  al  III-lea  capitol,  intitulat  „Despre  Biserică  cu  privire 
la  naţia  sârbească",  Şaguna  a  folosit  —  pe  lângă  opera  arhimandritului 
Raici  —  şi  lucrările  istoricilor  Dan  Medacovici,  Poviastniţa  srbscog  na- 
roda  od  naistaiii  bremena  do  godine  1850,  voi.  I — II,  Novom  Sadu,  1851 
şi  Gottfried  Friederich  Schwarz,  Iniţia  Religionis  christianae  inter  Hun- 
garos,  Ecclesiae  orientali  adserta,  Hallae,  1740. 

Din  prezentarea  şi  analizarea  acestor  izvoare,  observăm  că  în  elabo¬ 
rarea  „Istoriei"  şi  îndeosebi  a  capitolului  despre  Biserica  românească, 
Şaguna  a  dat  dovadă  de  mult  spirit  critic,  mscrimdu-se  în  climatul  spe¬ 
cific  cercetărilor  istorice  din  secolul  al  XlX-lea.  De  aceea,  putem  afirma 
că  şi  el  a  pus  în  practică  îndemnurile  pe  care  Nicolae  Bălcescu  şi  Mihail 
Kogălniceanu  le-au  adresat  în  operele  lor  pentru  ca  „în  scrierea  istoriei 
să  se  pornească  de  la  instituţii  şi  documente,  de  la  investigarea  arhivelor 
de  stat  şi  particulare,  a  bibliotecilor  străine  şi  a  tradiţiilor  locale".17 

După  ce  n-e-am  edificat,  în  general,  asupra  izvoarelor  pe  care  le-a 
folosit  Şaguna  pentru  redac  area  „Istoriei",  încercăm  să  facem  o  prezen¬ 
tare  a  cuprinsului  acesteia. 

Primul  volum  al  lucrării  lui  Şaguna  se  compune  diintr-o  „Precuvân¬ 
tare",  o  „Introducere  în  Istoria  bisericească"  precum  şi  din  16  captitole 
în  care  expune  „Istoria  bisericească  a  Legii  cei  vechi"  (cap.  I)  şi  „Istoria 
bisericească  a  Legii  cei  noue"  (cap.  II — XVI). 

In  „Introducere"  Şaguna  dă  o  definiţie  a  istoriei  bisericeşti,  care  „este 
învăţătura  aceea,  oare  cuprinde  în  sine  întâmplările  Bisericii  creştine  des¬ 
pre  întemeierea  şi  lăţirea  (răspândirea  n.n.)  ei  şi  despre  alte  ursite  bune 
şi  rele  ale  ei".  El  face  o  diferenţiere  între  „Istoria  bisericească  de  a  toată 
lumea"  (universală  n.n.),  în  oare  „descrierea  întâmplărilor  priveşte  la 


5.  Ce  prlnţipii  şi  învăţături  are  secta  aceasta? 

M:-ar  părea  foarte  bine  când  mi  le-ai  putea  împărtăşi  cât  mai  curând,  pen¬ 
tru  că  numai  patru  săptămâni  pot  să  aştept  după  ele. 

După  eşirea  istoriei  susatinse  de  sub  tipariu  voiu  să-ţi  trămit  şl  D-tale  un 
exemplar  gratis. 

Cu  pr'lejul  acesta  nu  pot  să  nu-mi  esprim  părerea  de  rău  pentru  răceala 
cea  mare  a  bucovinenilor  români  cătră  tot  ce  e  naţional  şi  bisericesc  aşea  încât  nu 
dau  nice  un  semn  de  viată  naţională  şi  bisericească.  Eu  nu  cred  de  merg  mai  mult 
decât  doua  esernplare  de  ale  Jurnalului  (Telegraful  Român  n.n.)  nostru  in  toată  ţara 
aceea.  Cugetam  că  Biblia  care  s-au  tipărit  aici  sub  privegierea  mea  va  să  afle  mal 
mult  interes  dar  nici  de  acelea  dar  nici  un  exemplar  nu  s-au  cerut  din  partea  cuiva 
de  acolo.  Srie-mi  de  şti  vreun  prilegiu  pentru  că  vreau  a-ţi  trimite  o  Biblie. 

(A.B.M.S.  —  Ş  —  nr.  2645). 

17  Al.  Zub.  De  la  istoria  critică  la  criticism.  Editura  Academiei  R.S.R.,  Bucu¬ 
reşti,  1985,  p.  34. 

toată  Biserica"  şi  „Istoria  bisericească  particulară"  în  care  „descrierea 
întâmplărilor  priveşte  numai  la  o  parte  a  Bisericii  ecumenice  a  lui  Hris- 
tos". 

Şaguna  mărturiseşte  că  „Istoria  bisericească  este  de  mare  folos" 
pentru  că  „ea  desluşeşte  nu  numai  întâmplările  bisericeşti  privitoare  la 
feţe  (la  membrii  Bisericii  văzute  n.n.)  ci  şi  cele  privitoare  la  Dogme  şi  la 
învăţăturile  lor".  Din  această  cauză  Şaguna,  asemenea  lui  Aristotel,  afirmă 
că  istoria  este  „ştiinţa  pentru  suflet".18 

Ierarhul  sibian  împarte  istoria  bisericească  în  „Istoria  Legii  cei  vechi 
şi  a  cei  noue".  în  acest  mod  îşi  va  structura,  dealtfel,  conţinutul  „Istoriei" 
sale. 

în  capitolul  I,  intitulat  „Istoria  bisericească  a  Legii  cei  vechi"  (p. 
2 — 14),  autorul  face  o  scurtă  prezentare  „despre  începutul  Bisericii  Legii 
cei  vechi".  Numind-o  „Biserica  lui  Dumnezeu",  el  afirmă  că  „şi-a  luat 
începutul  pe  pământ  cu  facerea  omului  celui  dintâi,  adecă  cu  Adam"  (p. 
2).  Făcând  o  paralelă  între  Moise  şi  Mântuitorul  Iisus  Hristos,  îl  numeşte 
pe  cel  dintâi  „închipuire  înainte  vestitoare  a  lui  Hristos"  (p.  5),  expli¬ 
când  în  douăsprezece  puncte  această  afirmaţie  a  sa.  Tot  in  acest  capitol 
Şaguna  tratează  „despre  sinagogă  şi  preoţii  iudeilor",  „despre  Sfânta 
Scriptură  a  Legii  celei  vechi"  (autori,  timpul  scrierii,  numărul  cărţilor, 
cuprins,  limba  în  care  au  fost  scrise  şi  traducerile  mai  însemnate  ale  Ve¬ 
chiului  Testament)  precum  şi  „despre  proorocii  şi  prooroci".  După  ce  enu- 
meră  proorocii  mari  şi  mici,  Şaguna  dă  numele  femeilor  proorociţe:  „Ma¬ 
riani,  sora  lui  Moisi;  Debora,  muierea  lui  Tebidot  şi  Olda  femeea  lui  Se- 
lum.  Elisabeta,  maica  lui  Ioan  Botezătorul;  Anna  fiica  lui  Fanuil  din 
semniţia  lui  Asir,  cele  patru  fiice  ale  lui  Filipp  Diaconul  şi  mai  presus 
decât  toate  acestea  Maria  Maica  Domnului  nostru"  (p.  14). 

Capitolul  al  doilea  (p.  14 — 48)  deschide  „Istoria  bisericească  a  Legii 
cei  noue".  în  cuprinsul  său  Şaguna  scrie  „despre  Naşterea  Mântuitorului", 
„despre  naşterea  şi  moartea  Sfântului  Ioan  Botezătorul",  „despre  viaţa 
lui  Hristos,  de  la  Botezul  Lui  până  la  moarte"  şi  „despre  feţele  cele  mai 
însemnate  în  Biserică  pe  timpul  petrecerii  lui  Hristos  pe  pământ". 

Trebuie  să  remarcăm  faptul  că  toate  celelalte  capitole  (III — XVI)  au 
aceeaşi  subîmpărţire  pentru  istoria  Bisericii  în  secolele  I — XIV,  autorul 
tratând  despre  situaţia  externă  a  Bisericii,  evenimentele  mai  însemnate 
care  au  avut  loc  în  cadrul  său  (persecuţii,  sinoade  ş.a.),  despre  viaţa  spiri¬ 
tuală,  literară  şi  religioasă,  cultul  divin  şi  obiceiurile  religioase,  ierarhia 
bisericească  şi  ereziile  cu  care  a  fost  confruntată  Biserica. 

în  capitolul  al  treilea  (p.  48 — 100),  folosind  o  bogată  argumentaţie 
scripturistică,  Şaguna  descrie  evenimentele  petrecute  în  sânul  Bisericii 
creştine  pe  timpul  Sfinţilor  Apostoli,  în  veacul  I.  El  înfăţişează  înfiin¬ 
ţarea  Bisericii  creştine  în  forma  sa  văzută  la  Ierusalim,  la  sărbătoarea 
Cincizecimii,  activitatea  misionară  a  Sfinţilor  Apostoli  şi  îndeosebi  cea 
desfăşurată  de  Sfântul  Apostol  Pavel,  persecuţiile  suferite  de  Biserică 
din  partea  iudeilor  şi  a  împăraţilor  romani  Nero  şi  Domiţian.  Face,  apoi, 


18  Aristotel,  Pentru  suflet,  cartea  I,  slihul  I,  (afirmaţie  preluată  de  Şaguna  din 
„Bisericeasca  istorie"  a  lui  Meletie,  tomul  I,  partea  1,  p.  I. 

o  paralelă  între  „Legea  cea  Veche'1  şi  „Legea  cea  Nouă",  arătând  supe¬ 
rioritatea  celei  din  urmă.  Vorbeşte,  după  aceea,  despre  cărţile  Noului 
Testament  şi  despre  alcătuirea  canonului  acestora.  Scrie  despre  „Simbo¬ 
lul  Apostolic",  pe  oare-1  reproduce  (p.  77),  despre  învăţământul  în  Bise¬ 
rica  primară  şi  dascălii  creştini  din  acea  vreme  (Sfinţii  Apostoli  şi  uce¬ 
nicii  lor),  despre  „slujirea"  (slujba)  bisericească,  Sfânta  Liturghie  şi  Sfin¬ 
tele  Taine  (Cuminecătura,  Botezul,  Mirungerea,  Pocăinţa,  Preoţia,  Cu¬ 
nunia,  Maslul),  ceasurile,  slujbele  dumnezeieşti  şi  despre  posturi.  „Tă¬ 
ierea"  a  VH-a  a  acestui  capitol  se  intitulează  „Despre  aşezarea  şi  orân¬ 
duirea  Bisericii  apostoleşti"  şi  în  cuprinsul  său  Şaguna  istoriseşte  despre 
ierarhia  bisericească  în  veacul  apostolic,  despre  „orânduirea  în  Biserica 
apostolească",  despre  „predaniile  şi  pravilele  apostoleşti",  despre  Sino¬ 
dul  apostolic  de  la  Ierusalim.  în  acest  secol,  conchide  Şaguna,  unitatea 
Bisericilor  locale  „s-au  arătat  în  păzirea  unimei  întru  legătura  păcii  şi  a 
iubirei"  (Efes.  4,  3;  Col.  3,  14)  (p.  95).  Capitolul  al  treilea  se  încheie  cu 
o  relatare  despre  ereziile  şi  ereziarhii  veacului  apostolic:  Simion  Magul, 
Menandru,  nicolaiţii,  Cer  in  t,  ebioniţii,  nazorenii  şi  filitianii. 

In  capitolul  al  patrulea  (p.  100 — 134),  autorul  prezintă  momentele 
favorabile  răspândirii  creştinismului  în  Britania,  Germania,  Galia  şi  In¬ 
dia.  Scrie,  de  asemenea,  despre  şcoala  din  Alexandria  şi  rolul  său  în  răs¬ 
pândirea  învăţăturii  creştine,  despre  persecuţiile  din  timpul  împăraţilor 
Traian  şi  Adrian,  despre  alcătuirea  canonului  cărţilor  Sfintei  Scripturi, 
despre  dogmele  scriitorilor  bisericeşti  care  au  trăit  în  secolul  al  II-lea, 
despre  cinstirea  sfinţilor  şi  starea  celor  răposaţi  şi  rugăciunile  pentru  ei* 
Un  spaţiu  destul  de  însemnat  este  acordat  rânduielilor  şi  slujbelor  bise¬ 
riceşti,  Sfintelor  Taine  şi  locaşurilor  de  cult  ridicate  pe  mormintele 
mucenicilor.  Fără  a  menţiona  data  la  care  s-au  desfăşurat,  Şaguna  scrie 
apoi  despre  Sinoadele  locale  de  la  Roma,  Cezareea  Palestinei,  Pont,  Ahaia, 
Ostroia  (Oshrohene,  în  Mesopotamia),  Galia  şi  Efes. 

Intre  „feţele  cele  vrednice  de  amintire  din  veacul  acesta"  pome¬ 
neşte  pe:  Narcis,  episcop  al  Ierusalimului;  Papias,  episcop  de  Hierapolis; 
Apolinarie,  episcop  de  Hierapolis;  Dimitriu,  episcop  al  Alexandriei;  Co- 
drat,  episcop  al  Atenei;  Dionisie,  episcop  de  Corint,  episcopii  Romei  şi 
cei  ai  Bizanţului. 

Ereticii  din  secolul  al  II-lea,  consemnaţi  de  Şaguna,  sunt:  Satumin, 
Vasilid,  Carpocrat,  Valentin,  Marcu,  Calarbazu  (Colorvos,  ucenic  al  lui 
Valentin),  Florin  şi  Blastu,  Kerdon,  Marcion,  Lucian,  Apelles,  Sever,  Ta- 
tian,  Bardesan,  Praxeu,  Ofita,19  Noeţiu,  Montan. 

Din  cel  de  al  V-lea  capitol  (p.  135 — 188)  aflăm  că  în  secolul  al  III-lea 
Biserica  creştină  s-a  răspândit  în  Arabia,  Misia  (Dobrogea  de  azi,  printre 
goţi),  Galia.  în  acest  secol  creştinii  au  fost  prigoniţi  de  către  împăraţii 

Maximian,  Decius,  Valerian,  Aureliam  şi  Diocleţian.  Intre  Părinţii  şi  scri¬ 
itorii  bisericeşti  din  acest  veac,  cei  mai  însemnaţi  au  fost:  Origen,  Ipolit, 


19  Şaguna  consemnează  un  nume  ce  parc  a  fi  al  unei  persoane.  In  realitate, 
însă,  este  vorba  de  ereticii  cunoscuţi  sub  numele  de  „ofiteni*'  (din  grecescul  „o .is“ 
=  şarpe),  care  susţineau  că  şarpele  s-a  făcut  înţelepciune  şi  de  aceea  i  se  închinau. 

Grigorie  de  Neocezareea,  Donisie  Alexandrinul,  Metodiu  din  Olimp,  Iu- 
liu  Africanul,  Minuciu  Felix,  Ceciliu  de  Cipru  şi  Amobiu  de  Sica. 

După  ce  vorbeşte  despre  „chemarea  sfinţilor  şi  mijlocirea  lor",  Şa- 
guna  scrie  despre  rânduiala  Sfintei  Liturghii  şi  timpul  în  care  se  săvârşeşte 
şi  despre  Sfintele  Taine  (Botez,  Mir,  Pocăinţă).  Un  subcapitol  este  dedi¬ 
cat  ierarhiei  bisericeşti  şi  monahismului  ortodox.  In  secolul  al  III-lea  au 
avut  loc  sinoade  locale  la:  Antiohia,  Cartagina  (254),  Iconium,  Cartagina 
(256)  şi  Antiohia  (264). 

între  luminătorii  creştini  ai  veacului  acestuia  au  strălucit:  Alexandru, 
episcopul  Ierusalimului,  Teotect,  episcop  de  Cezareea  Palestinei,  Euse- 
biu,  episcop  de  Loadiceea,  retorul  şi  filosoful  Anatolie  din  Laodiceea, 
preotul  Pamfil,  episcopii  de  Roma  (Zefirin,  Calist,  Urban,  Pontian,  Fa- 
bian,  Comeliu,  Sixt  II)  şi  episcopii  de  Bizanţ  (Policarp,  Evzobiu,  Lauren- 
tie,  Alipie,  Olimpian,  Marcu  şi  alţii). 

Ereticii  care  au  tulburat  Biserica  în  acest  secol  au  fost:  Novaţian, 
Prodic,  Sabelie,  Pavel  de  Samosata,  Vivila  şi  Hieras. 

în  secolul  al  IV-lea  (capitolul  VI,  p.  188 — 258),  religia  creştină  s-a 
răspândit  foarte  mult.  Sfântul  Atanasie  şi  Sfântul  Vasile  mărturisesc 
că  „buna  credinţă  s-ar  fi  lăţit  peste  toată  faţa  pământului.  Aşişderea 
Iuliu  Mavriciu  au  înştiinţat  pre  imperatori  că  unde  soarele  răsare  şi  apune 
şi  unde  începe  miezul  nopţii  şi  se  săvârşeşte  miezul  zilei,  acolo  pretutin- 
denea  toate  s^au  umplut  de  mărirea  numelui  lui  Hristos"  (p.  189). 

După  aceste  mărturii,  Şaguna  descrie  situaţia  Bisericii  în  Etiopia, 
Armenia,  Iberia,  la  marcomani  (moravi),  oare  au  fost  încreştinaţi  de  că¬ 
tre  Sf.  Ambrozie  al  Mediolanului.  Scrie,  de  asemenea,  despre  creştinis¬ 
mul  goţilor,  al  căror  episcop  Ulfila  „a  tradus  Biblia  în  limba  populară 
gotică"  (p.  191).  Urmează,  apoi,  descrierea  situaţiei  Bisericii  creştine  în 
timpul  domniei  împăratului  Constantin  cel  Mare.  în  acest  timp  ierarhii 
s-au  îngrijit  de  înfiinţarea  unor  şcoli  pe  lângă  biserici.  Pe  lângă  aceste 
şcoli  s-au  întemeiat  şi  biblioteci  (la  Constantinopol  şi  la  Cezareea,  ultima 
întemeiată  de  către  episcopul  Pamfil). 

In  acest  secol  creştinii  au  fost  persecutaţi  de  către  împăratul  Iulian 
„care  vrea  să  silească  pe  creştini  de  a  trece  la  idoloslujire"  (p.  203). 
Creştinii  au  mai  fost  prigoniţi  şi  de  către  arieni,  în  vremea  împăratului 
Valent,  apoi  în  Persia  au  fost  persecutaţi  de  către  împăratul  Sapor. 

în  sânul  Bisericii  au  activat,  în  această  perioadă,  o  seamă  de  scrii¬ 
tori.  între  aceştia,  Şaguna  îi  enumeră  pe:  Eusebiu,  episcop  al  Cezareei 
Palestinei  (citat  în  cuprinsul  „Istoriei"  şaguniene  cu  opera  sa  „Istoria 
bisericească",  referitor  la  arătarea  unei  cruci  luminoase  pe  cer,  lui  Con¬ 
stantin  cel  Mare,  în  ajunul  bătăliei  de  la  Pons  Milvius,  în  anul  312),  Ata¬ 
nasie,  episcop  al  Alexandriei,  Chirii  al  Ierusalimului,  Epifanie,  Efrem 
Şirul,  Sf.  Vasile  cel  Mare,  Sf.  Grigorie  de  Nissa,  Sf.  Grigorie  de  Nazianz, 
Macarie  Egipteanul,  Sf.  Ioan  Gură  de  Aur,  Lactanţiu,  Ilarie  de  Pictavium, 
Optat  de  Mileve,  Ambrozie,  Fericitul  Ieronim,  Fericitul  Augustin,  Eusta- 
ţiu,  Osie  al  Cordobei,  Rufin  şi  Victorin.  Şaguna  pomeneşte  şi  numele 
unei  femei,  care  se  chema  Proba  Facconia,  „muerea  romană  din  neam 
strălucit,  pe  care  mult  o  laudă  Ieronim  şi  Augustin  şi  Sf.  Ioan  Gură  de 
Aur;  ea  a  scris  despre  lucruri  dumnezeieşti"  (p.  218). 

Şaguna  scrie  apoi  despre  , .dogmele  credinţei"  şi  „dogmele  cele  de 
căpetenie"  (dogma  Sfintei  Treimi),  despre  sobornicitatea  Bisericii,  loca¬ 
şurile  de  închinăciune  şi  sfinţirea  lor,  despre  sfintele  vase,  odăjdii,  isto¬ 
ricul  Sfintei  Liturghii,  rânduiala  tainelor  Botezului  şi  Preoţiei.  Postu¬ 
rile,  sărbătorile  şi  alte  obiceiuri  creştineşti  specifice  acestui  veac  fac  şi 
acestea  obiectul  expunerii  mitropolitului  Şaguna.  Un  subcapitol  este  de¬ 
dicat  ierarhiei  bisericeşti:  exarhi,  arhiepiscopi,  mitropoliţi,  horepiscopi, 
arhidiiaconi  (treaptă  a  slujirii  din  care  în  Apus  s-a  format  demnitatea  de 
cardinal)  şi  cinul  monahal.  Scrie,  de  asemenea,  despre  Sinoadele  I  şi  II 
ecumenice,  precum  şi  despre  Sinoadele  locale  care  au  avut  loc  la  Neo- 
cezareea  (331),  Antiohia  (341),  Gangra  (361),  Sardica  (347)  şi  Laodiceea 
(364  sau  368). 

între  „feţele  cele  mai  însemnate  din  acest  veac",  Şaguna  aminteşte 
pe:  Macarie  al  Ierusalimului,  Spiridon  al  Trimitundei,  Sfântul  Nicolae 
al  Mirei  Lichiei,  Alexandru,  arhiepiscopul  Constantinopolului,  Amfilohi-a 
de  Iconium,  Iacob  de  Nisibe,  episcopii  Constantinopolului  şi  cei  ai  Ro¬ 
mei,  Maria  Egipteanca  şi  Paulina. 

Ereziile  ce  au  frământat  Biserica  creştină  în  acest  secol  au  avut  ca 
promotori  pe  Arie,  Fotin,  Apolinarie,  Macedonie,  Avdie,  Priscil  şi  Marcel 
al  Andrei. 

în  secolul  al  V-lea  (cap.  VII,  p.  258 — 292)  a  avut  loc  încreştinarea 
popoarelor  din  Liban,  Irlanda,  Burgundia,  precum  şi  a  unei  mari  părţi 
din  Galia,  deoarece  „împăraţii  creştini  dădeau  mâna  de  ajutoriu  ierarhiei 
spre  stârpirea  rămăşiţelor  idoloslujirei  şi  a  ereticilor".  Nici  în  acest  se¬ 
col  Biserica  lui  Hristos  nu  a  fost  apărată  de  persecuţii,  creştinii  fiind  opri¬ 
maţi  atât  în  Europa  (de  către  popoarele  migratoare)  cât  şi  în  Africa  şi  în 
Asia  (de  către  evrei  şi  păgâni). 

Şi  în  acest  secol  Biserica  creştină  a  avut  o  seamă  de  slujitori  lumi¬ 
naţi,  între  care:  Marcu,  Sinesie  din  Cipru,  Isidor  Pelusiotul,  Chirii  al 
Alexandriei,  Teodoret,  Nil  Ascetul,  Isaac  Şirul,  Diadoh  a-1  Foticeii,  So- 
crate  Scolasticul,  Sozomen  şi  Filostorgiu,  în  Răsărit.  In  Apus  au  fost: 
Ioan  Casian,  Salvian,  Tiron  Prospera,  Virgijiu  Africanul,  papa  Ghela- 
sie  al  Romei,  Sulpiciu  Sever,  Paul  Orosiu,  Claudiain,  Petru,  Pavel  cel 
Mare,  papă  al  Romei,  Ghenadia.  Şaguna  pomeneşte  şi  pe  împărăteasa  Eu- 
doxia  şi  pe  filosoafa  Hipatia.  Descrie,  apoi,  dogmele,  rânduielile  şi  sluji¬ 
rea  dumnezeiască,  înfrumuseţarea  bisericilor,  ierarhia  bisericească  şi  mo¬ 
nahismul  cu  cei  mai  însemnaţi  reprezentanţi.  în  acest  secol  au  avut  loc 
Sinoadele  III  şi  IV  ecumenice  (Efes,  431  şi  Calcedon,  451)  şi  sinodul  local 
din  Cartagina  (418 — 424).  Din  rândul  scriitorilor  bisericeşti  se  remarcă 
Arcadie,  Atic  şi  Sisinie,  patriarhi  ai  Constantinopolului,  Simion  Stâlpni- 
cul,  Eftimie  şi  Alexie  „omul  lui  Dumnezeu". 

Sfânta  Biserică  a  fost  confruntată  cu  ereziile  lui  Nestorie  şi  Eutihie, 
din  care  s-au  format  altele  şi  anume:  erezia  acefaliţilor,  cea  a  severieni- 
lor,  pelagienilor  şi  semipelagienilor. 

în  secolul  al  Vl-lea  (cap.  VIII,  p.  292 — 315),  creştinismul  a  continuat 
să  se  răspândească  atât  în  Europa  cât  şi  în  Africa  şi  Asia,  în  pofida  pri¬ 
goanelor  la  care  au  fost  supuşi  creştinii.  Cei  mai  de  seamă  scriitori  bise¬ 
riceşti  au  fost:  Anastasie,  patriarhul  Antiohiei,  Ioan  Scolasticul,  Ioan 

„cel  dintâi  patriarh  ecumenic  al  Constantinopolului“,  Evagrie,  Teodor 
din  Constantinopol,  Ioan  Maxenţiu,  diaconul  Agapet,  prezbiterul  Cosma, 
Leontie  din  Constantinopol,  Leontie  din  Cipru.  în  Apus  au  fost:  Fulgenţiu, 
Marc  Aureliu,  Casiodor,  Gheorghie  Florentie  Grigorie,  arhiepiscop  de 
Turin,  papa  Grigorie  I  şi  Dionisie  Exiguul.  •: 

Rânduielile  şi  slujbele  bisericeşti  au  continuat  să  se  dezvolte,  să  îm¬ 
brace  noi  forme.  A  avut  loc  Sinodul  V  ecumenic  (Constantinopol,  553).  Din 
sânul  Bisericii  s-au  ridicat  o  seamă  scriitori,  atât  în  Răsărit  (Zosim,  pa¬ 
triarhul  Ioan  al  Ierusalimului,  Timotei,  Ioan  Capadocianul,  Epifanie,  Eu- 
tihie,  Chirii  şi  alţi  patriarhi  ai  Constantinopolului)  precum  şi  din  Apus 
(Anastasie  II,  Simah,  Ormisda,  Ioan  I,  Felix  IV,  Bonifaciu  II,  Ioan,  Aga¬ 
pet,  Silveriu,  toţi  papi  ai  Romei).  Biserica  s-a  confruntat  cu  ereziile: 
monofizitismul,  agnosticismul  şi  triteismul. 

Situaţia  Bisericii  în  secolul  al  Vll-lea  este  tratată  mai  rezumativ  (cap. 
IX,  p.  315 — 333).  Şaguna  scrie  despre  monahism,  despre  prigoanele  ce  s-au 
abătut  asupra  creştinilor  din  Ierusalm  (au  fost  duşi  în  robie  de  către 
perşi),  despre  răspândirea  mahomedanismului  şi  prigoanele  la  care  aceş¬ 
tia  au  supus  pe  creştini,  conflictele  dintre  Biserica  apuseană  şi  cea  răsă¬ 
riteană,  scriitori  bisericeşti  mai  însemnaţi.  între  scriitorii  răsăriteni  sunt 
amintiţi  Teofilact,  Sofronie  al  Ierusalimului,  Andrei  Criteanul,  Maxim 
iar  intre  apuseni  Ildefons  de  Toledo,  Iulian,  Teodor  de  Tars  (ajuns  epis¬ 
cop  in  Anglia).  Scrie,  de  asemenea,  despre  slujbele  dumnezeieşti,  dogme, 
ierarhia  bisericească,  sinoadele  locale  şi  Sinodul  VI  ecumenic  (Constan¬ 
tinopol,  681).  Biserica  a  continuat  să  fie  confruntată  cu  ereziile  monote- 
liţilor,  pelagienilor  precum  şi  cu  mahomedanismul. 

în  capitolul  X  (p.  333 — 349)  Şaguna  descrie  „starea  cea  din  afară  a 
Bisericii*4  în  secolul  al  VlII-lea,  suferinţele  la  care  au  fost  supuşi  creş¬ 
tinii  de  către  musulmani,  scriitorii  (Ghermain,  patriarh  al  Constantinopo¬ 
lului,  Cosma  al  Ierusalimului,  Ioan  Damaschinul  şi  Teodor  Studitul),  obi¬ 
ceiurile,  ierarhia  bisericească,  sinoadele  locale  şi  Sinodul  VII  ecumenic 
de  la  Niceea,  „feţele  renumite  din  veacul  al  VlII-lea44  (Ştefan,  monah  din 
Constantinopol,  mucenicul  Constantin,  Petru  mitropolit  al  Damascului, 
Petru  al  Maiumei,  patriarhul  Tarasie  al  Constantinopolului)  şi  ereziile 
care  au  bântuit  în  Biserică  (arianismul,  maniheismul  şi  nestorianismul). 

în  capitolul  XI  (p.  349 — 370)  Şaguna  descrie  situaţia  externă  a  Bi¬ 
sericii  răsăritene  în  secolul  al  IX-lea,  prigoanele  dezlănţuite  împotriva 
creştinilor,  scriitorii  (arhmandritul  Gheorghie,  Metodic,  patriarhul  Fotie, 
Teodor,  Teofan,  Mitrofain,  Teodor  Abucara),  dogmele,  evoluţia  slujbelor 
şi  a  diferitelor  rânduieli  bisericeşti,  ierarhia,  sinoadele,  „feţele  renumite44 
(fraţii  Chirii  şi  Metodie,  patriarhul  Nichifor  al  Constantinopolului,  Meto- 
die  Mărturisitorul,  Ignatie,  patriarhul  Fotie)  şi  ereziile  (nestorianismul, 
monofizitismul,  pavlicianismul  ş.a.). 

în  capitolul  al  XH-lea  (p.  371 — 381),  Şaguna  scrie  despre  Biserica 
din  Polonia,  încreştinarea  ungurilor,  a  ruşilor,  prigoanele  abătute  asupra 
creştinilor  in  veacul  al  X-lea,  despre  scriitorii  bisericeşti  (Simian,  Eutihie, 
Constantin  Porfirogenetul)  şi  dogmele  credinţei. 

în  secolul  al  Xl-lea  (capitolul  XIII,  p.  381 — 393)  Biserica  creştină  a 
continuat  să  se  dezvolte  dar  a  'avut  şi  de  pătimit  „mai  mult  din  partea 

creştinilor,  decât  de  la  păgâni41,  îin  urma  conflictelor  iscate  între  ambi¬ 
ţioşii  papi  ai  Romei  şi  patriarhii  Constantinopolului.  Şi  în  acest  secol  se 
remarcă  un  număr  însemnat  de  scriitori  bisericeşti  (Suidas,  Teofan  al 
Siciliei,  Nichita,  Nil,  Mihail  Cerularie,  Leon  din  Ohrida,  Petru  al  Antio- 
hiei,  Mihail  Psellos,  Gheorghe  Kedrenos,  Teofilact  al  Ohridei  şi  cronica¬ 
rul  monah  Nes  tor  din  Kiev  şi  alţii).  Are  loc  marea  schismă  din  anul  1054. 
Ereticii  pavlicieni  şi  maniheii  se  retrag  în  Bulgaria  şi  Turcia,  măsuri  as¬ 
pre  împotriva  acestora  fiind  luate  de  către  împăratul  bizantin  Alexie  Com- 
nenul. 

Şi  în  secolul  al  XH-lea  (cap.  XIV,  p.  394 — 405)  asupra  Bisericii  s-au 
abătut  numeroase  prigoane,  s-a  adâncit  schisma  între  Biserica  răsări¬ 
teană  şi  cea  apuseană.  Biserica  s-a  confruntat  din  nou  cu  maniheii,  eu- 
tihienii  şi  cu  ,, secta  închinătorilor  de  Dumnezeu11  (întemeiată  de  monahul 
Vasile,  ars  pe  vremea  împăratului  Alexie  Comnen).  Cei  mai  renumiţi 
scriitori  bisericeşti  au  fost:  Eust raţie,  mitropolitul  Niceei,  Eftimie  mo¬ 
nahul,  Teodor  Balsamon,  Teodor  Sirianul,  Ioan  Zonara  ş.a.). 

în  capitolul  al  XV-lea  (p.  405 — 411)  Şaguna  prezintă  situaţia  externă 
a  Bisericii  creştine  răsăritene  în  secolul  al  XlII-lea,  frământările  produse 
de  cruciade  şi  prigoanele  suferite  din  partea  latinilor  care  s-au  extins  în 
răsărit  în  urma  cruciadelor.  Şi  în  acest  secol  se  remarcă  numeroşi  scrii¬ 
tori  bisericeşti,  între  care:  împăratul  Teodor  Lascaris,  Arsenie,  Gherman, 
patriarhi  ai  Constantinopolului,  episcopul  Gheorghe  al  Ciprului  şi  Con¬ 
stantin  Acropolites. 

în  ultimul  capitol  din  volumul  I  (p.  412 — 420)  Şaguna  expune  pe  scurt 
situaţia  externă  a  Bisericii,  prigoanele  la  care  au  fost  supuşi  creştinii  răsă- 
riteni  din  partea  celor  apuseni  şi  a  mahomedanilor,  situaţia  critică  a  im¬ 
periului  bizantin  în  secolul  al  XlV-lea,  învăţătorii  şi  scriitorii  (Teodor  Me- 
tohitul,  Teodul,  Nichifor  Calist,  Grigorie  Palama,  Nicolae  Cabasila,  Ma¬ 
tei  Vlastares,  Ioan  Cantacuzino),  slujbele  dumnezeieşti  şi  starea  ierarhiei. 

în  capitolul  I  (p.  1 — 54)  ,din  volumul  al  doilea,  Şaguna  prezmtă  si¬ 
tuaţia  Bisericii  în  secolele  XV — XIX. 

La  început  scrie  despre  „starea  Bisericii  din  părţile  Răsăritului11  în 
secolul  al  XV-lea,  obligată  din  interese  politice  de  Ioan  al  VUI-lea  Pa- 
leologul  (1425 — 1448),  să  participe  la  Sinodul  unionist  din  Ferrara-Flo- 
renţa  (1438 — 1439),  la  care  împăratul  „  . . .  a  fost  gata  a  jertvi  Sfinţenia 
cea  mare  a  Bisericii11...  (p.  4). 

Cei  care  în  acele  momente  „au  apărat  ortodoxia  răsăriteană  cu  râvnă 
şi  cu  scrieri11  «au  fost  arhiepiscopul  Simeon  al  Tesalonicului,  mitropolitul 
Marcu  al  Efesului  şi  arhidiaconul  constantinopolitan  Mihail  Balsamon, 
canonist,  marele  hartofilax  al  Patriarhiei  ecumenice. 

După  căderea  Constantinopolului  sub  turci  (1453),  Patriarhia  ecume¬ 
nică  a  fost  condusă  de  Ghenadie-Grigorie  Scholarios,  „bărbat  evlavios  şi 
învăţat11  (retras  din  scaun  după  o  păstorire  de  5  ani),  care  la  cererea  sul¬ 
tanului  Mohamed  a  scris  o  „Mărturisire  de  credinţă11),  apoi  de  către  Isidor 
(„bărbat  evlavios  şi  sfânt)  şi  Ioasaf. 

în  subcapitolele  doi  şi  trei  Şaguna  tratează  „folosindu-se  şi  de  Isto- 

ria  bisericească  a  arhimandritului  Inochentie  al  Moscovei,20  despre  Bise¬ 
rica  din  Rusia  în  secolele  XVI — XVIII:  misiunile  de  increştinare  în  noile 
teritorii  cucerite  din  Alaska,  Cazan,  Astrahan  şi  Cerghizia;  ridicarea  mi¬ 
tropoliei  Moscovei  (la  insistenţele  ţarului  Teodor  Ioanovici  pe  lângă  pa¬ 
triarhii  Ioachim  al  Ierusalimului  şi  Ieremia  al  II-lea  al  Constantinopolului, 
aflaţi  in  Rusia  după  milostenie)  la  rang  de  Patriarhie,  în  1589;  instituirea 
Sinodului  permanent  în  1721  şi  desfiinţarea  Patriarhiei  Ruse  de  către 
ţarul  Petru  cel  Mare,  fapt  aprobat  în  1723  de  către  patriarhul  Ieremia 
al  Constantinopolului;  mişcarea  „rascolnicilor*4  sau  a  celor  ce  refuzau 
hotărârile  sinoadelor  din  1655  şi  1656  de  a  se  îndrepta  cărţile  bisericeşti 
slavone  după  originalele  greceşti. 

Subcapitolul  al  patrulea  este  dedicat  Bisericii  Ortodoxe  Rutene.  Ru¬ 
tenii  s-au  încreştinat  în  ritul  ortodox,  în  acelaşi  timp  cu  ruşii,  dar,  după 
ce  au  fost  cuceriţi  de  către  polonezi,  au  fost  siliţi  —  prin  măsurile  luate 
de  regii  Cazimir  cel  Mare,  Alexandru  şi  Sigismund  I,  de-a  lungul  vre¬ 
mii  —  să  îmbrăţişeze  unirea  cu  Biserica  Romei,  la  sinodul  de  la  Brest- 
Litovsk,  în  16 — 20  octombrie  1596,  în  timpul  domniei  lui  Sigismund  III. 

Subcapitolul  al  cincilea  este  închinat  Reformei  din  cadrul  Bisericii 
Apusene,  şi  corifeilor  acesteia  —  John  Wyclif,  Martin  Luther,  Jean  Cal¬ 
vin,  Ulrich  Zwingli  şi  Filip  Melanchton,  amabaptiştilor,  sacinienilor  şi  qua- 
kerilor,  doctrinei  şi  modului  de  vieţuire  al  acestora.  Paragrafele  35  şi 
36  din  acest  subcapitol  tratează  despre  patriarhul  ecumenic  Chirii  Lu- 
caris. 

Capitolul  I  se  încheie  cu  prezentarea  situaţiei  Bisericii  Ortodoxe  din 
Grecia  în  timpul  mitropolitului  Şaguna. 

Capitolul  al  11-lea  —  cel  mai  însemnat  din  acest  volum  —  se  intitu¬ 
lează  „Despre  creştinarea  naţiei  române44  (p.  55 — 268).21  Şaguna  prezintă 


20  Acest  fapt  reiese  din  scrisoarea  pe  care,  la  16  noiembrie  1858,  Şaguna  a 
trimis-o  patriarhului  Rajacic  cu  menţiunea  că,  din  cauza  multor  ocupaţii,  nu  poate 
sa-i  traducă  lucrarea  pe  caie  a  ser. s-o  impolriva  lui  1.  H.  Rădulescu,  intitulată 
„La  traducerea  B.biiei  de  cătie  Heliad*4  (Sibiu,  1858,  44  p.). 

„  . . .  totuş,  din  pr  cina  multelor  mele  ocupaţii  care  nu  îngăduie  nici  un 
răgaz,  cum  sunt,  de  pildă,  nenumăratele  mele  treburi  prezidiale,  consistoriale,  şco¬ 
lare,  pe  urmă  traducerea  istoriei  bisericeşti  de  aihimandntul  Inochentie  al  Moscovei 
pe  care  Sandi  atea  VoasLă  V-ati  indurat  a  mi-o  trimite...*4 

(A.B.M.S.  —  Ş  — -  nr.  2623). 

21  După  cum  remarcă  reputatul  istoric  Keith  Hitchins  (în  op.  cit.,  trad.  rom. 
p.  294 — 2  5):  „O  mare  parte  a  volumului  doi  a  fost  dedicată  Bisericii  Ortodoxe  Ro¬ 
mâne  din  Transilvania  şi  cu  excepţia  Istoriei  Besericci  Românilor  (Buda,  1813),  a  lui 
Petru  Maior,  a  constituit  singura  prezentare  ştiinţifică  a  temei  până  la  începutul 
secolului  al  XX-lea.  Din  nou,  scopul  său  pr  ncipal  a  iost  acela  de  a  instrui.  Nevoile 
studenţilor  săi  de  la  Institutul  teologic  erau  precumpănitoare  In  concepţia  sa  şi  el 
şi-a  aies  cu  grijă  materialul.  Istoria  se  in.ăţişează  adesea  ca  o  culegere  de  texte, 
căci  Şaguna  s-a  străduit  să  prezinte  lungi  extrase  din  documente  oficiale  şi  des¬ 
crieri  detaliate  ale  funcţionarii  administraţiei  bisericeşti.  întrucât  foarte  rar  a  inter¬ 
venit  in  relatare  cu  propr.ile  sale  păreri,  lucrarea  sa  pare  mai  apropiată  de  croni¬ 
cile  secolului  precedent  decât  de  istoriile  moderne.  Totuşi,  el  a  admis  că  scopul 
principal  al  Studiu. ui  istoric  este  cunoaşterea  de  sine  şi  era  convins  că  „modestul 
său  e:ortu  va  da  românilor  posibilitatea  să  ştie  mai  bine  cine  au  fost  şi  ce  pot 
deveni44. 


ANIVERSARE  ANDREI  ŞAGUNA 


63 


situaţia  Bisericii  româneşti,  îndeosebi  a  celei  din  Transilvania  (p.  74 — 
216);  încreştinarea  strămoşilor  noştri  (prin  colonişti  şi  ostaşi  romani)  „din 
vremile  cele  dintâiu  apostoleşti44  (p.  59),  traducerile  româneşti  ale  cărţi¬ 
lor  de  slujbă,  ierarhia  românilor  transilvăneni  (mitropolia  de  Alba  Iulia, 
episcopiile  de  Vad  şi  Geoagiu),  „uniaţia44,  episcopii  sârbi  din  Transilvania, 
episcopul  V'asile  Moga  şi  alegerea  lui  Şaguna  în  scaunul  vlădicesc  al 
Sibiului.  Şaguna  scrie,  de  asemenea,  despre  Biserica  din  Banat,  Cuma- 
nia,  Biharia,  Bucovina  (şi  despre  lipovenii  din  Bucovina)  şi  încheie  cu  pre¬ 
zentarea  Bisericii  din  Principatele  Române  (întemeierea  mitropoliilor, 
episcopiilor,  ierarhi  de  seamă,  mănăstiri  etc.). 

După  cum  se  poate  constata,  multe  din  afirmaţiile  lui  Şaguna  nu  mai 
pot  fi  acceptate,  exceptând  doar  pe  cele  privitoare  la  Biserica  transilvă¬ 
neană  în  timpul  păstoririi  sale.22 

Volumul  al  doilea  al  „Istoriei4*  lui  Şaguna  se  încheie  cu  capitolul  III, 
intitulat  „Despre  Biserică  cu  privire  la  naţia  sârbească**  (p.  268 — 316).  El 
cuprinde  informaţii  istorice  despre  Sf.  Sava,  „întemeietorul  independen¬ 
ţei  Bisercii  sârbeşti44,  Patriarhia  şi  patriarhii  de  Ipec,  mitropolia  de  Car- 
loviţ,  Biserica  din  Voivodina  sârbească,  Banatul  timişorean,  Ungaria,  Slo¬ 
venia,  Croaţia,  mănăstiri,  şcolile  teologice,  Biserica  din  Dalmaţia  ş.a. 

Comparând  „Istoria44  lui  Şaguna  cu  cea  alcătuită  de  Sarnuil  Micu 
Clain,  intitulată  „Cunoştinţă  pe  scurt  a  istoriei  bisericeşti**,23  care  are  la 
bază  Istoria  bisericească  a  lui  Fleury,24  am  constatat  că  ambii  autori  au 
folosit  aceeaşi  metodă  de  expunere,  cronologică,  pe  secole,  a  evenimen¬ 
telor  istorice  consemnate.  Constatările  făcute  lasă  loc  ipotezei  că  Şaguna 
s-a  putut  folosi  şi  de  lucrarea  lui  Fleury,  cea  a  lui  Sarnuil  Micu  Clain, 
păstrându-se  în  manuscris  la  data  tipăririi  „Istoriei44  . . .  ierarhului  sibian. 
Singura  deosebire  între  cele  două  opere  constă  în  faptul  că  Sarnuil  Micu 
expune  mai  pe  larg  problemele  tratate  în  lucrarea  sa.  De  asemenea, 
Şaguna  prezintă  istoria  Bisericii  până  în  timpul  său,  pe  când  manuscrisul 
operei  lui  Sarnuil  Micu  se  încheie  cu  prezentarea  evenimentelor  biseri¬ 
ceşti  petrecute  la  anul  800.  Ceea  ce  au,  însă,  în  comun  cei  doi  autori  este 
dorinţa  de  a  oferi  argumente  ce  serveau  la  dobândirea  autonomiei  Bise¬ 
ricii  româneşti  transilvănene  de  sub  jurisdicţia  Mitropoliei  sârbe  de  la 
Carloviţ,  pentru  Biserica  Ortodoxă  şi  „în  cadrul  unversalismului  cato¬ 
lic4*,  pentru  cea  „unită4*.25 


22  Pr.  Prof.  dr.  Mircea  Păcurariu,  Istoriografia  Bisericii  româneşti  din  Transil¬ 
vania,  în  voi.  „Cont  ibuţii  transilvănene ..  p.  17. 

23  A  fost  alcătuită  la  anul  1789  şi  s-a  păstrat  în  manuscris.  A  fost  publicată 
de  către  arh  m.  Veniamin  Micle  în  rev.  S.T.  I  —  anul  1975,  nr.  5 — 6,  p.  391 — 410; 
II  —  nr.  7—8,  p.  521—535;  III  —  nr.  9—10,  p.  708—728;  IV  —  anul  1976.  nr.  1—2, 
p.  94—119;  V  —  nr.  7—10,  p.  571—588;  VI  —  anul  1977,  nr.  5—8,  p.  477—496;  VII — 
nr.  1 — 2,  p.  61 — 74;  VIII  —  anul  1978,  nr.  1 — 2,  p.  46 — 62:  IX  —  nr.  3 — 4,  p.  271 — 
315;  X  —  nr.  5 — 8,  p.  486 — 518;  XI  —  nr.  9 — 10,  p.  650 — 687.  A  fost  republicată  apoi 
sub  titlul  „Istoiia  bUeric  ască"  de  Sarnuil  Micu,  Transliterare  de  pe  manuscrisul  ori¬ 
ginal  paleografie,  studiu  introductiv,  note  şi  glosar  de  arhim.  Veniamin  Micle,  Bu¬ 
cureşti,  1993,  296  p. 

24  Vezi:  Pompiliu  Teodor,  Interferenţe  iluministe  europene  (cap.  Traducerile  şi 
prelucrările  lui  Sarnuil  M  eu  din  opera  Iui  Claude  Fleury),  Editura  Dacia,  Cluj-Na- 
poca,  1984,  p.  105 — 118. 

25  Idem,  p.  106. 

Comparativ  cu  „Bisericeasca  istorieu  a  mitropolitului  Meletie  al  Ate¬ 
nei,  „Istoria"  lui  Şaguna  este  diferită  atât  ca  metodă  de  expunere  cât  şi 
—  în  mare  parte  —  ca  şi  conţinut.  Totuşi,  în  unele  cazuri,  Şaguna  re¬ 
produce  pasaje  întregi  din  opera  lui  Meletie,  fără  însă  a  face  cuvenita 
menţiune  în  notele  bibliografice.  Vom  menţiona  doar  câteva  diin  acestea: 
„Despre  începutul  Bisericei  legei  cei  vechi",  Facerea  omului,  potopul, 
turnul  Babei,  primirea  Legii  pe  muntele  Sinai,  Moise,  „închipuire  îna- 
intevestitoare  a  lui  Hristos",26  Sinagoga  şi  preoţii  iudeilor,27  Despre  proo¬ 
rocii  şi  prooroci.28  Pe  când  Meletie  expune,  în  spaţii  ample,  istoria  Bise¬ 
ricii  creştine  atât  a  celei  din  Răsărit  cât  şi  din  Apus,  Şaguna  se  rezumă 
doar  la  a  face  numai  unele  referiri  la  istoria  Bisericii  apusene.  „Istoria"  lui 
Şaguna  are  în  plus  şi  capitolele  „Despre  creştinarea  naţiei  româneşti"29 
şi  „Despre  Biserică  cu  privire  la  naţia  sârbească". 

Şi  alte  câteva  exemple  din  cuprinsul  celor  trei  opere  ne  vor  edifica 
atât  asupra  asemănărilor  cât  şi  asupra  deosebirilor  existente  între  ele. 
Scriind  despre  ereticii  şi  ereziile  ce  au  confruntat  Biserica  lui  Hristos 
de-a  lungul  veacurilor,  Şaguna  o  face  succint,  pomenindu-i  nominal  şi 
redându-le  foarte  pe  scurt  învăţătura.  Meletie  expune,  însă,  pe  larg  istoricul 
ereziilor,  pomenindu-i  şi  pe  Sfinţii  Părinţi  care  au  luat  atitudine  împo¬ 
triva  lor,  combătându-le  cu  vehemenţă.  Prin  dimensiunile  ce  urma  să  i  le 
confere  operei  sale,  Samuil  Micu  se  situează  pe  o  linie  de  mijloc,  mai  mo¬ 
derată,  în  ce  priveşte  extensia  expunerilor.  Şi  în  alte  expuneri  cei  trei 
autori  procedează  la  fel.  Meletie  descrie  cu  lux  de  amănunte  dezbaterile 
Sinoadelor  ecumenice,  pe  când  Şaguna  redă  doar  ceea  ce  este  demn  de 
reţinut  din  desfăşurarea  acestora  , adică  cine  le-a  convocat,  anul  la  care 
au  avut  loc,  participanţi,  dezbateri  şi  hotărârile  însemnate  care  au  fost 
luate.  în  multe  din  expunerile  sale,  Şaguna  este  tributar  lui  Meletie. 

Scriind  despre  Sfinţii  Părinţi  şi  scriitori  bisericeşti,  Andrei  Şaguna 
şi  Meletie  al  Atenei  menţionează  întâmplări  din  viaţa  şi  activitatea  aces¬ 
tora  precum  şi  operele  pe  care  le-au  lăsat.  în  plus,  Samuil  Micu  menţio¬ 
nează  operele  acestora  care  au  circulat  în  româneşte,  precizând  şi  lu¬ 
crările  pe  care  le-a  tradus  personal.  Este  un  amănunt  important,  pe  care 
credem  că  l-au  valorificat  biografii  corifeului  Şcolii  ardelene. 

Aceste  sumare  aprecieri  ne  oferă  posibilitatea  să  afirmăm  că,  prin 
dimensiunile  la  care  a  fost  concepută,  „istoria"  mitropolitului  Andrei  Şa¬ 
guna  poate  fi  socotită  primul  „compendiu"  sau  o  sinteză  de  Istorie  Bise¬ 
ricească  Universală  —  „menită  de  a  cuprinde  liniile  cele  de  căpetenie 


26  Andrei  Şaguna,  Istoria  . . .,  voi.  I,  p.  2 — 6;  Meletie,  Bisericeasca  istorie,  to¬ 
mul  I,  partea  I,  p.  4 — ’O. 

27  Andrei  Şaguna,  op.  c  t„  voi.  I,  §  8,  p.  6 — 7;  Meletie,  op.  cit.,  tomul  I,  par¬ 
tea  I,  §  2,  3,  4,  p.  11—12. 

28  Andrei  Şaguna,  op.  cit.,  voi.  I,  §  14,  p.  13 — 14;  Meletie,  op.  cit.,  tomul  I, 
partea  I,  Introducere,  cap.  VII,  §  4 — 5,  p.  22. 

29  în  „Prefaţa"  alcătuită  la  „Bisericeasca  istorie",  mitropoHul  Veniamin  Cos- 
tachi  face  precizarea  că  Meletie  al  Atenei  a  întocmit  „şi  o  pre  cur  are  de  Istoria 
Bes  ricei  Dacoromâne  întru  un  suplement,  care  este  cu  osebire  interesantă  pentru 
f ieşi  care  Român44  (p.  XV).  Această  „prescurtare"  nu  este,  insă,  tipărită  nici  în  edi¬ 
ţia  din  1783  şi  nici  in  cea  de  la  Iaşi. 

ale  Istoriei  Bisericii  răsăritene**30  —  elaborată  de  un  istoric  român.  De  ase¬ 
menea,  trebuie  să  menţionăm  că  „Istoria**  lui  Şaguna  —  care,  cu  excep¬ 
ţiile  semnalate,  respectă  rigorile  ştiinţifice  ale  timpului  —  este  prima 
lucrare  de  acest  fel  care  a  văzut  lumina  tiparului  în  Transilvania,  îm¬ 
plinind  importante  rosturi  atât  în  învăţământul  teologic  ortodox  transil¬ 
vănean  cât  şi  în  lupta  pentru  afirmarea  autonomiei  bisericeşti  a  româ¬ 
nilor  ardeleni. 

Prin  opera  mitropolitului  Andrei  Şaguna,  istoriografia  bisericească 
românească  s-a  integrat  în  sfera  de  cercetare  a  istoriografiei  europene, 
prin  prezentarea  ştiinţifică  a  unor  mărturii  autentice,  prin  utilizarea  cri¬ 
tică  a  izvoarelor,  cărora  autorul  s-a  străduit  să  le  ofere  şi  explicaţiile  de 
rigoare. 

Prin  opera  sa,  Şaguna  se  înscrie  pe  linia  tradiţiei  istoriografiei  bi¬ 
sericeşti  iniţiate  de  Mathias  Flacyus  Illyricus  dar  totodată  se  încadrează 
şi  în  exigenţele  noului  curent  istoriografie  european,  ocupând  un  bine¬ 
meritat  loc  în  galeria  istoricilor  transilvăneni  şi  putând  fi  socotit  drept 
„părintele  istoriografiei  modeme  bisericeşti**  la  români. 

Diacon  lector  Drd.  Pavel  Cherescu 


30  Andrei  Şaguna,  op.  cil.,  voi.  II,  p.  4. 

LOCUL  EDUCAŢIEI  ÎN  CULTURA  POPORULUI  ROMÂN 
VIZIUNEA  MITROPOLITULUI  ANDREI  ŞAGUNA 

€ 

Astăzi  când  intelectualitatea  românească  se  află  în  permanentă 
căutare  de  „modele  europene"  pentru  integrarea  în  „marea  cultură"  a 
zilei,  considerăm  absolut  necesară  o  privire,  fie  şi  numai  de  suprafaţă, 
asupra  conţinutului  educaţiei  în  gândirea  teoretică  şi  practică  a  Mi¬ 
tropolitului  Andrei  Şaguna.  Şi  aceasta  cu  atât  mai  mult  cu  cât,  pentru 
ardeleni  in  primul  rând,  vrednicul  vlădică  ortodox  conferă  prima  con¬ 
cepţie  românească  asupra  educaţiei,  bazată  nu  pe  pedagogie  ca  „ştiin¬ 
ţă1*  —  în  primul  rând  —  ci  pe  pedagogie  ca  rezultat  al  trăirii  şi  ac¬ 
ţiunii  în  cadrul  colectivităţii  naţionale.  Viziunea  lui  Şaguna  nu  este 
aceea  a  unei  ştiinţe  de  dragul  ştiinţei,  nici  a  unei  arte  de  dragul  artei, 
ci  a  unei  ştiinţe  puse  în  slujba  înnobilării,  întăririi  şi  afirmării  Nea¬ 
mului  românesc  din  Transilvania,  prea  ades  „netolerat"  de  intoleranţi 
şi  neadmis  în  circuitul  de  valori  „europene"  din  acei  ani  de  fierbinte 
reformă  socio-politică. 

Că  Andrei  Şaguna  a  înţeles  de  la  început  misiunea  sa  în  „dieceza" 
transilvană,  ne-o  relevă  cuvântarea  sa  ce  o  ţine  cu  ocazia  solemnităţii 
hirotoniei  sale  întru  episcop,  la  Carloviţ,  în  18  aprilie  1847,  în  faţa 
mitropolitului  Rajacici  şi  a  Episcopilor  Eugen  Ioanovici  al  Darlstatului 
şi  Ştefan  Popovici  al  Vârşeţului,  care  „conlucrează"  şi  ei  la  hirotonia 
sa:  „Important  şi  foarte  important  e  pentru  mine  evenimentul  la  care 
iau  astăzi  parte!  căci  se  doreşte  cu  episcopia  mea,  a  ajunge  la  intro¬ 
ducerea  şi  statornicia  cuviinciosului  rând  bun  al  unei  numeroase,  dar 
de  multe  şi  felurite  fatalităţi  zguduite  diecese,-  ori  să  spun  cu  alte  cu¬ 
vinte:  se  cere  de  la  mine,  ca  prin  ocârmuirea  mea,  să  se  pună  în  lu¬ 
crare  reînvierea  diecesei  noastre  transilvane,  şi  ca  reînvierea  aceasta 
să  corespundă  trebuinţei  bisericii,  mântuirii  poporului  şi  spiritului  tim¬ 
pului  (...).  Tu  Doamne  ştii,  că  către  scopul  meu  a  alerga  doresc:  pre 
românii  transilvăneni  din  adâncul  lor  somn  să-i  deştept,  şi  cu  voie 
către  tot  ce  e  adevărat,  plăcut  şi  bun  să-i  trag".1 

Este  întâia  exprimare  a  unui  program  de  păstorire  pe  care  o  face 
episcopul  Andrei  Şaguna.  Şi  fără  îndoială  că  atunci  când  se  referă  la 
Biserică,  neam  şi  contemporaneitate,  arhiereul  gândeşte  fiecare  ac¬ 
ţiune  a  sa  raportată  la  nivelul  acestor  trei  direcţii.  Identificat  cu  mi¬ 
siunea  sa  el  o  concepe  in  mod  constructiv,  şi  chiar  reformator,  fără  ca 
din  aceasta  să  facă  un  titlu  de  glorie  ci  rămânând  mereu  în  smerenia 
păstorului  identificat  cu  toate  nevoile  spirituale,  cu  toate  neajunsurile 
materiale,  cu  toate  năzuinţele  politico-naţionale  ale  turmei  încredin¬ 
ţate  grijei  şi  înţelepciunii  sale  întărite  de  harul  Duhului  Sfânt. 

Pentru  Şaguna,  rolul  social  al  Bisericii  era  cu  precădere  unul  spi¬ 
ritual  şi  moral.  Datoria  ei  este  să  ofere  credincioşilor  valori  etice  ba¬ 
zate  pe  adevăruri  creştine  universale  pentru  a-i  călăuzi  în  existenţa 
lor  de  zi  cu  zi,  atât  ca  persoane  individuale  cât  şi  ca  membri  ai  unei 


1  POPEA,  Nicolau:  *  Arhiepiscopul  şi  Metropolitul  Andreiu  Baron  de  Şaguna1*,. 
Sibiu,  1879,  pg.  37—38,  40. 

naţiuni.2  El  afirma:  „Monumentele  -  materiale  ale  unui  period  cult  se 
pot  nimici  prin  mâini  barbare,  şi  o  naţie  liberă  se.  poate  lipsi  de  liber¬ 
tate  prin  nişte  legi  draconice,-  însă  monumentele  spirituale  şi  moravu¬ 
rile  cele  morale,  precum  şi  valoarea  lor  rămân  pentru  toţi  timpii  ne- 
răsturnabile,  căci  acestea  sunt  mai  presus  de  orice  putere  silnică  şi  fi¬ 
zică?  de  ele  nu  se  poate  atinge  mâna  barbarului?  furul  nu  le  poate  fura, 
moliile  nu  le  pot  mânca".3  In  planul  acestui  activism  social  se  înscrie 
acţiunea  de  structurare  formală  a  unui  sistem  şcolar,  bazat  pe  „princi¬ 
piul  confesional",  dovedind  că  pricepe,  mai  bine  decât  oricare  altul  de 
până  la  el,  că  lucrarea  de  instruire  trebuie  dublată  mereu  de  aceea  de 
formare  duhovnicească,  menită  să  realizeze  adevăratul  om,  omul  do- 
xologic,  ancorat  în  cunoaşterea  lui  Dumnezeu,  fără  de  care  nu  există 
altfel  cunoaştere. 

Anii  de  şcoală  pe  care-i  însumase  —  absolvind  Dreptul  şi  Filoso- 
fia  la  Pesta  (1826 — 1829)  şi  teologia  la  Seminarul  ortodox  din  Vârşeţ 
(din  1829)  —  experienţa  predării  la  catedră  —  la  Seminarul  teologic 
de  la  Carloviţ  şi  din  1842,  în  secţia  română  a  Seminarului  teologic 
din  Vârşeţ,4  precum  şi  amplele  sale  preocupări  cărturăreşti,  îl  reco¬ 
mandau  pe  Şaguna  ca  un  bun  teoretician  al  pedagogiei.  „Dar  nu  căr- 
turăria,  prin  ea  însăşi,  constituie  nota  specifică  a  personalităţii  sale 
literare,  cât  mai  ales  concepţia  pilduitoare  după  care  a  înţeles  s-o 
pună  în  valoare.  Şaguna  n-a  înţeles  să-şi  păstreze  erudiţia  pentru  sine, 
nici  s-o  drămuiască  în  migăloase  doze  exegetice.  El  a  înţeles  să  sta¬ 
tueze  o  altă  normă  de  interpretare  a  îndeletnicirii  scriitoreşti,  atunci 
când  ea  este  o  zestre  a  arhiereului  (...)•  Episcopul,  chiar  atunci  când 
este  un  om  învăţat,  preţuitor  de  singurătate  şi  de  meditaţie,  are  dato¬ 
ria  să  rămână  pe  linia  apostolatului.  Să  se  pătrundă  de  toate  proble¬ 
mele  vremii  şi  de  toate  nevoile  turmei  sale.  Să  fie  mai  mult  un  PE¬ 
DAGOG  AL  TUTURORA  (s.n.),  decât  un  creator  pe  seama  câtorva  ini¬ 
ţiaţi".5 

Izvorul  cel  mai  de  seamă  al  analizării  concepţiei  sale  asupra  edu¬ 
caţiei  îl  constituie  „Circularele  şcolare1',  cele  care  pot  concura  oricând 
într-o  posibilă  colecţie  „Monumenta  Pedagogica  Romaniae"  cu  ori¬ 
care  alt  tratat  de  Pedagogie,  Didactică  sau  Metodică.  Ele  „nu  sunt 
simple  strădanii  de  ordin  oficial6  ci  sunt  rod  al  frământărilor  sale  de 
zi  cu  zi,  constituându-se  astfel  în  parte  constitutivă  a  istoriei  revigo¬ 
rării  virtuţii  româneşti  pe  meleaguri  transilvane.  Ele  sunt  în  aceeaşi 
vreme  şi  ordine  de  zi  pe  un  front  al  luptei  pentru  restaurarea  şi  întă¬ 
rirea  educaţiei  şi  culturii  în  familia  românească  creştin-ortodoxă  din 
Ardeal . . .  Pentru  că  în  mare  majoritate  în  destinatarii  circularelor 


2  HITCFINS,  Keith:  „Ortodoxie  şi  Naţionalitate44  —  Andrei  Şaguna  şi  ro¬ 
mânii  din  Trans  lvania,  1846 — 1873?  Ed.  Univers  Enciclopedic,  Buc.,  *1995,  pg.  285. 

3  ACTELE  privitoare  la  urzirea  şi  înfiinţarea  asociatiunei  transilvane  pentru 
literatura  română  şi  cultura  poporului  român,  Sibiu,  1862,  pg.  47. 

4  PACURARIU,  Pr.  Prof.  Univ.  Dr.  Mircea,  „Dicţionarul  teologilor  români4*. 
Ed.  Univers  Enciclopedic,  Buc.,  1996,  pg.  431. 

5  TULBURE,  Gh.  „Mitropolitul  Şaguna**,  Sibiu,  1938,  pg.  V— VI. 

6  Idem,  Op.  cit.,  pg.  VII — VIII.  ....  .. 

sunt  cuprinse  toate  pârghiile  necesare  dinamizării  educaţiei  unui 
neam:  preot,  familie,  dascăl,  copil.  Pe  fiecare  Şaguna  îi  încadrează  în 
acest  amplu  proces  de  organizare  a  şcolilor  şi  revigorare  a  învăţă¬ 
mântului.  „Prin  lot  ceea  ce  a  realizat  —  sporirea  numărului  de  şcoli  la 
sate,  înzestrarea  cu  materiai  didactic,  mobilier,  rechizite,  cubajul  să¬ 
lilor  de  clasă,  alcătuirea  programei  analitice  şi  a  orarului,  problema 
frecvenţei,  problema  controlului  şcolar,  cursurile  de  adulţi,  conferin¬ 
ţele  învăţâtoreşti,  pregătirea  învăţătorilor,  colaborarea  factorilor  edu¬ 
caţiei,  fundamentarea  acţiunii  educative  pe  iubire  şi  încredere,  in¬ 
tr-un  cuvânt  culturalizarea  poporului  —  el  devine  organizatorul  şcoa- 
lei  poporale ,  temelia  ei  şi  pedagogul  tuturor ?  Prin  puternicul  accent 
pe  care-1  pune  pe  principiul  confesional  (amplu  întărit  prin  circularele 
din  24  aprilie  1852  şi  19  aprilie  1880, 8  precum  şi  prin  efortul  susţinut 
pe  care  Şaguna  îl  consacră  problemei  autonomiei  şcolare  în  raport  cu 
Stalul,9  el  situează  din  capul  locului  problema  şcolară  în  cadrul  mari¬ 
lor  revendicări  naţionale  care  constituiseră  puncte  forte  ale  progra¬ 
mului  votat  în  adunarea  de  pe  Câmpul  Libertăţii  de  la  Blaj  la  4/15 
mai  1848,  la  care  luase  parte  în  mod  activ. 

încă  înainte  de  hotărârile  Sinodului  convocat  de  Şaguna  în  pri¬ 
măvara  anului  1850,  fără  îndoială  borna  de  hotar  în  viitoarea  configu¬ 
rare  a  învăţământului  transilvan,  arhiereul  fovmulează  ca  primă  măsu¬ 
ră  educativă  îndemnul  spre  cunoaştere,  spre  căpătarea  de  învăţătură, 
adresat  poporului  şi  clerului  ortodox  în  24  februarie  1848:  „Dar  ştiind 
eu  ce  lipsă  mare  are  poporul  nostru  de  a  căpăta  învăţătură,  de  a  se 
desăvârşi  şi  a  se  lumina,  poftesc  pe  întreaga  iubită  preoţime  să  se  ne- 
voiască  a  întocmi  şi  a  spune  cuvântări  bisericeşti,  adică  a  invăţa  şi  a 
lumina  pe  poporenii  noştri,  ca  prin  aceea  din  necovârşire  la  covârşire 
şi  din  ruginită  negură  a  neştiinţelor,  în  care  prin  curgerea  nenumăra¬ 
telor  veacuri  spre  paguba  universală  până  în  ziua  de  astăzi  se  află,  la 
limanul  cel  liniştit  al  ştiinţelor  şi  al  luminării  să  se  aducă  şi  aşa  să  se 
preschimbe  în  popor  „cultivat",  pe  lângă  celelalte  popoare  luminate. “,0 

Privirea  arhiereului  a  vizat  două  instituţii  şcolare:  seminarul  teolo¬ 
gic  şi  şcoalele  poporale.  Seminarul  funcţiona  sub  forma  unui  „aşa  nu¬ 
mit  curs  de  preoţie  de  6  luni"  pe  baza  rescriptului  împăratului  Fran- 
cisc  I  din  10  mai  1816,  nr.  1281,  care  dispunea  printre  altele:  ,,ca  în 
locul  reşedinţei  episcopiei  să  se  ridice  un  seminariu,  spre  acest  scop 
să  se  cumpere  o  casă  potrivită  şi  să  se  întocmească  o  instrucţiune  co¬ 
respunzătoare".  Scopul  seminarului  era  „a  cresce  un  număr  de  tineri, 
care  la  început  se  statorise  de  24,  pentru  preoţime  şi  pentru  promo¬ 
varea  culturei  poporului  român  (...)".*  11  Şaguna  face  vie  această  ho¬ 
tărâre,  sporind  cursul  de  la  6  luni  la  un  an,  introducând  ordine  în  frec- 


7  GHERMAN,  Septimia  P.,  „Şcoala  şaguniană  şcoală  a  poporului14,  Sibiu,  1946, 

pg.  6. 

8  Cf.  Tulbure,  Gh.,  Op.  cit.,  pg.  92 — 93. 

9  Idem,  Op.  cit.,  pg.  94 — 97. 

10  POPEA,  Nicolau,  Op.  cit.,  pg.  308 — 309,  Gh.  Tulbure,  Op.  cit.,  pg.  88.  Este 
vorba  de  C  rculara  119/24.11.  1848. 

11  POPEA,  Nicolau,  Op.  cit.,  p.  309. 

ventarea  cursurilor  pe  care  le  şi  structurează  în  două  semestre,  ur¬ 
mate  de  examen.  Aceste  dispoziţii,  extrem  de  bine  puse  la  punct,  le 
însoţeşte  mai  apoi  şi  cu  îndrumări  de  ordin  didactic-moral:  „şi  fiindcă 
scopul  şcoalelor  clericale  nu  se  cuprinde  numai  în  aceea  că,  clericii 
să  înveţe  studiile  teologice,  ci  scopul  acelora  este  încă  şi  aceea,  ca  să 
se  vază,  dacă  au  clericii  chemare  către  treapta  preoţească,  care  se  des¬ 
copere  prin  purtarea  şi  aplicarea  lor  către  unele  fapte,  —  pentru  aceea, 
pe  lângă  predarea  bună  şi  sârguitoare  a  studiilor,  datori  vor  fi  profe¬ 
sorii  a  avea  ochiu  privitor  asupra  purtării  şi  aplicării  clericilor  în  şi 
afară  de  şcoală  şi  biserică,  şi  pe  cei  nebăgători  de  seamă  la  morali¬ 
tate,  întâi  şi  a  doua  oară  să-i  dojenească,  iar  a  treia  oară  să-i  arate 
mie.  încă  vor,  păzi  profesorii,  ca  tot  insul  dintre  clerici  să  aibă  studiile 
frumos  scrise  cu  mâna  sa.  Pe  clerici  nu  e  iertat  a-i  taxa  sub  nici  un 
chip,  drept  aceea  cele  trebuincioase  pentru  şcoală  se  vor  împlini  tot¬ 
deauna  din  fondul  clerical11.12  (17/29  oct.  1849).  Tot  acum  Şaguna  întă¬ 
reşte  colectivul  profesoral  cu  Ioan  Hania,  Dr.  Grigorie  Pantazi,  pre¬ 
cum  şi  Sava  Popovici  Barcianu,  aceste  dispoziţii  făcând  începutul  ridi¬ 
cării  seminarului  la  un  nivel  intelectual  însemnat.  Şaguna  ştia  că  un 
păstor  sănătos  moral  şi  intelectual  putea  păstori  şi  întări  turma  în 
moralitatea  şi  ştiinţa  ei.  El  este  mereu  atent  şi  asupra  aspectelor  ma¬ 
teriale  ale  seminarului  şi  seminariştilor,  punând  bazele  —  la  1853  — 
„Fundaţiei  Francisc  Iosefine“,  dar  poartă  şi  grija  atenţiei  cu  care  se¬ 
minariştii  trebuie  să  privească  viitoarea  lor  misiune.  De  altfel,  citind 
îndrumările  pe  care  el  le  dă  profesorilor  şi  învăţăceilor  seminarişti,  se 
poate  remarca  tăria  cu  care  Şeguna  afirmă  parcă  în  fiece  cuvânt  spusa 
anticului  Aristotel:  „cine  se  pregăteşte  este  deja11  . . . 

Şcolile  poporale  —  al  doilea  obiectiv  instituţional  major  al  poli¬ 
ticii  şcolare  a  Mitropolitului  Şaguna  —  ajunseseră  de  la  1837,  în  urma 
unei  „ordonaţiuniu  a  guvernului  ardelean  sub  inspecţia  supremă  a  epis¬ 
copului  romano-catolic  de  Alba  Iulia.i3  Această  situaţie  nu  se  putea 
împăca  cu  idealurile  de  autonomie  şcolară  şi  bisericească  a  vrednicu¬ 
lui  arhiereu  român.  De  aceea  la  1  septembrie  1849  „deputaţii  naţiunei 
române"  exprimă  într-o  petiţie  —  referindu-se  mai  întâi  la  bunăstarea 
şcolilor  celorlalte  naţionalităţi  —  cererea,  ca  şi  pe  seama  naţiunii  ro¬ 
mâne,  până  la  o  ulterioară  organizare  a  şcolilor  să  se  înfiinţeze  o  fa¬ 
cultate  juridică  la  Blaj,  „cuprinzând  şi  o  catedră  pentru  învăţarea  re¬ 
ligiei  neuniteV4  De  aceea,  hotărârea  Sinodului  eparhial  din  primăvara 
anului  1850  vine  ca  o  consecinţă  fireasca,  atât  a  dorinţei  de  autonomie 
a  şcolilor  româneşti,  cât  şi  a  „mărimei  şi  ponderesităţii  creşterii  tine¬ 
rime!  şi  a  preoţirii  învăţătorilor  celor  de  lipsă“.  Apoi  în  3  puncte  se 


12  „MITROPOLITUL  ANDREIU  BARON  DE  ŞAGUNA"  —  Scriere  comemorativă 
la  serbarea  centenaiă  a  naşterii  lui,  Sibiu,  1909,  pg.  145 — 146.  („Viaţa  şi  laptele  Mi¬ 
tropolitului  Andreiu  Şaguna41,  art.  semnat  de  Ioan  Lupaş). 

13  Idem,  nota  3,  pg.  151,  ci  And:  „Actele  Sinodului  bisericii  gr.  răsăritene  hi 
Ardeal  din  anul  1864U,  pg.  65. 

14  POPEA.  Nicolau:  „Memorialul  Archicpiscopului  şi  Mitropolitului  Andreiu 
baron  de  Şaguna  sau,  luptele  naţionale  politice  ale  Românilor,  1846 — 1873,  voi.  I, 
Sibiu,  1889,  pg.  360—363. 

rânduieşte  ca  fiecare  protopop  („tot  insul  dintre  protopopi'4)  să  aco¬ 
pere  şi  funcfia  de  inspector  şcolar,  şcoala  clericală  a  diecezei  să  se 
prefacă  într-un  institut  teologic  pedagogic  şi  prescrie  manualele  pen¬ 
tru  şcoala  sătească.  Tot  aici,  in  actele  soborului  Bisericii  ortodoxe  din 
Ardeal  din  anul  185015  se  face  referire  şi  la  necesitatea  înfiinţării  pen¬ 
tru  Români  a  şcoalelor  reale,  gimnaziale,  academice  şi  a  unei  univer¬ 
sităţi.  însuşi  Şaguna  preia  pe  sine  sarcina,  nu  uşoară,  a  purtării  de  gri¬ 
jă  şi  a  stăruirii  în  realizarea  acestui  program  de  şcolarizare.16 

Se  vădeşte  din  nou  grija  deosebită  pe  care  Şaguna  o  acordă  vii¬ 
torilor  dascăli  de  şcoală  şi  viitorilor  preoţi.  El  a  înţeles,  mai  bine  ca 
mulţi  alţii  de  până  la  el  şi  de  după  el,  că  niciodată  nu  se  va  putea  ri¬ 
dica  naţia  şi  nici  menţine  Biserica,  dacă  în  cadrul  slujirii  pedagogice 
nu  vor  fi  implicaţi  oameni  cu  ştiinţă  de  carte  şi  frică  de  Dumnezeu. 
Pe  lângă  aceste  hotărâri  de  organizare  instituţională,  o  circulară  din 
23  martie  1850  (Nr.  193/1850)  vine  să  întărească  pe  deplin  convinge¬ 
rea  că  Şaguna  începuse  „ofensiva"  luminării  neamului  românesc  din 
Transilvania  cu  toate  mijloacele  pe  care  slujirea  sa  de  arhiereu  (une¬ 
ori  chiar  de  etnarh  al  naţiei  române  subjugate  în  propria-i  ţară)  i  le 
putea  conferi.  El  îndeamnă  pe  păstorii  ce-i  are  sub  oblăduire  ca,  potri¬ 
vit  poruncii  lui  Hristos,  să  păstorească  şi  să  iubească  turma,  arătând 
aceasta  în  trei  chipuri:  „cu  gândul,  cu  cuvântul  şi  cu  fapta;  cu  gândul, 
ca  neîncetat  să  se  roage  lui  Dumnezeu  pentru  turmă;  cu  cuvântul,  ca 
să  o  înveţe  pe  aceea,*  cu  fapta  ca  să  nu  cruţe  osteneală  pentru  susţi¬ 
nerea  întregimei  ei'*.p  El  înştiinţează  mai  apoi  „că  Soborul  eparhial  în 
încheerea  sa  a  16-a  au  hotărât  că  —  dacă  catehizarea  în  zile  de  du¬ 
minici  şi  sărbători  s-ar  reînnoi,  şi  cu  prilejul  acela  Preoţimea  ar  aduce 
aminte  poporului,  pe  lângă  învăţăturile  bisericeşti,  adeseori  şi  ordonă¬ 
rile  înaltului  Guvern  şi  învăţăturile  arhiereşti,  auzindu-le  de  multe  ori 
poporul,  ş-ar  folosi  prea  mult  cu  ele,  —  să  demând  Preotimei,  în  nu¬ 
mele  Soborului,  ca  să  ţină  în  zile  de  Dumineci  şi  Sărbători  CATEHI- 
SAŢIE,  ca  apoi  cu  atât  mai  mult  să  se  întărească  moralitatea,  adică 
purtarea  cea  bună  şi  prin  aceasta  ascultarea  şi  împlinirea  poruncilor 
celor  mai  înalte  ale  Guvernului.  (...)  vă  poftesc  şi  vă  demând  tutu¬ 
rora,  ca  Catehizarea  aceasta  în  chipul  cel  de  la  Sobor  hotărât  să  o  in¬ 
troduceţi  şi  sfânt  să  o  păziţi;  la  care  veţi  fi  dator  a  păzi  blândeţe  şi 
răbdare,  având  râvnă  şi  nizuinţă  precum  şi  iubire.  (...)“. 18  După  această 
poruncă  de  ansamblu,  Şaguna  adresează  câteva  cuvinte  în  mod  ex¬ 
pres  preoţilor,  scoţând  astfel  circulara,  din  ceea  ce  am  numi  „limbaj 
oficial".  Ei  pare  foarte  aproape  de  ei,  un  fel  de  frate  mai  mare.  Rugă¬ 
mintea  lui  poartă  în  sine  şi  blândeţea,  dar  şi  autoritatea  care  l-au  şi 
impus  de  altfel  pe  Şaguna  in  conştiinţele  noastre:  „Să  nu  vă  scârbeas¬ 
că  rogu-vă  însărcinarea  aceasta.  Ştiu  eu  prea  bine  că  voi  toată  săptă- 


15  Pg.  44 — 46  în  Actele  Sinodului  din  1850, 

16  Cf.  Ioan  Lupaş:  „Mitropolitul  Andreiu  Baron  de  Şaguna*4,  Ed.  citată,  pg. 
152 — 153. 

17  TULBURE,  Gh.:  Op.  cit.,  pg.  243. 

18  Idem,  Op.  cit.,  pg.  245. 

mâna  lucraţi  cu  mâinile  voastre,  ca  să  aveţi  pâinea  cea  de  toate  zilele; 
ştiu  eu  şi  aceea  preabine,  că  şase  zile  usturându-vă  căldura  văzduhu¬ 
lui  la  moşiile  voastre,  abia  aşteptaţi  a  şaptea  zi,  ca  să  vă  odihniţi  şi 
în  care  vă  câştigaţi  nouă  puteri  pentru  lucrurile  săptămânii  viitoare; 
toate  acestea  şi  acestora  asemenea  le  ştiu  eu?  însă,  Iubiţilor,  tocma 
pentru  aceea,  ca  să  se  mire  tot  insul  de  bunătatea  Românului  şi  a  Preo- 
ţimei  româneşti,  vă  rog  ca  să  împliniţi  sarcina  aceasta  pentru  Preai 
Mărirea  Tatălui  ceresc,  pentru  bucuria  Prea'naltului  Împărat,  pentru 
binele  poporenilor  noştri,  şi  pentru  a  noastră  mângâiere  şi  cinste."19 
Cere  însă,  în  aceeaşi  măsură,  iubitei  sale  turme  să  1  ie  şi  ea  factor  ac¬ 
tiv  în  realizarea  catehizaţiei,  făcând  din  ea  partener  viabil  în  propo^ 
văduire:  „alergaţi  cu  toţii  mici  şi  mari  la  Sfânta  Biserică  în  zilele  de 
Duminică  şi  Sărbătoare,  daţi  pildă  bună  tinerimei  voastre  şi  o  opriţi  ca 
nişte  părinţi  zdraveni,  de  orice  lucru  slab,  şi  de  anume  jocuri,  care 
dânsa  pe  vremea  Sfintei  Liturghii  sau  a  Catehizaţiei  ar  vrea  să  le  facă, 
daţi  fiilor  şi  fiicelor  voastre  încă  de  acasă  învăţătură,  ca  cu  frica  lui 
Dumnezeu  şi  cu  băgare  de  seamă  să  asculte  învăţăturile  catehetice  şi 
cu  evlavie  să  se  poarte  în  Biserică.  Arătaţi-vă,  cu  fapta  că  sunteţi  oa¬ 
meni  copţi  şi  primitori  de  sfatul  meu  Arhipăstoresc  (  ...)".2U  Pentru  că 
am  amintit  deja  că  fiecare  circulară  are  şi  o  parte  metodică  —  pe 
lângă  cea  didactico-pedagogică,  —  vom  arăta  că  şi  în  această  Circula¬ 
ră,  Şaguna  propune:  „Catehizaţia  aceasta  să  se  facă  totdeauna  după 
prânz  la  două  ceasuri  şi  să  fie  un  ceas,  apoi  să  se  săvârşească  după 
tipic  Rugăciunea  de  seară4,  înşirând  şi  materialul  necesar  realizării 
unui  plan  catehetic:  „Invă;ătura  creştinească"  (tipărită  în  catehismul 
de  la  Sibiu  şi  Braşov),  „Tâicuirea  celor  zece  porunci"  ale  lui  Dumne¬ 
zeu,  „lâlcuirea  celor  nouă  porunci  bisericeşti44;  „Şapte  Taine",  „învă¬ 
ţăturile  sale  Arhiereşti".  Stipulează  chiar  că,  în  timpul  Liturghiei,  să 
nu  se  cânte  Priceasna  ci  mai  degrabă  cele  ce  el  rânduieşte  „pentru  ca 
tot  poporul  să  se  covârşească  în  rugăciuni".21  Pedagogia  lui  Şaguna  nu 
se  reduce  numai  la  vorbe.  Luăm  numai  două  exemple:  Ştie  Şaguna  — 
conform  circularei  citate  mai  sus  —  de  greutăţile  clerului  său,  îl  mân¬ 
gâie,  dar  obţine  şi  posibilitatea  scutirii  sau,  „cel  puţin  într-un  mod 
cuviincios",  uşurării  de  greutăţile  publice  şi  comunale.22  îndeamnă 
Şaguna  la  catehizaţie  şi  studiu.  Dar  pentru  ca  îndemnul  să  aibă  efect 
înfiinţează  şi  „Tipografia  eparhială4*,  „de  unde  vom  putea  căpăta  căr¬ 
ţile  noastre  bisericeşti  şi  şcolare".23  Motivul  pentru  care  întăreşte  se¬ 
minarul  precum  şi  pentru  care  accentuează  atât  de  des  necesitatea 
pregătirii  preoţilor,  este  prezentat  într-o  altă  circulară,  din  8  ianuarie 
1852  (76/1852)  arătând:  „Dacă  cugetăm  mai  departe  că  datoriile  şi  sar¬ 
cinile  unui  preot  din  zi  în  zi  tot  mai  tare  se  înmulţesc  şi  se  fac  mai 
grele,  lesne  se  convinge  orişicine  despre  neapărata  trebuinţă  pentru  o 


19  Idem,  ib:d.f  pg.  245 — 246. 

20  Idem,  ibid.  pg.  247. 

21  Idem,  ibidem,  pg.  246. 

22  Circulara  540/1850,  Tulbure,  Op.  cit.,  pg.  248. 

23  Circulara  775/1850,  27  August,  Tulbure,  op.  cit.,  pg.  249 — 250. 

creştere  a  preoţimii  mai  potrivită  duhului  timpului  şi  împrejurărilor  de 
astăzi  ale  bisericii  şi  ale  poporului" . 24 

In  24  aprilie  1852  (cf.  Circ.  530/1852)  spunând  că  dorinţa  lui  este 
numai  a  promova  „binele  bisericesc  şi  naţional,  pacea  noastră  din 
lăuntrul  şi  cea  din  afară",  Şaguna  statorniceşte  principiul  confesional 
ca  bază  a  organizării  şcoalelor  poporale  şi  dă  îndrumări  către  obştea 
bisericească,  dascăli  (atestaţi  de  episcop),  protopopi  şi  administratori 
protopopeşti,  acestora  din  urmă  comunicându-le  care  este  în  afacerile 
şcolare  cercul  de  competenţă  al  dregătorilor  politici  în  sensul  ordina- 
ţiunii  Guvernului  din  5  aprilie  1853.2S  Tot  acestora,  în  acelaşi  an  1853, 
la  7  septembrie,  Şaguna  le  laudă  zelul  în  plinirea  misiunii  primite  în 
această  direcţie  a  ridicării  învăţământului.  Aceeaşi  circulară  însă  (c. 
858/1853)  poartă  cu  sine  şi  gustul  amar  al  nerealizărilor  datorate  fie 
neglijenţei  conducătorilor,  fie  sărăciei  poporului,  prea  sărac  pentru 
a-şi  rupe  din  sărăcia  sa.  Tonul  lui  Şaguna  este  delicat  de  astă  dată  şi 
totuşi  la  fel  de  dârz.  „Insă  pe  lângă  toată  sărăcia,  totuşi  va  aduce  ori¬ 
cine  jertfă  pentru  şcoală,  numai  dacă  P.P.  protopopi  şi  preoţi  se  vor 
nevoi  a  capacita  pe  creştini  despre  lipsa  cea  mare  a  şcoalelor,  precum 
şi  despre  foloasele  cele  mari,  care  le  aduc  şcoalele,  atât  pentru  singu¬ 
ratecele  persoane,  cât  şi  pentru  întreaga  naţiune  —  dacă  le  vor  pune 
înainte,  cum  alte  popoare  conlocuitoare  aduc  însemnate  jertfe  pentru 
şcoală,  pătrunse  fiind  despre  aceea,  că  numai  şcoalelor  au  să  mulţu¬ 
mească  bunăstarea  lor,  de  care  se  bucură.  Şi  aşa,  jertfind  fiecare  din 
sărăcia  sa  puţin,  se  poate  aduna  cât  se  cere  pentru  înfiinţarea  şi  sus¬ 
ţinerea  unor  şcoale".26 

Fără  îndoială  că  piatra  cea  din  capul  unghiului  în  concepţia  sa 
asupra  educaţiei  ne-o  conferă  studiului  Mitropolitul  Şaguna,  în  „Ordi- 
năciunea  arhierească  pentru  rândul  cel  bun  în  şcoalele  noastre  popo¬ 
rale4,  consemnată  ca  Circulara  nr.  581/1854  şi  datând  din  10  august 
1854.  în  primul  rând  Şaguna  arată  ţelurile  învăţământului  în  raport  cu 
tinerii  care  trebuie  să  devină  „buni  creştini,  credincioşi  şi  studiţi,  sâr- 
guitori  şi  buni  cetăţeni".  Andrei  Şaguna  arată  mai  apoi  necesitatea 
învăţământului  diferenţial,  pe  ani  de  studiu.  Dispoziţiunea  vizează  7 
puncte,  notate  cu  majuscule,  care  privesc  materiile  de  învăţământ  pen¬ 
tru  clasele  normale  I,  II,  III  cu  „despărţiturile"  lor  de  rigoare  (literele 
A — C),  manualele  care  trebuiesc  utilizate  (tipărite  în  tipografia  arhi- 
dieceziană  şi  având  binecuvântarea  lui  Şaguna  pentru  introducerea  în 
curs)  (D),  absolută  necesitate  a  inspectării  de  către  protopop  a  şcolii 
şi  necesitatea  raportării  asupra  situaţiei  descoperite  (E),  despre  modul 
de  instalare  a  dascălului  în  şcoală  şi  despre  procesul  de  pregătire  a  lui 
prin  citirea  „ordonăciunilor"  şaguniene  cu  privire  la  şcoală  (F)  şi  re¬ 
comandarea  ca  circulara  aceasta  să  constituie  „sistema  de  rând“  atât 
de  necesară  realizării  unei  educaţii  îngrijite  (G).27  Această  împărţire 


24  Tulbure,  Op.  cit.,  pg.  251. 

25  Cf.  Ioan  Lupaş  cu  .MITROPOLITUL  Andreiu  Baron  de  Şaguna  . . .“  —  scriere 
comemora' iva  —  pg.  154 — 155,  Circulara,  la  Tulbure,  Op.  cit.,  pg.  253. 

26  TULBURE,  Op.  cit.,  pg.  264—265. 

27  TULBURE,  op.  cit.,  pg.  277—280. 

în  3  clase  cu  6  despărţăminte  a  rămas  baza  şcoalei  populare  din  Un¬ 
garia  până  târziu,  şcoala  însă  transformându-se  în  şcoală  cu  6  clase, 
fiecărui  despărţământ  revenindu-i  o  clasă  (aceasta  era  situaţia  până 
la  1909).  Ce  ne  spune  despre  Şaguna  „programa"  pe  care,  „ordinăciu- 
nea  arhierească"  ne-o  prezintă?  Că  era  extrem  de  atent  în  dozarea 
cunoştinţelor.  Pentru  clasa  normală  I,  I  despărţire  cuprindea:  „Abe¬ 
cedarul,  Bucoavna,  scrierea,  cântarea",  marcându-se  astfel  extrem  de 
atent  primii  paşi  ai  începătorilor.  Remarcăm  că  nu  se  află  aici  nici  o 
referire  la  forme  de  ştiinţă  reală  (Aritmetica  apare  în  clasa  normală 
II,  în  I  Despărţire  la  punctul  3).  A  doua  despărţire  a  clasei  I  (pentru 
„cetitori")  aducea  copilului  şi  primele  noţiuni  de  istoria  biblică,  deşi 
ne-ar  fi  greu  să  credem  că  materia  acumulată  cu  titlul  de  „cântarea" 
se  referea  la  altceva  decât  cântarea  bisericească.  Forma  de  învăţare 
era  memorarea,  mereu  apărând  fie  în  dreptul  istoriei,  biblice,  fie  a  ca¬ 
tehismului  mic,  artimeticei,  termenul  „pe  rost",  dovedindu-se  prin  a- 
ceasta  şi  faptul  că  încă  manualele  nu  erau  suficiente  —  dincolo  de  a- 
plicarea  generală  a  acestei  metode  în  învăţământul  vremii.  Remarcăm 
de  asemenea  că  învăţarea  se  baza  mult  pe  „repetiţie"  mai  ales  în  a 
doua  Despărţire  a  celei  de-a  Il-a  şi  a  IlI-a  clase  normale.  Remarcăm 
ca  noutate  aproape  absolută  larga  utilizare  a  manualelor,  neînţelegând 
că  de-acum  fiecare  elev  avea  manualul  său,  precum  şi  variata  cultură 
de  care  se  bucura  copilul  român  după  trei  clase  normale.  Două  mate¬ 
rii  au  continuitate  în  toţi  cei  3  ani  de  studiu:  cântarea  şi  scrierea.  Tre¬ 
cerea  de  la  simplu  la  complex  se  remarcă  şi  din  aceea  că  în  clasa  a 
I-a  nu  se  foloseşte  de  loc  altă  limbă  în  predare,  precum  şi  din  faptul 
că  „Şaguna  vede  locul  gramaticii  române  în  clasa  a  Il-a,  iar  în  a 
treia  vede  locul  „gramaticii  române  cu  conţepturi",  îngreunând-o  oa¬ 
recum.  Pe  lângă  larga  cultură  teologică  şi  chiar  ştiinţifică  (aritmetica, 
geografia,  istoria,  gramatica  nemţească)  remarcăm  şi  formarea  unei 
culturi  civice  prin  materia  „datorinţele  supuşilor"  şi  am  spune  chiar 
prin  învăţarea  Abecedarului  nemţesc  (cls.  a  Il-a)  şi  a  gramaticii  nem¬ 
ţeşti  (cls.  a  III-a).28  De  altfel  după  introducerea  erei  absolutismului, 
Şaguna  dispune  să  se  predea  în  şcolile  poporale  şi  istoria  şi  geografia 
Austriei,  iar  într-un  circulariu  din  1862  recomandă  învăţătorilor  spre 
întrebuinţare  Abecedoriul  compus  de  Zaharia  Boiu  şi  Manuducerea 
aceluia  pe  seama  învăţătorilor,  amândouă  alcătuite  la  îndemnul  său. 
Abecedarul  acesta  introducea  o  nouă  metodă  la  instruirea  cititului  şi 
a  scrisului,  aşa  numita  „Metodă  sunătoare"  (Lautirmethode)  şi  cuprin¬ 
dea  numai  alfabetul  latinesc.29  De  altfel  manualele  alcătuite  de  Şaguna 
sau  la  îndemnul  său,  de  bărbaţi  aleşi,  vor  rămâne  pentru  toate  timpu¬ 
rile  ca  începutul  adevărat  al  literaturii  noastre  didactice,  mai  cu  sea¬ 
mă  în  Ardeal,  şi  ca  un  semn  al  harului  demiurgic  pe  care  Şaguna  căr¬ 
turarul  îl  sensibiliza  şi  în  ceilalţi  cărturari  din  jurul  său.  Remarcăm 
şi  politica  de  uniformizare  a  studiului  prin  utilizarea  aceloraşi  ma- 


28  Cf.  Ioan  Lupaş,  „Mitropolitul  Andrei  Baron  de  Şaguna  —  (Viaţa  şi  faptele 
Mitrnpol  tului  Andrei  Şaguna“),  pg.  157. 

29  TULBURE,  Gheorghe:  „Activitatea  literară  a  Mitropolitului  Andreiu  Şagu- 
nau,  Sibiu.  1909,  pg.  104. 

nuale  la  Sibiu,  Caransebeş  şi  Arad,  lucru  hotărât  şi  poruncit  tot  de 
Şaguna  pentru  întărirea  învăţământului.30  La  acelaşi  capitol  al.  largii 
vederi  asupra  înzestrării  şcolii  cu  material  didactic  putem  consemna 
cuvintele  circularei  351/din  27  martie  1869  care  amintea  la  punctul  15: 
„şcolile  să  fie  prevăzute  cu  table,  încât  e  cu  putinţă  cu  globul  pămân¬ 
tului,  cu  mape,  cu  icoane  pentru  istoria  naturală  şi  peste  tot  cu  cele 
mai  necesare  aparate  pentru  învăţământ".31  De  altfel  în  aceeaşi  circu¬ 
lară  se  recomandau  şi  ca  „edificiile  şcolare  să  se  aşeze  în  locuri  sănă¬ 
toase,  uscate,  odăile  să  fie  spaţioase,  amesurate  numerului  şcolari¬ 
lor  (...)  să  fie  luminate  şi  să  se  poată  uşor  zvântaV2  Şi  la  punctul  4 
al  circularei  fixează  o  programă  minimală  a  predării  în  şcolile  popo¬ 
rale,  desamăgit  că  în  unele  locuri,  din  obiectele  de  învăţământ  pre¬ 
văzute  de  lege  „se  învaţă  prea  puţin  şi  peste  tot  afară  de  învăţătura 
religiunii  şi  de  comput  nu  se  învaţă  de  regulă  nimic  altceva"...33 
Pentru  întâia  oară  acest  Comenius  al  pedagogiei  ardelene  pune  şi  pro¬ 
blema  învăţământului  separat  pentru  fete  şi  băieţi  în  aceeaşi  circulară: 
„băieţii  să  fie  deosebit  de  băete,  şi  încât  e  cu  putinţă  să  se  instrueze 
în  odăi  separate,  un  învăţător  de  regulă  să  nu  aibă  mai  mult  de  80 
elevi,  iar  în  cazuri  extraordinari  prin  învoirea  autorităţilor  şcolastice 
se  pot  face  abateri  de  la  această  regulă".34 

Un  alt  aspect  deosebit  de  important  al  lucrării  în  această  direcţie 
a  vieţii  sociale,  îl  constituie  stabilirea  şi  menţinerea  disciplinei.  Ea  vi¬ 
zează  trei  factori:  părinţii,  copiii  şi  dascălii  (nu  de  puţine  ori  preoţii). 
Pentru  copii  se  căuta  în  primul  rând  disciplinarea  în  cadru  eclesial: 
„Un  şcolar,  în  al  cărui  atestat  de  religiune,  nu  stă  apriat  că  a  îm¬ 
plinit  poruncile  bisericii  sale  în  privinţa  învăţăturei  religiunei,  a  sluj¬ 
bei  dumnezeeşti  şi  a  îndeletnicirilor  religioase  în  decursul  semestru¬ 
lui  sau  al  anului,  nu  poate  fi  primit  la  examene,  necum  să  poată  înain¬ 
ta  în  vreo  clasă  mai  înaltă".35  Măsurile  luate  împotriva  celui  care  se 
leneveşte  la  carte  sau  la  plinirea  poruncilor  bisericeşti  şi  modul  de  în¬ 
ştiinţare  a  părinţilor  acestuia16  îşi  găseşte  la  1858  ecoul  într-o  „Publi- 
caţiune"  a  guvernământului  c.r.  pentru  Ardeal  din  7  martie  1858,  cu¬ 
prinzătoare  de  dispoziţiunile  care  privesc  la  modalitatea  pedepselor 
ce  se  vor  dispune  pentru  lenevirea  de  a  cerceta  şcoalele  populare" 
(mai  cu  seamă  §  2).37  Acelaşi  regulament  al  guvernământului  îşi  avu¬ 
sese  însă  premergere  în  alte  două  circulare  şaguniene.  Prin  circulara 
384/18  aprilie  1856,  Şaguna  îndeamnă  „în  deobşte  să  dea  tot  insul  co¬ 
pilul  său  la  şcoală  spre  creştere  şi  învăţătură"33.  In  Circulara  nr.  95/ 
1870  Şaguna  cere  Protopopilor,  inspectori  şcolari:  „Aşişderea  să  ţineţi 


30  GHERMAN,  Septimia,  P.,  Op.  cit.,  pg.  9. 

30  GHERMAN,  Septimia,  P.,  Op.  cit.,  pg.  9. 

31  T  ULBURE,  Gh.,  „Mitropolitul  Şaguna4*,  ed.  cit.,  pg.  364. 

32  TULBURE,  Gh.,  Op.  cit.,  pg.  362—363. 

33  Idem,  pg.  361. 

34  Idem,  pg.  363. 

35  TULBURE,  Gh.,  Op.  cit.,  Circulara  564/1854,  pg.  274. 

36  Cf.  Tulbure,  Op.  cit.,  pg.  276. 

37  Tulbure,  Op.  c  t.,  pg.  309. 

38  Tulbure,  Op.  cit.,  pg.  296. 

sub  disciplină  serioasă  pre  cât  pe  dascălii  pe  atât  şi  pe  părinţii,  cari 
au  copii  şi  copile,  ca  să-i  trimită  regulat  la  şcoală  şi  să  dee  ascultare 
acestui  sfat  al  stăpânirei  sale  bisericeşti  şi  şcolare,  căci  neascultarea 
le  va  aduce  lor  ruşine  şi  pedeapsă.  Sfatul  acesta  preoţimea  şi  dascălii, 
să-l  reînnoiască  cu  tot  prilejul  bun  poporului  nostru  credincios4*.39  De 
remarcat  faptul  că  Şaguna  nu  rămâne  străin  nici  de  modul  în  care  fa¬ 
milia  şi  anturajul  pot  dăuna  modului  de  creştere  a  elevului.  In  circu¬ 
lara  1032/1855  opreşte  incartiruirea  elevilor  la  birturi  sau  alte  locuri 
nepotrivite  pentru  nişte  tineri,  care  sunt  foarte  stricăcioase,  scoaterea 
lor  de  către  părinţi  în  zilele  de  târg  şi  ducerea  lor  la  târg,  prin  bir¬ 
turi  şi  alte  locuri  famate.  El  conclude:  „în  sfârşit  să  vestiţi  atât  tineri- 
mei  cât  şi  părinţilor,  că  precum  până  acuma  am  fost  cu  priveghere 
asupra  tinerimei  umblătoare  la  şcoală,  ca  adică  aceea  să  se  poarte 
după  cuviinţă,  aşa  şi  pe  viitor  voiu  avea  cea  mai  straşnică  priveghere 
şi  chiar  la  cea  mai  mică  întâmplare  nu  voi  întârzia  a  dojeni  şi  de  la 
toţi  aceia  cari  nu  mă  vor  asculta  a-mi  retrage  dragostea  şi  părinteasca 
mea  îngrijire  —  ba  mai  mult  —  nu  voiu  lipsi  a  face  arătare  chiar  şi 
diregătorilor  ei  şcolare,  spre  a  se  lua  şi  din  partele  măsurile  cele  de 
lipsă  in  privinţa  aceasta.  Mai  încolo  să  spuneţi  tinerimei,  dacă  se  află 
în  alte  oraşe  mai  îndepărtate  să  nu  se  amăgească  cu  aceea  că  dânsa 
se  află  în  îndepărtare  din  care  pricină  poate  face  ce  vrea,  pentru  că 
eu  am  pus  oamenii  mei  pretutindenea,  cari  priveghează  asupra  tine¬ 
rimei  orişiunde  se  află  la  şcoală."40 

Tot  lui  Şaguna  îi  revine  meritul  de  a  fi  luat  cele  dintâi  măsuri  se¬ 
rioase  pentru  sporirea  frecvenţei  şcolare  şi  reglementarea  amenzilor, 
pentru  absenţe.  Existau  în  acest  sens  trei  formulare:  A)  Protocolu  des¬ 
pre  pedepsele  dictate  de  către  antistiele  comunale  din . . .  pentru  lene- 
virea  de  a  cerceta  şcoala  populară  în  cele  trei  luni . . .  (cuprinzând  nu¬ 
mele  şcolarului  ce  a  lenevit,  numărul  lenevirilor,  pentru  ce  s-a  pe¬ 
depsit,  observaţii);  B)  Conspecte  anuale  despre  pedepsele  ce  s-au  dis¬ 
pus  în  anul  administraţional  (1854)  pentru  lenevirea  de  a  cerceta 
şcoala  populară.  C)  Conspecţii  despre  pedepsele  băneşti  ce  s-au  sub- 
ministrat  la. . .  (protopopiatul,  consistoriul  ş.a.m.d.)  pentru  lenevirea  de 
a  cerceta  şcoala  populară"41  Este  important  de  urmărit  că  acest  mod 
organizat  de  realizare  a  disciplinării  nu  a  vizat  doar  elevii  ci  şi  pe 
învăţătorii  şi  îndrumătorii  lor  spirituali.  „Cercetarea  şcoalelor  pe  sate 
să  ţină  cel  puţin  opt  luni  şi  în  oraşe  cel  puţin  nouă  luni.  Pentru  a  efec¬ 
tua  o  cercetare  cât  mai  regulată  a  şcoalelor,  se  recomandă  inspecto¬ 
ratelor  districtuale  de  a  obliga  strâns,  în  scris,  pe  fiecare  învăţător, 
ca  să  arate  din  când  în  când  cazurile  de  absentare  şi  pre  indivizii  ne¬ 
glijenţi  întru  cercetarea  şcoalei,  iar  apoi  inspectoratele  districtuale 
şcolastice,  în  urma  acelor  arătări  să  întrebuinţeze  toate  mijloacele 
morale,  spre  vindecarea  răului,  şi  în  caz  că  nu  se  va  putea  vindeca 
răul  prin  mijloace  morale,  să  se  adreseze  pentru  lecuirea  lui  la  auto- 


39  Tulbure,  Op.  cit.,  pg.  374. 

40  Tulbure,  Op.  cit.,  pg.  289 — 290.. 

41  Tulbure,  Op.  cit.,  pg.  108 — 110. 

rităţile  civile".42  De  excelentă  sinteză  în  analizarea  propăşirii  şcolii 
populare  şi  a  şcolii  româneşti  din  Ardeal  ne-a  părut  lunga  circulară  cu 
nr.  337  din  186545  trimisă  ca  răspuns  de  către  Consistoriul  de  la  Sibiu, 
Guvernului  care  semnalase  Mitropolitului  imaginea  şcoalelor  româ¬ 
neşti  zugrăvită  în  culorile  cele  mai  negre,  în  raportul  inspectorului 
Vasici,  consilierul  de  şcoale  pe  lângă  Guvernul  de  la  Pesta,  la  anul 
1865.  Se  descoperă  şi  aici,  în  câteva  puncte,  excelenta  capacitate  de 
sinteză  a  vlădicului  şi,  mai  cu  seamă,  efortul  şi  realizările  din  dome¬ 
niul  şcolar  în  teritoriul  diecesei  sale. 

Trebuie  remarcat  de  asemenea  că  Şaguna  nu  vedea  şcolarizarea 
ca  o  simplă  treabă  de  „mântuială"  ci  îi  dădea  trei  alte  posibile  finali¬ 
tăţi.  Şcoala  secundară  (gimnaziu  şi  şcoala  normală),  şcoale  pentru  ti¬ 
nerii  adulţi  precum  şi  şcoli  de  „repetiţiune"  menite  să  conluceze  prin 
catehizare  la  sporirea  duhovnicească  şi  intelectuală  a  adulţilor.  Di¬ 
recţiile  care  vizează  dezvoltarea  şi  organizarea  gimnaziilor,  către  care 
îndeamnă  mereu  pe  părinţi  să-şi  trimită  copiii  (cf.  Circularei  564/28. 
VII.  1854,  „Cu  prilejul  acesta  vă  fac  cunoscut  că  avem  la  Braşov  un 
gimnaziu  mic  bun  şi  bine  întocmit;  apoi  avem  tot  la  Braşov,  la  Să- 
cele  şi  la  Răşinari  şcoale  bune,  normale  cu  3  clase.  Bine  vor  face  pă¬ 
rinţii  care  vor  da  copiii  săi  şi  în  şcoalele  acestea  şi  să  ştie  de  la  mine, 
că  şcoalele  acestea  aşa  sunt  de  bune  şi  de  regulate  ca  şi  alte  şcoli  din 
ţară.  Apoi  la  Braşov,  la  Săcele  şi  la  Răşinari  cu  îndeletnicire  se  pot 
căpăta  lăcaşuri  pentru  copii  şi  prăţul  acestor  locuri  este  mai  ieftin  de¬ 
cât  alte  prăţuri",  (deosebită  metodă  de  captatio  benevolentiae),44  sunt 
clar  îndreptate  spre  creşterea  atât  ştiinţifică,  intelectuală  cât  şi  duhov¬ 
nicească;  de  cele  mai  multe  ori  acestea  nefiind  altceva  decât  prelun¬ 
giri  spre  cotidian  ale  bisericilor  locale  (cum  e  cazul  gimnaziului  de  la 
Braşov,  indisolubil  legat  spiritual  şi  chiar  material  de  Biserica  Sf.  Ni- 
colae  din  Şcheii  Braşovului).  Spiritul  practic  al  lui  Şaguna  se  vădeşte 
in  recomandările  care  le  face  comunelor  de  a  înfiinţa  şcoli  de  pomărit 
şi  de  gimnastică  (c.  104/1. IX.  1870)  „cercuri";  cum  le-am  numi  noi  as¬ 
tăzi,  de  cultivarea  mătasei  (C.  49/24.1.  1857)  precum  şi  de  grădinărit 
(cu  practica  în  grădina  şcolară"  a  cărei  înfiinţare  o  recomandă).45 

Dacă  de  catehizaţie  şi  necesitatea  ei  absolută  ne-am  ocupat  pe 
larg  în  începutul  activităţii  lui  Şaguna  în  plan  învăţătoresc,  căci  cu  ea 
a  început  desţelenirea  cugetelor  unui  popor  dornic  de  lumină  dar  prea 
ades  aplecat  cu  faţa  spre  pământ  spre  a  se  izbăvi  de  dajdii  şi  biruri 
grele,  remarcăm  grija  cu  care  Şaguna  revine  asupra  ideii  catehiza- 
ţiei  pe  care  însă  —  în  cazul  „tinerimei"  înaintate  în  vârstă  (de  sexul 
bărbătesc  şi  femeiesc)  care  n-au  învăţat  din  pricina  lor"  —  se  leagă  cu 
cetirea,  scrierea  şi  conceptul.46  De  data  aceasta  însă  învăţătorul  este 
preotul,  cel  chemat  să  dăruiască  lumină  minţii  şi  căldură  inimii  în 
Dumineci  şi  sărbători  sau/şi  „în  toate  serile  de  iarnă".  Remarcabil  este 


42  GHERMAN,  Septiinia  P.,  Op.  cit.,  pg.  11. 

43  Tulbure,  Op.  cit.,  pg.  344 — 356. 

44  Tulbure.  Op.  cit.,  276 — 277. 

45  GHERMAN,  Septimia  P.,  Op.  cit.,  pg.  12. 

46  Tulbure.  Op.  cit.,  pg.  376 — 377. 

că  şi  în  astfel  de  cazuri  Şaguna  se  bazează  pe  conlucrarea  dintre  preoţi, 
învăţători  şi  „inteligenta"  din  fiecare  comună  şi  oferă  şi  soluţia  prac¬ 
tică  a  remunerării  în  bani  a  celor  care  s-ar  osteni  într-o  astfel  de  şcoa¬ 
lă,  Dar,  pe  de  altă  parte,  îi  place  a  c~ede  „că  fiecare  învaţătoriu,  preot 
sau  altcareva,  care  s-ar  osteni  în  afacerea  aceasta,  îşi  va  afla  cea  mai 
mare  remuneraţie  în  mulţumirea  aceea  sufletească  ce  o  va  simţi  vă¬ 
zând  pe  coreligionarii  şi  conaţionalii  săi  cetind  şi  scriind".  Conferă 
inspectorilor  drept  de  inspecţie  şi  asupra  acestor  şcoli,  dar  îi  şi  obligă 
să  raporteze  asupra  frecvenţei  la  astfel  de  cursuri. 

O  altă  finalitate  a  învăţământului  primar,  Şaguna  o  vede  în  în¬ 
scrierea  cât  mai  multor  tineri  în  activităţi  meşteşugăreşti  sau  de  ne¬ 
goţ.  îndemnul  său  este  de  o  rezonanţă  deosebită  şi  în  această  direcţie: 
„Drept  aceea  ridic  glasul  şi  zic:  la  meşteşuguri,  turmă  iubită  la  meşte¬ 
şuguri!  pentru  ca  fiind  tu  numeroasă,  poţi  forma  din  fii  tăi  oameni  în¬ 
văţaţi,  care  să-şi  apere  interesele;  meşteşugari,  care  să-şi  înmulţească 
şi  susţină  economia  naţională;  soldaţi  buni,  adevăraţi,  care  să-şi  verse 
sângele  pentru  pat  ie  şi  împărat  —  şi  totuşi  să  rămână  destui  şi  pen¬ 
tru  lucrarea  pământului  —  şi  că  numai  aşa  făcând  vei  putea  nădăjdui 
şi  aştepta  revărsarea  unor  zile  mai  plăcute,  mai  vesele  şi  mai  se. .ine 
—  în  care  va  străluci  asupra-ţi  mult  ascunsul  soare  al  fericirei  şi  în- 
călzindu-te  cu  binefăcătoarele  sale  raze  îţi  va  desgheţa  inima  cea  de 
mult  amorţită  şi  îngheţată  şi  numai  chiar  lucrând  aşa  îţi  vei  putea 
croi  şi  asigura  atât  viitorul  tău,  cât  şi  a  următorilor  tăi".47 

Convins  că  piatra  turnantă  a  procesului  educativ  este  învăţătorul, 
Şaguna  Încearcă  să-şi  creeze  un  corp  didactic  diecesal  deosebit.  Am 
arătat  deja  cum  la  Sinodul  de  la  1850,  viza  transformarea  Seminaru¬ 
lui  Teologic  în  unul  Teologic-pedagogic.  Lucrul  e  realizat  în  1852-3 
când  ia  fiinţă  o  secţie  pedagogică.  El  ridică  standardul  la  care  învă¬ 
ţătorul  trebuie  să  se  prezinte  în  faţa  obştii  şcolăreşti:  „învăţătorii  pot 
fi  de  aci  înainte  numai  indivizi  cari  au  absolvit  cursul  pedagogic  în¬ 
treg  şi  care  după  depunerea  examenului  prescris  au  primit  decret,  — 
sau  dacă  n-au  terminat  cursul  pedagogic  într-un  institut  public,  au  de¬ 
pus  în  un  asemenea  institut  atât  ezamenul  teoretic  cât  şi  cel  practic 
cu  succes  bun,  —  iară  învăţătorii  cari  la  publicarea  legii  acesteia  au 
fost  în  oficiu,  să  lasă  în  oficiul  lor,  dar  sunt  îndatoraţi  a-şi  dovedi 
înaintea  autorităţilor,  ce  inspecţionează  şcoalele,  experienţa  şi  des- 
teritatea  de  a  instrui,  iar  cei  ce  nu  pot  dov  di  aceasta,  se  pot  deobliga 
a  face  un  curs  supletor  în  vacanţele  de  vară,  la  institutul  pedagogic";43 
(Circulara  351/27  martie  1869). 

Acestei  delicate  probleme,  a  realizării  unui  corp  didactic  de  elită, 
Şaguna  îi  dedică  şi  alte  preocupări.  El  reglementează  prin  circulara 
858  din  7  septembrie  1853  problema  inspecţiilor  şcolare,  fixând  acolo 
şi  o  adevărată  ierarhie  a  exercitării  controlului:  Introduce  protocoa¬ 
lele  şcolare  (circulara  628/8  august  1857);  unul  de  „vizitaţii"  (con¬ 
trol)  şi  unul  de  „normalii"  (cu  ordine  ce  priveau  şcoala)  adevărate 


47  Tulbure,  Op.  cit.,  pg.  287. 

48  Tulbure,  Op.  cit.,  pg.  363, 


73 


REVISTA  TEOLOGICA 


oglinzi  ale  activităţii  şcolare  în  spaţiul  românesc  al  Ardealului.  De 
asemenea  printr-o  amplă  activitate  de  traducător,  Şaguna  pune  la  în¬ 
demâna  învăţătorilor  legislaţia  civilă  de  bază  în  domeniul  reglemen¬ 
tării  raportului  şcoală-stat  („Hotărâri  despre  îndatorirea  de  a  cerce¬ 
ta  şcoalele  poporale  şi  despre  împedecarea  şi  pedepsirea  lenevirei  în 
această  privinţă",  împărtăşită  preoţilor  în  iunie  1857).  Străduinţele  lui 
Şaguna  pentru  promovarea  creşterii  şi  cultivării  poporului  său  prin 
intermediul  şcoalelor  se  vădesc  şi  prin  redactarea  de  către  el  însuşi 
a  patru  instrucţiuni,  care  reglementează  diferite  relaţii  ale  persona¬ 
lului  şcolar  şi  vizează  şi  orientarea  în  materialul  de  învăţământ  a 
acestuia.  Ele  sunt  în  număr  de  patru  şi  în  ordine  cronologică ,  sunt 
acestea:  1)  Instrucţiune  pentru  directorul  şi  profesorii  şi  duhovnicul 
institutului  pedagogic-teologic  de  religea  gr.  or.,  Sibiu,  1865  (reeditând 
Circulara  37/1865). 

2)  Instrucţiune  pentru  directorii  şcoalelor  poporale  şi  pentru  di¬ 
rectori  şi  inspectorii  şcoalelor  capitale,  precum  şi  pentru  inspectorii 
districtuali  de  şcoală  din  Arhidieceza  gr.  răsăriteană  în  Ardeal,  Sibiu, 
1865  (cu  34  de  norme,  alineate  şi  un  cuvânt  de  încheere.). 

3)  Instrucţiune  pentru  învăţătorii  din  şcoalele  normale  şi  capitale 
din  mitropolia  românilor  de  rel.  gr.  or.  din  Ungaria  şi  Transilvania, 
Sibiu,  1869/47  de  alineate  asupra  cărora  vom  reveni). 

4)  Drepturile  şi  datorinţele  civile  pentru  învăţăceii  şcoalelor  po¬ 
porale  confesionale,  Sibiu,  1870,  (privitoare  mei  cu  seamă  către  adulţi, 
cuprinzând  noţiuni  de  drept  prea  abstracte  pentru  tinerii  învăţăcei.)4' 

Ce-a  de-a  treia  Instrucţiune,  asupra  căreia  revenim,  se  ©dresează 
în  mod  sigur  fragedului  corp  didactic  care  acum  se  forma  în  şcolile 
diecesei  vrednicului  vlădică.  Ea  are  un  conţinut  cu  deosebire  metodic, 
atât  în  ceea  ce  priveşte  cuprinsul  învăţământului  cât  şi  raporturile 
dascăl-elevi  sub  aspect  disciplinar.  Lucrarea  cuprinde:  1)  O  introdu¬ 
cere,  2)  Didactica  generală,  3)  Despre  şcoalele  elementare,  4)  Didac¬ 
tica  specială,  cuprinzând  o  expunere  pe  scurt  a  materialului  de  învă¬ 
ţământ"  (pe  despărţăminte,  clase  şi  semestre),  precum  şi  „prospectele 
tabelarice“  ale  orelor  de  curs,  constituind  primul  plan  defalcat  pe  ore 
pentru  fiecare  clasă.  „Instrucţiunea  aceasta,  dacă  şi  nu  va  fi  compusă 
în  întregime  de  Şaguna,  spiritul  şi  influenţa  sa  se  resimte  însă  şi  din- 
tr-însa.  Aceasta  se  observă  mai  evident,  dacă  dispoziţiunile  ei  le  com¬ 
parăm  cu  cuprinsul  circularelor  sale  în  afacerile  şcolare.  Şi  aici,  ca  şi 
in  circulare,  Şaguna  dă  o  deosebită  importanţă  studiului  religiunei,  te¬ 
melia  cr  şterii  celei  sănătoase  şi  garanţia  caracterului  confesional  al 
şcoalelor  4. so  Astfel  de  circulare  care  cuprind  dispoziţii  didactice  gene¬ 
rale,  noi  am  consemnat  deja,  două  însă  fiind  mai  importante:  351/27 
martie  1869  şi  104/1  septembrie  1870. 

In  larga  viziune  a  pregătirii  dascălilor  pentru  dăscălie,  Şaguna  nu 
uită  nici  aspectul  formativ  al  acestora.  El  nu  consideră  încheiată 


49  Tulbure,  Gheorgho,  «Activitatea  literară  a  Mitropolitului  Andreiu  Şaguna**, 
ed.  cit.,  pj.  1U4 — 107. 

50  Tulbure.  Op.  cit.,  pg.  106. 

niciodată  „luminarea"  celor  chemaţi  să  „lăţească  luminarea"  între  po- 
poreni.  El  vede  absoluta  necesitate  —  în  acest  context  al  reciclării 
continue  a  cunoştinţelor  pedagogice  a  învăţătorilor  —  a  realizării  de 
„conferinţe"  şi  „prelegeri  de  repetire".  Conduceau  lucrările  unor  ast¬ 
fel  de  „cercuri  metodice",  cum  le-am  numi  noi  astăzi,  „învăţători  care 
s-au  distins  prin  purtarea  lor  morală  şi  diliginţă,  cât  şi  prin  cunoştin¬ 
ţele  lor  teoretice  şi  practice  în  studiile  pedagogice?  pe  care  îi  nu¬ 
meşte  mai  apoi  „comisari".  Numirea  este  nominală  pentru  fiecare  zo¬ 
nă  numindu-se  câte  un  învăţător  pentru  mai  multe  protopopiate.  De 
remarcat  exigenţa  alegerii  lor  şi  faptul  că  în  general  ei  nu  fac  o  ast¬ 
fel  de  lucrare  în  zona  unde  sunt  învăţători.  Aşa  apare  Dimitrie  Cun- 
ţanu,  învăţător  la  Sibiu,  comisar  pentru  zona  Braşov — Făgăraş — Trei 
Scaune,  sau  un  învăţător  din  Braşov  (George  Belissom),  comisar  în 
zona  Chioarei — Solnac — Bârgiu — Turda.  Se  fixau  totodată  şi  locurile 
conferinţelor.  Nu  erau  excluşi  —  în  mod  direct  —  de  la  participarea 
ia  aceste  conferinţe  nici  cateheţii  (în  majoritate  preoţi!).  Lor  li  se  lăsa 
„voie  liberă,  a  lua  sau  a  nu  lua  parte  la  aceste  conferinţe"?  făcându-li- 
se  recomandarea  ca  totuşi  „să  intervină  acolo".  Timpul  fixat  era  acela 
din  „recreaţiunile  anului  şcolar".51  In  acest  scop  el  şi  redacta  o  căr¬ 
ticică  „intitulată  simplu  şi  modest  Instrucţiune  pentru  învăţători  care 
cuprinde  în  64  de  alineate  (care  vor  rămâne  la  ediţia  din  1869  numai 
48).  O  expunere  sumară  a  principiilor  de  didactică  generală  şi  specia¬ 
lă  şi  nu  este,  cum  s-ar  crede  o  simplă  înşirare  de  păreri  individuale 
şi  sfaturi  părinteşti,  ci  pe  alocurea  dă  dovezi  de  oarecare  orientare 
ştiinţifică  asupra  diferitelor  păreri  pedagogice,  privitoare  la  unul  sau 
altul  dintre  singuratecele  obiecte  de  învăţământ".52 

De  remarcat  că,  eforturile  sale  nu  erau  singuratice.  Visarion  Ro¬ 
man,  învăţător  din  Răşinari,  publica  o  deosebită  „provocare":  „O  pro¬ 
vocare  prietenească  către  toţi  învăţătorii  şcoalelor  noastre  popora¬ 
le"?53  Dintre  rapoartele  „comisarilor"  distingem  în  mod  deosebit  aceea 
a  lui  I.  Petraşcu:  „Sublimitatea  conferinţelor  învăţătoreşti".5*  Confe¬ 
rinţele  erau  întocmite  în  sistemul  Bell-Lancaster,  numit  şi  metoda 
instrucţiunii  reciproce  sau  sistem  monitorial.55  Monitorii  erau  „comi¬ 
sarii"  amintiţi,  lui  Şaguna  revenindu-i  misiunea  coordonării  şi  urmă¬ 
ririi  activităţii  lor.  In  cele  mai  multe  cazuri  probabil  se  făcea  „carte" 
pe  seama  Instrucţiunilor  şcolare  ale  lui  Şaguna  ca  şi  pe  seama  ma¬ 
nualelor  care  veneau  ca  noutăţi  deosebite.  Chiar  când  acestea  erau 
simple  traduceri  din  germană,  purtau  în  ele  amprenta  de  viaţă  a  tra¬ 
ducătorului  care  realiza  aceste  traduceri  de  cele  mai  multe  ori  mânat 
de  interesul  imediat  al  ieşirii  din  „impasuri"  pedagogice  sau  didactico- 
metodologice.  Se  creea,  astfel,  din  mers,  o  pedagogie  românească, 
nicidecum  aservită  metodei  germane,  pentru  că  îndată  ce  ea  era  pre- 


51  Tulbure,  Gh.,  „Mitropolitul  Andrei  Şaguna44,  ed.  cit.,  pg.  335 — 338. 

52  „Mitropolitul  Andrei  Baron  de  Şaguna44,  scriere  com.,  ed.  cit.,  pg.  374 — 375. 

53  Telegraful  Român  nr.  6 — 19/1857. 

54  Telegraful  Român  nr.  34 — 38/1869. 

55  „Mitropolitul  Andrei  Baron  de  Şaguna44,  ed.  cit.,  Scriere  comemorativă, 
pg.  376. 

luata  teoretic  de  învăţătorii  noştri  era  adaptată  necesităţilor  imediate 
ale  vieţii  cotidiene  din  şcoala  românească  din  Ardeal. 

Nu  în  ultimul  rând  trebuie  amintit  efortul  pe  care  Şaguna  îl  face 
pentru  stabilirea  unui  trai  decent  al  învăţătorilor.  Toate  încercările 
sale  de  ridicare,  inclusiv  materială  a  învăţătorilor,  nu  vădesc  grija 
unei  îmbogăţiri:  „gazdă  mare  nu  se  va  face  învăţătorul  în  modul 
acesta  (prin  creşterea  ,,fiitorilor“),  dar  problema  lui,  ca  şi  a  preotului, 
nici  că  este  a  strânge  mammona,  ci  a  creşte  oameni1*.56  La  1856  în¬ 
fiinţează  un  fond  de  ajutorare  pentru  învăţătorii  lipsiţi,  ce  se  va  numi 
„fundaţia  dascălilor  săraci",  iar  la  1863  hotăreşte  ca  diurnele  ce  i  s-ar 
fi  cuvenit  de  ia  Dieta  ardeleană  să  le  lase  pe  seama  şcoalei  din  Sălişte. 
Pentru  fondul  şcolar  din  Făgăraş  donează  la  10  mai  1870,  600  de  fio¬ 
rini,  iar  gimnaziul  din  Braşov  (care  şi  astăzi  îi  poartă  numele)  s-a  bu¬ 
curat  de  un  real  ajutor  moral  şi  material  din  partea  Mitropolitului  Şa¬ 
guna.  în  cazul  şcolii  braşovene,  ajutorul  se  acorda  atât  instituţiei  (în 
general)  cât  şi  profesorilor  şi  elevilor  merituoşi  în  parte.  La  1872 
soarta  materială  a  învăţătorilor  îl  preocupa  încă  (cf.  Circularei  890/12 
sept.  1872). 

Panoplia  activităţii  didactice  a  lui  Şaguna  ar  fi  incompletă  dacă 
nu  am  prezenta  —  prin  simplă  înşirare  —  manualele  didactice  retipă¬ 
rite:  Catehismul  mic,  1851;  Teologia  dogmatică,  Tâlcul  Evangheliilor 
şi  Catehismul  bogat,  la  1854;  Mărturisirea  ortodoxă  la  1855;  Teologia 
pastorală  la  1857.  Ele  se  adăugau  la  lucrările  de  drept  canonic  şi  isto¬ 
rie  universală  în  care  Şaguna  îşi  expusese  înaltele  cunoştinţe  din  do¬ 
meniu.  Fără  îndoială  de  o  valoare  excepţională  sunt  şi  prefeţele  căr¬ 
ţilor  editate  în  vremea  lui  Şaguna.  Ele  pot  constitui  oricând  temei  al 
unui  nou  articol  dedicat  viziunii  şaguniene  asupra  problematicii  edu¬ 
caţiei. 

O  concluzie  absolut  necesară  se  cuvine  a  trage  în  final.  Ştim  doar 
cum  arată  şcoala  românească  cu  Şaguna.  Nu  ne-o  putem  închipui  fără 
el  şi  fără  uriaşele  lui  eforturi.  Cum,  în  general,  nu  ne  putem  închipui 
Ardealul  fără  chipul  lui  Andrei  Şaguna  priveghind  de  pe  pământ  şi 
din  ceruri  asupra  lui.  De  acolo,  cuvintele  lui,  peste  veacuri:  „Ceea  ce 
ne  lipseşte  nouă  Românilor  mai  mult  decât  pâinea  de  toate  zilele,  este 
şcoala  şi  iarăş  şcoala". S7  Şi  nu  de  puţine  ori  privind  la  căutarea  bez¬ 
metică  a  modelului  şcolii  româneşti  moderne,  aplecat  mereu  spre  „a- 
farâ“,  ne  îngăduim  să  spunem  —  cu  glas  prea  slab  din  păcate  —  „îna¬ 
poi  la  şcoala  lui  Şaguna".  Acolo  unde  Iisus  Hristos  se  afla  Domn  şi 
Dumnezeu.  La  şcoala  şi  viziunea  lui  Şaguna,  acest  Mitropolit  ce-şi  are 
mormântul  cât  tot  Ardealul. 

Pr.  prep.  NECULA  CONSTANTIN 


56  Telegraful  Roman,  articolul:  La  dotarea  învăţătorilor,  nr.  32/1865. 

57  Telegraful  Român,  nr.  50/1863. 

S-au  împlinit,  in  anul  acesta,  un  secol  şi  jumătate  de  la  venirea  la 
Sibiu  ca  vicar  a  vrednicului  de  pomenire  mitropolit  Andrei  Şaguna, 
prin  meritele  căruia  a  fost  reînviată,  la  anul  1864,  Mitropolia  Ortodoxă 
a  Transilvaniei.  Omagiul  nostru  pios  de  recunoştinţă  al  celor  de  astăzi 
adus  memoriei  lui  nu  poate  fi  exprimat  altfel  mai  cuviincios  şi  mai  pro¬ 
fund  decât  printr-o  strădanie  susţinută  de-a  cerceta,  pătrunde,  înţelege 
şi  evalua  măreaţa  sa  operă  şi  de-a  o  înfăţişa  în  adevăratele  ei  dimensiuni 
credincioşilor  noştri  de  azi  ca  pildă  vrednică  de  cinstire  şi  de  urmat. 

Mitropolitul  Şaguna,  macedo-român  de  origine,  a  fost  un  cărturar 
de  seamă  al  epocii  lui.  El  a  văzut  în  cultură  şi  în  culturalizarea  oamenilor 
cheia-  de  aur  a  emancipării  naţionale  şi  sociale  a  unui  popor.  Iar  în  Tran¬ 
silvania,  în  acest  sens,  îl  aştepta  o  muncă  uriaşă  pentru  că  poporul  ro¬ 
mân  de  aici  era  împilat,  ţinut  în  negura  neştimţei  şi  socotit  tolerat  în 
propria  lui  ţară  de  către  stăpânirea  habsburgică.  Dar,  încă  de  la  veni¬ 
rea  sa  la  Sibiu,  la  2  septembrie  1846,  în  calitate  de  vicar  al  Bisericii 
Ortodoxe  Române  din  Transilvania,  Şaguna  nu  disperă  când  vede  si¬ 
tuaţia  deplorabilă  în  care  se  găsea  Biserica  noastră  Ortodoxă  — -  fără 
reşedinţă  episcopală,  numai  cu  o  casă  numită  a  clerului,  dar  şi  aceea  în 
stare  slabă  —  ci  vede  limpede  ce  are  de  făcut  şi  de  unde  trebuie  Să  în¬ 
ceapă. 

în  primul  rând  el  vrea  să  aibă  o  preoţime  temeinic  pregătită,  care 
să  fie  capabilă  a  răspunde  măreţului  său  ideal  de  emancipare,  pe  toate 
planurile,  a  Bisericii  şi  poporului  român  din  Transilvania.  în  acest  scop, 
încă  din  toamna  anului  1846,  ridică  durata  cursului  pentru  pregătirea 
candidaţilor  la  preoţie,  înfiinţat  de  episcopul  Vasile  Moga  în  anul  1811, 
de  la  G  luni  la  un  an  şi  dispune,  printr-o  circulară,  ca  de  acum  înainte 
„cine  va  voi  a  se  primi  la  cursul  candidaţilor  la  preoţie  să  înveţe  toate 
şcoalele  până  la  filozofie“.1 

Dar  Şaguna  nu  se  îngrijeşte  numai  de  soarta  candidaţilor  la  preoţie 
ci  şi  de  preoţii  în  funcţiune,  împărtăşindu-le  prim  circulare,  sfaturi  de 
primă  necesitate  privind  nu  numai  aspectul  înfăţişării  lor  exterioare 
demne  de  un  slujitor  al  lui  Dumnezeu,  ci  meii  ales  sfaturi  privind  culti¬ 
varea  lor  intelectuală  şi  spirituală  spre  a  fi  luminători  ai  poporului  şi 
exemple  demne  de  urmat.  în  sensul  acesta  sunt  compuse  şi  emise  circu¬ 
larele  din  toamna  anului  1846,  care  cuprind  un  adevărat  program  de 
educare  religioasă  şi  socială  a  credincioşilor.  Şaguna  doreşte  ca  prin 
activitatea  preoţimii  credincioşii  să  primească  nu  numai  educaţie  reli¬ 
gioasă,  ci  şi  educaţie  socială  şi  să  se  înarmeze  cu  cunoştinţele  cele  mai  fo¬ 
lositoare.  De  asemenea,  Şaguna  doreşte  ca  preoţimea  să  contribuie  la  ri¬ 
dicarea  stării  materiale  şi  morale  a  ţărănimii,  la  stârpirea  obiceiurilor  pă¬ 
gubitoare  şi  la  promovarea  celor  bune  şi  potrivite  cu  preceptele  învăţă¬ 
turii  creştine.  Acest  ideal  îl  vedea  Şaguna  realizându-se  atât  prin  exem¬ 
plul  personal  al  preotului,  cât  şi  mai  ales  prin  activitatea  lui  predicato- 


1  I.  Lupaş,  Mitropolitul  Andrei  Şaguna.  Monografie  istorică,  Sibiu,  1909,  p.  49. 

rială.  De  aceea,  prin  circulara  din  20  octombrie  1846,  îi  îndeamnă  pe 
protopopi  să  depună  toată  osteneala  şi  silinţa,  ca  „fiecare  preot  după 
cuviinţa,  să-şi  poată  îndeplini  dorinţele  sale,  tot  insul  să  se  îndeletni¬ 
cească  cu  cetirea  Sf.  Scripturi  şi  a  Sf.  Părinţi,  să  citească  şi  să  înveţe 
Catechisul  de  rost  şi  câştigându-şi  folositoare  cunoştinţe  să  fie  în  stare 
a  cuvânta  din  timp  in  timp  către  popor  cu  spor  şi  cu  folos,  şi  a-i  putea 
arăta  calea  către  fapte  bune,  spre  care  sfârşit  să  aibă  o  viaţă  neprihă¬ 
nită,  purtare  bună  în  toate  şi  în  tot  locul  ca,  cu  trâmbiţe  bine  răsună¬ 
toare  să  deştepte  pe  toţi  spre  cucernicia  cea  adevărat  creştină  şi  spre 
frica  lui  Dumnezeu4*.2  Iar  în  „Epistolie  de  învăţătură  către  parohialnica 
preoţime**  din  1  decembrie,  acelaşi  an,  spune  preoţilor:  „Sfinţenia  sluj¬ 
bei^  voastre  preoţeşti ...  şi  starea  poporenilor  cu  drept  cer  de  la  no b 
ca  datoria  şi  diregătoria  noastră  ştiiind  în  ce  se  cuprinde  aceea,  cu  ne¬ 
voită  şi  osârdie  să  împlinim,  care  atunci  o  vom  face  de  vom  propovedui 
cuvântul  lui  Dumnezeu  . . .  Drept  aceea,  datoria  şi  diregătoria  mea  o  îm¬ 
plinesc  când  doresc  prin  trimiterea  acestei  epistolii  a  mele  către  voi,  a 
vă  ruga  cu  toată  răbdarea  ca  să  aveţi  de-a  pururea,  înaintea  ochilor,  înţe¬ 
legerea,  ştiinţă,  iscusinţa  cuvântului,  bune  năravuri  şi  viaţă  fără  pri¬ 
hană  şi  paşnică4*.3 

Pentru  a  încredinţa  preoţimea  de  justeţea  îndemnurilor  lui,  Şaguna 
face  apel  la  temeiuri  din  Sf.  Scriptură  şi  din  canoanele  Bisericii.  în  acest 
sens  citează  textul  din  Iezechil  3,  17  unde  se  spune:  „de  nu  vei  desluşi 
şi  nu  vei  grăi,  va  muri  cel  fărădelege  în  fărădelegea  lui:  sângele  lui  din 
mâna  ta  îl  voi  cere4*,  precum  şi  canonul  58  apostolic  în  care  se  porun¬ 
ceşte:  „preotul  nepurtând  grijă  de  popor  şi  neînvăţându-1,  să  se  afuri- 
sească**. 

După  confirmarea  sa  ca  episcop,  la  5  februarie  1848,  în  circulara  prin 
care  face  cunoscut  evenimentul,  Şaguna  ţine  să  dea  următoarele  sfa¬ 
turi  preoţimii:  „  .  . .  bine  ştiind  ce  lipsă  mare  are  poporul  nostru  de  a 
căpăta  învăţătură,  de  a  se  desăvârşi  şi  a  se  lumina,  poftesc  pe  întreaga 
m|ie  iubită  preoţime  ca  să  se  nevoiască  a  întocmi  şi  a  spune  cuvântări 
bisericeşti,  adică  a  învăţa  şi  a  lumina  pe  poporenii  noştri.  Poate  că  se  vor 
afla  unii  dintre  preoţi  care  întâi  vor  zice  aici  cum  că  pentru  întocmirea 
şi  învăţarea  cuvântărilor  bisericeşti  n-au  vreme,  siliţi  fiind  a-şi  agonisi 
pâinea  cea  de  toate  zilele  cu  sudoarea  feţii  lor.  însă  nu  aşa,  iubiţilor 
mei  împreună-slujitori!  Nu  aşa!  Pentru  că  Sf.  Apostol  Pavel  a  lucrat  cu 
mâinile  sale  şi  totuşi  a  binevestit  precum  ne  adeverează  cap.  20,  34  din 
Faptele  Apostolilor  cum  că  mâinile  lui  nu  numai  lui  ci  şi  celor  ce  erau 
cu  dânsul,  la  toate  lipsele,  întru  bunăvestirea  cea  cu  zi  şi  cu  noapte  a 
slujit.  Această  datorie  a  noastră  şi  pentru  aceea  trebuie  să  o  împlinim 
cu  strădanie  şi  râvnă,  ca  poporenii  să  vază  cum  că  ne  îngrijim  pentru 
ei,  oare  au  o  neapărată  lipsă  de  o  creştere  şi  o  povăţuire  bună  ca  prin 
aceea  . . .  din  ruginita  negură  a  neştiinţelor,  în  care  prin  curgerea  nenu¬ 
măratelor  veacuri,  spre  paguba  sa  cea  universală  încă  până  în  ziua  de 


2  Ibidem,  p.  50. 

3  N.  Popea,  Arhiepiscopul  şi  Mitropolitul  Andrei  baron  de  Şaguna,  Sibiu,  1879, 
p.  162—163. 

astăzi  se  află,  la  limanul  cel  liniştit  al  ştiinţelor  şi  al  luminării  să  se  aducă 
şi  aşa  să  se  prefacă  într-tm  popor  cultivat  pe  lângă  celelalte  popoare  lu¬ 
minate  . . 

„Şi  ca  sfatul  acesta  al  meu  să  nu  răsune  în  zadar,  ca  glasul  celui 
din  pustie,  poftesc  pe  întreaga  preoţime  ca  întoomitele  sale  cuvântări  bi¬ 
sericeşti  din  vreme  în  vreme  să  ni  le  trimită  încoace,  pe  care  eu  după 
aceea  le  voi  aduna  într-una  şi  le  voi  da  la  lumină  sub  numele  acesta: 
Adunarea  cuvântărilor  bisericeşti,  întocmite  prin  preoţime»  eparhiei 
greco- răsăritene  neunite  din  Ardeal". 

îndemnul  ca  preoţimea  să  se  preocupe  de  predică  îl  reînnoieşte 
episcopul  Şaguna  şi  prin  circulara  din  10  februarie  1850  prin  care  anunţa 
ţinerea  sinodului  diecezan,  pe  ziua  de  24  martie.  Unii  preoţi,  după  cum 
atestă  documentele  de  la  arhivă,  au  răspuns  la  îndemnul  păstorului  lor, 
trimiţând  cuvântările  lor,  însă  ele  n-au  ajuns  să  vadă  lumina  tiparului, 
probabil  pentru  că  nu  corespundeau  nivelului  cerut,  deşi  Şaguna  a  feli¬ 
citat  pe  unii  preoţi  pentru  predicile  trimise. 

Dar  Şaguna  nu  s-a  mărginit  numai  la  sfătuirea  preoţimii  de-a  în¬ 
tocmi  şi  rosti  cuvântări  bisericeşti  în  faţa  credincioşilor,  ci  s-a  gândit  să 
pună  la  îndemâna  acesteia  şi  o  carte  folositoare  după  care  să  se  inspire  în 
această  activitate.  în  acest  sens  a  ţinut  să  continue  firul  cazaniilor,4  pe 
care  le-a  socotit  îndreptarul  cel  mai  potrivit  pentru  realizarea  idealului 
propus.  Dintre  aceste  cazanii  s-a  oprit  asupra  Chiriacodromionului  lui 
Nichifor  Teotoche,  pe  care  nu-1  tipăreşte  în  întregime  ci,  din  cele  110 
predici,  Şaguna  alege  numai  58,  la  evangheliile  duminicilor,  pe  oare  le 
însoţeşte  de  un  Adaos  de  26  Cuvântări  pentru  Sărbătorile  domneşti  de 
peste  an,  întocmite  de  el  însuşi.  Prin  aceasta  episcopul  Şaguna  a  dat  în¬ 
demnului  său  teoretic  un  caracter  practic,  de  orientare  mai  precisă  pen¬ 
tru  preoţime. 

Această  carte  s-a  bucurat  de  o  caldă  primire  în  rândul  preoţilor  şi 
credincioşilor  pentru  că  în  cele  mai  multe  parohii  lipsea  o  asemenea  carte. 
Vom  reda  în  cele  ce  urmează  una  din  multele  aprecieri,  publioată  în  co¬ 
loanele  Telegrafului  Român  ,nr.  74  din  17  sept.  1855  în  care  se  exprimă 
valoarea  şi  importanţa  acestei  cărţi: 

„Dacă  Cazaniile  de  demult  şi  alte  cărţi  de  felul  acesta  pentru  în¬ 
tinderea  şi  lăţirea  învăţăturilor  mântuitoare  s-au  învechit  ori  au  ajuns  a 
fi  rari  în  biserici  şi  în  casele  creştinilor,  apoi  lipsa  aceasta  simţită  adânc 
nu  se  putea  împlini  mai  bine  decât  cu  tipărirea  Chiriacodromionului . . . 
Tâlcuirea  cea  înţeleasă  a  Evangheliei,  moralul  cel  curat  şi  stilul  cel  fru¬ 
mos,  uşor  şi  dulce  . . sunt  meritele  acestei  cărţi  •  ■  •  Cuvântările  ce  se  cu¬ 
prind  întrînsa  nu  sunt  lungi  ca  să  ostenească  luarea  aminte  a  cititorilor 
sau  ascultătorilor,  şi  cu  toate  aceste,  fiecare  cuvântare  este  un  tot,  un  în¬ 
treg  potrivit  cu  tema  despre  care  vorbeşte . . .  Dar  cu  toate  acestea  me¬ 
ritul  acestei  cărţi  n-ar  fi  deplin  dacă  Excelenţa  sa  D.  Episcop  Baronul 
de  Şaguna  n-ar  fi  îmbogăţit-o  cu  alăturatul  Adaos  care  face,  aşa-zicând, 


4  O  listă  cuprinzând  cazaniile  şi  cărţile  de  predici  tipărite  pentru  folosul  orto¬ 
docşilor  din  Transilvania  se  află  in  lucrarea  lui  EL  Mureşanu,  Mitropolitul  Andreii! 
Şaguna  —  Predici,  Cluj,  1945,  p.  X — XXVIII. 

a  doua  parte  a  cărţii  . . .  Excelenţa  Sa  . . al  cărui  talent  oratoric  de-a  cu¬ 
vânta  la  popor  pentru  învăţătura  şi  mântuirea  lui  este  cunoscut  de  obşte, 
a  îndeplinit  Chiriacodromionul  şi  cu  cuvântări  bisericeşti  pentru  prazni¬ 
cele  şi  sărbătorile  domneşti  de  peste  tot  anul.  în  aceste  cuvântări,  pline 
de  elocvenţă  bisericească,  alcătuite  intr-un  stil  uşor  şi  potrivit  cu  înţele¬ 
sul  poporului,  arată  pretutindenea  marea  însemnătate  a  praznicelor,  de¬ 
scrie  vieţile  sfinţilor,  şi  în  tot  locul  dezvoltă  duhul  cel  adevărat  al  Bise¬ 
ricii  creştine.  Ceea  ce  înalţă  preţul  acestor  cuvântări  este,  că  ele  pre¬ 
tutindenea  cuprind  moral  creştinesc  practic  aplicat  la  trebuinţele  vieţii 
sociale.  Pe  lângă  datoriile  strânse  creştineşti  ce  le  cere  Biserica  de  la 
fiecare  creştin  .cuvântările  acestea  se  întind  pe  larg  la  ocupaţiile  cu  care 
se  deprind  oamenii  spre  a  trăi  şi  îi  povăţuiesc  la  economie,  la  buna  creş¬ 
tere  a  copiilor,  la  îmbrăţişarea  meseriilor  şi  la  toate  intreprinderile  prin 
care  creştinii  să-şi  îmbunătăţească  şi  starea  lor  materială  . . .“. 

O  caracteristică  importantă  a  predicilor  şaguniene  este  faptul  că  ele 
sunt  Îmbrăcate  într-un  limbaj  accesibil  tuturor  ascultătorilor,  au  un  stil 
vioi,  nu  se  complac  în  frazeologie  stearpă,  ci  sunt  de  învăţătură  creştină 
pe  care  o  aplică  cu  înţelepciune  la  realităţile  vieţii  de  toate  zilele  ale  as¬ 
cultătorilor.  De  asemenea,  ele  nu  trec  cu  vederea  faptele  nedemne  de  un 
creştin  şi  le  biciuieşte  cu  toată  asprimea,  cu  voce  de  profet,  punând  în 
antiteză  câştigul  sufletesc  şi  material  al  faptelor  bune.  întrebările  şi  răs¬ 
punsurile  ce  străbat  predicile  lui  Şaguna  fac  ca  atenţia  ascultătorilor  să 
fie  mereu  concentrată  şi  ei  să  participe  sufleteşte  la  răspunsurile  date  şi 
să  se  simtă  îndemnaţi  la  faptele  corespunzătoare.  Acest  fapt  scoate  în  evi¬ 
denţă  adevărul  că  autorul  lor  a  fost  un  adânc  cunoscător  al  sufletului 
păstoriţilor  săi,  un  bun  cunoscător  al  realităţilor  sociale  în  care  aceştia 
trăiau  şi  un  adevărat  părinte  sfătuitor,  având  mereu  în  faţa  conştiinţei 
sale  cuvintele  Mântuitorului:  „Cuvintele  mele  sunt  viaţa“. 

O  predică  şaguniană  se  înfăţişează  în  linii  generale  astfel: 

în  introducere,  pentru  a  capta  atenţia  ascultătorilor,  autorul  por¬ 
neşte  fie  arătând  importanţa  praznicului  pentru  sufletul  creştinesc  (Pre¬ 
dica  la  Naşterea  Domnului,  la  Botezul  Domnului),  fie  de  la  anumite  rea¬ 
lităţi  sociale  pe  care  le  pune  în  legătură  cu  însemnătatea  duhovnicească  a 
sărbătorii  (Predica  la  Sărbătoarea  întâiului  Mucenic  şi  Arhidiacon  Şte¬ 
fan,  predica  la  Adormirea  Maicii  Domnului),  fie  direct  de  la  conţinutul 
pericopei  evnaghelice  pe  care  o  explică  în  chip  ingenios  (Predică  la  praz¬ 
nicul  Schimbării  la  Faţă). 

în  tratare,  ele  redau  amănunţit  şi  cu  argumentaţie  bogată  (biblică, 
istorică,  din  Sf.  Părinţi)  evenimentul  rânduit  şi  comemorat  de  Biserică, 
şi  importanţa  lui  pentru  viaţa  fiecărui  creştin.  în  încheiere  se  dau  sfa¬ 
turi  părinteşti  şi  practice  de  felul  cum  să  trăiască  fiecare  creştin  eveni¬ 
mentul  sărbătorit  ,ca  să  culeagă  cât  mai  multe  roade  spre  folosul  lui  su¬ 
fletesc  şi  al  societăţii  în  care  trăieşte. 

Ca  izvoare  omiletice,  Şaguna  a  întrebuinţat  în  primul  rând  Sf.  Scrip¬ 
tură  pentru  că  toate  predicile  lui  sunt  brodate  pe  fond  biblic.  Toate  sfa¬ 
turile  şi  îndemnurile  pe  care  le  dă  ascultătorilor,  Şaguna  le  însoţeşte  de 
bogate  temeiuri  scripturistice  din  Vechiul  şi  Noul  Testament.  De  aceea 
predicile  lui  pot  fi  considerate  pe  drept  cuvânt  predici  biblice. 

Al  doilea  izvor  important  al  predicilor  şaguniene  îl  constituie  Căr¬ 
ţile  de  ritual.  Dulceaţa  imnelor  noastre  bisericeşti  şi  adâncul  lor  con¬ 
ţinut  religios  exprimat  în  limbaj  simplu  l-au  cucerit  pe  Şaguna,  încât 
nu  numai  că  le  utilizează  în  predici  ci  adaptează  chiar  haina  cuvântărilor 
lui  acestui  limbaj.  De  pildă  pentru  a  arăta  importanţa  sărbătoririi  Sf.  Va- 
sile  cel  Mare,  la  1  ianuarie,  Şaguna  apelează  la  Sedealna  Polieleului  din 
acea  zi  în  care  se  spune:  ,,Cu  darul  dumnezeieştilor  lui  cuvinte  ni  s-a 
făcut  nouă  scară  dumnezeieştii  înălţări,  căci  duhovnicească  trâmbiţă  agoni- 
sindu-şi  sieşi,  Sf.  Vasile,  cu  aceea  a  propovăduit  dumnezeieştile  învăţă¬ 
turi44. 

Predica  la  Bunavestire  o  începe  chiar  cu  cuvintele  irmosului:  „Bine- 
vesteşte,  pământule,  bucurie  mare,  lăudaţi,  ceruri,  mărirea  lui  Dumne¬ 
zeu";  iar  pentru  a  reliefa  importanţa  sărbătoririi,  citează  troparul  zilei: 
„ Astăzi  este  începătura  mântuirii  noastre41.  De  asemenea,  în  cuprinsul 
predicii  la  Adormirea  Maicii  Domnului  întâlnim  texte  din  Icoasele  Aca¬ 
tistului. 

în  afară  de  acestea,  Şaguna  se  mai  foloseşte,  dar  în  mai  mică  mă¬ 
sură  de  cărţi  de  predici,  de  istoria  bisericească  şi  de  scrierile  Sf.  Părinţi, 
din  care  nu  uită  niciodată  să  indice  şi  numele  celui  a  cărui  cuvinte  le  ci¬ 
tează. 

Cât  priveşte  fondul  predicilor  şaguniene,  în  „înainte  Cuvântare44  care 
însoţeşte  Adaosul  Chiriacodromionului,  însuşi  autorul  îl  rezuma  astfel: 
„  ...  Eu  cuvântările  acestea  le-am  compus  nu  numai  după  duhul  cel  ade¬ 
vărat  al  Bisericii  noastre  ortodoxe  răsăritene  ...  ci  totodată  am  adus  în 
ele  nişte  poveţe  folositoare  despre  aceea,  cum  să  se  poarte  creştinul  în 
lucrurile  sale  lumeşti,  oa  petrecerea  sa  în  lumea  aceasta  să  fie  desfătă¬ 
toare,  cum  să  fie  strădalnic  în  agoniseala  celor  de  lipsă  şi  cum  să  cruţe 
cele  agonisite.  Am  mai  adaus  înainte  şi  lipsa  şi  trebuinţa  creşterii  celei 
bune,  de  la  care  prea  mult  atârnă  viitorul  credincioşilor  noştri,  şi  toate 
acestea  le-am  dovedit  din  Sf.  Scriptură,  ca  din  izvorul  cel  mai  sigur  ai 
tuturor  învăţăturilor  şi  poveţelor  bune  şi  nestrămutate44. 

Din  cuvintele  de  mai  sus  reiese  deci  că  Şaguna  a  legat  conţinutul 
doctrinar  al  predicilor,  care  introduc  şi  instruiesc  în  adevărurile  Evan¬ 
gheliei  lui  Hristos,  de  unele  poveţe  folositoare.  înfăţişăm  câteva  dintre 
acestea,  pe  care  le  socotim  mai  semnificative. 

—  In  predica  de  la  Sărbătoarea  Naşterii  Sf.  Ioan  Botezătorul,  după 
ce  încredinţează  pe  ascultători  că  toţi  oamenii  sunt  creaţi  după  chipul 
lui  Dumnezeu  şi  toţi  au  primit  un  anumit  talent  şi  au  chemare,  Şaguna  dă 
următorul  sfat:  „Să  cinstim  pe  tot  omul,  căci  fiecare  este  unealta  lui 
Dumnezeu  şi  nu  putem  şti  înainte  spre  ce  lucru  şi  spre  ce  sfârşit  a  hotă¬ 
rât  Dumnezeu  pe  unul  sau  pe  altul  dintre  noi44. 

—  în  predica  de  la  Sărbătoarea  Sf.  Apostoli  Petru  şi  Pavel,  cea  mai 
lungă  dintre  predicile  lui  Şaguna  tratează  pe  larg  problema  economiei 
agricole,  dovedind  un  admirabil  simţ  gospodăresc.  El  îndeamnă  pe  ascul¬ 
tători  să  se  ocupe  intensiv  de  cultivarea  raţională  a  pământului  şi  de 
creşterea  vitelor  de  rasă,  şi-i  sfătuieşte  să  se  orienteze  în  activitatea 
lor  după  „cărţi  de  economie44,  pe  care  le  recomandă  cu  cel  mai  mare  in¬ 
teres.  „Fiţi  strădalnici,  dar  fiţi  şi  cu  cruţare  în  privinţa  roadelor  ostene- 

Iilor  voastre  ca  să  nu  le  risipiţi .  .  pentru  că  ,,tot  cel  ce  poartă  grijă 
are  de  prisos,  iar  cel  desmierdat  şi  nepurtător  de  grijă  în  sărăcie  va  fi". 

Şi  poveţele  din  predica  de  la  Tăierea  capului  Sf.  Ioan  Botezătorul  se 
îndreaptă  tot  spre  buna  chivernisire  a  pământului  şi  a  roadelor  culese, 
combătând  păcatul  beţiei  care  duce  la  risipirea  agonisitei  şi  la  lipsuri  de 
tot  felul. 

—  în  legătură  cu  felul  cum  trebuie  să  fie  privite  distracţiile,  tot 
în  predica  amintită  Şaguna  sfătuieşte:  „Desfătările  cele  cinstite,  care 
nu  strică  sănătatea,  starea  omului  şi  odihna  casei,  care  nu  dau  sminteală 
şi  se  fac  în  vreme  potrivită,  sunt  iertate  (permise)  creştinilor". 

—  O  grijă  deosebită  acordă  episcopul  Şaguna  familiei.  Ea  este 
pentru  el  icoana  şi  trăinicia  unui  popor.  De  aceea  în  predica  de  la  Praz¬ 
nicul  întâmpinării  Domnului  se  ocupă  mai  ales  cu  datoriile  ce  revin 
părinţilor  în  cadrul  familiei.  Despre  tată  spune  că  deşi  „el  se  află  în 
nişte  împrejurări  care  îi  pricinuiesc  greutăţi  şi  griji,  totuşi  el  le  suferă 
pe  acestea,  căci  ştie  că  el  este  acela  care  întemeiază  norocirea  seminţiei 
sale,  care  urmează  după  el;  din  care  pricină  mai  mult  se  îngrijeşte  pentru 
nevasta  sa  şi  copiii  săi  decât  pentru  sine  .  .  .  însă  cu  cât  un  tată  cinstit 
este  mai  vrednic  de  cinstire,  cu  atât  mai  mare  defăimare  şi  osândă  cade 
asupra  aceluia,  care  este  tată  necinstitor  şi  neîngrijitor  . .  .  însă  carele 
treaba  casei  sale  o  duce  rău  şi  nu  îngrijeşte  de  nevasta  şi  de  copiii  săi, 
şi  din  vina  lui  atât  el  cât  şi  toată  casa  sa  se  nenoroceşte,  pe  un  tată  ca 
acela  îl  osândeşte  tot  insul  şi-l  socoteşte  de  o  lepădătură  şi  de  o  ruşine 
pentru  neamul  omenesc;  mai  marii  lui  nu  au  încredere  în  el,  copiii  şi 
alţi  casnici  ai  lui  nu  au  nici  o  dragoste,  nici  o  atragere  către  el;  cetăţenii 
sau  sătenii  nu  au  nici  o  cinstire  către  el  .  .  .  Icoana  tatălui  bun  aşa  o  de¬ 
scrie  Sf.  Apostol  Pavel  către  Tit,  cap  2,  2  „Să  fie  treaz,  cu  cinste,  întreg 
la  minte,  sănătos  în  credinţă,  în  dragoste,  în  răbdare". 

Cuvintele  despre  mamă  din  această  predică  sunt  de-o  frumuseţe  şi 
de-o  duioşie  rară,  ceea  ce  ne  îndeamnă  să  credbm  că  atunci  când  le-a 
scris  avea  în  faţa  ochilor  săi  icoana  mamei  sale. 

Sfatul  din  încheiere  răsună  astfel:  „Deci  voi  toţi  dintre  ascultători, 
care  sunteţi  părinţi  şi  mame,  aveţi  înaintea  ochilor  mărimea  şi  sfinţe¬ 
nia  chemării  voastre,  fiţi  pildă  vie  de  toată  fapta  bună;  creşteţi  pe  copiii 
voştri  după  legea  lui  Dumnezeu.  .  .,  fiţi  pătrunşi  în  toată  vremea  de  che¬ 
marea  voastră,  fiindcă  de  la  aceea  atârnă  nu  numai  fericirea  caselor 
voastre,  ci  şi  bunăstarea  Patriei,  ai  cărei  fii  sunteţi. . .". 

—  Sfaturi  pentru  buna  educaţie  a  copiilor  întâlnim  şi  în  predica  de 
la  sărbătoarea  Intrării  în  Biserică  a  Preasfintei  Fecioare  Maria,  care  por¬ 
neşte  de  la  versetul  acesta:  „învaţă  pe  fiul  tău  şi  te  va  odihni  şi  va  da 
podoabă  sufletului  tău"  (Solomon  29,  17).  Trebuie  să  menţionăm  fap¬ 
tul  că  buna  creştere  a  copiilor  şi  educaţia  sănătoasă  a  tineretului  au  fost 
marile  preocupări  ale  lui  Şaguna,  pentru  că  el  voia  să  «aibă  un  tineret 
luminat  şi  instruit,  convins  fiind  că  numai  aşa  va  putea  contribui  la  ri¬ 
dicarea  poporului  român  şi  a  Bisericii  pe  care  o  păstorea. 

Pentru  a  arăta  marea  deosebire  dintre  un  om  învăţat  şi  unul  ine- 
învăţat,  Şaguna  compară  pe  cel  învăţat  cu  soarele  de  vară  care  prin  căl¬ 
dura  sa  dă  viaţă,  şi  face  să  înflorească  şi  să  rodească  totul  în  natură,  iar 

pe  cel  neînvăţat  îl  aseamănă  cu  soarele  de  iarnă,  care  şi  el  străluceşte 
dar  nu  are  putere  să  dea  viaţă,  ,,căci  învăţătura  dă  omului  hărnicie  pen¬ 
tru  gândire  şi  judecare,  cu  a  căror  ajutorinţă  se  încumetă  omul  a  între¬ 
prinde  şi  un  lucru  nou,  de  unde  gândeşte  că-i  va  veni  folos . .  .  cel  învă¬ 
ţat  se  bucură  de  roadele  bunei  creşteri  şi  ale  luminării,  iar  cel  neînvăţat 
este  lipsit  de  aceste  bunătăţi.  Să-mi  credeţi,  iubiţilor  ascultători,  că  nea¬ 
mul  omenesc  niciodată  n-a  avut  mai  mare  lipsă  de  creştere  şi  de  lumi¬ 
nare,  adecă  de  şcoli  ca  în  vremile  noastre  şi  in  viitor,  nu  pentru  altceva, 
ci  pentru  ca  întâi  să-şi  împlinească  datoria  creştinească  cu  ascultarea  şi 
păzirea  învăţăturii  lui  Hristos,  care  a  poruncit  apostolilor,  ca  mai  întâi 
să  înveţe  şi  apoi  să  boteze;  iar  în  al  doilea  rând  să  ou  ajungă  în  lipsa 
pâinii  şi  a  hranei  de  toate  zilele44 . 

în  încheiere  îi  povăţuieşte:  „Deci,  iubiţilor  ascultători,  cuvintele  ce 
vi  le-am  spus  vouă  aici  băgaţi-le  în  inima  voastră  şi  în  sufletul  vostru  şi 
să  fie  veşnic  înaintea  ochilor  voştri.  Străduiţi-vă  din  toate  puterile  ca  să 
întemeiaţi  şcoli  pentru  creşterea  şi  luminarea  copiilor  voştri .  .  .  Trebuie 
să  fiţi  toţi  pătrunşi  de  adevărul  acela  că  părinţii  nu  sunt  datori  a  se  îngriji 
numai  de  hrana  trupească  a  copiilor  lor  ci  şi  de  hrana  minţii  şi  a  sufletu¬ 
lui  acestora  ...  In  sfârşit,  încă  odată  vă  mai  sfătuiesc  şi  vă  jur  pe  voi, 
iubiţilor  ascultători,  în  numele  Unuia  Născut  Fiul  lui  Dumnezeu  ...  ca  să 
luaţi  aminte  cu  mima  voastră  la  cuvintele  ce  vi  le-am  spus  vouă  astăzi 
despre  creşterea  fiilor  şi  fiicelor  voastre  şi  să  le  păziţi  şi  să  vă  purtaţi 
după  ele,  căci  cuvintele  acestea  nu  sunt  cuvinte  deşarte  ci  sunt  cuvinte 
bine  socotite,  spre  folosul  vostru  şi  spre  folosul  fiilor  şi  al  tuturor  urma¬ 
şilor  voştri44. 

Cele  douăzeci  şi  şase  de  predici  şaguniene,  începând  cu  cea  de  la  Naş¬ 
terea  Domnului,  se  încheie  cu  predica  de  la  sărbătoarea  Sf .  Ierarh  Nicolae, 
în  oare  predicatorul  scoate  în  evidenţă  mai  ales  virtutea  care  îl  caracte¬ 
rizează  cel  mai  potrivit  pe  acest  Sf.  Părinte  —  milostenia. 

Şaguina  se  foloseşte  de  acest  moment  pentru  a-i  sfătui  pe  credin¬ 
cioşi  să  facă  milostenie  nu  numai  cu  săracii,  ci  priiin  obolul  lor  să  ajute 
Biserica  şi  şcoala  pentru  ca  acestea  să-şi  poată  împlini  misiunea  spre 
folosul  neamului  românesc. 

Predicatorul  şi  creştinul  vor  găsi  în  predicile  Mitropolitului  Şaguna 
şi  alte  poveţe  folositoare  pentru  viaţă  şi  activitatea  lor  de  fiecare  zii. 

Fie  ca  noi  toţi  să  învăţăm  de  la  Mitropolitul  Şaguna  că  predica  e 
Evanghelia  în  actualitate,  că  ea  trebuie  să  răspundă  la  năzuinţele  şi  ce¬ 
rinţele  credincioşilor  din  vremea  noastră. 

Ierodiacon  Visarion  Bălţat 


5  Toate  citatele  de  predici  sunt  luate  din  lucrarea  „Chîriacodroraion ...  cu  un 
adaus  de  cuvântări  pentru  sărbătorile  domneşti*,  Sibiu  1855. 

Ia  situaţia  Facultăţii  de  Teologie  .„Andrei  Şaguna  ‘ 
din  Sibiu  în  anul  universitar  1995  1996 


I.  Cadrele  didactice  şi  procesul  de  învăţământ 

■  <  •  |  i  .  .  •  -  |  M 

!  •  •  •*  •  '*  U. 

La  1  februarie  1996  s-au  făcut  alegeri  pentru  funcţiile  de  condu¬ 
cere  în  cadrul  Facultăţii.  Au  fost  aleşi  şi  apoi  recunoscuţi  de  Senatul 
Universităţii  „Lucian  Blaga"  din  Sibiu  şi  de  Sf.  Sinod: 

Decan:  Pr.  Prof.  Dr.  Mircea  Păcurariu 

Secretar  ştiinţific:  Pr.  Prof.  Dr.  Liviu  Streza 

Şef  catedră:  Pr.  Prof.  Dr.  Vasile  Mihoc 

Au  funcţionat  9  profesori  titulari  şi  un  profesor  asociat  (tofi  ates¬ 
taţi  şi  pentru  conducerea  lucrărilor  de  doctorat),  5  lectori,  2  asistenţi 
şi  5  preparatori: 


Pr.  Prof.  Dr.  Dumitru  Abrudan 

Pr.  Prof.  Dr.  Vasile  Mihoc 
Pr.  Prof.  Dr.  Aurel  Jivi 
Diac.  Prof.  Dr.  Constantin  Voicu 

Pr.  Prof.  Dr.  Mircea  Păcurariu 
Pr.  Prof.  Dr.  Ion  Bria  (Geneva) 

Pr.  Prof.  Dr.  Ilie  Moldovan 

Pr.  Prof.  Dr.  Liviu  Streza 
Diac.  Prof.  Dr.  Ioan  Floca 
Pr.  Prof.  Dr.  SebastLan  Şebu 
Diac.  Lector  Dr.  Dorin  Oancea 

Pr.  Lect.  Drd.  Vasile  Grăjdian 
Pr.  Lect.  Drd.  Mircea  Ielciu 

Pr.  Lect.  Mihai  Iosu 

•  •  •  *  *  • 

••  <•  »  •  •  •  y 

Asist.  Drd.  Sebastian  Moldovan  • 


—  Studiul  Vechiului  Testament 
şi  Limba  ebraică 

—  Studiul  Noului  Testament 

—  Istoria  Bisericească  Universală 

—  Patrologie  şi  Literatură  post- 
patristică 

—  Istoria  Bisericii  Române 

—  Teologie  Dogmatică  şi  Ecume- 
•  nică 

—  Morală  creştină  şi  •  Spirituali¬ 
tate  ortodoxă 

—  Teologie  Liturgică  • 

—  Drept  bisericesc 

—  Omiletică  şi  Catehetică 

—  Limbi  moderne  (Engleză  şi  Ger¬ 
mană) 

—  Muzică  bisericească  şi  Ritual 

«r—  Istoric  şi  spiritualitate  bizan¬ 
tină 

—  Formare  duhovnicească  şi  mi¬ 
sionară  (cu  atribuţii  de  duhov- 

,  nic)  .  .  ,  . 

#  *  •  - 

—  la  catedra  de  Morală  creştină 

Pr.  Asist.  Drd.  Nicolae  Moşoiu 

Preparator  Drd.  Ciprian  Streza 
Preparator  Drd.  Daniel  Mihoc 
Pr.  Preparator  Constantin  Necula 

Preparator  Sorin  Dobre 

Pr.  Prep.  Drd.  Marian  Răduleţ 


—  la  catedra  de  Teologie  dogma¬ 
tică 

—  la  catedra  de  Teologie  liturgică 

—  la  Studiile  biblice 

—  la  catedra  de  Omiletică  şi  Ca- 
tehetică 

—  pentru  Muzica  bisericească 

—  pentru  Formare  duhovnicească 


Au  suplinit:  Pr.  Prof.  Liviu  Streza  (Pastorala),  Pr.  Lector  Dorin 
Oancea  (Istoria  şi  Filosofia  religiilor),  Pr.  Lector  Mircea  Ielciu  (Greaca 
şi  Latina)  şi  Pr.  Lector  Drd.  Irimie  Marga  de  la  Facultatea  de  Teologie 
din  Oradea  (îndrumări  misionare). 

Pentru  disciplinele  de  specialitate  din  cadrul  secţiei  „Teologie-Li- 
tere“  am  avut  cadre  didactice  de  la  Facultatea  de  Litere,  iar  pentru  sec¬ 
ţia  de  „Teologie  Asistenţă  Socială4*  cadre  de  la  catedra  de  Psihopedago¬ 
gie  din  cadrul  Facultăţii  de  Ştiinţe. 

Studenţii  de  la  „Teologie  pastorală44  au  făcut  cursuri  speciale  de  Pe¬ 
dagogie  Didactică  şi  Metodică,  cu  prof.  Eugenia  Stroia,  cu  practică  peda¬ 
gogică  pentru  Religie  la  diferite  şcoli  din  Sibiu. 

Examenul  de  admitere  la  doctorat  s-a  ţinut  numai  în  iunie  1996, 
fiind  declaraţi  admişi  14  candidaţi,  repartizaţi  la  cei  10  profesori  titulari 
cu  drept  de  a  conduce  lucrări  de  doctorat. 

Şi  în  cursul  acestui  an  universitar  am  organizat  cursul  postuniversi¬ 
tar  de  „studii  aprofundate41  (maşter),  la  care  au  fost  înscrişi  30  de  candi¬ 
daţi,  pentru  disciplinele:  teologie  biblică,  teologie  istorică  şi  teologie 
practică. 

Numărul  studenţilor  a  fost  de  561  şi  s-a  prezentat  astfel: 


Teologie  Pastorală:  319 

Teologie  Română:  105 

Teologie  Engleză  33 

Teologie-Franceză:  31 

Teologie-Germană :  4 

Teologie  Asistenţă  socială  69 


Dintre  aceştia,  270  sunt  fete.  Am  avut  şi  un  student  şi  3  studente  din 
Basarabia. 

Activitatea  de  instruire  a  studenţilor  s-a  desfăşurat  în  bune  condi- 
ţiuni,  prin  cursuri,  seminarii,  slujba  la  capelă  în  fiecare  zi,  de  multe  ori 
cu  meditaţii  ale  profesorilor  şi  a  celorlalte  cadre. 

Examenele  şi  colocviile  s-au  desfăşurat  la  datele  stabilite,  în  sesiunea 
ianuarie-februarie  şi  iunie.  Exigenţa  profesorilor  a  făcut  ca  15  studenţi 
să  fie  declaraţi  nepromovaţi.  Dintre  aceştia,  10  au  părăsit  Facultatea 
noastră,  cerându-şi  transferul  la  alte  Facultăţi. 

în  februarie  şi  iunie  am  avut  sesiuni  de  examene  de  licenţă;  s-au 
prezentat  la  noi  şi  absolvenţi  ai  Facultăţii  de  Teologie  din  Arad. 

Consiliul  profesoral  s-a  întrunit  lunar,  în  ultima  zi  de  vineri,  luând 
o  serie  de  măsuri,  privitoare  mai  ales  la  procesul  de  învăţământ. 

II.  Activitatea  ştiinţifică  a  profesorilor 

Facultatea  noastră  are  o  frumoasă  tradiţie  de  ordin  cultural. 

Toate  cadrele  didactice  ale  Facultăţii  au  publicat  studii  şi  articole 
în  presa  bisericească,  au  rostit  conferinţe  publice  în  Sibiu  şi  în  alte  lo¬ 
calităţi,  au  dat  interviuri  în  presă,  la  radia  şi  Tv.  ,, Revista  Teologică"  de 
la  Sibiu  (întemeiată  de  profesorul  de  teologie  Nicolae  Bălan,  viitorul 
mitropolit),  este  condusă  de  un  comitet  de  redacţie,  farmat  din  şase  cadre 
didactice,  sub  patronajul  direct  al  I.  P.  S.  Mitropolit  Antonie.  S-au  publi¬ 
cat  studii,  predici,  recenzii  şi  cronici.  Principalele  lucrări  ale  profesorilor 
sunt  următoarele: 

Mircea  Păcurariu:  Dicţionarul  teologilor  români  (Bucureşti,  1996, 
510  p.)  şi  Revoluţia  din  1848/49  în  Transilvania  şi  Banat  (Sibiu,  1996, 
130  p.). 

Ilie  Moldovan:  Iubirea,  taina  căsătoriei  (Alba  Iulia,  1996,  254  p.)  şi 
Adevărul  şi  frumuseţea  căsătoriei  (Alba  Iulia,  1996,  256  p.). 

Dumitru  Abrudan:  Limba  ebraică  biblică  —  manual  pentru  Facultă¬ 
ţile  de  Teologie  (Bucureşti,  1996,  292  p.,  în  colaborare  cu  Pr.  Prof.  Emi- 
lian  Comiţescu). 

Vasile  Mihoc:  Procesul  Mântuitorului  (Sibiu,  1995,  60  p.)  şi  Naşterea 
de  sus  şi  trezirea  la  ea  (Sibiu,  1996,  96  p.). 

Pr.  Prof.  Aurel  Jivi  şi  Asist.  Sebastian  Moldovan  sunt  redactorii  „Re¬ 
vistei  Teologice";  Pr.  Prof.  Dumitru  Abrudan  este  redactorul  ziarului 
„Telegraful  Român",  iar  Pr.  Prof.  Vasile  Mihoc  al  ziarului  „Iisus  Bi¬ 
ruitorul". 

* 

III.  Alte  activităţi  ale  profesorilor 

Câţiva  dintre  ei  au  participat  la  întruniri  ştiinţifice  peste  hotare. 
De  pildă,  pr.  prof.  Liviu  Streza  la  un  Congres  liturgic  în  Marea  Britanie 
(oct.  1995);  Pr.  prof.  Vasile  Mihoc  a  participat  la  două  întruniri  pe  teme 
biblice,  la  Atena  (oct.  1995),  Strasbourg  (aug.  1996);  Pr.  prof.  Aurel 
Jivi  a  participat  la  a  cincea  întrunire  a  Comisiei  mixte  de  dialog  teologic 
între  Bisericile  ortodoxe  şi  Bisericile  Reformate  în  Scoţia  (iunie  1996); 
lectorul  Dorin  Oancea  la  un  dialog  teologic  cu  Biserica  evanghelică  din 
Germania,  la  Selbitz  (noiembrie  1995);  lectorul  Vasile  Grăjdian  a  avut 
o  bursă  de  studii  la  Viena,  iar  preparatorul  Daniel  Mihoc  o  altă  bursă 
la  Facultatea  de  Teologie  din  Tesalonic.  Câţiva  teologi  străini  au  vizitat 
Facultatea  (arhiepiscopul  Antonio  de  Padova,  câţiva  teologi  din  Marea 
Britanie,  Germania  etc.). 

Aproape  toţi  profesorii  au  rostit  conferinţe  publice  în  Sibiu  şi  alte 
localităţi.  S-au  distins  în  această  privinţă  Părinţii  Profesori  Ilie  Moldo¬ 
van,  Vasile  Mihoc,  Mircea  Păcurariu,  preparatorul  Constantin  Necula. 

Majoritatea  profesorilor  au  rostit  predici  în  catedrala  mitropolitană 
sau  alte  biserici  din  Sibiu.  S-au  distins,  sub  acest  aspect,  profesorii: 
Vasile  Mihoc  (la  capela  Spitalului  de  Psihiatrie),  Liviu  Streza  (la  o  bise¬ 
rică  din  Sibiu),  Dumitru  Abrudan  (la  Oradea),  Ilie  Moldovan,  Mircea 
Păcurariu,  lector  Irimie  Marga,  preparatorul  Constantin  Necula. 

Menţionăm  şi  faptul  că  în  cursul  anului  univ.  1995/1996,  Facultatea 
noastră  a  încheiat  „parteneriate44  cu  trei  Facultăţi  de  Teologie  de  peste 
hotare,  prin  profesori  trimişi  în  acest  scop  la  Facultăţile  respective:  orto¬ 
doxă  din  Tesalonic,  romano-catolică  din  Graz  şi  vechi-catolică  din  Berna. 

O  serie  de  profesori  activează  şi  la  alte  Facultăţi  de  Teologie  (Oradea, 
Cluj-Napoca,  Timişoara,  Alba  Iulia).  Pr.  Prof.  Vasile  Mihoc  este  delegat 
de  Sf.  Sinod  să  îndrume  publicaţiile  asociaţiei  misionare  „Oastea  Dom¬ 
nului44;  în  acelaşi  timp,  face  parte  din  conducerea  Asociaţiei  medical- 
creştine  „Cristiana44,  cu  sediul  în  Bucureşti;  pr.  prof.  Ilie  Moldovan  în¬ 
drumă  activitatea  Asociaţiei  „Provita44  din  Sibiu  şi  mişcarea  ecoteologică 
din  Sibiu. 

Câţiva  profesori  au  fost  preşedinţi  de  comisie  de  bacalaureat  la  Se- 
minarii  teologice,  alţii  au  făcut  parte  din  comisii  de  definitivat  pentru  în¬ 
văţământul  religios  sau  în  comisii  de  concurs  pentru  ocuparea  unor  pos¬ 
turi  de  preoţi  în  parohii  urbane.  în  iulie  1996  s-au  ţinut  la  Sibiu  cursuri 
de  îndrumare  misionară  şi  socială  a  preoţilor  din  cuprinsul  Arhiepiscopiei 
Sibiului  (seria  81). 

în  cursul  verii,  la  4  iulie  1996  , profesorul  dr.  Liviu  Streza,  »a  fost 
ales  episcop  al  eparhiei  vacante  a  Caransebeşului;  la  20  iulie  1996  a  fost 
călugărit  la  mănăstirea  Sâmbăta,  sub  numele  Laurenţiu,  iar  la  11  august 
1996,  hirotonit  şi  înscăunat  ca  episcop  în  catedrala  din  Caransebeş.  Este 
o  mândrie  pentru  Facultatea  noastră  că  la  ora  actuală  12  dintre  membrii 
Sf.  Sinod  şi-au  făcut  studiile  teologice  la  Sibiu. 

Biblioteca  mitropolitană  (utilizată  însă  de  Facultatea  de  Teologie)  are 
un  număr  de  147.261  titluri  de  cărţi  (cu  peste  200  000  volume),  la  care  se 
adaugă  „fondul  de  patrimoniu44,  cu  1800  cărţi  vechi  şi  rare,  562  manu¬ 
scrise  şi  o  arhivă  cu  97.000  piese.  în  anul  univ.  1995/1996  s-au  procurat 
peste  250  de  cărţi,  majoritatea  plătite  de  Arhiepiscopia  Sibiului  şi  aproape 
2000  de  cărţi  provenite  din  donaţia  profesorilor  Teodor  Bodogae  (  +  )  şi 
Mircea  Păcurariu.  Se  mai  primesc  donaţii  şi  din  partea  Patriarhiei,  a  unor 
Facultăţi  de  Teologie  şi  instituţii  bisericeşti  de  pe9te  hotare. 

IV.  Activitatea  studenţilor 

O  bună  parte  din  ei  activează  în  cadrul  Asociaţiei  Studenţilor  Creş¬ 
tini  Ortodocşi  Români  (ASCOR),  filiala  Sibiu  constituindu-se  în  octom¬ 
brie  1995.  în  prima  săptămână  din  Postul  Crăciunului  şi  al  Paştilor, 
ASCOR-ul  a  organizat  „Sărbătorile  Ortodoxiei44,  cu  câte  un  ciclu  de  con¬ 
ferinţe,  în  aula  Facultăţii,  la  care  au  fost  invitaţi  I.  P.  S.  Mitroplit  Antonie, 
alţi  ierarhi,  profesori  de  teologie. 

Există  în  Facultatea  noastră  şi  o  Asociaţie  de  ajutor  social,  formată 
diin  studenţi  şi  studente,  care  se  ocupă  cu  strângerea  de  ajutoare  pe 
seama  unor  oameni  săraci,  mai  ales  înainte  de  sărbătorile  de  Crăciun 
şi  de  Paşti. 

în  cursul  lunii  decembrie  1995,  grupuri  de  studenţi  au  colindat  pe 
î.  P.  S.  Mitropolit  Antonie,  la  Universitate  (cu  o  conferinţă  a  decanului 
Facultăţii),  pe  părinţii  profesori  şi  diferite  persoane  din  oraş.  în  zilele 
de  sărbători  de  peste  săptămână,  corul  studenţilor  a  dat  răspunsurile  la 

Liturghia  săvârşită  în  catedrala  mitropolitană  .Mici  excursii  s-au  orga¬ 
nizat  la  mănăstirile  din  Valea  Oltului,  la  Sâmbăta  de  Sus,  la  Sibiel  şi  în 
alte  părţi,  mai  ales  sub  îndrumarea  preparatorului  Constantin  Necula. 

Dintre  absolvenţii  Facultăţii  câţiva  au  beneficiat  de  burse  peste  ho¬ 
tare:  3  în  Elveţia,  1  în  Marea  Britanie,  1  în  Franţa,  1  în  Austria  şi  1  în 
Germania;  un  număr  de  şase  studente  de  la  secţia  „Teologie-Engleză" 
au  fost  invitate  pentru  două  săptămâni  în  Marea  Britanie,  iar  doi  stu¬ 
denţi  de  la  secţia  „Pastorală"  au  fost  invitaţi,  pentru  două  luni,  de  câteva 
parohii  tot  în  Marea  Britanie. 

Formarea  spirituală  a  studenţilor  s-a  realizat  mai  cu  seamă  prin  du- 
hovnicul-lector  Mihai  Iosu,  ajutat  şi  de  preparatorul  Marian  Răduleţ,  dar 
mai  ales  de  preparatorul  Constantin  Necula.  în  capela  Facultăţii  s-au 
oficiat  zilnic  slujbe:  Utrenie  cu  Sf.  Liturghie,  Vecernia,  rugăciune  de  seară 
şi  chiar  slujba  privegherii.  în  fiecare  zi  de  duminică  se  săvârşeşte  Sf.  Li¬ 
turghie  pentru  practica  liturgică,  omiletică  şi  catehetică  a  studenţilor 
din  anul  IV;  slujesc  mai  cu  seamă  profesori. 

Toţi  studenţii  şi  studentele  s-au  spovedit  şi  împărtăşit  cel  puţin 
de  două  ori  pe  an,  în  Postul  Crăciunului  şi  Postul  Paştilor.  Spovedania 
s-a  făcut  de  duhovnicul-lector  Mihai  Iosu,  de  preoţi  în  vârstă  din  Sibiu, 
de  călugări-duhovnici  de  renume  din  mănăstirile  Sâmbăta  şi  Frăsinei. 

în  internatul  Facultăţii  au  fost  cazaţi  130  de  studenţi,  iar  într-un  mic 
internat  de  pe  str.  Centumvirilor,  proprietatea  Mitropoliei,  au  fost  ca¬ 
zate  20  de  studente.  Restul  locuiesc  la  părinţi,  în  „gazdă"  sau  în  inter¬ 
natul  Liceului  Alimentar  (fete).  Cantina  Facultăţii  a  funcţionat  în  bune 
condiţiuni. 


IV.  Activitatea  administrativ-economică 

în  cursul  anului  universitar  încheiat  şi  in  măsura  posibilităţilor  fi¬ 
nanciare,  s-au  făcut  reparaţii  curente  în  clădirea  Facultăţii  şi  a  inter¬ 
natului,  urmând  ca  ele  să  se  continue  în  lunile  august-septembrie  1996. 
Ne-am  confruntat  şi  în  acest  an  cu  lipsa  de  spaţiu  corespunzător  pentru 
săli  de  cursuri  şi  seminarii,  dar  mai  ales  cu  un  internat  impropriu  sub 
toate  aspectele.  Greutăţile  materiale  prin  care  trece  întreaga  ţară  ne-au 
împiedicat  să  începem  acţiuni  constructive  de  amploare.  Sperăm  ca  acest 
lucru  să-l  realizăm  cât  mai  curând. 

Pr.  Prof.  Dr.  Mircea  Păcurariu 

